id stringlengths 36 36 | title stringlengths 8 2.31k | content stringlengths 4 21.7k | datetime stringdate 1478-01-28 12:00:00+0700 2025-05-08 14:01:23+0700 | domain stringclasses 9 values | url stringlengths 31 236 |
|---|---|---|---|---|---|
2b5e25cf-87b1-4323-a419-33e2230a9353 | មិនថាចាស់ ឬក្មេងទេ បើមិនខ្វល់រឿងទាំងនេះ ជំងឺលើសឈាមនៅជិតបង្កើយ | លើសសម្ពាធឈាមជាជំងឺរ៉ាំរ៉ៃ កើតឡើងពេលសម្ពាធឈាមឡើងខ្ពស់រហូត ដោយមិនពាក់ព័ន្ធជាមួយអ្វីដែលយើងញ៉ាំ ឬសកម្មភាពដែលយើងធ្វើនោះទេ។ ជំងឺលើសសម្ពាធឈាមព្យាបាលមិនជាដាច់ ១០០% នោះទេ ការព្យាបាល ដើម្បីគ្រប់សម្ពាធឈាមកុំឲ្យប៉ះពាល់ទៅលើជញ្ជាំងសរសៃឈាម នៃសរីរាង្គផ្សេងប៉ុណ្ណោះ។ មកដល់បច្ចុប្បន្ននេះ មូលហេតុពិតប្រាកដដែលបណ្តាលឲ្យមានជំងឺលើសសម្ពាធឈាមមិនទាន់ដឹងនៅឡើយទេ គ្រាន់តែមានកត្តាប្រឈមមួយចំនួនពាក់ព័ន្ធនឹងកត្តារស់នៅប្រចាំថ្ងៃដែលយើងត្រូវយកចិត្តទុកដាក់ បើមិនអ៊ីចឹងទេ ជំងឺសម្ពាធឈាមនៅជិតយើងបង្កើយ។ – ជក់បារី – លើសទម្ងន់ – ញ៉ាំប្រៃ – ផឹកគ្រឿងស្រវឹងលើសកំណត់ – ស្ត្រេស – មិនហាត់ប្រាណ – ក្រុមគ្រួសារមានប្រវត្តិលើសសម្ពាធឈាម – មានជំងឺរ៉ាំរ៉ៃ យោងតាមអង្គការសុខភាពពិភពលោក (WHO) លើសសម្ពាធឈាម ជាជំងឺធ្ងន់ធ្ងរមួយដែលអាចបង្កើនហានិភ័យ នៃជំងឺបេះដូង ខួរក្បាល តម្រងនោម និងជំងឺដទៃទៀត។ ក្នុងករណីមានសំណួរ ឬមន្ទិលសង្ស័យជុំវិញសុខភាពអ្នក ជម្រើសល្អបំផុត សូមពិគ្រោះ និងប្រឹក្សាយោបល់ផ្ទាល់ជាមួយពេទ្យជំនាញ។ Hello Health Group និង “Hello គ្រូពេទ្យ” មិនចេញវេជ្ជបញ្ជា មិនធ្វើរោគវិនិច្ឆ័យ ឬព្យាបាលជូនទេ៕ | 2020-11-29T08:23:00+07:00 | kampucheathmey.com | https://www.kampucheathmey.com/health/19811 |
1a101d8c-d6fb-4510-9158-f3f741540ae6 | ធ្ងន់.កហើយ! ក្រសួងប្រកាសរកឃើញករណីឆ្លងកូវីដ-១៩ ថ្មីចំនួន០៧នាក់ ដែលក្នុងនោះ៦នាក់ មានជាប់ពាក់ព័ន្ធនឹងក្រុមគ្រួសារអគ្គនាយកពន្ធនាគារ | ក្រសួងសុខាភិបាល នៅព្រឹកថ្ងៃទី២៩ ខែវិច្ឆិកា ឆ្នាំ២០២០នេះ បានចេញសេចក្តីប្រកាសព័ត៌មានផ្លូវការ ពាក់ព័ន្ធករណីរកឃើញអ្នកឆ្លងជំងឺកូវីដ១៩ ថ្មីចំនួន៧នាក់ ដែលក្នុងនោះមាន៦នាក់ជាក្រុមគ្រួសារលោក ឆែម សាវុធ អគ្គនាយកពន្ធនាគារក្រសួងមហាផ្ទៃ និងម្នាក់ទៀតជាអ្នកដំណើរមកពីអាមេរិក។ នៅថ្ងៃទី២៩ ខែវិច្ឆិកានេះ ក្រសួងសុខាភិបាលក៏បានប្រកាស ពីការព្យាបាលជាសះស្បើយអ្នកជំងឺកូវីដ១៩ ចំនួន២នាក់ ដែលម្នាក់ជាបុរសជនជាតិខ្មែរ ដែលធ្វើដំណើរមកពីអាមេរិក និងម្នាក់ទៀត គឺជាអង្គរក្សការពារផ្ទាល់ជូនគណៈប្រតិភូហុងគ្រី ក្នុងព្រឹត្តិការណ៍ថ្ងៃទី០៣ ខែវិច្ឆិកា ឆ្នាំ២០២០ ៕ | 2020-11-29T08:10:14+07:00 | kbnnews.com | https://kbn.news/archives/192578 |
2ea56410-2c4e-4e98-8162-47b298850edf | គ្រូពេទ្យរកឃើញ៦ករណីវិជ្ជមានវីរុសកូវីដ១៩ ជាប់ពាក់ព័ន្ធនឹងក្រុមគ្រួសារអគ្គនាយកពន្ធនាគារលោក ឆែម សាវុធ | ភ្នំពេញ ៖ លោកស្រី យក់ សម្បត្តិ រដ្ឋលេខាធិការ ក្រសួងសុខាភិបាល បានថ្លែងឲ្យដឹងថា ក្រុមគ្រូពេទ្យបានបង្ហាញលទ្ធផលធ្វើតេស្ត រកឃើញ៤ករណីទៀតវិជ្ជមានវីរុសកូវីដ ជាប់ពាក់ព័ន្ធនឹងក្រុមគ្រួសារលោក ឆែម សាវុធ អគ្គនាយកពន្ធនាគារ ដែលរស់នៅជាមួយគ្នានៅក្នុងបុរីប៉េងហួត ផ្លូវ៦០ម៉ែត្រ សរុប៦នាក់។ មន្ទីរពិសោធន៍បាននិងកំពុងធ្វើតេស្តជាប់រហូត និងបង្ហាញលទ្ធផលបន្តបន្ទាប់។ លោកស្រីរដ្ឋលេខាធិការ បានបន្ថែមថា នៅព្រឹកថ្ងៃទី២៩ ខែវិច្ឆិកា ក្រុមគ្រូពេទ្យដាក់ពង្រាយ៥ក្រុម នៅផ្សារអ៉ីអន, គេហដ្ឋានសម្តេចក្រឡាហោ ស ខេង, ក្រសួងមហាផ្ទៃ ពន្ធនាគារព្រៃស និងនៅខេត្តសៀមរាប ព្រមទាំងស្វែងរកអ្នកជាប់ពាក់ព័ន្ធ។ អគ្គនាយកពន្ធនាគារ លោក ឆែម សាវុធ ដែលត្រូវជាប្តីរបស់ស្ត្រីមានផ្ទុកមេរោគកូវីដ១៩ ក៏ត្រូវបានពិនិត្យសុខភាពរកឃើញវិជ្ជមានកូវីដ១៩។ ក្រសួងសុខាភិបាល បានចេញសេចក្តីប្រកាសព័ត៌មានថា មានករណីជាសះស្បើយ ចំនួន ០២នាក់ – បុរសជនជាតិខ្មែរអាយុ ៥៩ឆ្នាំ មានអាសយដ្ឋាននៅសង្កាត់កំបូល ខណ្ឌកំបូល រាជធានីភ្នំពេញ បានធ្វើដំណើរមកពីសហរដ្ឋអាមេរិក បន្តជើងហោះហើរនៅប្រទេសកូរ៉េខាងត្បូង មកដល់កម្ពុជានៅថ្ងៃទី ១៩ ខែវិច្ឆិកា ឆ្នាំ២០២០ ត្រូវបានព្យាបាលជាសះស្បើយ ដោយទទួលបានលទ្ធផលតេស្តអវិជ្ជមានវីរុស កូវីដ-១៥ ចំនួន ០២ដង និងត្រូវបានអនុញ្ញាតឲ្យចេញពីមណ្ឌលសុខភាពចាក់អង្រែ រាជធានីភ្នំពេញ ។ – បុរសជនជាតិខ្មែរ អាយុ ៣១ឆ្នាំ ជាអង្គរក្សការពារផ្ទាល់ជូនគណៈប្រតិភូហុងគ្រី ក្នុងព្រឹត្តិការណ៍ ៣វិច្ឆិកា មានអាសយដ្ឋាន សង្កាត់អូរបែកក្អម ខណ្ឌសែនសុខ រាជធានីភ្នំពេញ ត្រូវបានព្យាបាលជាសះស្បើយ ដោយទទួលបានលទ្ធផលតេស្តអវិជ្ជមានវីរុសកូវីដ-១៩ ចំនួន ០២ដង និងត្រូវបានអនុញ្ញាតឲ្យ ចេញពីមន្ទីរពេទ្យមិត្តភាពខ្មែរ-សូវៀត។ មានករណីវិជ្ជមានវីរុសកូវីដ-១៩ថ្មី ៖ ចំនួន ០៧នាក់ – ស្ត្រីជនជាតិខ្មែរអាមេរិកកាំង អាយុ ៣១ឆ្នាំ មានអាសយដ្ឋានស្នាក់នៅក្រុងប៉ៃលិន ខេត្តប៉ៃលិន ធ្វើដំណើរមកពីសហរដ្ឋអាមេរិក បន្តជើងហោះហើរនៅប្រទេសកូរ៉េខាងត្បូង មកដល់កម្ពុជានៅថ្ងៃទី២៧ ខែវិច្ឆិកា ឆ្នាំ២០២០ លទ្ធផលធ្វើតេស្កវត្ថុសំណាករបស់បុគ្គលខាងលើ ដែលផ្តល់ដោយវិទ្យាស្ថានប៉ាស្ទ័រកម្ពុជា រាជធានីភ្នំពេញ គឺ វិជ្ជមានវីរុសកូវីដ-១៩ ហើយបច្ចុប្បន្នអ្នកជំងឺត្រូវបានដាក់ឲ្យសម្រាកព្យាបាលនៅ មណ្ឌលសុខភាពចាក់អង្រែ រាជធានីភ្នំពេញ។សូមកត់សម្គាល់ថា៖ អ្នកដំណើរតាមយន្តហោះជាមួយអ្នកជំងឺខាងលើ សរុបមានចំនួន ៥៧នាក់ ដែលនៅក្នុងចំនួននេះ មានបុគ្គលខាងលើនេះផងដែរ។ រីឯអ្នកដំណើរចំនួន ៥៦នាក់ ដែលមានលទ្ធផលតេស្តអវិជ្ជមានវីរុសកូវីដ-១៩ នោះ ត្រូវបានដាក់ឲ្យធ្វើចត្តាឡីស័កចំនួន ១៤ថ្ងៃ នៅសណ្ឋាគារមួយក្នុង រាជធានីភ្នំពេញចំនួន ១៩នាក់ សណ្ឋាគារមួយទៀតក្នុងរាជធានីភ្នំពេញចំនួន ២២នាក់ នៅស្ថានទូតរុស្ស៊ី ចំនួន ១០នាក់ និងនៅស្ថានទូតចិន ០៥នាក់។ – ស្ត្រីជនជាតិខ្មែរអាយុ ៥៦ឆ្នាំ មានអាសយដ្ឋាននៅសង្កាត់ជ្រាវ ក្រុងសៀមរាប ខេត្តសៀមរាបនិងនៅបុរីប៉េងហួត ផ្លូវ៦០ម៉ែត រាជធានីភ្នំពេញ ដែលគាត់មានអាការៈមិនស្រួលខ្លួន (មានចេញរោគសញ្ញាផ្តាសាយចំនួន ៣ថ្ងៃ) ក៏បានទៅមន្ទីរពេទ្យមិត្តភាពខ្មែរ-សូវៀតនៅថ្ងៃទី២៨ ខែវិច្ឆិកា ឆ្នាំ២០២០ដើម្បីពិនិត្យជំងឺ ហើយត្រូវបានគ្រូពេទ្យយកវត្ថុសំណាករបស់គាត់ទៅពិនិត្យ ដែលលទ្ធផលវិភាគផ្ដល់ដោយវិទ្យាស្ថានប៉ាស្ទ័រកម្ពុជា រាជធានីភ្នំពេញ គឺ វិជ្ជមានវីរុសកូវីដ-១៩ ហើយបច្ចុប្បន្ន អ្នកជំងឺត្រូវបានដាក់ឲ្យសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត។ – ស្វាមីស្ត្រីអាយុ៥៦ឆ្នាំខាងលើ ជាអគ្គនាយកពន្ធធនាគារនៃក្រសួងមហាផ្ទៃ រួមជាមួយសមាជិក គ្រួសារចំនួន ០៤នាក់ទៀតដែលនៅផ្ទះជាមួយគ្នា (ស្ត្រីអាយុ ៣៦ឆ្នាំ, កុមារ៉ាអាយុ ១២ឆ្នាំ, បុរសអាយុ ៣៦ឆ្នាំ, និងបុរសអាយុ ៣០ឆ្នាំ) បានធ្វើតេស្តវត្ថុសំណាក ដោយទទួលបានលទ្ធផលវិជ្ជមានវីរុសកូវីដ-១៩ ពីវិទ្យាស្ថាន ប៉ាស្ទ័រកម្ពុជា ហើយបច្ចុប្បន្ន ត្រូវបានដាក់ឲ្យសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត។ វិធានការ និងការណែនាំរបស់ក្រសួងសុខាភិបាល គឺក្រសួងសុខាភិបាល សូមជម្រាបជូនដល់អ្នកដែលប៉ះពាល់ជាមួយអ្នកជំងឺ (ស្វាមី និងភរិយា ព្រមទាំងក្រុមគ្រួសារ ០៤នាក់) ខាងលើទាំងអស់ ចាំបាច់ត្រូវធ្វើចត្តាឡីស័កចំនួន ១៤ថ្ងៃនៅតាមផ្ទះ របស់ខ្លួនឲ្យបានត្រឹមត្រូវ និងនៅមណ្ឌលចត្តាឡីស័កនៅខេត្តសៀមរាប ខេត្តស្ទឹងត្រែង ខេត្តមណ្ឌលគីរី និងខេត្តបន្ទាយមានជ័យ (សម្រាប់អ្នកដែលប៉ះពាល់នៅតាមខេត្ត) និងអនុវត្តន៍ទៅតាមសារសំឡេងណែនាំដ៏ខ្ពង់ខ្ពស់របស់ សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា នាយប់ថ្ងៃទី២៨ ខែវិច្ឆិកា ឆ្នាំ២០២០ និងរបស់ក្រសួងសុខាភិបាលឲ្យបានហ្មត់ចត់ជា ទីបំផុត ហើយកុំដើរចេញក្រៅផ្ទះ ឬចេញពីមណ្ឌលចត្តាឡីស័ក ក្នុងអំឡុងពេលធ្វើចត្តាឡីស័កនេះឲ្យសោះ ដើម្បីទប់ស្កាត់ការចម្លងវីរុសដ៏កាចសាហាវនេះ ពីមនុស្សម្នាក់ទៅម្នាក់ និងកុំឲ្យមានការ រាតត្បាតទ្រង់ទ្រាយធំនៅក្នុងសហគមន៍។ អាជ្ញាធរថ្នាក់ក្រោមជាតិ និងមន្ទីរសុខាភិបាលខេត្តដែលពាក់ ព័ន្ធ ត្រូវបន្តរុករកស្រាវជ្រាវរកអ្នកប៉ះពាល់ និងធ្វើការតាមដានការងារធ្វើចត្តាឡីស័កចំនួន ១៤ថ្ងៃនេះ ជាបន្តទៀត ដើម្បីទប់ស្កាត់ការចម្លងវីរុសកូវីដ-១៩ បន្តគ្នា ក្នុងលក្ខណៈទ្រង់ទ្រា យធំនៅសហគមន៍ផងដែរ។ រីឯផ្សារទំនើបអីអនទី១ ត្រូវបានបិទជាបណ្តោះអាសន្នក្នុងរយៈពេល ២-៣ថ្ងៃសិន ដើម្បីធ្វើការស្រាវជ្រាវរកអ្នកប៉ះពាល់។ ដោយឯកឧត្តមអគ្គនាយកពន្ធធនាគារនៃក្រសួងមហាផ្ទៃ មានការជួបប្រជុំជាមួយថ្នាក់ដឹកនាំជាន់ខ្ពស់មួយចំនួននៅសប្តាហ៍កន្លងទៅនេះ និងដោយសារអ្នកជំងឺមានប្រវត្តិ ធ្វើដំណើរទៅខេត្តសៀមរាប និងទៅទីកន្លែងផ្សេងៗទៀត ដូចជាផ្សារទំនើបអ៊ីអនទី១ រាជធានីភ្នំពេញ និងខេត្តបន្ទាយមានជ័យ ជាដើម ហើយអ្នកប៉ះពាល់ផ្ទាល់មួយចំនួន ក៏បានធ្វើដំណើរទៅខេត្តស្ទឹងត្រែង ខេត្តមណ្ឌលគីរី និងអាចមានខេត្តផ្សេងៗទៀត (កំពុងស្រាវជ្រាវបន្ត) នៅក្នុងរយៈពេលមួយសប្តាហ៍កន្លងទៅនេះ ក្រសួងសុខាភិបាល បានរៀបចំក្រុមការងារយកវត្ថុសំណាក ហើយសូមអំពាវនាវដល់បុគ្គលទាំងអស់ដែលបានពាក់ព័ន្ធ ឬបានប្រាស្រ័យទាក់ទងជាមួយអ្នកជំងឺខាងលើ សូមអញ្ជើញមកធ្វើតេស្តនៅបរិវេណក្រសួងមហាផ្ទៃ នៅបរិវេណផ្សារទំនើបអ៊ីអនទី១រាជធានីភ្នំពេញ និងនៅពន្ធធនាគារព្រៃស ចាប់ពីម៉ោង ០៧និង៣០នាទីព្រឹកនៃថ្ងៃទី២៩ ខែវិច្ឆិកា ឆ្នាំ២០២០។ ដោយឡែក ក្រុមការងារក្រសួង នឹងយកវត្ថុសំណាកនៅកន្លែងផ្សេងៗទៀត ក្នុងករណីចាំបាច់។ រីឯអ្នកដែលពាក់ព័ន្ធនឹងអ្នកជំងឺនៅខេត្តសៀមរាប សូមអញ្ជើញទៅធ្វើតេស្តនៅសាលាគរុកោសល្យ ខេត្តសៀមរាប ចាប់ពីថ្ងៃទី២៩ ខែវិច្ឆិកា ឆ្នាំ២០២០ វេលាម៉ោង ០៧និង៣០ព្រឹក ដែលរៀបចំដោយមន្ទីរសុខាភិបាលខេត្តសៀមរាប។ នៅតាមបណ្តាខេត្តពាក់ព័ន្ធ សូមអញ្ជើញធ្វើទំនាក់ទំនងជាមួយមន្ទីរសុខាភិបាលខេត្ត ដើម្បីធ្វើតេស្ត បានទាន់ពេលវេលាជាការចូលរួមទាំងអស់គ្នាក្នុងការកាត់ផ្ដាច់ការចម្លង វីរុសកូវីដ-១៩ បន្តគ្នានៅសហគមន៍ផងដែរ។ សម្រាប់បងប្អូនប្រជាពលរដ្ឋទូទៅ សូមបន្តការរស់នៅធម្មតាតាមបែបគន្លងថ្មី ដោយពាក់ម៉ាស់ (ក្នុងករណីចាំបាច់) ជាពិសេសនៅក្នុងកាលៈទេសៈនេះ សូមមើលការខុសត្រូវកូនចៅខ្លួនដោយកុំឲ្យដើរចេញក្រៅផ្ទះរហេតរហូតបើមិនចាំបាច់ តែបើអាក់ខានមិនបាននោះ នៅពេលចេញដើរ ត្រូវពាក់ម៉ាស់ជាប់ជានិច្ច ហើយសូមកុំឲ្យមានការជួបជុំគ្នាកុះករច្រើនពេក (កាត់បន្ថយជាអតិបរិមានូវចំនួនមនុស្ស ជួបជុំគ្នា) ត្រូវលាងសម្អាតដៃជាមួយសាប៊ូ និងទឹកស្អាត ឬជាមួយអាល់កុល ឬទឹកដែលសម្រាប់លាងដៃ ឲ្យបានញឹកញាប់ កុំយកដៃដែលមិនបានលាងសម្អាត មកប៉ះផ្ទៃមុខមាត់របស់ខ្លួន និងត្រូវរក្សាសុវត្ថិ ភាពសង្គម និងសុវត្ថិភាពបុគ្គលឲ្យលើសពីមួយម៉ែត្រកន្លះឡើងទៅជាចាំបាច់។ ពេលនេះ ជាដំណាក់កាលសំខាន់បំផុត ដែលប្រជាជនទាំងអស់ សូមចូលរួមសាមគ្គីគ្នាក្នុងការអនុវត្តន៍វិធានការសុខាភិបាល ដ៏ មានសារសំខាន់នេះ ដើម្បីទប់ស្កាត់ការចម្លងរាលដាលក្នុងសហគមន៍ក្នុងទ្រង់ទ្រាយធំ និងដើម្បីបងប្អូនអាចបន្តការរស់នៅជាធម្មតាតាមបែបគន្លងថ្មី។ សូមកុំភ្លេចវីរុសកូវីដ-១៩ ព្រោះវីរុសកូវីដ-១៩ មិនទាន់ទៅណាឆ្ងាយពីយើងនៅឡើយទេ ហើយវីរុសដ៏កាចសាហាវនេះ ក៏មិនភ្លេចយើងដែរ បើយើងធ្វើប្រហែស វីរុសកាចសាហាវនេះ នឹងវ៉ៃលុកសរីរាង្គកាយយើងហើយ។ ដូច្នេះ មានតែវិធីការពារខ្លួនឲ្យបាន ខ្ជាប់ខ្ជួនតាមការណែនាំខាងលើនេះទេ ដែលអាចជួយទប់ស្កាត់បានជាអតិបរិមានូវការចម្លងពីបុគ្គលទៅបុគ្គល ពីបុគ្គលទៅក្រុមគ្រួសារខ្លួន និងមិនចម្លងពីបុគ្គលរាតត្បាតក្នុងសហគមន៍ទ្រង់ទ្រាយធំ។ ប្រសិនបើមានបងប្អូនប្រជាពលរដ្ឋណាម្នាក់មានបញ្ហាសុខភាពដែលសង្ស័យជាជំងឺកូវីដ-១៩ សូមរាយការណ៍ទៅក្រុមគ្រូពេទ្យជាបន្ទាន់ ដោយសូមទាក់ទងមកទូរស័ព្ទទាន់ហេតុការណ៍របស់ក្រសួងសុខាភិបាល លេខ១១៥ ដោយឥតគិតថ្លៃ ឬទំនាក់ទំនងក្រសួងសុខាភិបាលតាមលេខទូរស័ព្ទ៖ ០១២ ៨២៥ ៤២៤ ឬ ០១២ ៤៨៨ ៩៨១ ឬ ០១២ ៨៣៦ ៨៦៨ ។ សូមជម្រាបថា រាជរដ្ឋាភិបាលកម្ពុជា បានសម្រេចបិទផ្សារអ៉ីអន១ ជាបណ្តោះអាសន្ន ក្រោយពេលរកឃើញវិជ្ជមានមេរោគកូវីដ១៩ លើខ្លួនស្ត្រី ខ្មែរម្នាក់ ដែលជាភរិយារបស់អគ្គនាយកពន្ធនាគារ បានចូលទៅកាន់ផ្សារនេះ ដើម្បីញ៉ាំអាហារ និងទិញអីវ៉ាន់មួយចំនួន។ លោកស្រី យក់ សម្បត្តិ បានអះអាងថា ស្ត្រីខ្មែររូបនេះត្រូវបានធ្វើតេស្តឃើញថា មានវិជ្ជមានមេរោគកូវីដ១៩ នៅល្ងាចថ្ងៃទី២៨ ខែវិច្ឆិកា ឆ្នាំ២០២០នេះ បន្ទាប់ពីរូបគាត់ចេញរោគសញ្ញាសង្ស័យ ហើយភ្លាមៗនេះក្រសួងសុខាភិបាល ក៏បាននិងកំពុងស្វែងរកអ្នកពាក់ព័ន្ធជាមួយគាត់នៅក្នុងផ្សារអ៉ីអន១ ដើម្បីយកមកធ្វើតេស្ត និងធ្វើចត្តាឡីស័កផងដែរ។ លោកស្រី យក់ សម្បត្តិ បានបញ្ជាក់ថា ការសម្រេចបិទផ្សារអ៉ីអន១ រយៈពេលប៉ុន្មានថ្ងៃសិន ដើម្បីតាមដានរកអ្នកពាក់ព័ន្ធមកធ្វើតេស្ត និងទប់ស្កាត់ការចម្លងមេរោគកូវីដ១៩ បន្តទៀត។ ស្ត្រីដែលមានផ្ទុកមេរោគកូវីដខាងលើនេះ រស់នៅក្នុងបុរីប៉េងហួត ផ្លូវ៦០ម៉ែត្រ នេះជាការបញ្ជាក់បន្ថែមពីលោកស្រី យក់ សម្បត្តិ។ ពាក់ព័ន្ធការរកឃើញអ្នកវិជ្ជមានដែលអាចចាត់ទុកជាការឆ្លងចូលសហគមជាលើកដំបូងនៅកម្ពុជានេះ សម្តេចតេជោ ហ៊ុន សែន នាយករដ្ឋមន្ត្រីកម្ពុជា នៅយប់ថ្ងៃទី២៨ ខែវិច្ឆិកា ឆ្នាំ២០២០នេះ បានផ្ញើសារណែនាំពិសេសបន្ទាន់មួយទាំងយប់ផងដែរ។ ក្នុងសារសំឡេងណែនាំនេះ សម្តេចតេជោនាយករដ្ឋមន្ត្រី បានណែនាំឱ្យមានការប្រមូលផ្តុំ និងធ្វើចត្តាឡីស័កបន្ទាន់សម្រាប់អ្នកពាក់ព័ន្ធ។ ក្នុងនោះរួមមានសម្តេចក្រឡាហោម ស ខេង ឧបនាយករដ្ឋមន្ត្រី រដ្ឋមន្ត្រីក្រសួងមហាផ្ទៃ លោកឧបនាយករដ្ឋមន្ត្រី ប៊ិន ឈិន រដ្ឋមន្ត្រីទទួលបន្ទុកទីស្តីការគណៈរដ្ឋមន្ត្រី លោក កើត រិទ្ធ រដ្ឋមន្ត្រីក្រសួងយុត្តិធម៌ និងមន្ត្រីពាក់ព័ន្ធជាច្រើនរូបទៀត។ សម្តេចតេជោ ហ៊ុន សែន ក៏បានថ្លែងសុំការអធ្យាស្រ័យចំពោះការបិទផ្សារទំនើបអ៉ីអនទី១។ សម្តេចតេជោ ហ៊ុន សែន បានស្នើដល់ប្រជាពលរដ្ឋមេត្តាកុំមានការស្លន់ស្លោ ឬឆោឡោរហូតបាត់បង់ការគ្រប់គ្រង តែត្រូវបង្កើនការយកចិត្តទុកដាក់ ពាក់ព័ន្ធការការពារខ្លួនតាមរយៈការពាក់ម៉ាស់ ការលាងដៃ ការអនាម័យតាមការណែនាំរបស់ក្រសួងសុខាភិបាល។ ក្នុងករណីមានការសង្ស័យត្រូវរកការបញ្ជាក់ពី គ្រូពេទ្យឱ្យបានឆាប់។ សម្តេចតេជោ ក៏បានស្នើសុំកុំឱ្យមានការប្រមូលផ្តុំណាមួយ៕ | 2020-11-29T07:48:31+07:00 | cen.com.kh | https://cen.com.kh/archives/270115.html |
ef7cfdfc-8d87-4538-b647-73e31876acc1 | BREAKING: លទ្ធផលធ្វើតេស្ត៖ អគ្គនាយកពន្ធនាគារ រកឃើញវិជ្ជមានជំងឺកូវីដ១៩ ដែលសង្ស័យឆ្លងពីភរិយា | អគ្គនាយកពន្ធនាគារ លោក ឆែម សាវុធ ដែលត្រូវជាប្តីរបស់ស្រ្តីមានផ្ទុកមេរោគកូវីដ១៩ ត្រូវបានពិនិត្យសុខភាពរកឃើញវិជ្ជមានកូវីដ១៩។ នេះបើយោងតាមលោកស្រី យក់ សម្បត្តិ រដ្ឋលេខាធិការ ក្រសួងសុខាភិបាល ថ្លែងប្រាប់លោក លឹម ជាវុត្ថា នាយកប្រតិបត្តិអង្គភាពព័ត៌មាន Fresh News នៅមុននេះបន្តិច។ សូមជំរាបថា រាជរដ្ឋាភិបាលកម្ពុជា បានសម្រេចបិទផ្សារអ៉ីអន១ ជាបណ្តោះអាសន្ន ក្រោយពេលរកឃើញវិជ្ជមានមេរោគកូវីដ១៩ លើខ្លួនស្រ្តី ខ្មែរម្នាក់ ដែលជាភរិយារបស់អគ្គនាយកពន្ធនាគារ បានចូលទៅកាន់ផ្សារនេះ ដើម្បីញ៉ាំអាហារ និងទិញអីវ៉ាន់មួយចំនួន។ លោកស្រី យក់ សម្បត្តិ បានអះអាងថា ស្រ្តីខ្មែររូបនេះ ត្រូវបានធ្វើតេស្តឃើញថា មានវិជ្ជមានមេរោគកូវីដ១៩ នៅល្ងាចថ្ងៃទី២៨ ខែវិច្ឆិកា ឆ្នាំ២០២០នេះ បន្ទាប់ពីរូបគាត់ចេញរោគសញ្ញាសង្ស័យ ហើយភ្លាមៗនេះក្រសួងសុខាភិបាល ក៏បាននិងកំពុងស្វែងរកអ្នកពាក់ព័ន្ធជាមួយគាត់នៅក្នុងផ្សារអ៉ីអន១ ដើម្បីយកមកធ្វើតេស្ត និងធ្វើចត្តាឡីស័កផងដែរ។ លោកស្រី យក់ សម្បត្តិ បានបញ្ជាក់ថា ការសម្រេចបិទផ្សារអ៉ីអន១ រយៈពេលប៉ុន្មានថ្ងៃសិន ដើម្បីតាមដានរកអ្នកពាក់ព័ន្ធមកធ្វើតេស្ត និងទប់ស្កាត់ការចម្លងមេរោគកូវីដ១៩ បន្តទៀត។ ស្រ្តីដែលមានផ្ទុកមេរោគកូវីដខាងលើនេះ រស់នៅក្នុងបុរីប៉េងហួត ផ្លូវ៦០ម៉ែត្រ នេះជាការបញ្ជាក់បន្ថែមពីលោកស្រី យក់ សម្បត្តិ។ ពាក់ព័ន្ធការរកឃើញអ្នកវិជ្ជមានដែលអាចចាត់ទុកជាការឆ្លងចូលសហគមជាលើកដំបូងនៅកម្ពុជានេះ សម្តេចតេជោ ហ៊ុន សែន នាយករដ្ឋមន្ត្រីកម្ពុជា នៅយប់ថ្ងៃទី២៨ ខែវិច្ឆិកា ឆ្នាំ២០២០នេះ បានផ្ញើសារណែនាំពិសេសបន្ទាន់មួយទាំងយប់ផងដែរ។ ក្នុងសារសំឡេងណែនាំនេះ សម្តេចតេជោនាយករដ្ឋមន្ត្រី បានណែនាំឱ្យមានការប្រមូលផ្តុំ និងធ្វើចត្តាឡីស័កបន្ទាន់សម្រាប់អ្នកពាក់ព័ន្ធ។ ក្នុងនោះរួមមានសម្តេចក្រឡាហោម ស ខេង ឧបនាយករដ្ឋមន្ត្រី រដ្ឋមន្ត្រីក្រសួងមហាផ្ទៃ លោកឧបនាយករដ្ឋមន្ត្រី ប៊ិន ឈិន រដ្ឋមន្ត្រីទទួលបន្ទុកទីស្តីការគណៈរដ្ឋមន្ត្រី លោក កើត រិទ្ធ រដ្ឋមន្ត្រីក្រសួងយុត្តិធម៌ និងមន្ត្រីពាក់ព័ន្ធជាច្រើនរូបទៀត។ សម្តេចតេជោ ហ៊ុន សែន ក៏បានថ្លែងសុំការអធ្យាស្រ័យចំពោះការបិទផ្សារទំនើបអ៉ីអនទី១។ បើទោះបីជាយ៉ាងណា សម្តេចតេជោ ហ៊ុន សែន បានស្នើដល់ប្រជាពលរដ្ឋមេត្តាកុំមានការស្លន់ស្លោ ឬឆោឡោរហូតបាត់បង់ការគ្រប់គ្រង តែត្រូវបង្កើនការយកចិត្តទុកដាក់ ពាក់ព័ន្ធការការពារខ្លួនតាមរយៈការពាក់ម៉ាស់ ការលាងដៃ ការអនាម័យតាមការណែនាំរបស់ក្រសួងសុខាភិបាល។ ក្នុងករណីមានការសង្ស័យត្រូវរកការបញ្ជាក់ពី គ្រូពេទ្យឱ្យបានឆាប់។ សម្តេចតេជោ ក៏បានស្នើសុំកុំឱ្យមានការប្រមូលផ្តុំណាមួយ៕ | 2020-11-29T07:12:00+07:00 | freshnewsasia.com | https://m.freshnewsasia.com/index.php/en/localnews/178315-2020-11-28-17-12-05.html |
579db348-7020-41dc-b262-48d55d5ef4ce | សម្តេចតេជោ ហ៊ុន សែន ផ្ញើសារណែនាំពិសេសក្រោយរកឃើញកើតជំងឺកូវីដ១៩ ក្នុងសហគមន៍លើកដំបូង (Sound inside) | សម្តេចតេជោ ហ៊ុន សែន នាយករដ្ឋមន្ត្រីកម្ពុជា នៅយប់ថ្ងៃទី២៨ ខែវិច្ឆិកា ឆ្នាំ២០២០នេះ បានផ្ញើសារណែនាំពិសេសបន្ទាន់មួយទាំងយប់ ក្រោយពេលរកឃើញស្ត្រីម្នាក់មានជំងឺកូវីដ១៩ ដែលជាការឆ្លងក្នុងសហគមន៍លើកដំបូងនៅកម្ពុជា។ ក្នុងសារសំឡេងណែនាំនេះ សម្តេចតេជោនាយករដ្ឋមន្ត្រី បានណែនាំឱ្យមានការប្រមូលផ្តុំ និងធ្វើចត្តាឡីស័កបន្ទាន់សម្រាប់អ្នកពាក់ព័ន្ធ។ ក្នុងនោះរួមមានសម្តេចក្រឡាហោម ស ខេង ឧបនាយករដ្ឋមន្ត្រី រដ្ឋមន្ត្រីក្រសួងមហាផ្ទៃ លោកឧបនាយករដ្ឋមន្ត្រី ប៊ិន ឈិន រដ្ឋមន្ត្រីទទួលបន្ទុកទីស្តីការគណៈរដ្ឋមន្ត្រី លោក កើត រិទ្ធ រដ្ឋមន្ត្រីក្រសួងយុត្តិធម៌ និងមន្ត្រីពាក់ព័ន្ធជាច្រើនរូបទៀត។ សម្តេចតេជោ ហ៊ុន សែន ក៏បានថ្លែងសុំការអធ្យាស្រ័យចំពោះការបិទផ្សារទំនើបអ៊ីអនទី១។ បើទោះបីជាយ៉ាងណា សម្តេចតេជោ ហ៊ុន សែន បានស្នើដល់ប្រជាពលរដ្ឋមេត្តាកុំមានការស្លន់ស្លោ ឬឆោឡោរហូតបាត់បង់ការគ្រប់គ្រង តែត្រូវបង្កើនការយកចិត្តទុកដាក់ពាក់ព័ន្ធការការពារខ្លួនតាមរយៈការពាក់ម៉ាស់ ការលាងដៃ ការអនាម័យតាមការណែនាំរបស់ក្រសួងសុខាភិបាល។ ក្នុងករណីមានការសង្ស័យត្រូវរកការបញ្ជាក់ពីគ្រូពេទ្យឱ្យបានឆាប់។ សម្តេចតេជោ ក៏បានស្នើសុំកុំឱ្យមានការប្រមូលផ្តុំណាមួយ។ សម្តេចតេជោ បានបញ្ជាក់ថា សម្តេចនឹងមិនអំពាវនាវឱ្យមានការបិទសាលារៀននៅភ្នំពេញ និងខេត្តពាក់ព័ន្ធទេ។ អ្វីដែលជាការចាំបាច់នៅពេលនេះ គឺតម្រូវការនូវការពាក់ម៉ាស់ ការលាងដៃ ការរក្សាគម្លាតសុវត្ថិភាពតែប៉ុណ្ណោះ។ សម្តេចតេជោ បានបន្ថែមថា ត្រូវទុកសាលារៀនដំណើរការធម្មតាទៅតាមគន្លងថ្មី។ សម្តេចតេជោ ក៏បានបញ្ជាក់ដែរថា សម្តេចនៅតែដំណើរការកម្មវិធីបើកការដ្ឋានសាងសង់ផ្លូវទាំង៣៨ខ្សែ នៅខេត្តសៀមរាបធម្មតា តែត្រូវបង្កើនការប្រុងប្រយ័ត្ន។ សម្តេចតេជោ បានបញ្ជាក់ដូច្នេះ «ខ្ញុំសង្ឃឹមថា បងប្អូនប្រជាពលរដ្ឋយើងនឹងយល់ទៅដល់សភាពការណ៍នេះ ហើយខ្ញុំនឹងតាមដានដោយយកចិត្តទុកដាក់ទៅលើការវិវឌ្ឍន៍នៃភាពការណ៍ទាំងអស់ ដែលក្រសួងសុខាភិបាល និងផ្នែកពាក់ព័ន្ធរាយការណ៍ឱ្យខ្ញុំជាបន្តបន្ទាប់។ ឥឡូវនេះបើទោះបីហេតុការណ៍នេះបានកើតនៅក្នុងខេត្តសៀមរាប ក៏ខ្ញុំកំពុងស្ថិតនៅសៀមរាប ហើយខ្ញុំនៅតែដំណើរការកម្មវិធីធម្មតា ដោយគ្រាន់តែបង្កើនការប្រុងប្រយ័ត្នប៉ុណ្ណោះ។ ដូច្នេះមិនមានការលុបចោលនូវកម្មវិធីដែលបានគ្រោងទុកសម្រាប់ការបើកការដ្ឋានផ្លូវ ៣៨ខ្សែ រួមនឹងការកែលំអរដងស្ទឹងសៀមរាបផងនោះទេ»។ សម្តេចតេជោបន្ថែមថា «សូមបងប្អូនបង្កើនការយកចិត្តទុកដាក់ទៅលើការការពារខ្លួន ហើយប្រសិនបើគ្មានការចាំបាច់ទេ សូមកុំចេញក្រៅផ្ទះ ហើយនៅក្នុងផ្ទះ ដើម្បីងាយស្រួលឱ្យអាជ្ញាធរធ្វើការត្រួតពិនិត្យទៅលើបញ្ហាទាំងឡាយ ហើយអ្នកត្រូវធ្វើចត្តាឡីស័ក ត្រូវធ្វើឱ្យបានម៉ត់ចត់ចៀសវាងការសាយភាយទៅកាន់កន្លែងផ្សេងទៀត។ សង្ឃឹមថា ប្រជាពលរដ្ឋយើងនឹងជម្នះបាននូវការលំបាកនៅក្នុងកាលៈទេសៈមិនទាន់ច្បាស់លាស់នេះ» | 2020-11-29T06:38:00+07:00 | freshnewsasia.com | https://m.freshnewsasia.com/index.php/en/localnews/178314-2020-11-28-16-38-00.html |
ba3e824a-9cd1-4509-8704-612d2ca8f6ef | សម្តេចតេជោ ស្នើពលរដ្ឋ កុំមានឆោឡោ ក្រោយរកឃើញ ស្រ្តីម្នាក់ឆ្លងកូវីដ១៩ | ភ្នំពេញ៖ សម្តេចតេជោ ហ៊ុន សែន នាយករដ្ឋមន្ត្រី នៃព្រះរាជាណាចក្រ កម្ពុជា នៅរាត្រីថ្ងៃទី២៨ ខែវិច្ឆិកា ឆ្នាំ២០២០នេះ បានថ្លែងសារបន្ទាន់មួយ ដោយស្នើអោយប្រជាពលរដ្ឋកម្ពុជា កុំមានកាឆោឡោ ក្រោយរកឃើញករណី វិជ្ជមាន កូវីដ១៩ លើស្ត្រីម្នាក់បន្ទាប់ពីស្ត្រីរូបនេះ បានទៅកាន់ផ្សារទំនើប អ៉ីអន១ ។ | 2020-11-29T06:29:00+07:00 | dap-news.com | https://dap-news.com/national/2020/11/28/101856/ |
fa5e3ef5-4aec-4f06-96b3-62bfdf0bf054 | នាយករដ្ឋមន្ត្រីចាត់ទុក ករណីរកឃេីញ អ្នកឆ្លងកូវីដ១៩ នៅថ្ងៃនេះជា «ការឆ្លងចូលសហគមន៍»(មានវីដេអូ) | ភ្នំពេញ: សម្ដេចតេជោ ហ៊ុន សែន នាយករដ្ឋមន្ត្រី នៃកម្ពុជា នៅរាត្រីថ្ងៃទី២៨ ខែវិច្ឆិកា ឆ្នាំ២០២០នេះ បានថ្លែងសារបន្ទាន់មួយ ចាត់ទុកករណីរកឃេីញ អ្នកឆ្លងជំងឺកូវីដ១៩ នៅថ្ងៃនេះជា «ការឆ្លងចូលសហគមន៍» (ភ្នំពេញ សៀមរាប បន្ទាយមានជ័យ និងមណ្ឌលគិរី)។ | 2020-11-29T06:15:00+07:00 | dap-news.com | https://dap-news.com/national/2020/11/28/101852/ |
8df6208c-b30b-46d8-9872-c62dc0bcf9cc | Breaking News: មន្រ្តីជាន់ខ្ពស់ ក្រសួងសុខាភិបាល ថ្លែងនៅយប់ថ្ងៃ២៨ វិច្ឆិកា ថា ករណីឆ្លងកូវីដ១៩ លើស្ត្រីជា ប្រពន្ធអគ្គនាយកដ្ឋាន ពន្ធនាគារ គឺជារឿងធំ | ភ្នំពេញ ៖ មន្រ្តីជាន់ខ្ពស់ ក្រសួងសុខាភិបាលបាន ថ្លែងនៅយប់ថ្ងៃ២៨ វិច្ឆិកា ករណីឆ្លងកូវីដលើស្ត្រីជាប្រពន្ធ អគ្គនាយកដ្ឋាន ពន្ធនាគារលោក ឆែម សាវុធ គឺជាការឆ្លងទ្រង់ទ្រាយធំ ដែលត្រូវស្រាវជ្រាវ រកអ្នកពាក់ព័ន្ធ អ្នកឆ្លងកូវីដ១៩។ ខាងក្រសួងសុខាភិបាល ក៏បានត្រៀមបញ្ចេញ គ្រូពេទ្យដើម្បីចុះស្រាវជ្រាវ អ្នកពាក់ព័ន្ធ។ ក្រសួងក៏ស្នើសុំគោលការណ៍ ដើម្បីពិនិត្យលើមន្រ្តីផ្សេងទៀត ដែលបានមកចូលរួមប្រជុំ ជាមួយលោកឆែម សាវុធផងដែរ។ | 2020-11-29T05:19:00+07:00 | dap-news.com | https://dap-news.com/national/2020/11/28/101846/ |
6f919314-cee4-470b-9414-1408fbffda6d | សម្តេចតេជោ ផ្តាំផ្ញើកូនចៅ អោយប្រុងប្រយ័ត្ន ក្រោយស្រ្តីម្នាក់ ជាប្រពន្ធ អគ្គនាយកដ្ឋាន ពន្ធនាគារ ឆ្លងកូវីដ១៩ ទៅផ្សារអ៊ីអនមួយ | ភ្នំពេញ ៖ សម្តេចតេជោ ហ៊ុន សែន នាយករដ្ឋមន្រ្តីកម្ពុជា នៅយប់ថ្ងៃទី២៨ វិច្ឆិកា បានផ្តាំផ្ញើកុំឲ្យកូនចៅចេញទៅផ្សារ និងហាងទំនើបក្រោយ មានស្រ្តីម្នាក់ឆ្លងកូវីដ១៩ នៅផ្សារអ៊ីអនមួយ និងមានប្រពន្ធអគ្គនាយកដ្ឋានពន្ធនាគារឆ្លងផងដែរ។ | 2020-11-29T04:43:00+07:00 | dap-news.com | https://dap-news.com/national/2020/11/28/101841/ |
5d540849-76ac-49f6-ba92-363545a49eaa | កម្ពុជាប្រកាស រកឃើញករណីឆ្លងកូវីដ-១៩ ក្នុងសហគមន៍លើកដំបូង | សម្តេចតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជានៅយប់ថ្ងៃទី២៨ ខែវិច្ឆិកា ២០២០នេះបានប្រកាសរកឃើញករណីឆ្លងចូលសហគមន៍ជាលើកដំបូង ក្រោយពេលតេស្តវិជ្ជមានឆ្លងកូវីដ-១៩ លើភរិយា ឯកឧត្តម ឆែម សាវុធ អគ្គនាយកពន្ធនាគារ។ លោកស្រីមានរោគសញ្ញា តាំងពី ១០ថ្ងៃមុន។ កាលពីថ្ងៃសៅរ៍មុន គាត់ទៅញ៉ាំអី នៅផ្សារអ៊ីអន១ ហើយគាត់ឡើងចុះភ្នំពេញ-សៀមរាប ។ សម្តេចបានណែនាំ មិនឱ្យមានការប្រមូលផ្តុំ និងធ្វើចត្តាឡីស័កបន្ទាន់ សម្រាប់អ្នកពាក់ព័ន្ធក្នុងនោះរួមមានសម្តេចក្រឡាហោម ស ខេង ឧបនាយករដ្ឋមន្ត្រី រដ្ឋមន្ត្រីក្រសួងមហាផ្ទៃ លោកឧបនាយករដ្ឋមន្ត្រី ប៊ិន ឈិន រដ្ឋមន្ត្រីទទួលបន្ទុកទីស្តីការគណៈរដ្ឋមន្ត្រី លោក កើត រិទ្ធ រដ្ឋមន្ត្រីក្រសួងយុត្តិធម៌ និងមន្ត្រីពាក់ព័ន្ធជាច្រើនរូបទៀត។ សម្តេចតេជោ ហ៊ុន សែន បានស្នើដល់ប្រជាពលរដ្ឋមេត្តាកុំមានការស្លន់ស្លោ ឬឆោឡោរហូតបាត់បង់ការគ្រប់គ្រង តែត្រូវបង្កើនការយកចិត្តទុកដាក់ពាក់ព័ន្ធការការពារខ្លួនតាមរយៈការពាក់ម៉ាស់ ការលាងដៃ ការអនាម័យតាមការណែនាំរបស់ក្រសួងសុខាភិបាល និងសុំការអធ្យាស្រ័យ ក៏ដូចជាការយោគយល់ចំពោះការបិទផ្សារទំនើប Aeon ទី១។ | 2020-11-29T00:58:00+07:00 | kampucheathmey.com | https://www.kampucheathmey.com/local-news/19806 |
c26b47de-9296-40be-b71d-8ee0f95d32d1 | Update: លទ្ធផលពិនិត្យកូវីដ១៩ បានបង្ហាញថា អគ្គនាយកពន្ធនាគារ រកឃើញវិជ្ជមានជំងឺកូវីដ១៩ សង្ស័យឆ្លងពីភរិយា | ភ្នំពេញ៖ យោងតាមលោកស្រីរដ្ឋលេខាធិការ ក្រសួងសុខាភិបាល បានថ្លែងប្រាប់សារព័ត៌មានមុននេះបន្តិចថា អគ្គនាយកពន្ធនាគារ លោក ឆែម សាវុធ ដែលត្រូវជាប្តីរបស់ស្រ្តីមានផ្ទុកមេរោគកូវីដ១៩ ត្រូវបានពិនិត្យសុខភាពរកឃើញវិជ្ជមានកូវីដ១៩ ដែលគេសង្ស័យថា បានឆ្លងពីភរិយារបស់លោក។ គួររំលឹកផងដែរថា រាជរដ្ឋាភិបាលកម្ពុជា បានសម្រេចបិទផ្សារអ៉ីអន១ ជាបណ្តោះអាសន្ន ក្រោយពេលរកឃើញវិជ្ជមានមេរោគកូវីដ១៩ លើខ្លួនស្រ្តីខ្មែរម្នាក់ ដែលជាភរិយារបស់អគ្គនាយកពន្ធនាគារ បានចូលទៅកាន់ផ្សារនេះ ដើម្បីញ៉ាំអាហារ និងទិញអីវ៉ាន់មួយចំនួន។ លោកស្រី យក់ សម្បត្តិ បានអះអាងថា ស្រ្តីខ្មែររូបនេះ ត្រូវបានធ្វើតេស្តឃើញថា មានវិជ្ជមានមេរោគកូវីដ១៩ នៅល្ងាចថ្ងៃទី២៨ ខែវិច្ឆិកា ឆ្នាំ២០២០នេះ បន្ទាប់ពីរូបគាត់ចេញរោគសញ្ញាសង្ស័យ ហើយភ្លាមៗនេះក្រសួងសុខាភិបាល ក៏បាននិងកំពុងស្វែងរកអ្នកពាក់ព័ន្ធជាមួយគាត់នៅក្នុងផ្សារអ៉ីអន១ ដើម្បីយកមកធ្វើតេស្ត និងធ្វើចត្តាឡីស័កផងដែរ។ លោកស្រី យក់ សម្បត្តិ បានបញ្ជាក់ថា ការសម្រេចបិទផ្សារអ៉ីអន១ រយៈពេលប៉ុន្មានថ្ងៃសិន ដើម្បីតាមដានរកអ្នកពាក់ព័ន្ធមកធ្វើតេស្ត និងទប់ស្កាត់ការចម្លងមេរោគកូវីដ១៩ បន្តទៀត។ ស្រ្តីដែលមានផ្ទុកមេរោគកូវីដខាងលើនេះ រស់នៅក្នុងបុរីប៉េងហួត ផ្លូវ៦០ម៉ែត្រ នេះជាការបញ្ជាក់បន្ថែមពីលោកស្រី យក់ សម្បត្តិ។ ពាក់ព័ន្ធការរកឃើញអ្នកវិជ្ជមានដែលអាចចាត់ទុកជាការឆ្លងចូលសហគមជាលើកដំបូងនៅកម្ពុជានេះ សម្តេចតេជោ ហ៊ុន សែន នាយករដ្ឋមន្ត្រីកម្ពុជា នៅយប់ថ្ងៃទី២៨ ខែវិច្ឆិកា ឆ្នាំ២០២០នេះ បានផ្ញើសារណែនាំពិសេសបន្ទាន់មួយទាំងយប់ផងដែរ។ ក្នុងសារសំឡេងណែនាំនេះ សម្តេចតេជោនាយករដ្ឋមន្ត្រី បានណែនាំឱ្យមានការប្រមូលផ្តុំ និងធ្វើចត្តាឡីស័កបន្ទាន់សម្រាប់អ្នកពាក់ព័ន្ធ។ ក្នុងនោះរួមមានសម្តេចក្រឡាហោម ស ខេង ឧបនាយករដ្ឋមន្ត្រី រដ្ឋមន្ត្រីក្រសួងមហាផ្ទៃ លោកឧបនាយករដ្ឋមន្ត្រី ប៊ិន ឈិន រដ្ឋមន្ត្រីទទួលបន្ទុកទីស្តីការគណៈរដ្ឋមន្ត្រី លោក កើត រិទ្ធ រដ្ឋមន្ត្រីក្រសួងយុត្តិធម៌ និងមន្ត្រីពាក់ព័ន្ធជាច្រើនរូបទៀត។ សម្តេចតេជោ ហ៊ុន សែន ក៏បានថ្លែងសុំការអធ្យាស្រ័យចំពោះការបិទផ្សារទំនើបអ៉ីអនទី១។ បើទោះបីជាយ៉ាងណា សម្តេចតេជោ ហ៊ុន សែន បានស្នើដល់ប្រជាពលរដ្ឋមេត្តាកុំមានការស្លន់ស្លោ ឬឆោឡោរហូតបាត់បង់ការគ្រប់គ្រង តែត្រូវបង្កើនការយកចិត្តទុកដាក់ ពាក់ព័ន្ធការការពារខ្លួនតាមរយៈការពាក់ម៉ាស់ ការលាងដៃ ការអនាម័យតាមការណែនាំរបស់ក្រសួងសុខាភិបាល។ ក្នុងករណីមានការសង្ស័យត្រូវរកការបញ្ជាក់ពី គ្រូពេទ្យឱ្យបានឆាប់។ សម្តេចតេជោ ក៏បានស្នើសុំកុំឱ្យមានការប្រមូលផ្តុំណាមួយ៕ | 2020-11-29T00:38:17+07:00 | kbnnews.com | https://kbn.news/archives/192573 |
23f51d73-c6d5-4a6c-92e3-4264ef237600 | ក្រសួងឱ្យក្រុមគ្រូពេទ្យធ្វើការ ងារទាំងយប់ ដើម្បីប្រមូលអ្នកពាក់ព័ន្ធនឹងស្រ្តីឆ្លងកូវីដ-១៩ | លោកជំទាវ យក់ សម្បត្តិ រដ្ឋលេខាធិការក្រសួងសុខាភិបាលបានណែនាំឲ្យមន្ទីរសុខាភិបាលខេត្តសៀមរាប បញ្ជូនគ្រូពេទ្យចេញធ្វើការទាំងយប់ ដើម្បីស្វែងរក អ្នកពាក់ព័ន្ធជាមួយ ស្ត្រីអ្នកជំងឺកូវីដនេះ ដោយសារគាត់មានផ្ទះនៅសៀមរាប។ គាត់បានទៅនៅសៀមរាប ដូចជា ៤ ថ្ងៃទៅ ៥ថ្ងៃដែរ ។ លោកជំទាវ យក់ សម្បត្តិ បន្ថែមថា «ស្ត្រីអ្នកជំងឺកូវីដ១៩ ដែលជាភរិយា ឯកឧត្តម ឆែម សាវុធ មានរោគសញ្ញា តាំងពី ១០ថ្ងៃមុន។ កាលពីថ្ងៃសៅរ៍មុន គាត់ទៅញ៉ាំអី នៅផ្សារអ៊ីអន១ ហើយគាត់ឡើងចុះភ្នំពេញ-សៀមរាប ។ គាត់ឥឡូវនេះ នៅភ្នំពេញ។ ព្រឹកមិញ គាត់ឡើងជណ្តើរ ៣កាំក៏ហត់ដែរ ហើយគាត់ធ្វើតេស្តនៅមន្ទីរពេទ្យខ្មែរ-សូវៀត គឺឥឡូវនេះ ឃើញថា វិជ្ជមាន ហើយមន្ទីរពេទ្យប៉ាស្ទ័រ បញ្ជាក់ថា វិជ្ជមាន។ អ្វីដែលយើងព្រួយបារម្ភ មិនដឹងថា គាត់ទាក់ទងទៅខាងណាខ្លះ? ហើយឯកឧត្តម ឆែម សាវុធ លឺថា បានមកប្រជុំនៅក្រសួងមហាផ្ទៃ។ អីចឹង ខ្ញុំសូមជូន ព័ត៌មាន ទៅក្រុមយើង បើសិននរណាមានការពាក់ព័ន្ធសុំឲ្យ ជួយជូនដំណឹងមកថែមទៀត ដើម្បីយើងបញ្ជូនក្រុមពេទ្យ ឲ្យចេញធ្វើការទាំងយប់។ ខ្ញុំក៏បានបញ្ជូនសារនេះ បញ្ជូនសារនេះទៅមន្ទីរសុខាភិបាល នៅខេត្តសៀមរាប ដើម្បី ឲ្យចេញធ្វើការទាំងយប់ដែរ សម្រាប់ ចេញធ្វើការទាំងយប់ដែរ ពីព្រោះគាត់បានចេញទៅនៅខេត្តសៀមរាប ដោយសារគាត់មានផ្ទះនៅសៀមរាប។ គាត់បានទៅនៅសៀមរាប ដូចជា ៤ ទៅ ៥ថ្ងៃដែរ ។ នៅថ្ងៃនេះ យើងបានរកឃើញអ្នកឆ្លងជំងឺកូវីដ១៩ ចំនួន ២ករណីដែរ »។ លោកជំទាវ យក់ សម្បត្តិ ក៏បានបន្ថែមថា ក្រសួងសុខាភិបាល កំពុងស្នើសុំ គោលការណ៍ថ្នាក់ដឹកនាំ ដើម្បីធ្វើតេស្តថ្នាក់ដឹកនាំជាន់ខ្ពស់ ដោយសារតែក្នុងកិច្ចប្រជុំធំមួយ ឃើញមានឯកឧត្តម ឆែម សាវុធ នៅក្នុងហ្នឹង ហើយឃើញមាន ថ្នាក់ដឹកនាំច្រើនណាស់។ ដូច្នេះហើយថ្នាក់ដឹកនាំ ដែលបានចូលរួមប្រជុំ យើងនឹងសុំ អនុញ្ញាតធ្វើតេស្ត ហើយនឹងសុំ ឲ្យគាត់ធ្វើចត្តាឡីស័ក ហើយបន្ទាប់មក នឹងសួរ ថ្នាក់ដឹកនាំ គាត់នឹងបន្តជួបនៅកន្លែងណាស់ខ្លះ។ អ្វីដែលយើងព្រួយបារម្ភ គឺអាចនឹង ពាក់ព័ន្ធទ្រង់ទ្រាយធំ ដែលយើងនឹង បន្តស្រាវជ្រាវ ។ ជាគោលការណ៍ចំពោះមុខនេះ លោកជំទាវ យក់ សម្បត្តិ បានបញ្ជាក់ថា រាជរដ្ឋាភិបាល បានសម្រេចបិទផ្សារទំនើបអ៊ីអន១ នៅភ្នំពេញ ដោយសារតែស្ត្រីខ្មែរ ដែលទើបរកឃើញជំងឺកូវីដ១៩នេះ បានដើរផ្សារនោះ មុនពេលពិនិត្យរកឃើញកើតជំងឺកូវីដ១៩ ៕ | 2020-11-28T23:52:00+07:00 | kampucheathmey.com | https://www.kampucheathmey.com/local-news/19801 |
9f84c603-2cd1-4f3a-bcaa-b7fde6d3e5c9 | សារសម្លេងបន្ទាន់ របស់សម្តេចតេជោ ហ៊ុន សែន ណែនាំពិសេស ក្រោយរកឃើញកើតជំងឺកូវីដ១៩ ក្នុងសហគមន៍លើកដំបូង | ក្រោយពីបានរកឃើញស្ត្រីម្នាក់ មានផ្ទុកជំងឺកូវីដ១៩ ហើយនេះជាការឆ្លងក្នុងសហគមន៍លើកដំបូងនៅក្នុងប្រទេសកម្ពុជា សម្តេចតេជោ ហ៊ុន សែន នាយករដ្ឋមន្ត្រីកម្ពុជា នៅយប់ថ្ងៃទី២៨ ខែវិច្ឆិកា ឆ្នាំ២០២០នេះ បានផ្ញើសារសំលេងណែនាំពិសេសបន្ទាន់មួយទាំងយប់ផងដែរ។ ក្នុងសារសំឡេងណែនាំនេះ សម្តេចតេជោនាយករដ្ឋមន្ត្រី បានណែនាំឱ្យមានការប្រមូលផ្តុំ និងធ្វើចត្តាឡីស័កបន្ទាន់សម្រាប់អ្នកពាក់ព័ន្ធ។ ក្នុងនោះរួមមានសម្តេចក្រឡាហោម ស ខេង ឧបនាយករដ្ឋមន្ត្រី រដ្ឋមន្ត្រីក្រសួងមហាផ្ទៃ លោកឧបនាយករដ្ឋមន្ត្រី ប៊ិន ឈិន រដ្ឋមន្ត្រីទទួលបន្ទុកទីស្តីការគណៈរដ្ឋមន្ត្រី លោក កើត រិទ្ធ រដ្ឋមន្ត្រីក្រសួងយុត្តិធម៌ និងមន្ត្រីពាក់ព័ន្ធជាច្រើនរូបទៀត។ សម្តេចតេជោ ហ៊ុន សែន ក៏បានថ្លែងសុំការអធ្យាស្រ័យចំពោះការបិទផ្សារទំនើបអ៊ីអនទី១ផងដែរ។ បើទោះបីជាយ៉ាងណា សម្តេចតេជោ ហ៊ុន សែន បានស្នើដល់ប្រជាពលរដ្ឋមេត្តាកុំមានការស្លន់ស្លោ ឬឆោឡោរហូតបាត់បង់ការគ្រប់គ្រង តែត្រូវបង្កើនការយកចិត្តទុកដាក់ពាក់ព័ន្ធការការពារខ្លួនតាមរយៈការពាក់ម៉ាស់ ការលាងដៃ ការអនាម័យតាមការណែនាំរបស់ក្រសួងសុខាភិបាល។ ក្នុងករណីមានការសង្ស័យត្រូវរកការបញ្ជាក់ពីគ្រូពេទ្យឱ្យបានឆាប់។ ក្នុងឱកាសនោះផងដែរ សម្តេចតេជោ ក៏បានស្នើសុំកុំឱ្យមានការប្រមូលផ្តុំណាមួយ។ សម្តេចតេជោ បានបញ្ជាក់ថា សម្តេចនឹងមិនអំពាវនាវឱ្យមានការបិទសាលារៀននៅភ្នំពេញ និងខេត្តពាក់ព័ន្ធទេ។ អ្វីដែលជាការចាំបាច់នៅពេលនេះ គឺតម្រូវការនូវការពាក់ម៉ាស់ ការលាងដៃ ការរក្សាគម្លាតសុវត្ថិភាពតែប៉ុណ្ណោះ។ សម្តេចតេជោ បានបន្ថែមថា ត្រូវទុកសាលារៀនដំណើរការធម្មតាទៅតាមគន្លងថ្មី។ សម្តេចតេជោ ក៏បានបញ្ជាក់ដែរថា សម្តេចនៅតែដំណើរការកម្មវិធីបើកការដ្ឋានសាងសង់ផ្លូវទាំង៣៨ខ្សែ នៅខេត្តសៀមរាបធម្មតា តែត្រូវបង្កើនការប្រុងប្រយ័ត្ន។ សម្តេចតេជោ បានបញ្ជាក់ដូច្នេះ «ខ្ញុំសង្ឃឹមថា បងប្អូនប្រជាពលរដ្ឋយើងនឹងយល់ទៅដល់សភាពការណ៍នេះ ហើយខ្ញុំនឹងតាមដានដោយយកចិត្តទុកដាក់ទៅលើការវិវឌ្ឍន៍នៃភាពការណ៍ទាំងអស់ ដែលក្រសួងសុខាភិបាល និងផ្នែកពាក់ព័ន្ធរាយការណ៍ឱ្យខ្ញុំជាបន្តបន្ទាប់។ ឥឡូវនេះបើទោះបីហេតុការណ៍នេះបានកើតនៅក្នុងខេត្តសៀមរាប ក៏ខ្ញុំកំពុងស្ថិតនៅសៀមរាប ហើយខ្ញុំនៅតែដំណើរការកម្មវិធីធម្មតា ដោយគ្រាន់តែបង្កើនការប្រុងប្រយ័ត្នប៉ុណ្ណោះ។ ដូច្នេះមិនមានការលុបចោលនូវកម្មវិធីដែលបានគ្រោងទុកសម្រាប់ការបើកការដ្ឋានផ្លូវ ៣៨ខ្សែ រួមនឹងការកែលំអរដងស្ទឹងសៀមរាបផងនោះទេ»។ សម្តេចតេជោបន្ថែមថា «សូមបងប្អូនបង្កើនការយកចិត្តទុកដាក់ទៅលើការការពារខ្លួន ហើយប្រសិនបើគ្មានការចាំបាច់ទេ សូមកុំចេញក្រៅផ្ទះ ហើយនៅក្នុងផ្ទះ ដើម្បីងាយស្រួលឱ្យអាជ្ញាធរធ្វើការត្រួតពិនិត្យទៅលើបញ្ហាទាំងឡាយ ហើយអ្នកត្រូវធ្វើចត្តាឡីស័ក ត្រូវធ្វើឱ្យបានម៉ត់ចត់ចៀសវាងការសាយភាយទៅកាន់កន្លែងផ្សេងទៀត។ សង្ឃឹមថា ប្រជាពលរដ្ឋយើងនឹងជម្នះបាននូវការលំបាកនៅក្នុងកាលៈទេសៈមិនទាន់ច្បាស់លាស់នេះ»៕ | 2020-11-28T23:51:42+07:00 | kbnnews.com | https://kbn.news/archives/192570 |
30041abe-b433-45dc-8c38-1daa7404e38e | ក្រសួងសុខាភិបាលប្រកាសរកឃើញអ្នកឆ្លងកូវីដ-១៩ ចំនួន២នាក់ថ្ងៃនេះ | លោកវេជ្ជបណ្ឌិត លី សុវណ្ណ ប្រធាននាយកដ្ឋានប្រយុទ្ធនឹងជំងឺឆ្លងនៃក្រសួងសុខាភិបាលបានឱ្យដឹងថា ថ្ងៃនេះក្រសួងបានរកឃើញអ្នកឆ្លងកូវីដ-១៩ ចំនួន២នាក់ ដែលម្នាក់គឺជាករណីនាំចូល ចំណែកម្នាក់ទៀតកុំទាន់រកឃើញប្រភពចម្លងមកពីណានៅឡើយទេ។ “អ្នកឆ្លងកូវីដ-១៩ គឺជាស្រ្តីទាំងពីរនាក់ អ្នកទី១គាត់ទើបមកពីសហរដ្ឋអាមេរិក ដែលយើងចាត់ថា ជាករណីនាំចូលក៏ប៉ុន្តែករណីទី២ ដែលយើងមិនទាន់រកឃើញប្រភពចម្លងរបស់គាត់មកពីណា។ ពេលដែលគាត់ឈឺ គាត់បានទៅកន្លែងមួយចំនួនដូចជា Aeon ទី១ ទៅខេត្តសៀមរាប”។ លោកបានបញ្ជាក់។ លោកបានបន្ថែមថា ក្រសួងសុខាភិបាលកំពុងតែអង្កេតបន្តទៀត។ ដូច្នេះហើយទើបក្រសួងសម្រេចបិទផ្សារទំនើប Aeon ចំនួនបីថ្ងៃ ។ គិតត្រឹមថ្ងៃទី២៨ ខែវិច្ឆិកា ឆ្នាំ២០២០ កម្ពុជាបានរកឃើញអ្នកមានវីរុសកូវីដ-១៩ មានចំនួនសរុប ៣០៨នាក់ (ស្រី្ត ៦៣នាក់ និងបុរស ២៤៥នាក់) ក្នុងនោះចំនួនអ្នកព្យាបាលជាសះស្បើយសរុបទូទាំងប្រទេស មានចំនួន ២៩៩នាក់ និងអ្នកសម្រាកព្យាបាលនៅមន្ទីរពេទ្យចំនួន ០៩នាក់៕ | 2020-11-28T23:12:00+07:00 | kampucheathmey.com | https://www.kampucheathmey.com/local-news/19786 |
515c3186-325f-439d-8c18-c0d273291bf6 | បិទផ្សារអ៊ីអន១ ជាបណ្តោះអាសន្ន បន្ទាប់ពីរកឃើញស្ត្រីម្នាក់មានវិជ្ជមានវីរុសកូវីដ១៩ ចូលទៅកាន់ផ្សារនេះដើម្បីទិញអីវ៉ាន់ | ភ្នំពេញ៖ បន្ទាប់ពីរកឃើញវិជ្ជមានវីរុសកូវីដ១៩ លើស្ត្រីខ្មែរម្នាក់ ដែលបានចូលទៅកាន់ផ្សារ អ៊ីអន១ ដើម្បីញ៉ាំអាហារ និងទិញអីវ៉ាន់ រាជរដ្ឋាភិបាល បានសម្រេចបិទផ្សារនេះ ជាបណ្តោះអាសន្ន ។ លោកស្រី យក់ សម្បត្តិ រដ្ឋលេខាធិការក្រសួងសុខាភិបាល បានថ្លែងប្រាប់កាសែតក្នុងស្រុកនាយប់ថ្ងៃទី២៨ ខែវិច្ឆិកា ឆ្នាំ២០២០នេះថា ស្ត្រីខ្មែររូបនេះ ត្រូវបានធ្វើតេស្តឃើញថា មានវិជ្ជមានមេរោគកូវីដ១៩ នៅល្ងាចថ្ងៃទី២៨ ខែវិច្ឆិកា ឆ្នាំ២០២០នេះ បន្ទាប់ពីរូបគាត់ចេញរោគសញ្ញាសង្ស័យ ហើយភ្លាមៗនេះក្រសួងសុខាភិបាល ក៏បាន និងកំពុងស្វែងរកអ្នកពាក់ព័ន្ធជាមួយគាត់នៅក្នុងផ្សារអ៊ីអន១ ដើម្បីយកមកធ្វើតេស្ត និងធ្វើចត្តាឡីស័កផងដែរ។ ការសម្រេចបិទផ្សារអ៊ីអន១ រយៈពេលប៉ុន្មានថ្ងៃសិន ដើម្បីតាមដានរកអ្នកពាក់ព័ន្ធមកធ្វើតេស្ត និងទប់ស្កាត់ការចម្លងមេរោគកូវីដ១៩ បន្តទៀត។ លោកស្រី បានបញ្ជាក់ថា ស្ត្រីដែលមានផ្ទុកមេរោគកូវីដនោះ រស់នៅក្នុងបុរីប៉េងហួត ផ្លូវ៦០ម៉ែត្រ។ លោកវេជ្ជបណ្ឌិត លី សូវ៉ាន់ ប្រធាននាយកដ្ឋានប្រយុទ្ធជំងឺឆ្លង បានប្រាប់ថា ពិតជាមានការបិទផ្សារអ៊ីអន១ ជាបណ្តោះអាសន្ន ពិតប្រាកដមែន បន្ទាប់ពីលទ្ធផលតេស្តវិជ្ជមានលើស្ត្រីខ្មែរម្នាក់នៅថ្ងៃនេះ ហើយដែលគាត់បានទៅផ្សារនេះ។ លោកបញ្ជាក់ថា ករណីស្រ្តីរូបនេះគឺឆ្លងវីរុសនេះពីណានោះទេ ប៉ុន្តែស្ត្រីរូបនេះត្រូវបានរកឃើញថា វិជ្ជមានមេរោគកូវីដ-១៩ នៅល្ងាចថ្ងៃទី២៨ ខែវិច្ឆិកា ឆ្នាំ២០២០នេះ បន្ទាប់ពីរូបគាត់ចេញរោគសញ្ញាសង្ស័យ ហើយភ្លាមៗនេះក្រសួងសុខាភិបាល ក៏បាន និងកំពុងស្វែងរកអ្នកពាក់ព័ន្ធជាមួយគាត់នៅក្នុងផ្សារអ៊ីអន១ ដើម្បីយកមកធ្វើតេស្ត និងធ្វើចត្តាឡីស័កផងដែរ៕ | 2020-11-28T21:29:03+07:00 | cen.com.kh | https://cen.com.kh/archives/270059.html |
d9770519-102b-491d-97ed-b412a25cc9e4 | លោក វង សូត បន្តអំពាវនាវដល់ប្រជាពលរដ្ឋ កុំភ្លេចខ្លួនក្នុងការការពារចំពោះជំងឺកាចសាហាវកូវីដ១៩ | លោក វង សូត រដ្ឋមន្ត្រីក្រសួងសង្គមកិច្ច អតីតយុទ្ធជន និងយុវនីតិសម្បទា បានលើកឡើងថា កូវីដ១៩ បានជះឥទ្ធិពលខ្លាំងមកលើសេដ្ឋកិច្ចពិភពលោក និង ដោយឡែកពលរដ្ឋកម្ពុជាខ្លះ ដែលមានជីវភាពក្រីក្រស្រាប់ទៅហើយនោះក៏រឹតតែលំបាកខ្លាំងមួយកម្រិត ទៀត។ លោកបានបន្ថែមថា បែបនេះហើយទើបរាជរដ្ឋាភិបាលកម្ពុជា ក្រោមការដឹកនាំរបស់សម្តេចតេជោនាយករដ្ឋមន្ត្រី បានគិតគូ ចំពោះពលរដ្ឋក្រីក្រ ខ្វះខាតទាំងអស់ដែល មានប្រមាណជា ៧០ម៉ឺនគ្រួសារ នៅទូទាំងប្រទេស ឱ្យទទួលបាននូវប្រាក់ឧបត្ថម្ភប្រចាំខែ សម្រាប់រដូវកូវីដ១៩នេះ ដែលបានចាប់ផ្តើមតាំងពីខែមិថុនា ឆ្នាំ២០២០។ លោកបន្តថា ក្នុង១ខែៗរាជរដ្ឋាភិបាលបានចំណាយអស់ប្រមាណជាង ៣១លានដុល្លារអាមេរិក ហើយកម្មវិធី ផ្តល់ប្រាក់ឧត្ថម្ភសម្រាប់រដូវកូវីដ១៩នេះ អាចនឹង បិទបញ្ចប់នៅចុងឆ្នាំ២០២០នេះ តែរាជរដ្ឋាភិបាលក៏អាច នឹងពិចារណាក្នុងការបន្តការឧបត្ថម្ភបន្តទៀតក្នុងករណីដែលចាំបាច់ណាមួយនោះ។ ជាថ្មីម្តងទៀត លោក វង សូត នៅតែបន្តអំពាវនា វដល់ពលរដ្ឋសូមកុំភ្លេចខ្លួនក្នុងការបន្តការការពារចំពោះជំងឺកាចសាហាវកូវីដ១៩នេះ ឱ្យបានជាប់លាប់បំផុត ដោយត្រូវបន្តអនុវត្តតាមការណែនាំរបស់ ក្រសួងសុខាភិបាលដូចជា ត្រូវពាក់ម៉ាសការពារ ឧស្សាហ៍លាងដៃនឹងសាប៊ូ ទឹកអាល់កុល ជែល រក្សា គម្លាតសុវត្ថិភាព ហើយបើមានអាការៈ កណ្តាស ក្អកញឹកញាប់ ក្តៅខ្លួនខ្លាំងជាដើម សូមប្រញាប់ទៅរក សេវាសុខាភិបាលដើម្បីឱ្យគ្រូពេទ្យពិនិត្យសុខភាពជូន ដោយមិនត្រូវសម្ងំនៅតែក្នុងផ្ទះឡើយ។ ការធ្វើបែប នេះ គឺដើម្បីការពារខ្លួនឯងផង គ្រួសារផង និងសហគមន៍ផងពីជម្ងឺកូវីដ១៩។ ការលើកឡើងរបស់ លោក វង សូត បានធ្វើឡើងខណៈលោក និងលោកស្រី លោក កែវ ពិសិដ្ឋ អ្នកតំណាងរាស្ត្រខេត្តត្បូងឃ្មុំ និងលោកស្រី ព្រមទាំង លោក លោកស្រីមួយចំនួនទៀត បានផ្តួចផ្តើមធ្វើបុណ្យផ្កាសាមគ្គីមួយ ដើម្បីប្រមូល បច្ច័យសម្រាប់កសាងសមិទ្ធផលនានាក្នុងវត្តបុទុមប្រឹក្ស ហៅវត្តពពេល ស្ថិតក្នុងភូមិពពេល ឃុំពពេល ស្រុកពញាក្រែក ខេត្តត្បូងឃ្មុំ ដោយបច្ច័យដែលទទួលបាននាពេលនេះមាន២០០លានរៀល។ កម្មវិធីបុណ្យបានប្រព្រឹត្តទៅតាមទំនៀមទម្លាប់ ក៏មានការចូលរួមពី លោក លោកស្រី មន្ត្រីអ្នកមុខអ្នកការ និងប្រជាពុទ្ធបរិស័ទចំណុះជើងវត្តជាច្រើនរូប និងបានប្រារព្ធ ពិធីក្រុងពាលី ធ្វើបទនមស្សការព្រះរតនៈ ត្រ័យ សមាទានសីល និមន្តព្រះសង្ឃចំរើនព្រះបរិត្ត និងសម្តែងធម៌ទេសនាប្រកបដោយសទ្ធាជ្រះថ្លាបំផុត ចំពោះវិស័យព្រះពុទ្ធសាសនា នារសៀលថ្ងៃទី២៧ ខែវិច្ឆិកា ឆ្នាំ២០២០។ លុះព្រឹកថ្ងៃ ថ្ងៃសៅរ៍ទី២៨ ខែឆ្នាំដដែល ពុទ្ធបរិស័ទបានជួបជុំគ្នាធ្វើពិធីដង្ហែអង្គ ផ្កាប្រទក្សិណបីជុំព្រះវិហារ រួចវេរប្រគេនព្រះសង្ឃជាកិច្ចដារឆ្លងបុណ្យផ្កាសាមគ្គីនេះដែលប្រមូលបច្ច័យ បានប្រមាណសម្រាប់ទុកប្រើប្រាស់ក្នុងការកសាងសមិទ្ធផលចំបាច់នានាក្នុងវត្តបុទុមប្រឹក្ស ហៅវត្តពពេល ស្ថិតក្នុងភូមិពពេល ឃុំពពេល ស្រុកពញាក្រែក ខេត្តត្បូងឃ្មុំនេះ។ មានមតិសំណេះសំណាលជាមួយប្រជាពុទ្ធបរិស័ទចំណុះជើងវត្ត លោក វង សូត រដ្ឋមន្ត្រីក្រសួង សង្គមកិច្ច អតីតយុទ្ធជន និងយុវនីតិសម្បទា និងជាអនុប្រធានក្រុមការងារថ្នាក់ជាតិចុះជួយខេត្តត្បូងឃ្មុំ បានសំណូមពរដល់ពលរដ្ឋទូទៅឱ្យបន្តប្រុងប្រយ័ត្នចំពោះជម្ងឺកូវីដ១៩ ដែលកំពុងស្ថិតក្នុងវិបត្តិដ៏ធ្ងន់ធ្ងរ សម្រាប់ពិភពលោកនៅឡើយ ហើយក៏ពុំទាន់មានវ៉ាក់សាំងប្រឆាំងវានៅឡើយដែរ។ ជាមួយគ្នានោះ លោក កែវ ពិសិដ្ឋ អ្នកតំណាងរាស្ត្រខេត្តត្បូងឃ្មុំ និងជាប្រធាន ក្រុមការងារចុះជួយឃុំពពេល និងលោកជំទាវ បានអញ្ជើញចុះសាកសួរសុខទុក្ខលោក សាន ខុន សមាជិក ក្រុមប្រឹក្សាឃុំពពេលដែលកំពុងមានជម្ងឺ និងសម្រាកព្យាបាលជម្ងឺនៅផ្ទះស្ថិតក្នុងភូមិខ្សាក ដោយបាន ណែនាំលោកឱ្យទៅរកសេវាព្យាបាលឱ្យបានត្រឹមត្រូវ ដើម្បីឆាប់ជាសះស្បើយពីជម្ងឺ និងជូនពរលោក សាន ខុន ឱ្យរួចផុតពីជម្ងឺក្នុងពេលឆាប់ៗ ដើម្បីបានវិលត្រឡប់ទៅបំរើពលរដ្ឋម្ចាស់ឆ្នោតវិញ ព្រមទាំងបាន សម្តែងនូវការកោតសរសើរដល់សមាជិកក្រុមប្រឹក្សាឃុំពពេលរូបនេះ ដែលបានខិតខំបំពេញការងារជូន ពលរដ្ឋក្នុងមូលដ្ឋាននាពេលកន្លងមក៕ | 2020-11-28T19:52:00+07:00 | freshnewsasia.com | https://m.freshnewsasia.com/index.php/en/localnews/178270-2020-11-28-05-52-24.html |
18a99815-15da-49a3-86b3-78f03971cacd | ប្រធានកាកបាទក្រហមកម្ពុជា ៖ បើពលរដ្ឋធ្វេសប្រហែសតែបន្តិច ការរីករាលដាល មេរោគអេដស៍ នឹងអាចផ្ទុះឡើង | ភ្នំពេញ ៖ ក្រោយពីកម្ពុជា សម្រេចបាននូវភាពជោគជ័យ ក្នុងការប្រយុទ្ធប្រឆាំងនឹងជំងឺអេដស៍ នោះ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា បានថ្លែងថា ប្រសិនបើប្រជាពលរដ្ឋមានការ ធ្វេសប្រហែសតែបន្តិច ដោយប្រការណាមួយ ការរីករាលដាល នៃមេរោគអេដស៍ នឹងអាចផ្ទុះឡើង ជាមិនខានឡើយ។ តាមរយៈ សារលិខិតរបស់ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ក្នុងឱកាសទិវាពិភពលោកប្រយុទ្ធ នឹងជំងឺអេដស៍ ១ ធ្នូ ២០២០ ក្រោមប្រធានបទ «សាមគ្គីភាពជាសកល និងការទទួលខុសត្រូវរួមគ្នា» ដែលចេញផ្សាយនាពេលថ្មីៗនេះ បានឋឲ្យដឹង ថា «ថ្វីត្បិតព្រះរាជាណាចក្រកម្ពុជា សម្រេចបាននូវជោគជ័យ ជាបន្តបន្ទាប់យ៉ាងណាក៏ដោយ ក៏ស្ថានភាពជោគជ័យរប ស់យើងនៅផុយស្រួយនៅឡើយ ព្រោះថា យើងអាចភ្លេចអេដស៍ តែអេដស៍ពុំ ភ្លេចយើងឡើយ» ។ សម្ដេចបន្ដថា «បើយើងធ្វេសប្រហែសតែបន្តិច ដោយប្រការណាមួយនោះ ការរីករាលដាលមេរោគអេដស៍នឹងអាចផ្ទុះ ឡើងជាមិនខានឡើយ ជាពិសេសយើង មានការព្រួយបារម្ភ ក្នុងចំណោម ក្រុមបុរសរួមភេទ ជាមួយបុរស ក្រុមបំប្លែងភេទ ក្រុមអ្នកប្រើប្រាស់ និងចាក់គ្រឿងញៀន ក្រុមស្ត្រីបម្រើការងារ ក្នុងគ្រឹះស្ថានកម្សាន្តសប្បាយ មនុស្សពេញវ័យ ក្រុមយុវវ័យ ក្រុមប្រជាជន ចំណាកស្រុកជាដើម»។ បន្ថែមពីនេះទៀត សម្ដេចក៏បានអំពាវនាវ ដល់គ្រប់ស្ថាប័ន ពាក់ព័ន្ធ ដៃគូអភិវឌ្ឍជាតិ-អន្តរជាតិ អង្គការសង្គមស៊ីវិល វិស័យឯកជន ផ្នែកសាសនា បន្តចូលរួមគាំទ្រ និងអនុវត្តដោយម៉ឺងម៉ាត់នូវផែនការ យុទ្ធសាស្រ្តជាតិទូលំទូលាយ និងពហុវិស័យឆ្លើយតបមេរោគអេដស៍ ជំងឺអេដស៍ លើកទី៥ ឆ្នាំ ២០១៩-២០២៣ រួមជាមួយនឹងការលើកកម្ពស់ ការអនុវត្តវិធានការជាបន្តបន្ទាប់ របស់រាជរដ្ឋាភិបាល និងក្រសួងសុខាភិបាល ស្តីពី ការទប់ស្កាត់ការរីករាលដាល ជំងឺកូវីដ-១៩នេះ។ សូមរំលឹកថា នៅកម្ពុជាមានអ្នកផ្ទុក មេរោគអេដស៍ប្រមាណ១២ ០០០នាក់ នៅមិនទាន់បានត្រលប់ មកធ្វើតេស្តឈាម ដើម្បីបញ្ជាក់ពិតប្រាកដអំពីស្ថានភាព មេរោគអេដស៍នៅក្នុងខ្លួននោះទេ ។ ចំណែកអ្នកជំងឺអេដស៍មួយចំនួនទៀតបាន និងកំពុង លះបង់ការព្យាបាលឡើងវិញ៕ ដោយ ៖ អេង ប៊ូឆេង | 2020-11-28T18:54:00+07:00 | dap-news.com | https://dap-news.com/national/2020/11/28/101677/ |
19228c33-7e90-4765-b25d-f4055675d7be | ក្រុមហ៊ុន ANA បើកហោះហើរឡើងវិញនឹងលើក កម្ពស់វិស័យទេសចរណ៍កម្ពុជា-ជប៉ុន ក្នុងដំណាក់កាលកូវីដ១៩ | ភ្នំពេញ៖ បើតាមព័ត៌មានពីមន្ត្រីជាន់ខ្ពស់ នៃស្ថានទូតជប៉ុនប្រចាំកម្ពុជា ការបើកហោះហើរឡើងវិញ របស់ក្រុមហ៊ុនអាកាសចរណ៍ជប៉ុន ANA (All Nippon Airways) គឺជាកិច្ចសហប្រតិបត្តិការល្អរវាងកម្ពុជា និងជប៉ុនក្នុងការជំរុញ និងលើកកម្ពស់វិស័យទេសចរណ៍ រវាងប្រទេសទាំងពីរក្នុង និងក្រោយដំណាក់កាល នៃវិបត្តិកូវីដ-១៩។ នេះបើតាមការចុះផ្សាយរបស់ ក្រសួងទេសចរណ៍ នាថ្ងៃ២៧ វិច្ឆិកា។ ជាមួយគ្នានេះ ក៏បង្ហាញឲ្យឃើញពីសុខសន្តិភាព ការអភិវឌ្ឍលើគ្រប់វិស័យរបស់កម្ពុជា ជាពិសេសភាព រឹងមាំនៃប្រព័ន្ធសុខាភិបាល និងការចូលរួមរបស់ប្រជាពលរដ្ឋកម្ពុជា គ្រប់រូបក្នុងការទប់ស្កាត់ គ្រប់គ្រងការឆ្លងរាលដាលនៃជំងឺកូវីដ-១៩ បានយ៉ាងល្អ ព្រមទាំងរួមចំណែកយ៉ាងសំខាន់ ក្នុងការផ្សព្វផ្សាយទាក់ទាញទេសចរ និងសម្រួលក្នុងការធ្វើដំណើរ របស់អ្នកវិនិយោគិនជប៉ុនឱ្យមកទស្សនា និងវិនិយោគ មកកាន់កម្ពុជាឲ្យច្រើនឡើងថែមទៀត។ បច្ចុប្បន្នក្រសួងទេសចរណ៍ បាននិងកំពុងរៀបចំកម្មវិធីទស្សនកិច្ច “ការធ្វើដំណើរ និងទេសចរណ៍សុវត្ថិភាព” “Travel Bubble” ដែលអនុញ្ញាតឲ្យភ្ញៀវទេសចរអន្តរជាតិ ជាពិសេសភ្ញៀវទេសចរជប៉ុន អាចធ្វើដំណើរមកកម្ពុជា ប្រកបដោយសុវត្ថិភាពខ្ពស់។ កាលពីថ្ងៃ២៦ វិច្ឆិកា ទូតជប៉ុនប្រចាំកម្ពុជា បានចេញសេចក្តីជូនដំណឹង ពីក្រុមហ៊ុនអាកាសចរណ៍ ANA ថានឹងមានជើងហោះហើរ ពីទីក្រុងណារីតា-ភ្នំពេញ-ណារីតា សម្រាប់ខែធ្នូ ឆ្នាំ២០២០ និងខែមករា ឆ្នាំ២០២១ ។ ក្រុមហ៊ុនអាកាសចរណ៍ជប៉ុន ANA នឹងហោះពីទីក្រុងតូក្យូមកទីក្រុងភ្នំពេញ (ណារីតា-ភ្នំពេញ-ណារីតា) ដែលនឹងមានជើងហោះហើរត្រង់នៅថ្ងៃទី២ ទី៥ ទី៩ ទី១២ ទី១៦ ទី១៩ ខែធ្នូ ឆ្នាំ២០២០ និងថ្ងៃទី៩ និងទី២៣ ខែមករា ឆ្នាំ២០២១ បន្ទាប់ពីក្រុមហ៊ុនបានប្រកាស ផ្អាកជើងហោះហើរមួយរយៈ ដោយសារការរាតត្បាតនៃជំងឺកូវីដ-១៩។ ក្រុមហ៊ុនអាកាសចរណ៍នេះ បានបើកសម្ពោធកាលពីថ្ងៃទី១ ខែកញ្ញា ឆ្នាំ២០១៦។ សូមបញ្ជាក់ថា កម្ពុជា គឺជាប្រទេសមួយដែល មានសុវត្ថិភាពទេសចរណ៍ល្អបំផុត ក្នុងការធ្វើទស្សនកិច្ច និងមកទស្សនាក្នុងអំឡុងពេលនៃវិបត្តិជំងឺកូវីដ-១៩ ដោយ “កម្ពុជាទទួលបានចំណាត់ថ្នាក់លេខ ១ នៅតំបន់អាស៊ី និងលេខ ៣ លើពិភពលោក ជាប្រទេសដែលគ្រប់គ្រងការឆ្លង រាតត្បាតនៃជំងឺកូវីដ-១៩ បានល្អបំផុត” ៕ | 2020-11-28T17:15:00+07:00 | dap-news.com | https://dap-news.com/national/2020/11/28/101662/ |
abc86f37-c7eb-4f69-9ef3-e71c2896efeb | ក្រសួងសុខាភិបាល ៖ ស្ថានភាពអ្នកជំងឺដោយសារពុលថ្នាំ នៅស្រុកទឹកផុស បានធូរស្រាល និងត្រឡប់ទៅផ្ទះរៀងៗខ្លួន | ភ្នំពេញ ៖ លោកស្រី ឱ វណ្ណឌីន អ្នកនាំពាក្យ និងជារដ្ឋលេខាធិការ ក្រសួងសុខាភិបាល បានឲ្យដឹងថា ស្ថាន ភាពអ្នកជំងឺសង្ស័យពុលថ្នាំ នៅភូមិជីប្រ៉ង ឃុំជៀប ស្រុកទឹកផុស ខេត្តកំពង់ឆ្នាំង ទាំង១០នាក់នោះ បានធូរស្រាល និងត្រឡប់ទៅផ្ទះសម្បែងរៀងៗខ្លួន វិញហើយ។ លោកស្រី ឱ វណ្ណឌីន បានប្រាប់ក្រុមអ្នកសារព័ត៌មាន ក្នុងគ្រុបតេឡេក្រាម នារសៀលថ្ងៃទី២៧ ខែវិច្ឆិកា ឆ្នាំ ២០២០ ឲ្យដឹងថា បេីតាមរបាយការណ៍ ស្តីពីករណីសង្ស័យពុលទឹក ដែលមានសារធាតុគីមីពុល នៅភូមិជីប្រ៉ង ឃុំជៀប ស្រុកទឹកផុស ខេត្តកំពង់ឆ្នាំង សរុបជនរងគ្រោះ ចំនួន១៣នាក់ និងមានស្លាប់ ចំនួន២នាក់ ដោយឡែក អ្នកសម្រាក នៅសង្គ្រោះបន្ទាន់មន្ទីរពេទ្យខេត្តកំពង់ឆ្នាំង ចំនួន ១០នាក់ ក្នុងនោះ មានបុរសម្នាក់ មានសភាពធ្ងន់។ លោកស្រី បញ្ជាក់យ៉ាងដូច្នេះថា «បច្ចប្បន្ន ស្ថានបភាពអ្នកពុល ទាំង១០នាក់ មានសភាពបានធូរស្រាល បានចេញត្រឡប់ទៅផ្ទះសម្បែងរៀងៗខ្លួន នៅថ្ងៃទី២៧ វិច្ឆិកា នេះ ហេីយ តែស្ត្រីម្នាក់អាយ៥៣ឆ្នាំ ក៏បានធូរស្បើយពីការពុលនេះហើយ តែត្រូវនៅបន្តព្យាបាល ដោយសារគាត់មានជំងឺសួត ដែលក្រុមគ្រូពេទ្យបានពិនិត្យឃើញ»។ ជាងនេះទៅទៀត អ្នកនាំពាក្យ ក្រសួងសុខាភិបាល ក៏បានរៀបរាប់ថា បើតាមរបាយការណ៍ ពីមន្ទីរសុខាភិបាលខេត្តកំពង់ឆ្នាំង បានរាយការណ៍ថា តាមការសាកសួរ អ្នកភូមិជីប្រ៉ង ថា មានមនុស្សចាស់ និងក្មេងបានទៅច្រូតស្រូវ នៅព្រៃអូរគគីរ ឃុំជៀប ចាប់ពីថ្ងៃទី២៣ ដល់ថ្ងៃទី២៥ ខែវិច្ឆិកា ឆ្នាំ២០២០ ។ ហើយពេលព្រឹក ថ្ងៃទី២៤ វិច្ឆិកា ពួកគាត់បានអស់ទឹកសម្រាប់បរិភោគ ក៏បានទៅដងទឹកអណ្តូង ដែលគេជីកនៅតាមវាលស្រែ យកទឹកសម្រាប់ប្រើប្រាស់ និងយកមកចែកគ្នាបរិភោគ ពេលបាយថ្ងៃត្រង់។ អ្នកនាំពាក្យ បន្ដថា នៅថ្ងៃដដែលនោះ មានគេឃើញកសិករដាំឪឡឹកក្បែរនោះ បានយកធុងថ្នាំលាយ និងលាងធុងថ្នាំនៅទីនោះ មុន និងក្រោយបាញ់ថ្នាំឪឡឹកគាត់។ ក្រោយពិសារទឹកនោះបន្តិចមក មានស្ត្រីម្នាក់ចេញសញ្ញាក្អួតចង្អោរ តែមិនមានអ្នកចាប់អារម្មណ៍ថាពុលថ្នាំ ស្មានថាខ្យល់ចាប់ និងជាបន្តបន្ទាប់មានអ្នកអស់កម្លាំង ឈឺក្បាល ទន់ដៃជើង ពិបាកដកដង្ហើម និងមានរហូតដល់ស្លាប់២នាក់ ហើយអ្នកធ្ងន់ម្នាក់ បញ្ជូនទៅសម្រាកព្យាបាល នៅមន្ទីរពេទ្យខេត្តកំពង់ឆ្នាំង៕ ដោយ ៖ អេង ប៊ូឆេង | 2020-11-28T15:14:00+07:00 | dap-news.com | https://dap-news.com/national/2020/11/28/101605/ |
58096bc7-3ced-494f-863a-0bb6129899ca | សម្តេចកិត្តិព្រឹទ្ធបណ្ឌិត ៖សូមចូលរួមគាំទ្រ និង អនុវត្តដោយម៉ឺងម៉ាត់ នូវផែនការយុទ្ធសាស្ត្រជាតិទូលំទូលាយ និងពហុវិស័យឆ្លើយតបមេរោគអេដស៍ ជំងឺអេដស៍ លើកទី៥ | ភ្នំពេញ៖ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន បានថ្លែងសារស្នើសូមសាខា អនុសា ខាកាកបាទក្រហមកម្ពុជា យុវជន អ្នកស្ម័គ្រចិត្តទូទាំងប្រទេស ពង្រឹង ពង្រីក សកម្មភាពផ្សព្វផ្សាយ អប់រំ លើកកម្ពស់ការយល់ដឹងអំពីបញ្ហាអេដស៍ និងជំងឺកូវីដ-១៩ បានដល់សហគមន៍ជនបទ និងត្រូវផ្តល់ការជួយឧបត្ថម្ភគាំពារដល់អ្នកផ្ទុកមេរោគ អេដស៍ និងអ្នកជំងឺអេដស៍ រស់នៅធម្មតា តាមបែបគន្លងថ្មីៗ។ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុន សែន ប្រធាន កាកបាទក្រហមកម្ពុជា និងជា ឥស្សរជនឆ្នើមថ្នាក់ជាតិ នៃវេទិកាភាពជាអ្នកដឹកនាំតំបន់ អាស៊ី-ប៉ាស៊ីហ្វិក បានចេញសារលិខិតឆ្លើយតបមេរោគអេដស៍ ជំងឺអេដស៍ និងការអភិវឌ្ឍ នៅកម្ពុជា ផ្ញើជូនបងប្អូនជនរួមជាតិ ក្នុងឱកាសទិវាពិភពលោកប្រយុទ្ធនឹងជំងឺអេដស៍ ១ ធ្នូ ឆ្នាំ២០២០ ក្រោមប្រធានបទ ៖ «សាមគ្គីភាពជាសកល និងការទទួលខុសត្រូវរួមគ្នា »។ ក្នុងឱកាសទិវាពិភពលោកប្រយុទ្ធនឹងជំងឺអេដស៍ ១ ធ្នូ ២០២០ ក្រោមប្រធានបទ “សាមគ្គីភាព ជាសកល និងការទទួលខុសត្រូវរួមគ្នា។ ក្នុងនាមកាកបាទក្រហមកម្ពុជា និងក្នុងនាមឥស្សរជនឆ្នើម ថ្នាក់ជាតិនៃវេទិកាភាព ជាអ្នកដឹកនាំតំបន់អាស៊ី ប៉ាស៊ីហ្វិក ឆ្លើយតបមេរោគអេដស៍ ជំងឺអេដស៍ និង ការអភិវឌ្ឍនៅកម្ពុជា ខ្ញុំមានក្តីសោមនស្សរីករាយ ចូលរួមជាមួយរាជរដ្ឋាភិបាលកម្ពុជា ជាមួយសកម្ម ជនប្រយុទ្ធនឹងជំងឺអេដស៍ អង្គការសង្គមស៊ីវិល ដៃគូអភិវឌ្ឍជាតិ-អន្តរជាតិ ព្រមទាំងប្រជាជនកម្ពុជា និងប្រជាជនលើសកលលោកទាំងមូល ក្នុងការប្រារព្ធទិវាពិភពលោកប្រយុទ្ធនឹងជំងឺអេដស៍ ១ ធ្នូ ឆ្នាំ២០២០ ដែលប្រធានបទបានកំណត់ឡើងនេះ មានគោលបំណងអំពាវនាវឱ្យមានការចូលរួមំ ឆ្លើយតប ជាពហុវិស័យគ្រប់ជ្រុងជ្រោយ និងក្នុងទ្រង់ទ្រាយធំ និងប្រកបដោយការចូលរួមយ៉ាង សកម្មពីគ្រប់មជ្ឈដ្ឋាន ជាពិសេសពីសហគមន៍ ដើម្បីទប់ស្កាត់ការរីករាលដាលនៃមេរោគអេដស៍ ជំងឺអេដស៍។ បន្ថែមពីលើនេះទៀត ក្នុងបរិការណ៍ ដែលពិភពលោកទាំងមូលរួមទាំងកម្ពុជាផងដែរ បាននិងកំពុងទទួលរងសម្ពាធនៃមេរោគរាតត្បាតសកល ដ៏កាចសាហាវកូវីដ-១៩ និងសម្ពាធនៃបម្រែបម្រួលអាកាសធាតុថែមទៀតនោះ បានដាក់ជាបន្ទុកកាន់តែធ្ងន់ធ្ងរថែមទៀត មកលើសុខភាព ជីវភាពរស់នៅ មកលើវិស័យសេដ្ឋកិច្ចសង្គម និងវិស័យជាច្រើនទៀត ហើយដែលសំខាន់នោះ សម្រាប់អ្នកជំងឺអេដស៍ ត្រូវខិតខំរៀនរស់នៅធម្មតា តាមបែបគន្លងថ្មី។ ជាមួយនឹងស្ថានភាពនេះ សម្តេចកិត្តិព្រឹទ្ធបណ្ឌិត សូមប្តេជ្ញាចិត្តយ៉ាងមោះមុត ក្នុងការបន្តគាំទ្រ និងចូលរួមអនុវត្តសកម្មភាពចម្បងៗនៃគោលដៅ អភិវឌ្ឍន៍មានចីរភាព និងផែនការយុទ្ធសាស្ត្រជាតិ ដែលកំណត់គោលដៅបញ្ចប់បញ្ហាអេដស៍នៅ ឆ្នាំ២០២៥ តាមរយៈការពង្រីកសកម្មភាពចូលរួមជាមួយរាជរដ្ឋាភិបាលឱ្យបានទ្វេដង ក្នុងការ ប្រយុទ្ធនឹងជំងឺអេដស៍ដោយជំរុញឱ្យមានការយកចិត្តទុកដាក់លើការងារជាអាទិភាពទីមួយ ចូលរួមទប់ស្កាត់មិនឱ្យមានការឆ្លងថ្មី ជាពិសេសក្នុងចំណោមយុវវ័យ និងទប់ស្កាត់ការចម្លងពីម្តាយទៅកូន, ទីពីរ ផ្តល់សេវាគាំទ្រចិត្តសាស្ត្រសង្គមដល់អ្នកផ្ទុកមេរោគអេដស៍ ជំងឺអេដស៍ និងទីបី គឺបន្តពង្រឹង និងពង្រីកការអប់រំផ្សព្វផ្សាយលើកកម្ពស់លុបបំបាត់រាល់ទម្រង់នៃការមាក់ងាយ និង រើសអើងចំពោះអ្នកផ្ទុកមេរោគអេដស៍ និងអ្នកជំងឺអេដស៍។ ជាការពិតណាស់ ជាង២០ឆ្នាំកន្លងមកនេះ កាកបាទក្រហមកម្ពុជា និងក្រុមការងារឥស្សរជនឆ្នើមថ្នាក់ជាតិ បាននិងកំពុងធ្វើការអប់រំផ្សព្វផ្សាយ ប្រកបដោយស្មារតីទទួលខុសត្រូវខ្ពស់ ជួយជំរុញ និងលើកទឹកចិត្តឱ្យអ្នកសង្ស័យថាមានផ្ទុកមេរោគអេដស៍ កុំខ្មាសអៀន និងក្លាហានទៅ ពិនិត្យឈាមរកមេរោគអេដស៍ ជាពិសេសស្ត្រីមានផ្ទៃពោះដើម្បីបង្ការការចម្លងពីម្តាយទៅកូន , លើក ទឹកចិត្តអ្នកដែលបានធ្វើតេស្តឈាមរកមេរោគអេដស៍ហើយដឹងថាមានផ្ទុកមេរោគអេដស៍ ១០០% បានទៅទទួលសេវាថែទាំ និងព្យាបាលដោយឱសថប្រឆាំងមេរោគអេដស៍, ហើយក្នុងចំណោម អ្នកដែលបានទទួលសេវាថែទាំ និងព្យាបាលដោយឱសថប្រឆាំងមេរោគអេដស៍ គឺប្រមាណ ៩៦% ទទួលបានប្រសិទ្ធភាពខ្ពស់ក្នុងការកាត់បន្ថយចំនួនមេរោគអេដស៍នៅក្នុងខ្លួន ចំណែកអត្រាផ្ទុក មេរោគអេដស៍ក្នុងចំណោមប្រជាជនទូទៅចាប់ពីអាយុ ១៥ ទៅ ៤៩ឆ្នាំបានធ្លាក់ចុះពី ១.៦% នៅឆ្នាំ ១៩៩៨ និងបានធ្លាក់ចុះជាបន្តបន្ទាប់មកនៅ ០.៥% នៅឆ្នាំ ២០១៩ នេះ, ជួយសម្រាល ជីវភាពសម្រេចបានប្រមាណ ៩២% នៃចំនួនសរុបអ្នកផ្ទុកមេរោគអេដស៍គ្រប់វ័យជាង ៧ម៉ឺននាក់ , បាននិងកំពុងលើកកម្ពស់មិនឱ្យមានការរើសអើងជាមួយអ្នកផ្ទុកមេរោគអេដស៍ អ្នកជំងឺអេដស៍ និងលើកទឹកចិត្តអ្នកទាំងនោះ “រស់នៅធម្មតា តាមបែបគន្លងថ្មីៗ។ ថ្វីត្បិតព្រះរាជាណាចក្រកម្ពុជាសម្រេចបាននូវជោគជ័យជាបន្តបន្ទាប់យ៉ាងណាក៏ដោយ ក៏ស្ថានភាពជោគជ័យ របស់យើងនៅផុយស្រ័យនៅឡើយព្រោះថាយើងអាចភ្លេចអេដស៍ តែអេដស៍ពុំភ្លេចយើងឡើយ។ បើយើងធ្វេសប្រហែសតែបន្តិចដោយប្រការណាមួយនោះ ការរីករាលដាល មេរោគអេដស៍ នឹង អាចផ្ទុះឡើង ជាមិនខានឡើយ ជាពិសេសយើង មាន ការព្រួយបារម្ភក្នុងចំណោមក្រុមបុរសរួមភេទជាមួយបុរស ក្រុមបំប្លែងភេទ ក្រុមអ្នកប្រើប្រាស់ និងចាក់គ្រឿងញៀន ន ក្រុមស្ត្រីបម្រើការងារក្នុងគ្រឹះស្ថានកម្សាន្តសប្បាយមនុស្សពេញវ័យ ក្រុមយុវវ័យ ក្រុមប្រជាជនចំណាកស្រុកជាដើម។ ដោយហេតុផលខាងលើនេះ រួមជាមួយនឹងការប្រឈមទៅនឹងការទប់ស្កាត់ការរីករាលដាល ជំងឺកូវីដ-១៩ សម្តេចកិត្តិព្រឹទ្ធបណ្ឌិតសូមអំពាវនាវដូចតទៅ ៖ ១. សូមសាខា អនុសាខាកាកបាទក្រហមកម្ពុជា យុវជន អ្នកស្ម័គ្រចិត្តទូទាំងប្រទេស ពង្រឹង ពង្រីក សកម្មភាពផ្សព្វផ្សាយ អប់រំ លើកកម្ពស់ការយល់ដឹងអំពីបញ្ហាអេដស៍ និងជំងឺកូវី ដ-១៩ បានដល់សហគមន៍ជនបទ និងត្រូវផ្តល់ការជួយឧបត្ថម្ភគាំពារដល់អ្នកផ្ទុកមេរោគ អេដស៍ និងអ្នកជំងឺអេដស៍ រស់នៅធម្មតាតាមបែបគន្លងថ្មីៗ។ ២. សូមលើកទឹកចិត្តដល់ប្រជាពលរដ្ឋដែលបានប្រព្រឹត្តឬសង្ស័យថា ខ្លួនបានប្រឈមនឹង ការឆ្លងមេរោគអេដស៍ សូមប្រញាប់រួសរាន់ទៅស្វែងរកសេវាផ្តល់ប្រឹក្សា និងធ្វើតេស្ត ឈាមរកមេរោគអេដស៍ដោយស្ម័គ្រចិត្ត និងរក្សាការសម្ងាត់ នៅតាមសេវាសាធារណៈសេវាអង្គការសង្គមស៊ីវិល សេវាឯកជន។ល។ ដើម្បីឆាប់បានដឹងពីស្ថានភាពផ្ទុក មេរោគអេដស៍ ដែលអាចប្រើប្រាស់ក្នុងការសម្រេចចិត្តទៅទទួលសេវាថែទាំ និងព្យាបាលបន្តបានទាន់ពេលវេលា។ ៣. សូមស្ត្រីមានផ្ទៃពោះទាំងអស់ ប្រញាប់រួសរាន់ទៅស្វែងរកសេវាថែទាំ និងពិនិត្យផ្ទៃពោះ ឱ្យបានត្រឹមត្រូវ និងទៀងទាត់តាមការណែនាំរបស់គ្រូពេទ្យ ដើម្បីទប់ស្កាត់ការចម្លង មេរោគអេដស៍ពីម្តាយទៅទារក។ ៤. សូមបញ្ឈប់ជាដាច់ខាត នូវគ្រប់ទម្រង់មាក់ងាយ និងរើសអើងទៅលើអ្នកផ្ទុកមេរោគ អេដស៍ និងជំងឺអេដស៍ ព្រោះជាអំពើផ្ទុយទៅនឹងច្បាប់ ស្តីពីការបង្ការ និងទប់ស្កាត់ ការរីករាលដាលមេរោគអេដស៍ និងជំងឺអេដស៍នៅកម្ពុជាផង និងជាទង្វើអមនុស្សធម៌ផង។ ៥. សូមប្រជាពលរដ្ឋទាំងឡាយដែលមានមុខរបរ ឬមានការប្រព្រឹត្តប្រឈមខ្ពស់នឹងការឆ្លង មេរោគអេដស៍ សូមប្រើប្រាស់ស្រោមអនាម័យឱ្យបាន១០០% នៅរៀងរាល់ពេលដែល មានទំនាក់ទំនងរួមភេទ។ ៦. សូមបងប្អូនរួមជាតិ រួមកម្លាំងគ្នាចូលរួមជាចរន្តជាតិ ជាកម្លាំងសាមគ្គីភាពរឹងមាំក្នុងការ ទប់ស្កាត់ការរីករាលដាលមេរោគអេដស៍ និងជំងឺអេដស៍ និងទប់ស្កាត់ការរីករាលដាលជំងឺកូវីដ-១៩ ជាពិសេសមិនឱ្យកើតមានក្នុងសហគមន៍។ ជាមួយគ្នានេះ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន សូមអំពាវនាវដល់គ្រប់ស្ថាប័ន ពាក់ព័ន្ធ ដៃគូអភិវឌ្ឍជាតិ -អន្តរជាតិ អង្គការសង្គមស៊ីវិល វិស័យឯកជន ផ្នែកសាសនា បន្តចូលរួមគាំទ្រ និង អនុវត្តដោយម៉ឺងម៉ាត់ នូវផែនការយុទ្ធសាស្ត្រជាតិទូលំទូលាយ និងពហុវិស័យឆ្លើយតបមេរោគអេដស៍ ជំងឺអេដស៍ លើកទី៥ ឆ្នាំ ២០១៩-២០២៣ រួមជាមួយនឹងការលើកកម្ពស់ ការអនុវត្ត វិធានការជាបន្តបន្ទាប់ របស់រាជរដ្ឋាភិបាល និងក្រសួងសុខាភិបាលស្តីពីការទប់ស្កាត់ការរីករាលដាលជំងឺកូវីដ-១៩ នេះ៕ | 2020-11-28T10:48:35+07:00 | cen.com.kh | https://cen.com.kh/archives/269884.html |
a839e30d-50a6-4cb6-9aa4-7a5da1ec138b | ក្រសួងសុខាភិបាលកម្ពុជា បន្ដរកឃើញឆ្លងកូវីដ-១៩ថ្មី ខណៈពិភពលោកឆ្លងជិត៦២លាននាក់ | រាជធានីភ្នំពេញ៖ ក្រសួងសុខាភិបាលកម្ពុជា នៅព្រឹក ថ្ងៃទី២៨ ខែវិច្ឆិកា ឆ្នាំ២០២០ បានចេញសេចក្តីប្រកាសព័ត៌មានថា នៅកម្ពុជា ក្រសួងរកឃើញ មានករណីឆ្លងកូវីដ-១៩ថ្មីម្នាក់ ជាជនជាតិខ្មែរ-អាមេរិកាំង និងមានអ្នកព្យាបាលជាសះស្បើយថ្មីម្នាក់ផងដែរ។ បើគិតត្រឹមវេលាម៉ោង៧នាទីព្រឹក ថ្ងៃទី២៨ ខែវិច្ឆិកា ឆ្នាំ២០២០ នៅកម្ពុជា មានអ្នកឆ្លងកូវីដ-១៩ សរុប ៣០៨នាក់ (ស្រី្ត ៦៣នាក់ និងបុរស ២៤៥នាក់) ។ ក្នុងចំណោមអ្នកជំងឺទាំងនោះ មានអ្នកព្យាបាលជាសះស្បើយ ចំនួន២៩៩នាក់។ ដោយឡែកអ្នកជំងឺ៩នាក់ផ្សេងទៀត កំពុងសម្រាកព្យាបាល នៅមន្ទីរពេទ្យរបស់រដ្ឋ។ ដោយឡែកនៅលើពិភពលោកវិញ បើតាមគេហទំព័រ Worldometer បានចេញផ្សាយ កាលពីវេលាម៉ោង៨ព្រឹក ថ្ងៃទី២៨ ខែវិច្ឆិកា ឆ្នាំ២០២០ បានឲ្យដឹងថា ចំនួនអ្នកឆ្លងកូវីដ-១៩ សរុបនៅទូទាំងពិភពលោក កើនដល់ 61 963 422 នាក់ (ឆ្លងថ្មី 608 939 នាក់) ស្លាប់ 1 448 285 នាក់ (ស្លាប់ថ្មី 10 811 នាក់) និងជាសះស្បើយ 42 782 170 នាក់។ រហូតមកដល់ពេលនេះ សហរដ្ឋអាមេរិក ជាប្រទេសមានអ្នកស្លាប់ និងឆ្លងកូវីដ-១៩ច្រើនជាងគេ ដោយមានអ្នកឆ្លងបន្ដកើតឡើង ដល់ 13 450 712 នាក់ ស្លាប់ 265 890 នាក់ និងជាសះស្បើយជាង៧,៦លាននាក់។ រីឯប្រទេសដែលមានអ្នកឆ្លងច្រើន បន្ទាប់ពីអាមេរិក មានឥណ្ឌា ប្រេស៊ីល និងបារាំង…ជាដើម។ អឺរ៉ុប ជាតំបន់មានអ្នកឆ្លងជំងឺកូវីដ-១៩ច្រើនជាងគេបំផុត នៅលើពិភពលោក ដោយមានអ្នកឆ្លងសរុបសរុប កើនដល់ 16 726 855 នាក់ (ឆ្លងថ្មី 223 843 នាក់) ស្លាប់ 382 426 នាក់ (ស្លាប់ថ្មី 5 510 នាក់) និងជាសះស្បើយ 6 881 444 នាក់។ ប្រទេសមានអ្នកឆ្លងច្រើន នៅក្នុងតំបន់អឺរ៉ុប រួមមាន បារាំង រុស្ស៊ី អេស្ប៉ាញ អង់គ្លេស អ៊ីតាលី និងអាល្លឺម៉ង់…ជាដើម។ អាស៊ី ជាតំបន់មានអ្នកឆ្លងកូវីដ-១៩ ច្រើនជាងគេលេខ២ នៅលើពិភពលោក ដោយមានអ្នកឆ្លងសរុប កើនដល់ 16 383 187 នាក់ (ឆ្លងថ្មី 131 552 នាក់) ស្លាប់ 286 785 នាក់ (ស្លាប់ថ្មី 1 694 នាក់) និងជាសះស្បើយ 14 598 468 នាក់។ រីឯប្រទេសដែលមានអ្នកឆ្លងច្រើនជាងគេ នៅតំបន់អាស៊ី រួមមាន ឥណ្ឌា (ប្រទេសនេះឆ្លងច្រើនលំដាប់លេខ២នៅលើពិភពលោក បន្ទាប់ពីអាមេរិក) អ៊ីរ៉ង់ អ៊ីរ៉ាក់ ឥណ្ឌូនេស៊ី បង់ក្លាដែស តួកគី និងហ្វីលីពីន …ជាដើម។ អាមេរិកខាងជើង ជាតំបន់មានអ្នកឆ្លងច្រើនលំដាប់លេខ៣ នៅលើពិភពលោក ដោយមានអ្នកឆ្លងសរុប កើនដល់ 15 673 562 នាក់ (ឆ្លងថ្មី 179 765 នាក់) ស្លាប់ 403 836 នាក់ (ស្លាប់ថ្មី 2 154 នាក់) និងជាសះស្បើយ 9 618 984 នាក់។ ប្រទេស មានអ្នកឆ្លងច្រើន នៅក្នុងតំបន់នេះ រួមមាន សហរដ្ឋអាមេរិក ម៉ិកស៊ីក កាណាដា …ជាដើម។ អាមេរិកខាងត្បូង ជាតំបន់មានអ្នកឆ្លងច្រើនលំដាប់លេខ៤ នៅលើពិភពលោក ដោយមានអ្នកឆ្លងសរុប កើនដល់ 10 984 357 នាក់ (ឆ្លងថ្មី 57 860 នាក់) ស្លាប់ 322 856 នាក់ (ស្លាប់ថ្មី 1 132 នាក់) និងជាសះស្បើយ 9 833 720 នាក់។ ប្រទេស មានអ្នកឆ្លងច្រើន នៅក្នុងតំបន់នេះ រួមមាន ប្រេស៊ីល អាហ្សង់ទីន កូឡុំប៊ី ប៉េរូ និងឈីលី …ជាដើម។ អាហ្វ្រិក ជាតំបន់មានអ្នកឆ្លងច្រើន លំដាប់លេខ៥ នៅលើពិភពលោក ដោយមានអ្នកឆ្លងសរុប កើនដល់ 2 149 98 នាក់ (ឆ្លងថ្មី 15 693 នាក់) ស្លាប់ 51 353 នាក់ (ស្លាប់ថ្មី 320 នាក់) និងជាសះស្បើយ 1 815 867 នាក់។ ប្រទេសមានអ្នកឆ្លងច្រើន នៅក្នុងតំបន់នេះ រួមមាន អាហ្វ្រិកខាងត្បូង ម៉ូរ៉ុកកូ និងអេហ្ស៊ីប…ជាដើម។ អាសេអានី ជាតំបន់មានការឆ្លងតិចជាងគេបំផុត នៅលើពិភពលោក ដោយមានអ្នកឆ្លងសរុប 44 757 នាក់ (ឆ្លងថ្មី 226នាក់) ស្លាប់១០១៤នាក់ (ស្លាប់ថ្មីម្នាក់) និងជាសះស្បើយ 33 028នាក់។ សូមជម្រាបថា វីរុសកូរ៉ូណា ហៅកាត់ កូវីដ-១៩ (Coronavirus Disease 2019 = Covid-19) នេះ បានផ្ទុះឡើងជាលើកដំបូង នៅក្នុងទីក្រុងវូហាន (ចិនអាន៖ អ៊ូហាន) ខេត្តហ៊ូប៉ី នាភាគកណ្ដាល នៃប្រទេសចិន កាលពីអំឡុងខែធ្នូ ឆ្នាំ២០១៩។ រហូតមកដល់ពេល វីរុសនេះ កំពុងតែរាតត្បាលពាសពេញពិភលោក ដោយមានប្រទេស និងដែនដីចំនួន២១៨ កំពុងចម្លងមេរោគនេះ៕ សូមអានខ្លឹមសារ នៃសេចក្ដីជូនដំណឹងរបស់ក្រសួងសុខាភិបាលកម្ពុជា ដូចខាងក្រោម៖ | 2020-11-28T08:52:28+07:00 | kbnnews.com | https://kbn.news/archives/192485 |
da5d4208-5119-4c1b-9260-88dcc639c74e | កត្តាប្រឈម និងមូលហេតុ ដែលបណ្តាលឲ្យកើតមានមហារីកសុដន់លើស្ត្រី! | បច្ចុប្បន្ន នៅលើពិភពលោក ជំងឺមហារីកសុដន់ ជាកង្វល់ទី១ ក្នុងចំណោមជំងឺមហារីករបស់ស្ត្រីទាំងអស់។ ចំណែកនៅប្រទេសកម្ពុជាយើងជំងឺនេះ គឺស្ថិតក្នុងចំណាត់ថ្នាក់ទី២ នៃជំងឺមហារីករបស់ស្ត្រី។ គេសង្កេតឃើញជំងឺនេះ ច្រើនមាននៅលើស្ត្រីវ័យចំណាស់ ប៉ុន្តែស្ត្រីវ័យក្មេង ក៏អាចជួបប្រទះដែរ។ អត្រានៃអ្នកជំងឺមហារីកសុដន់មាន៖ – ១០% អាចកើតលើស្ត្រីវ័យក្រោម ៣៥ឆ្នាំ – ២០% អាចកើតលើស្ត្រីវ័យក្រោម ៥០ឆ្នាំ – ៥០% អាចកើតលើស្ត្រីវ័យចន្លោះ ៥០-៦៩ឆ្នាំ – ២៨% អាចកើតលើស្ត្រីវ័យចន្លោះ ៦៩ឆ្នាំ ឡើងទៅ ១) កត្តាប្រឈម និងមូលហេតុ ដែលបណ្តាលឲ្យកើតមានមហារីកសុដន់លើស្ត្រី៖ ជំងឺមហារីកសុដន់ កើតឡើងពីការវិវត្តន៍ នៃកោសិកាក្រពេញដោះ។ កត្តាដែលអាចបង្កឲ្យមានជំងឺនេះរួមមាន៖ – កត្តាអ័រម៉ូនស្ត្រី: ស្ត្រីខ្លះឆាប់ពេញវ័យពេក (មុន១២ឆ្នាំ) និងស្ត្រីខ្លះទៀតអស់រដូវយូរពេក (ក្រោយ ៥៥ឆ្នាំ) – ស្ត្រីដែលមានបុត្រទី១ ក្រោយអាយុ ៣០ឆ្នាំ – ស្ត្រីដែលប្រើថ្នាំពន្យារការមានរដូវ – បញ្ហាតំណពូជ – របបចំណីអាហារ • អ្នកមិនសូវទទួលទានបន្លែ • អ្នកមិនបានហាត់កីឡា • អ្នកធាត់ខ្លាំង • អ្នកញាំស្រា ៥០០ml ក្នុងមួយថ្ងៃ – ជក់បារី – ប្រវត្តិក្រុមគ្រួសារ មានជំងឺមហារីកសុដន់ មហារីកដៃស្បូន (អត្រាអាចកើតជំងឺមហារីកសុដន់មានពី ២០%-៣០% ក្នុងលក្ខណៈតំណពូជ) ។ ២) រោគសញ្ញា – ដុំមួយ ឬច្រើននៅក្នុងសុដន់ ទំហំតូចឬធំគែមជុំវិញ ដុំមិនច្បាស់លាស់ រឆេងរឆូងមិនអាចរំកិលបានជាប់ស្អិតជាមួយសាច់ដុំ – ស្បែកសុដន់រាងដូចសំបកក្រូច – ក្បាលដោះផតចូលក្នុង – ដោះប្រែប្រួលទំហំខុសធម្មតាខ្លាំង – ចេញទឹកដោះលាយឈាម – មានកូនកណ្តុរ នៅក្រោមក្លៀក – សញ្ញាផ្សេងៗទៀត ជួនកាលការធ្វើរោគវិនិច្ឆ័យ និងព្យាបាលយឺត នាំឲ្យដុំនោះអាចលូតលាស់រាលដាលទៅកន្លែងផ្សេង និងបណ្តាលឲ្យមានអាការៈក្អួតចង្អោរ ស្រកទម្ងន់ ស្បែកឡើងពណ៌លឿង ឈឺសន្លាក់ឆ្អឹង ឈឺក្បាល ក្អក។ “ ប្រសិនបើមានករណីសង្ស័យ ឬមានអាការៈដូចបានរៀបរាប់ខាងលើ មេត្តាប្រញាប់ជួបពិគ្រោះវេជ្ជបណ្ឌិតជំនាញរោគស្ត្រីនៅមន្ទីរពេទ្យកាល់ម៉ែត ដើម្បីធ្វើរោគវិនិច្ឆ័យ និងទទួលការព្យាបាលបានត្រឹមត្រូវ“៕ | 2020-11-28T08:12:00+07:00 | kampucheathmey.com | https://www.kampucheathmey.com/health/19357 |
0763bf02-5cc8-4356-9b8f-2dcb40201e83 | អ្នកដំណើរ ៧៤ នាក់ តេស្តឃើញស្រ្តីខ្មែរ ០១ នាក់មានកូវីដ ១៩ | ស្រ្តីខ្មែរអាមេរិក ០១ នាក់ដែលធ្វើដំណើរពីអាមេរិកឆ្លងកាត់ប្រទេសកូរ៉េខាងត្បូងបានតេស្តឃើញកូវីដ ១៩ ពេលមកដល់ប្រទេសកម្ពុជា។ អ្នកដំណើរលើយន្តហោះជាមួយស្រ្តីរងគ្រោះសរុបមាន ៧៤ នាក់ ហើយអ្នកដទៃទៀតតេស្តអវិជ្ជមាន តម្រូវឲ្យធ្វើចត្តាឡីស័ក ១៤ ថ្ងៃ។ ជាមួយគ្នានេះ ក្រសួងសុខាភិបាលក៏ជូនដំណឹងពីករណីជាសះស្បើយ ០១ នាក់ទៀតនៅព្រឹកនេះជាស្រ្តីអាមេរិកអាយុ ៣៥ ត្រូវបានអនុញ្ញាតិឲ្យចាកចេញពីមន្ទីរពេទ្យ៕ | 2020-11-28T07:13:00+07:00 | kampucheathmey.com | https://www.kampucheathmey.com/local-news/19329 |
9d1ad97f-7d0e-489b-a68f-e5e1049cb618 | ប្រធានក្រុមប្រឹក្សាខណ្ឌចំការមន ជំរុញអាជ្ញាធរ ឲ្យបន្តទប់ស្កាត់ការពារជំងឺកូវីដ១៩ | លោក ព្រំ សំខាន់ ប្រធានក្រុមប្រឹក្សាខណ្ឌចំការមន បានលើកឡើងថា ជំងឺកូវីដ១៩ នៅតែជាបញ្ហាដ៏សំខាន់បំផុតនៅក្នុងពិភពលោក ក៏ដូចជានៅក្នុងប្រទេសកម្ពុជាយើងផងដែរ ដូច្នេះក្នុងនាមអាជ្ញាធរក៏ដូចជាគណៈអភិបាលខណ្ឌ ត្រូវតែបន្តយកចិត្តទុកដាក់ការពារនិងទប់ស្កាត់ ធ្វើយ៉ាងណា កុំឲ្យមានការឆ្លងចូលក្នុងសហគមន៍។ ប្រធានក្រុមប្រឹក្សាខណ្ឌចំការមនលើកឡើងបែបនេះ ក្នុងកិច្ចប្រជុំសាមញ្ញលើកទី១៨ អាណត្តិទី៣ ដែលមានការចូលរួមពីលោក ថេង សុថុល អភិបាលខណ្ឌចំការមន សមាជិកក្រុមប្រឹក្សា រាជធានីភ្នំពេញ សមាជិក-សមាជិកាក្រុមប្រឹក្សា អធិការនគរបាលខណ្ឌ មេបញ្ជាការរងកងរាជអាវុធហត្ថខណ្ឌ នាយក-នាយករងរដ្ឋបាលខណ្ឌ ប្រធាន-អនុប្រធានការិយាល័យ-អង្គភាពទាំង១១ លោកចៅសង្កាត់ទាំង ០៥ និងមន្ត្រីពាក់ព័ន្ធ។ លោក ព្រំ សំខាន់ បានបន្តឲ្យដឹងថា ក្រោមការដឹកនាំដ៏ឈ្លាសវៃប្រកបដោយគតិបណ្ឌិតរបស់សម្ដេចតេជោ ហ៊ុន សែន នាយករដ្ឋមន្ត្រីកម្ពុជា បានដាក់ចេញនូវវិធានការជាបន្តបន្ទាប់ និងទាន់ពេលវេលាទប់ស្កាត់បាននៅការឆ្លងរាលដាលជំងឺកូវីដ១៩ នៅក្នុងសហគមន៍ ដោយនៅកម្ពុជាយើង មានអ្នកឆ្លងជំងឺនេះ ភាគច្រើនជាករណីនាំចូលពីបរទេស ហើយជាក់ស្ដែងកម្ពុជាយើងបានទប់ស្កាត់ទាន់ពេលវេលាចំពោះព្រឹត្តិការណ៍ ៣ វិច្ឆិកាផងដែរ។ លោកបានបន្ថែមឲ្យដឹងថា ក្នុងនោះរដ្ឋបាលខណ្ឌក៏បានចូលរួមចំណែកក្នុងការទប់ស្កាត់ចំពោះករណីនេះផងដែរ ដោយបានចុះចែកម៉ាសរបស់សម្ដេចតេជោ ហ៊ុន សែន ជូនប្រជាពលរដ្ឋតាមខ្នងផ្ទះ ក៏ដូចជាជូនអ្នកដំណើរតាមដងផ្លូវជាដើម។ ទន្ទឹមនេះ លោកប្រធានក្រុមប្រឹក្សា បានបន្តស្នើដល់គណៈអភិបាលខណ្ឌ ក្រុមប្រឹក្សាសង្កាត់ រួមទាំងអាជ្ញាធរមូលដ្ឋានទាំងអស់ បន្តការខិតខំធ្វើការងារនេះថែមទៀត ដើម្បីចូលរួមទប់ស្កាត់កុំឲ្យមាន ការឆ្លងរីករាលដាលជំងឺកូវីដ ទៅក្នុងសហគមន៍។ ទាក់ទងបញ្ហាជនក្រីក្រ លោក ព្រំ សំខាន់ក៏បានសំណូមពរឲ្យគណៈអភិបាលខណ្ឌ និងអាជ្ញាធរសង្កាត់ទាំងអស់បន្តពិនិត្យរកមើល ប្រជាពលរដ្ឋក្នុងមូលដ្ឋាន ដែលក្រីក្រពិតប្រាកដ ដែលមានក្នុងកំរិត ក្រ១ ឬក្រ២ និងសូមឲ្យធ្វើការសហការគ្នា ធ្វើការងារនេះឲ្យបានល្អថែមទៀត។ * ពិនិត្យ និងអនុម័តសេចក្ដីព្រាងកំណត់ហេតុកិច្ចប្រជុំសាមញ្ញលើកទី១៧ របស់ក្រុមប្រឹក្សាខណ្ឌចំការមនអាណត្តិទី៣នាថ្ងៃទី២៨ ខែតុលា ឆ្នាំ ២០២០។ ពិនិត្យ និងអនុម័តសេចក្ដីព្រាងរបាយការណ៍ប្រចាំខែវិច្ឆិកា និងទិសដៅអនុវត្តការងារខែធ្នូ ឆ្នាំ ២០២០ ស្ដីពីការអនុវត្តការងាររបស់រដ្ឋបាលខណ្ឌចំការមន។ ពិនិត្យ និងអនុម័តសេចក្ដីព្រាងកម្មវិធីវិនិយោគបីឆ្នាំរំកិល(២០២១-២០២៣) របស់រដ្ឋបាលខណ្ឌចំការមន។ ពិនិត្យ និងអនុម័តការបែងចែកប្រាក់រង្វាន់លើកទឹកចិត្តជូនមន្ត្រី បុគ្គលិក រដ្ឋបាលខណ្ឌចំការមន។ បញ្ហាផ្សេងៗ៕ | 2020-11-28T00:11:00+07:00 | freshnewsasia.com | https://m.freshnewsasia.com/index.php/en/localnews/178226-2020-11-27-10-11-21.html |
ec2864f0-9a7b-4141-bfb0-2592f312a1ee | ឧត្តមសេនីយ៍ឯក អ៉ី សុខឃី នាំអំណោយនាយឧត្តមសេនីយ៍សន្តិបណ្ឌិត នេត សាវឿន ប្រគល់ជូននាយនគរបាលដែលកំពុងសម្រាកព្យាបាលជំងឺ | លោកឧត្តមសេនីយ៍ឯក អ៉ី សុខឃី អគ្គស្នងការរងនគរបាលជាតិ តំណាងនាយឧត្តមសេនីយ៍សន្ដិបណ្ឌិត នេត សាវឿន អគ្គស្នងការនគរបាលជាតិ នៅព្រឹកថ្ងៃទី២៧ ខែវិច្ឆិកា ឆ្នាំ២០២០នេះ បានដឹកនាំថ្នាក់ដឹកនាំ នាយកដ្ឋានប្រឆាំងភេរវកម្ម និងឧក្រិដ្ឋកម្មឆ្លងដែន និងនាយកដ្ឋានគ្រប់គ្រងសន្តិសុខឯកជន ចុះសួរសុខទុក្ខនាយនគរបាលដែលកំពុងសម្រាកព្យាបាលជំងឺ។ លោកវរសេនីយ៍ឯក កែវ ស្រេន កំពុងសម្រាកព្យាបាលជំងឺនៅផ្ទះ បានទទួលអំណោយរបស់នាយឧត្តមសេនីយ៍ សន្តិបណ្ឌិត នេត សាវឿន តាមរយៈលោកឧត្តមសេនីយ៍ឯក អ៉ី សុខឃី រួមមាន ថវិកាចំនួន៦,០០០,០០០រៀល, អង្ករ១០០គីឡូក្រាម, ទឹកសុទ្ធ០៥កេស និងសម្ភារមួយចំនួនទៀត។ ក្នុងនោះផងដែរ លោកឧត្តមសេនីយ៍ឯក អ៉ី សុខឃី បាននាំនូវការផ្ដាំផ្ញើសាកសួរសុខទុក្ខពីសំណាក់ នាយឧត្តមសេនីយ៍ សន្តិបណ្ឌិត នេត សាវឿន ហើយក៏បានណែនាំឲ្យលោកវរសេនីយ៍ឯក កែវ ស្រេន ខិតខំយកចិត្តទុកដាក់មើលថែខ្លួនតាមវេជ្ជបញ្ជារបស់វេជ្ជបណ្ឌិត។ លោកបានធ្វើការកោតសរសើរ ដល់ថ្នាក់ដឹកនាំ និងមន្ត្រីទាំងពីរនាយកដ្ឋាន ដែលបានចូលរួមសួរសុខទុក្ខលោកវរសេនីយ៍ឯក កែវ ស្រេន ផងដែរ៕ | 2020-11-27T21:06:00+07:00 | freshnewsasia.com | https://m.freshnewsasia.com/index.php/en/localnews/178181-2020-11-27-07-06-01.html |
8700ab92-424b-4585-bc0f-75cc94e1a184 | ក្រសួងសុខាភិបាល ប្រកាសថា ថ្ងៃ២៧ វិច្ឆិកា គ្មានអ្នកជាសះស្បើយ និងគ្មានអ្នកឆ្លងកូវីដ១៩ថ្មី | No Content | 2020-11-27T14:54:00+07:00 | dap-news.com | https://dap-news.com/national/2020/11/27/101386/ |
5a09af68-6688-4a89-aa5f-2efab5716e02 | TOP NEWS: ថ្ងៃនេះក្រសួងសុខាភិបាលបន្តប្រកាសថា មិនមានករណីឆ្លងជំងឺកូវីដ១៩ថ្មីនោះទេ ហើយករណីជាសះស្បើយក៏គ្មានដែរ (Video inside) | នៅព្រឹកថ្ងៃទី២៧ ខែវិច្ឆិកា ឆ្នាំ២០២០នេះ ក្រសួងសុខាភិបាលបាន ចេញសេចក្តីប្រកាសព័ត៌មានប្រកាសថា មិនមានករណីឆ្លងជំងឺកូវីដ១៩ ថ្មីនោះទេ ហើយករណីព្យាបាលជាសះស្បើយក៏គ្មានដែរ ដោយអ្នកជំងឺកំពុងសម្រាក នៅមន្ទីរពេទ្យចំនួន៩នាក់ដដែល។ សូមជម្រាបថា គិតត្រឹមម៉ោង៧៖០០នាទីព្រឹកថ្ងៃទី២៧ ខែវិច្ឆិកា ឆ្នាំ២០២០នេះ នៅកម្ពុជាបានរកឃើញអ្នកឆ្លងកូវីដ១៩សរុបចំនួន ៣០៧នាក់ ក្នុងនោះអ្នកព្យាបាលជាសះស្បើយចំនួន ២៩៨នាក់ និងកំពុងសម្រាកព្យាបាលនៅមន្ទីរពេទ្យចំនួន៩នាក់៕ | 2020-11-27T14:05:00+07:00 | freshnewsasia.com | https://m.freshnewsasia.com/index.php/en/localnews/178153-2020-11-27-00-05-25.html |
ace24299-a65a-4545-8da1-27c6f9c6b19c | ក្រសួងសុខាភិបាល បញ្ជាក់ពីកូវីដ-១៩នៅកម្ពុជា ខណៈពិភពលោកឆ្លងជាង៦១លាននាក់ | រាជធានីភ្នំពេញ៖ ក្រសួងសុខាភិបាលកម្ពុជា នៅព្រឹក ថ្ងៃទី២៧ ខែវិច្ឆិកា ឆ្នាំ២០២០ បានចេញសេចក្តីប្រកាសព័ត៌មានថា ក្រសួងរកមិនឃើញ មានករណីឆ្លងថ្មី នៃកូវីដ-១៩ នៅកម្ពុជា ហើយក៏មិនមានការព្យាបាលជាសះស្បើយថ្មីផងដែរ។ បើគិតត្រឹមវេលាម៉ោង៧នាទីព្រឹក ថ្ងៃទី២៧ ខែវិច្ឆិកា ឆ្នាំ២០២០ នៅកម្ពុជា មានអ្នកឆ្លងកូវីដ-១៩ សរុប ៣០៧នាក់។ ក្នុងចំណោមអ្នកជំងឺទាំងនោះ មានអ្នកព្យាបាលជាសះស្បើយ ចំនួន២៩៨នាក់។ ដោយឡែកអ្នកជំងឺ៩នាក់ផ្សេងទៀត កំពុងសម្រាកព្យាបាល នៅមន្ទីរពេទ្យរបស់រដ្ឋ។ ដោយឡែកនៅលើពិភពលោកវិញ បើតាមគេហទំព័រ Worldometer បានចេញផ្សាយ កាលពីវេលាម៉ោង៨ព្រឹក ថ្ងៃទី២៧ ខែវិច្ឆិកា ឆ្នាំ២០២០ បានឲ្យដឹងថា ចំនួនអ្នកឆ្លងកូវីដ-១៩ សរុបនៅទូទាំងពិភពលោក កើនដល់ ជាង៦១លាននាក់ ស្លាប់ជាង១,៤លាននាក់ និងជាសះស្បើយជាង៤២លាននាក់។ សូមជម្រាបថា វីរុសកូរ៉ូណា ហៅកាត់ កូវីដ-១៩ (Coronavirus Disease 2019 = Covid-19) នេះ បានផ្ទុះឡើងជាលើកដំបូង នៅក្នុងទីក្រុងវូហាន (ចិនអាន៖ អ៊ូហាន) ខេត្តហ៊ូប៉ី នាភាគកណ្ដាល នៃប្រទេសចិន កាលពីអំឡុងខែធ្នូ ឆ្នាំ២០១៩។ រហូតមកដល់ពេល វីរុសនេះ កំពុងតែរាតត្បាលពាសពេញពិភលោក ដោយមានប្រទេស និងដែនដីចំនួន២១៨ កំពុងចម្លងមេរោគនេះ៕ សូមអានខ្លឹមសារ នៃសេចក្ដីប្រកាសព័ត៌មានរបស់ក្រសួងសុខាភិបាលកម្ពុជា ទាំងស្រុង ដូចខាងក្រោម៖ | 2020-11-27T09:00:46+07:00 | kbnnews.com | https://kbn.news/archives/192272 |
5bd97df8-db16-4e59-a98d-9ae91af97bf2 | ខ្មែរអាមេរិកាំងទទូចដល់លោក Trump និងលោក Biden ឱ្យស្រុះស្រួលគ្នាពេលកូវីដ១៩កើនខ្លាំង | ទោះជាដំណើរការផ្លូវច្បាប់ក្នុងការផ្ទេរអំណាចដល់លោក Joe Biden ប្រធានាធិបតីដែលគេព្យាករថាឈ្នះឆ្នោតរបស់សហរដ្ឋអាមេរិកកំពុងបន្តទៅមុខសន្សឹមៗដោយសារលោកប្រធានាធិបតីDonald Trumpនៅបន្តតវ៉ាប្រឆាំងនឹងលទ្ធផលបោះឆ្នោតតាមរដ្ឋសំខាន់ៗមួយចំនួនក៏ដោយក៏ពលរដ្ឋខ្មែរអាមេរិកាំងនៅតាមបណ្តារដ្ឋមួយចំនួនបានទទូចថាវាមានសារៈសំខាន់ណាស់ដែលគូប្រជែងក្នុងការបោះឆ្នោតយកតំណែងប្រធានាធិបតីសហរដ្ឋអាមេរិកនៅអាណត្តិបន្ទាប់នេះស្រុះស្រួលគ្នាហើយធ្វើការរួមគ្នាដោះស្រាយបញ្ហាវិបត្តិកូវីដ១៩ដែលកំពុងតែឆ្លងរាតត្បាតខ្លាំងឡើងដល់ជិត២សែននាក់ក្នុង១ថ្ងៃហើយធ្វើឲ្យប៉ះទង្គិចជីវភាពការងារនិងសេដ្ឋកិច្ចរបស់ប្រទេសធ្ងន់ធ្ងរនេះ ។ លោក សែម ឌួង ពលរដ្ឋខ្មែរអាមេរិកាំងនៅក្នុងក្រុង Charlotte រដ្ឋ North Carolina និងជាគ្រូគង្វាលនៅព្រះវិហារ Baptist Church មួយផងនោះចង់ឃើញមានការសម្រុះសម្រួលដោះស្រាយរួមគ្នាក្នុងពេលមានបញ្ហាជំងឺកូវីដ១៩កើនឡើងដល់ចំនួនឆ្លងខ្ពស់បំផុតក្នុង១ថ្ងៃៗនេះ។ លោកថ្លែងថា៖ «បាទជាការមួយដែលល្អវិសេសបើប្រធានាធិបតីទាំងពីរទោះទើបជាប់ក៏ដោយដូច្នេះបើសិនជាលោកប្រធានាធិបតីទាំងពីរបានធ្វើការជាមួយគ្នាហើយរួបរួមគ្នានេះជាការល្អហើយវិសេសហើយប្រសើរមែនទែន។គ្មានអ្វីប្រៀបផ្ទឹមបានបើសិនជាអ្នកទាំងពីរចុះចូលគ្នាហើយធ្វើការជាមួយគ្នា»។ លោកថ្លែងដូច្នេះដោយយោងថាវិធានការរួមគ្នារវាងឥស្សរជននយោបាយទាំងពីរទំនងជាជួយបន្ថយវិបត្តិកូវីដ ការលំបាកជីវភាពពលរដ្ឋនិងសេដ្ឋកិច្ចបានប្រសើរជាងការប្រទាញប្រទង់គ្នា។ តួលេខជាផ្លូវការនៃសាកលវិទ្យាល័យ John Hopkins បានបញ្ជាក់កាលពីថ្ងៃពុធថាជំងឺកូវីដ១៩ដែលផ្ទុះឡើងដំបូងនៅក្នុងទីក្រុងវូហានប្រទេសចិននេះបានសម្លាប់មនុស្សជាង១លាន៤សែននាក់ក្នុងពិភពលោកនិងធ្វើឲ្យឆ្លងរាតត្បាតដល់មនុស្សជាង៦០លាននាក់។ដោយឡែកជំងឺកូវីដបានសម្លាប់មនុស្សជាង២៦០.០០០នាក់ក្នុងប្រទេសអាមេរិកឆ្លងរាតត្បាតដល់មនុស្សជាង១២លាន៧សែននាក់។ជំងឺនេះបានកើនឡើងខ្លាំងដល់ទៅជិត១៨០.០០០ករណីក្នុងមួយថ្ងៃក្នុងខែវិច្ឆិកានៅពេលមានការបោះឆ្នោតក្នុងប្រទេសអាមេរិកនិងការមិនចុះសម្រុងគ្នាផ្នែកនយោបាយ។ កំណើននេះក៏កើតឡើងនៅមុនពេលដែលថ្នាំវ៉ាក់សាំងកូវីដ១៩រំពឹងថានឹងចេញប្រើប្រាស់នាខែខាងមុខៗនេះផងដែរ។ លោក ស៊ួស សុខឿត ពលរដ្ឋខ្មែរអាមេរិកាំងនិងជាគ្រូគង្វាលព្រះវិហារមួយកន្លែងហៅថា The Cambodian Church of Nazarene នៅក្រុង Minneapolis រដ្ឋ Minnesota បានថ្លែងថានៅពេលវ៉ាក់សាំងចេញប្រើឥរិយាបទមនុស្សនឹងចាប់ផ្តើមផ្លាស់ប្តូរ។ លោក ស៊ួស សុខឿត បញ្ជាក់ថា៖ «វាធ្វើឲ្យមនុស្សយើងមានអារម្មណ៍ល្អ ។កាលណាមានអារម្មណ៍ល្អធ្វើឲ្យយើងមានកម្លាំងម៉្លោះហើយជួនកាលរោគហ្នឹងវាមិនមកជិតយើងប៉ុន្មានដែរ»។ លោកថាទោះជាមានការផ្លាស់ប្តូរខ្លះនិងមិនដូចឆ្នាំមុនៗចំពោះការជួបប្រជុំគ្នាក្នុងពិធីបុណ្យរំឭកគុណThanksgivingដែលជាថ្ងៃឈប់សម្រាករបស់ប្រទេសនេះក៏សហគមន៍ខ្មែរនៅមានការជួបជុំជាលក្ខណ:គ្រួសារតូចៗដែរដើម្បីបង្ការកុំឲ្យមានការឆ្លងរាតត្បាត។ វ៉ាក់សាំងកូវីដ១៩ដែលត្រូវបានបង្កើតឡើងដាច់ដោយឡែកពីគ្នាដោយកិច្ចសហប្រតិបត្តិការរវាងក្រុមហ៊ុន Pfizer និងក្រុមហ៊ុន BioNTech និងដោយក្រុមហ៊ុន Moderna នោះកំពុងស្ថិតនៅក្រោមការត្រួតពិនិត្យចុងក្រោយនិងរង់ចាំការយល់ព្រមពីរដ្ឋបាលម្ហូបអាហារនិងឱសថរបស់សហរដ្ឋអាមេរិក។តែក្រុមអ្នកជំនាញរបស់សហរដ្ឋអាមេរិកបានអះអាងជាមុនថាពួកគេផ្ទាល់នឹងមិនមានការព្រួយបារម្ភអំពីការចាក់វ៉ាក់សាំងកូវីដ១៩ទេ។ វ៉ាក់សាំងទាំងនេះបានបង្ហាញនូវប្រសិទ្ធភាពចំនួន ៩៥% នៅក្នុងការសាកល្បងហើយឥឡូវនេះកំពុងរង់ចាំការយល់ព្រមពីរដ្ឋាភិបាលសហរដ្ឋអាមេរិកសម្រាប់ការប្រើប្រាស់ទូទៅ ស្របពេលដែលសហរដ្ឋអាមេរិកមានករណីឆ្លងថ្មីនៃជំងឺកូវីដ១៩ប្រចាំថ្ងៃចំនួនជិត២សែនករណី។ លោកវេជ្ជបណ្ឌិត Anthony Fauci អ្នកជំនាញកំពូលផ្នែកជំងឺឆ្លងរបស់សហរដ្ឋអាមេរិកបានបញ្ជាក់នៅក្នុងកម្មវិធី«Face the Nation»របស់បណ្តាញទូរទស្សន៍CBSប៉ុន្មានថ្ងៃមុននេះថាលោកក៏មិនមានការភ័យខ្លាចអ្វីដែរនៅក្នុងការចាក់វ៉ាក់សាំងទាំងនេះ។ លោកវេជ្ជបណ្ឌិត Fauci បានមានប្រសាសន៍ថា៖«ប្រសិនបើខ្ញុំស្ថិតនៅក្នុងក្រុមដែលគេស្នើឲ្យចាក់វ៉ាក់សាំងនេះខ្ញុំនឹងប្រាកដជាចាក់។ ខ្ញុំនឹងមិនស្ទាក់ស្ទើរទេ។ហើយខ្ញុំក៏មិនស្ទាក់ស្ទើរនៅក្នុងការប្រាប់ក្រុមគ្រួសាររបស់ខ្ញុំឲ្យចាក់វ៉ាក់សាំងនេះដែរ»។ លោក អ៊ិន សួន ពលរដ្ឋខ្មែរអាមេរិកាំងនៅក្នុងទីក្រុងស្តុកតុនរដ្ឋកាលីហ្វ័រញ៉ាបានទទូចថាមេដឹកនាំនយោបាយទាំងពីរទាំងលោកប្រធានាធិបតីក្នុងតំណែងគឺលោក Donald Trump ដែលតែងតែគិតពីផលប្រយោជន៍សហរដ្ឋអាមេរិកដំបូងគេឬ America First ហើយលោក Joe Biden ដែលជាប្រធានាធិបតីដែលគេព្យាករថាជាប់ឆ្នោតនោះគួរត្រូវគិតពីសុខភាពពលរដ្ឋនិងសេដ្ឋកិច្ចជាចម្បងក្នុងពេលនេះ។ លោក អ៊ិន សួន ថ្លែងថា៖ «ដូច្នេះបញ្ហាសុខភាពជាបញ្ហាចម្បងហើយពេលនេះខ្ញុំសុំឲ្យលោកTrumpដែលធ្លាប់មើលឃើញទស្សនៈរបស់លោកដែលធ្លាប់មានប្រសាសន៍ថាអាមេរិកាំងទី១ទាំងសេដ្ឋកិច្ចក្តីទាំងសុខភាពក្តីអ្វីៗចាត់ទុកថាទី១នេះសម្រាប់លោកប្រធានាធិបតីTrump។ចំណែកលោកJoe Bidenវិញក៏លោកយល់ឃើញស្របថាកុំទាន់គិតអ្វីជាចម្បងពេលនេះត្រូវងាកមកធ្វើកិច្ចការអន្តរាគមន៍ផ្នែកខាងសុខភាពទប់ស្កាត់កូវីដ១៩ហ្នឹងជាបឋម»។ លោកថ្លែងដូច្នេះដោយបង្ហាញថាទោះជាវ៉ាក់សាំងនឹងចេញនៅចុងឆ្នាំនេះឬដើមឆ្នាំក្រោយមែនតែលោកថាមានប្រជាពលរដ្ឋស្លាប់ជាច្រើននិងឆ្លងកាន់ច្រើនណាស់ហើយសេដ្ឋកិច្ចនិងភាពអត់ការងារធ្វើក៏មានការប៉ះពាល់ខ្លាំងដែលជាក្តីបារម្ភ។ ក៏ប៉ុន្តែលោកបានកោតសរសើរសហរដ្ឋអាមេរិកដែលមានប្រព័ន្ធនយោបាយរឹងមាំនិងមិនមានការប្រើអំពើហិង្សាទៅលើការតវ៉ានឹងលទ្ធផលនៃការបោះឆ្នោតដោយអនុញ្ញាតឲ្យភាគីទាំងសងខាងបន្តដំណើរការទៅមុខនិងស្វែងរកយុត្តិធម៌ត្រឹមត្រូវ។ លោកបញ្ជាក់ថា៖ «ទោះជាយ៉ាងណាក៏ដោយជនជាតិអាមេរិកាំងគេមិនបានឈ្លោះប្រកែកគ្នាបិទសិទ្ធិទាំងសងខាងអីណាមួយទេ។ខ្ញុំសូមសរសើរតុល្យភាពនិងនីតិតុលាការនៅស្រុកគេនេះ»។ តែលោកថាទោះជាយ៉ាងណាការផ្តល់ថវិកាបន្ថែមដល់ពលរដ្ឋគឺជារឿងសំខាន់មួយទៀតក្នុងពេលដែលមានភាពអត់ការងារធ្វើនិង សេដ្ឋកិច្ចធ្លាក់ចុះហើយពលរដ្ឋមានជំងឺកូវីដ១៩ដែលត្រូវការលុយកាក់ដើម្បីទ្រទ្រង់សុខភាពនិងថ្នាំព្យាបាលជាដើមនោះ។ ក្រៅពីអំពាវនាវឲ្យមានការប្រុងប្រយ័ត្នអំពីការឆ្លងរាតត្បាតក្នុងពិធីជួបជុំពេលឈប់សម្រាកពីការងារក្នុងពិធីបុណ្យThanksgivingនេះ ក្រុមពលរដ្ឋខ្មែរផ្សេងទៀតបានអះអាងពីការយកចិត្តទុកដាក់របស់រដ្ឋាភិបាលសហរដ្ឋអាមេរិកនៅប៉ុន្មានខែចុងក្រោយនេះដែរដែលបានផ្គត់ផ្គង់ដល់ពលរដ្ឋនូវទឹកប្រាក់ឧបត្ថម្ភ១២០០ ដុល្លារនិងប្រាក់ឧបត្ថម្ភសម្រាប់អ្នកបាត់បង់ការងារធ្វើក្នុងពេលមានវិបត្តិកូវីដ១៩នេះផងដែរ។ក្រៅពីនេះពួកគេរំពឹងថាច្បាប់របស់សហរដ្ឋនឹងធ្វើឲ្យមានការផ្ទេរអំណាចដោយគ្មានបញ្ហាក្រោយលទ្ធផលបោះឆ្នោតចេញជាផ្លូវការនៅថ្ងៃខាងមុខ។ ហើយការណ៍នេះនឹងបើកផ្លូវឲ្យលោក Joe Biden បេក្ខជនប្រធានាធិបតីដែលគេព្យាករថាជាប់ឆ្នោតនិងមកពីគណបក្សប្រជាធិបតេយ្យនោះនឹងបានឡើងកាន់មុខតំណែងប្រធានាធិបតីថ្មីរបស់សហរដ្ឋអាមេរិកជាផ្លូវការនៅខែមករាឆ្នាំ២០២១ខាងមុខ៕ | 2020-11-27T07:00:00+07:00 | khmer.voanews.com | https://khmer.voanews.com/a/cambodian-americans-urge-trump-and-biden-to-compromise-as-covid-cases-surge/5677882.html |
ef4f8f76-fcbc-4685-9d72-840c5dea1f0c | ក្រុមហ៊ុនឥណ្ឌានិយាយថាខ្លួនបានផលិតវ៉ាក់សាំងកូរីដ១៩របស់ក្រុមហ៊ុន AstraZeneca រាប់លានដូស | មានសុទិដ្ឋិនិយមកើនឡើងនៅក្នុងប្រទេសឥណ្ឌាអំពីការទទួលបានវ៉ាក់សាំងជំងឺកូរីដ១៩នាពេលអនាគតបន្ទាប់ពីក្រុមហ៊ុនឱសថអង់គ្លេស AstraZeneca បានប្រកាសនៅសប្តាហ៍នេះថាការធ្វើតេស្តវ៉ាក់សាំងរបស់ខ្លួនបានបង្ហាញថាវាមានប្រសិទ្ធភាពខ្ពស់ក្នុងការការពារការឆ្លងជំងឺ។ ក្រុមហ៊ុនផលិតវ៉ាក់សាំងឥណ្ឌាគឺ Serum Institute of India ដែលមានកិច្ចព្រមព្រៀងទទួលសិទ្ធិពីក្រុមហ៊ុនAstraZenecaដើម្បីផលិតវ៉ាក់សាំងនេះបាននិយាយថាខ្លួនបានផលិតត្រៀមថ្នាំចំនួន៤០លានដូសរួចហើយ។ បន្ទាប់ពីការប្រកាសរបស់ក្រុមហ៊ុន AstraZeneca ដែលថាការសាកល្បងព្យាបាលបង្ហាញថា ថ្នាំរបស់ខ្លួនអាចមានប្រសិទ្ធភាពរហូតដល់៩០% នោះលោក Adar Poonawalla នាយកប្រតិបត្តិក្រុមហ៊ុនSerum Institute of India បាននិយាយថាដំបូងខ្លួននឹងផ្តោតលើការផ្គត់ផ្គង់វ៉ាក់សាំងដល់ប្រជាជនឥណ្ឌាប្រសិនបើទទួលបានការយល់ព្រម។ ប្រទេសឥណ្ឌាដែលរងផលប៉ះពាល់ធ្ងន់ធ្ងរបំផុតទី២លើពិភពលោកដោយសារជំងឺរាតត្បាតនេះរក្សាក្តីសង្ឃឹមថាខ្លួននឹងទទួលបានវ៉ាក់សាំងនេះយ៉ាងឆាប់រហ័ស។ រដ្ឋមន្ត្រីសុខាភិបាលឥណ្ឌាថាប្រទេសនេះគ្រោងចាក់វ៉ាក់សាំងដល់ពលរដ្ឋ២៥០លាននាក់ត្រឹមខែកក្កដាឆ្នាំ ២០២១។ មកទល់ពេលនេះ មិនមានវ៉ាក់សាំងកូវីដ១៩ណាមួយដែលត្រូវបានអនុញ្ញាតឲ្យប្រើជាផ្លូវការនៅឡើយទេប៉ុន្តែក្រុមហ៊ុនចំនួន៣គឺ Pfizer, Moderna និង AstraZeneca ថ្មីៗនេះបានទទួលជោគជ័យក្នុងការសាកល្បងការពារការការឆ្លងមេរោគដោយប្រើថ្នាំចាក់បង្ការ៕ | 2020-11-27T07:00:00+07:00 | khmer.voanews.com | https://khmer.voanews.com/a/indian-company-says-it-has-made-millions-of-doses-of-astrazeneca-vaccine-candidate-for-covid-19/5677847.html |
0c12f22b-edda-4ac6-a34e-2df0f05aa4b2 | អាមេរិកមានចំនួនអ្នកស្លាប់កើនខ្ពស់ ខណៈពលរដ្ឋរាប់លាននាក់នៅតែធ្វើដំណើរអំឡុងបុណ្យThanksgiving | កាលពីថ្ងៃពុធសហរដ្ឋអាមេរិកបានបានកត់ត្រាចំនួនខ្ពស់បំផុតនៃអ្នកស្លាប់ដោយសារជំងឺកូវីដ១៩ប្រចាំថ្ងៃតាំងពីខែខែឧសភាមក ហើយថែមទាំងបន្ថែមករណីឆ្លងជិត ២០០.០០០ ករណីទៀតទៅនឹងរលកនៃការឆ្លងថ្មី ដែលពេលនេះជាស្ថានភាពអាក្រក់បំផុតដែលប្រទេសនេះបានជួបប្រទះតាំងពីមានការរាតត្បាតនេះ។ មនុស្សជាង ៨៩.០០០ នាក់កំពុងព្យាបាលនៅមន្ទីរពេទ្យគិតត្រឹមថ្ងៃពុធដែលជាតួលេខខ្ពស់មិនធ្លាប់មាន និងកើតឡើងចំពេលមានការព្រួយបារម្ភថាថ្ងៃឈប់សម្រាកបុណ្យរំឭកគុណ Thanksgivingរបស់សហរដ្ឋអាមេរិកនៅថ្ងៃព្រហស្បតិ៍នឹងនាំឱ្យមានការឆ្លងកាន់តែច្រើនដោយសារប្រជាជនធ្វើដំណើរទៅជួបជុំជាមួយគ្រួសារនិងមិត្តភក្តិ។ មានមនុស្សប្រមាណ១លាននាក់បានឆ្លងកាត់ប៉ុស្តិ៍ត្រួតពិនិត្យនៅតាមព្រលានយន្តហោះទូទាំងសហរដ្ឋអាមេរិកក្នុងមួយថ្ងៃៗចាប់ពីថ្ងៃសុក្រសប្តាហ៍មុនដល់ថ្ងៃអង្គារសប្តាហ៍នេះដែលជាចំនួនធ្លាក់ចុះ៦០% បើប្រៀបធៀបនឹងរយៈពេលដូចគ្នាកាលពីឆ្នាំមុនប៉ុន្តែនៅតែជាចំនួនដ៏ច្រើនបំផុតចាប់តាំងពីវិបត្តិកូវីដ១៩បានកើតមាននៅអាមេរិកមក។ ការមិនអើពើរបស់អ្នកដំណើរចំពោះការព្រមានកំពុងបង្កឱ្យមានការព្រួយបារម្ភអំពីរលកនៃការឆ្លងវីរុសនិងការស្លាប់ដោយសារកូវីដ១៩ក្នុងពេលរដូវបុណ្យឈប់សម្រាកនៅខែធ្នូ។ កំណើនការឆ្លងខ្លាំងជាធម្មតាបណ្តាលឱ្យមានចំនួនអ្នកស្លាប់កើនឡើងនៅប៉ុន្មានសប្តាហ៍ក្រោយមក។ មន្ត្រីនៅក្នុងរដ្ឋជាច្រើនបានដាក់ការរឹតត្បិតដើម្បីបន្ថយការរីករាលដាលនៃវីរុសនេះ។ ទោះយ៉ាងណាតុលាការកំពូលសហរដ្ឋអាមេរិកបានចេញបទបញ្ជាបណ្តោះអាសន្នមួយដែលរារាំងរដ្ឋញូវយ៉កពីការរឹតបន្តឹងចំនួនមនុស្សជួបជុំគ្នានៅឯកន្លែងគោរពបូជានៅតាមតំបន់ដែលការឆ្លងច្រើន។ តុលាការបានចង្អុលបង្ហាញអំពីការកម្រិតមនុស្ស១០ឬ ២៥ នាក់នៅក្នុងកន្លែងគោរពបូជាហើយហាងនៅតំបន់តែមួយនេះនិងកន្លែងអាជីវកម្មសំខាន់ៗដទៃទៀតអាចដំណើរការបានដោយគ្មានកម្រិតចំនួនមនុស្ស។ នៅទូទាំងសហរដ្ឋអាមេរិកគិតត្រឹមថ្ងៃព្រហស្បតិ៍ជំងឺកូវីដ១៩បានឆ្លងដល់មនុស្សជាង ១២,៧លាននាក់និងបណ្តាលឱ្យមនុស្សស្លាប់ជាង២៦២.០០០នាក់។នេះបើយោងតាមសាកលវិទ្យាល័យJohns Hopkins៕ | 2020-11-27T07:00:00+07:00 | khmer.voanews.com | https://khmer.voanews.com/a/us-records-highest-coronavirus-toll-since-may-as-millions-of-americans-travel-for-thanksgiving-despite-covid-19-warnings/5677705.html |
4be08a9a-7275-41ce-a13b-9cadaf42f005 | សម្តេចតេជោហ៊ុន សែនផ្តល់ម៉ាស ចំនួន១លាន៥ម៉ឺន និងសម្ភារបរិក្ខាពេទ្យមួយចំនួន ដល់ប្រទេសទីម័រលេស្ត ដើម្បីចូលរួមប្រយុទ្ធ ប្រឆាំងនឹង ជំងឺកូវីដ១៩ | ភ្នំពេញ ៖ នាល្ងាចថ្ងៃទី២៦ ខែវិច្ឆិកា ឆ្នាំ២០២០ ប្រមុខរាជរដ្ឋាភិបាលកម្ពុជា សម្តេចតេជោហ៊ុន សែន បានសម្រេចផ្តល់ម៉ាស ចំនួន១លាន៥ម៉ឺន និងសម្ភារបរិក្ខាពេទ្យ មួយចំនួនទៀត ជូនដល់ប្រទេសទីម័រលេស្ត ដើម្បីចូលរួមប្រយុទ្ធប្រឆាំង នឹងជំងឺកូវីដ១៩ ។ នេះបើយោង តាមទូរទស្សន៍ជាតិកម្ពុជា ។ ក្នុងចំណោមម៉ាស១លាន៥ម៉ឺននោះ មានម៉ាស់ធម្មតាចំនួន១លាន និងម៉ាសក្រណាត់ចំនួន៥ម៉ឺន រួមទាំងសម្ភារបរិក្ខាមួយ ចំនួនទៀតផងដែរ។អំណោយទាំងនេះ នឹងត្រូវដឹកជញ្ជូន តាមយន្តហោះទៅកាន់ ប្រទេសទីម័រលេស្ត នៅថ្ងៃទី២៩ ខែវិច្ឆិកាខាងមុខនេះ ។ សូមរំលឹកថា រាជរដ្ឋាភិបាលកម្ពុជា ទើបនឹងបានផ្តល់ម៉ាសចំនួនជាង២លាន និងសម្ភារពេទ្យមួយចំនួនដល់ប្រទេសឡាវ និងផ្តល់ម៉ាសចំនួន២លាន និងសម្ភារពេទ្យមួយចំនួនទៀត ដល់ប្រទេសមីយ៉ាន់ម៉ា ដើម្បីចូលរួមប្រយុទ្ធប្រឆាំងនឹងជំងឺកូវីដ១៩ ៕ | 2020-11-27T01:47:00+07:00 | dap-news.com | https://dap-news.com/national/2020/11/26/101302/ |
5f7160f8-7213-4f86-bb66-2395c98476a2 | គ្រីស្ទបរិស័ទកម្ពុជា ចេញសេចក្ដីណែនាំស្តីពី ការរៀបចំពិធីបុណ្យណូអែល ដោយត្រូវអនុវត្តវិធានការ ការពារជំងឺកូវីដ-១៩ | គ្រីស្ទបរិស័ទកម្ពុជា បានចេញសេចក្តីណែនាំស្តីពី ការរៀបចំពិធីបុណ្យណូអែល ជូនចំពោះ ព្រឹទ្ធបូជាចារ្យ លោកអភិបាល បូជាចារ្យ ព្រឹទ្ធាចារ្យ គ្រូគង្វាល និងថ្នាក់ដឹកនាំគ្រីស្ទបរិស័ទ គ្រប់គណៈនិកាយ។ នេះបើតាមសេចក្ដីណែនាំ របស់គ្រីស្ទបរិស័ទកម្ពុជា ដែលបណ្ដាញព័ត៌មាន Fresh News ទទួលបាននៅថ្ងៃទី២៦ ខែវិច្ឆិកា ឆ្នាំ២០២០នេះ។ គ្រីស្ទបរិស័ទកម្ពុជា បានឲ្យដឹងថា ដោយមានការអនុញ្ញាតឲ្យមានការជួបជុំ បើកការថ្វាយបង្គំរបស់គ្រីស្ទបរិស័ទឡើងវិញ ក្នុងទូទាំងប្រទេសក៏ពិតមែន តែក្នុងស្ថានភាព សព្វថ្ងៃនេះ ជំងឺកូវីដ១៩ នៅតែកំពុងរាតត្បាតជាសកលនៅឡើយ ក្នុងស្មារតីទទួលខុសត្រូវខ្ពស់ សូមអំពាវនាវដល់ព្រឹទ្ធបូជាចារ្យ លោកអភិបាល បូជាចារ្យ ព្រឹទ្ធាចារ្យ គ្រូគង្វាល និងថ្នាក់ដឹកនាំគ្រីស្ទបរិស័ទគ្រប់គណៈនិកាយ ចូលរួមអនុវត្ត ការពារនិងទប់ស្កាត់ឲ្យបានខ្ជាប់ខ្លួនតាមវិធាន របស់ក្រសួងសុខាភិបាល និងសូមធ្វើសេចក្តីណែនាំ ក្នុងឱកាសប្រារព្ធពិធីបុណ្យណូអែល (គ្រីស្មាស់) ដូចខាងក្រោម ៖ * ទី១៖ ពាក់ម៉ាស វាស់កម្ដៅ លាងដៃជាប្រចាំនឹងសាប៊ូ អាល់កុល ឬជេល និងសូមរក្សាគម្លាតសុវត្ថិភាព យ៉ាងតិច១.៥ ម៉ែត្រពីគ្នា * ទី២៖ ហាមចាប់ដៃគ្នានៅពេលគោរពគារវកិច្ច ដោយជំនួសជាការលើកដៃសំពះ និងនិយាយស្វាគមន៍បែបគ្រីស្ទបរិស័ទវិញ និងហាមអ្នកដែលមានជំងឺផ្សេងៗចូលរួមក្នុងពិធី * ទី៣៖ ការជួបជុំប្រារព្ធពិធី ត្រូវមានចំនួនកំណត់ ឲ្យសមាមាត្រទៅនឹងទីតាំងទីធ្លា។ ចំពោះព្រះវិហារ ព្រះសហគមន៍ ឬក្រុមជំនុំ ដែលមានសមាជិកច្រើន ត្រូវចែកជាវេន ឬបន្ថែមថ្ងៃប្រារព្ធពិធី ឬសមាជិកគ្រីស្ទបរិស័ទ អាចធ្វើនៅតាមផ្ទះ តាមក្រុមគ្រួសាររៀងៗខ្លួន ដោយជួបជុំគ្នាតិច ដែលអាចធ្វើទៅបាន * ទី៤៖ មិនអនុញ្ញាតឲ្យមានការប្រារព្ធពិធី នៅតាមទីសាធារណៈ ឬរួមគ្នាជាទ្រង់ទ្រាយធំៗឡើយ * ទី៥៖ មិនត្រូវធ្វើរួមគ្នារវាងពិធីណូអែលសម្រាប់កុមារ និងណូអែលសម្រាប់មនុស្សពេញវ័យឡើយ * ទី៦៖ កាត់បន្ថយកម្មវិធីឲ្យខ្លីសមស្រប និងត្រូវរក្សាសណ្តាប់ធ្នាប់ក្នុងពិធី * ទី៧៖ ត្រូវប្រកាន់ខ្ជាប់នូវអនាម័យស្អាតជានិច្ច សុវត្ថិភាពចំណីអាហារ និងគម្លាតនៃការប្រកបញ៉ាំអាហារ។ ទទួលបានសេចក្តីណែនាំនេះ សូមព្រឹទ្ធបូជាចារ្យ លោកអភិបាល បូជាចារ្យ ព្រឹទ្ធាចារ្យ គ្រូគង្វាល និងថ្នាក់ដឹកនាំ គ្រីស្ទបរិស័ទគ្រប់គណៈនិកាយ មេត្តាជ្រាប និងអនុវត្តឲ្យបានហ្មត់ចត់បំផុត។ ក្នុងករណីដែលមានបញ្ហា ទាក់ទងនឹងការសង្ស័យថា មានជំងឺកូវីដ-១៩ ជាយថាហេតុ សូមគណៈដឹកនាំ រាយការណ៍ជាបន្ទាន់មកអាជ្ញាធរមូលដ្ឋាន ឬមណ្ឌលសុខភាពដែលជិតបំផុត៕ | 2020-11-26T22:28:00+07:00 | freshnewsasia.com | https://m.freshnewsasia.com/index.php/en/localnews/178105-2020-11-26-08-28-06.html |
839e4fe6-0bb8-43a2-aa5f-c1a796db545f | ខេត្តចំនួន៣ហើយនៅជប៉ុន ផ្ទុះជំងឺគ្រុនផ្តាសាយបក្សី, សត្វមាន់រាប់សែនក្បាលទៀត ត្រូវសម្លាប់ចោល (Video inside) | ក្រសួងកសិកម្មជប៉ុនបាននិយាយថា ជំងឺផ្តាសាយបក្សីត្រូវបានគេរកឃើញនៅខេត្តទី ៣ ហើយនៃប្រទេសជប៉ុន ខណៈរលកនៃការចម្លងរោគនេះនៅកសិដ្ឋានបសុបក្សី មានស្ថានភាពអាក្រក់បំផុតនៅក្នុងប្រទេសដីកោះមួយនេះ មិនធ្លាប់មានអស់រយៈពេលជាង ៤ឆ្នាំមកហើយ។ នេះបើតាមការចេញផ្សាយដោយសារព័ត៌មាន CNA នៅរសៀលថ្ងៃព្រហស្បតិ៍ ទី២៦ ខែវិច្ឆិកា ឆ្នាំ២០២០។ ក្រសួងកសិកម្មជប៉ុនបានគូសបញ្ជាក់នៅលើគេហទំព័ររបស់ខ្លួនថា ជំងឺផ្តាសាយបក្សី (Avian influenza) ត្រូវបានគេរកឃើញនៅកសិដ្ឋានចិញ្ចឹមមាន់មួយកន្លែង នៅតំបន់អាវ៉ាជិ (Awaji) ខេត្តហ៊ីយ៉ូហ្គូ (Hyogo) ភាគខាងលិចនៃទីក្រុងតូក្យូ (Tokyo) ប្រទេសជប៉ុន ដែលស្ថិតនៅជិតខេត្ត កាហ្គាវ៉ា (Kagawa) ជាខេត្តដែលការផ្ទុះជំងឺផ្ដាសាយបក្សីជាលើកដំបូង ត្រូវបានគេរកឃើញនៅក្នុងកសិដ្ឋានចិញ្ចឹមសត្វ កាលពីដើមខែវិច្ឆិកានេះ។ ជុំវិញបញ្ហាខាងលើនេះ សត្វមាន់ចំនួន ១៤៦,០០០ក្បាលនៅកសិដ្ឋាន Hyogo នឹងត្រូវយកទៅសម្លាប់ និងកប់ចោល ខណៈការធ្វើដំណើរចេញចូលក្នុងបរិវេណប្រហែល ០៣គីឡូម៉ែត្រជុំវិញកសិដ្ឋាននោះ នឹងត្រូវរឹតត្បិតផងដែរ។ រដ្ឋាភិបាលជប៉ុនបានប្រកាសកាលពីថ្ងៃពុធម្សិលមិញថា ខ្លួនក៏បានរកឃើញថា មានការផ្ទុះជំងឺផ្តាសាយបក្សីនៅកសិដ្ឋានចិញ្ចឹមមាន់នៅខេត្ត ហ្វូគូអូកា (Fukuoka) ភាគនីរតីប្រទេស។ ដូច្នេះខេត្តសរុបចំនួន ០៣ហើយនៅជប៉ុន ត្រូវបានរាយការណ៍ពីការផ្ទុះជំងឺនេះ។ គួរបញ្ជាក់ថា ការផ្ទុះជំងឺផ្តាសាយបក្សីចុងក្រោយរបស់ប្រទេសជប៉ុន គឺកាលពីខែមករា ឆ្នាំ២០១៨ នៅខេត្ត Kagawa ដែលពេលនោះសត្វមាន់ចំនួន ៩១,០០០ក្បាលត្រូវបានសម្លាប់។ ចំណែកឯ ការផ្ទុះទ្រង់ទ្រាយធំចុងក្រោយនៃជំងឺនេះ គឺកាលពីចន្លោះខែវិច្ឆិកា ឆ្នាំ២០១៦ ដល់ខែមីនា ឆ្នាំ២០១៧ ដែលសត្វមាន់សរុបចំនួន ១.៦៧លានក្បាលត្រូវបានសម្លាប់ចោល ដោយសារតែជំងឺផ្តាសាយបក្សី H5N6៕ | 2020-11-26T20:36:00+07:00 | freshnewsasia.com | https://m.freshnewsasia.com/index.php/en/internationalnews/178086-2020-11-26-06-36-36.html |
00cdda72-dd71-40d8-b9f6-3d165c3fca1e | ក្នុងដំណាក់កាលកូវីដ១៩ កូរ៉េនៅតែទទួល ពលករកម្ពុជា | ភ្នំពេញ៖ ទោះបីស្ថិតក្នុងដំណាក់កាល ពិបាកដោយសារជំងឺកូវីដ-១៩ ក៏ដោយ ក៏សាធារណរដ្ឋកូរ៉េនៅតែព្រមទទួល យកពលករកម្ពុជាឲ្យធ្វើការ នៅប្រទេសខ្លួន ដោយសារនិយោជកពេញចិត្តសមត្ថភាព ភាព ស្មោះត្រង់ ខណៈបច្ចុប្បន្នពលករកម្ពុជាប្រមាណជិត ៥០,០០០នាក់ កំពុងបម្រើការងារលើវិស័យនានា នៅប្រទេសនេះ។ ការលើកឡើងនេះធ្វើឡើង ក្នុងជំនួបពិភាក្សាការងាររវាងលោក អ៊ិត សំហេង រដ្ឋមន្ត្រីក្រសួងការងារ និងបណ្ដុះបណ្ដាលវិជ្ជាជីវៈ ជាមួយលោក Park Heung Kyeong ឯកអគ្គរដ្ឋទូតសាធារណរដ្ឋកូរ៉េប្រចាំកម្ពុជា នាព្រឹកថ្ងៃទី២៦ ខែវិច្ឆិកា ឆ្នាំ២០២០ ។ លោករដ្ឋមន្ត្រីបានលើកឡើងថា បន្ទាប់ពីស្ថានភាពកូវីដ-១៩ នៅប្រទេសកូរ៉េមានភាពធូរស្រាល ដែលអាចទទួលយកកម្លាំងពលកម្មបរទេសបាន កម្ពុជារំពឹងថានឹងក្លាយជា ប្រទេសអាទិភាពមួយក្នុងចំណោម ប្រទេសចំនួន ១៥ ផ្សេងទៀត ដោយសារកម្ពុជាមាន ស្ថានភាពកូវីដល្អប្រសើរ មានជើងហោះហើរច្រើន។ ចំណែកឯកអគ្គរដ្ឋទូត សាធារណរដ្ឋកូរ៉េបានលើកឡើងថា នៅឆ្នាំ២០១៩ ពលករកម្ពុជាមានចំនួនច្រើនជាងគេ ក្នុងចំណោមពលករដែលធ្វើការនៅកូរ៉េ ហើយ ក្នុងដំណាក់កាលជំងឺកូវីដ-១៩ ឆ្នាំ២០២០នេះ កូរ៉េនៅតែអនុញ្ញាតទទួល ពលករកម្ពុជាដដែល។ លោកទូតបានបញ្ជាក់ថា «មូលហេតុដែលកូរ៉េអនុញ្ញាត ទទួលពលករកម្ពុជាយ៉ាងដូច្នេះ គឺដោយសារ និយោជកមានការពេញចិត្ត នឹងសមត្ថភាពខ្ពស់របស់ពលករកម្ពុជា មានភាពស្មោះត្រង់នឹងការងារ និងអនុវត្តតាមការណែនាំ របស់ផ្នែកសុខាភិបាលរបស់ រដ្ឋាភិបាលកូរ៉េបានយ៉ាងហ្មត់ចត់»។ សូមជម្រាបថា ចាប់ពីឆ្នាំ២០០៧មក កម្ពុជាបានបញ្ជូនពលករសរុប ៦៨,២៩៤ នាក់ (ស្រី ១៤,២៥៥ នាក់) ឱ្យទៅធ្វើការនៅប្រទេសកូរ៉េ ដែលរួមមានវិស័យឧស្សាហកម្ម កសិកម្ម និងសំណង់ ដែលអាណត្តិការងារមានរយៈពេល ៤ ឆ្នាំ ១០ ខែ ខណៈពេលបច្ចុប្បន្ន ពលករកម្ពុជាដែលកំពុងធ្វើការនៅកូរ៉េមានចំនួនជិត ៥០,០០០ នាក់៕ | 2020-11-26T20:14:00+07:00 | dap-news.com | https://dap-news.com/national/2020/11/26/101126/ |
2e6c787f-efb1-4a5a-bdcd-630b8b8f6651 | កម្ពុជា មិនទាន់ទទួលបាន វ៉ាក់សាំងព្យាបាលជំងឺកូវីដ១៩ ទេ | ភ្នំពេញ៖ រដ្ឋមន្ត្រីក្រសួងសុខាភិបាល លោក ម៉ម ប៊ុន ហេង បានអះអាងថា រហូតមកដល់ពេលនេះ កម្ពុជា មិនទាន់ទទួលបានវ៉ាក់សាំង ព្យាបាលជំងឺកូវីដ១៩ ផ្លូវការនៅឡើយទេ ។ ការលើកឡើងរបស់រដ្ឋមន្ត្រីបែបនេះ បន្ទាប់ពីមាន ការចេញផ្សាយព័ត៌មានថា ប្រទេសដែលរកឃើញវ៉ាក់សាំងកូវីដ១៩ នឹងផ្តល់មកកម្ពុជា។ លោក ម៉ម ប៊ុនហេង បានឲ្យដឹងនៅថ្ងៃទី២៦ ខែវិច្ឆិកាឆ្នាំ២០២០ មុនពេលយកអំណោយជាម៉ាស់ និងសំភារៈ ពេទ្យមួយចំនួនទៅឲ្យរដ្ឋាភិបាលមីយ៉ាន់ម៉ា នៅព្រលានយន្តហោះអន្តរជាតិភ្នំពេញថា ទោះបីជាមានប្រទេស មួយចំនួនរកឃើញវ៉ាក់សាំង ព្យាបាលជំងឺកូវីដ១៩ ក្តីតែកម្ពុជាកំពុងរងចាំ ។ ទោះបីយ៉ាងណាលោកថា វ៉ាក់សាំងនេះមិនទាន់មាន ការប្រកាសជាផ្លូវការនោះទេ ។ លោកបញ្ជាក់ថា «យើងមិនទាន់ទទួលបានជាផ្លូវការ នោះទេ សម្រាប់វ៉ាក់សាំងព្យាបាលជំងឺកូវីដ១៩។ យើងគ្រាន់បានឮគេសរសេរតែប៉ុណ្ណោះ។ តែយើងកំពុងចាំវ៉ាក់សាំង ។ តែវ៉ាក់សាំងមានច្រើនណាស់ គេមិនទាន់ឲ្យព័ត៌មានជាផ្លូវការនោះទេ។ គេនិយាយតែមាត់ ហើយខ្ញុំមិនទាន់ទទួលបាន ឯកសារជាផ្លូវការនោះទេ ដូចជាផលប៉ះពាល់ឬប្រសិទ្ធភាពនោះទេ ខ្ញុំឮតែតាមសារព័ត៌មាននោះទេ»។ លោកបន្ថែមថា មិនទាន់ទទួលបានវ៉ាក់សាំងណាមួយនោះទេ ព្រោះកម្ពុជាមិនទាន់មានអ្នកស្លាប់ តែបើយក មកបែរជាមានបញ្ហាគឺពិបាក ដូច្នេះត្រូវតែប្រុងប្រយ័ត្ន ។ រដ្ឋមន្ត្រីបានលើកឡើងទៀតថា សម្រាប់ប្រទេសគេមានមនុស្សឈឺ និងស្លាប់ច្រើនទើបយកវ៉ាក់សាំងសាកល្បង តែកម្ពុជាមិនមានទេ ព្រោះកម្ពុជាឆ្លងសុទ្ធតែជាអ្នកនាំយកពីក្រៅ ។ លោកសង្កេយឃើញថា ប្រជាពលរដ្ឋបានទទួលការអប់រំ និងអនុវត្តន៍ល្អចំពោះវិធានការ របស់ក្រសួងសុខាភិបាល។ សូមបញ្ជាក់ថា គិតត្រឹមព្រឹកថ្ងៃ២៦ វិច្ឆិកា មានអ្នកជំងឺកូវីដ១៩ចំនួន ៣០៧នាក់ និងអ្នកជាសះស្បើយចំនួន ២៩៨ នាក់ ៕ | 2020-11-26T17:28:00+07:00 | dap-news.com | https://dap-news.com/national/2020/11/26/101069/ |
4cad3b85-4b6b-4603-95ae-3f3c8bea8489 | រដ្ឋមន្ដ្រីសាធារណការ ប្រាប់អាស៊ានថា វិបត្តិកូវីដ-១៩ មិនបានរារាំងកម្ពុជា ក្នុងការកសាងហេដ្ឋារចនាសម្ព័ន្ធ ដឹកជញ្ជូនឡើយ | ភ្នំពេញ៖ នៅចំពោះមុខរដ្ឋមន្ត្រីដឹកជញ្ជូនអាស៊ាន លោក ស៊ុន ចាន់ថុល ទេសរដ្ឋមន្ត្រី រដ្ឋមន្ត្រីក្រសួងសាធារណការ និងដឹកជញ្ជូន បានបង្ហាញថា ទោះបីមានវិបត្តិកូវីដ-១៩ ក៏ដោយ ក៏មិនបានរារាំងកម្ពុជា ក្នុងការកសាងហេដ្ឋារចនាសម្ព័ន្ធ ដឹកជញ្ជូនឡើយ ។ លោកថ ជាក់ស្ដែង ផ្លូវល្បឿនលឿនភ្នំពេញ-ព្រះសីហនុ កំពង់ផែទឹកជ្រៅក្រុងព្រះសីហនុ ព្រមទាំង ហេដ្ឋារចនាសម្ព័ន្ធដ៏ទៃទៀត កំពុងសាងសង់ជាបន្ដបន្ទាប់។ ក្នុងកិច្ចប្រជុំពិភាក្សាជាមួយ រដ្ឋមន្ត្រីដឹកជញ្ជូនអាស៊ាន លើកទី២៦ ព្រមទាំងដៃគូសន្ទនាផ្សេងៗ តាមរយៈ វីដេអូពីចម្ងាយដឹកនាំកិច្ចប្រជុំ ដោយរដ្ឋមន្ត្រីដឹកជញ្ជូនប្រទេសព្រុយណេ នាពេលថ្មីៗនេះ លោក ស៊ុន ចាន់ថុល បានថ្លែងថា កម្ពុជាបានសហការជាប្រព័ន្ធ និងតាមឋានុក្រមទាំងរដ្ឋបាលសាធារណៈ និងឯកជន រិះរកគ្រប់នីតិវិធី យន្តការ យុទ្ធសាស្ត្រ និងវិធានការ ដើម្បីការពារ និងទប់ស្កាត់ការឆ្លងរីករាលដាល នៃមេរោគកូវីដ-១៩ តាមការណែនាំរបស់ អង្គការសុខភាពពិភពលោក និងក្រសួងសុខាភិបាលកម្ពុជា។ លោកបន្ដថា ជាលទ្ធផល កម្ពុជាគ្មានការឆ្លងរីករាល ដាលក្នុងសហគមន៍ និងគ្មានប្រជាពលរដ្ឋណាម្នាក់ បានស្លាប់ ដោយសារជំងឺកូវីដ-១៩ ឡើយ ហើយក៏ មិនបានដាក់ប្រទេស ឬតំបន់ណាមួយក្នុងភាពមានអាសន្នផងដែរ។ លោកថា ទោះជាយ៉ាងណាក្ដី កម្ពុជានៅតែប្រកាន់ខ្ជាប់នូវវិធានការការពារ ទប់ស្កាត់របស់ក្រសួងសុខា ភិបាលកម្ពុជា ក៏ដូចជា វិធានការការពារ ទប់ស្កាត់របស់អង្គការសុខភាពពិភពលោក យ៉ាងម៉ឺងម៉ាត់បំផុត។ លោកបញ្ជាក់ថា «វិបត្តិកូវីដ-១៩ មិនបានរារាំងកម្ពុជាពីការកសាង ហេដ្ឋារចនាសម្ព័ន្ធដឹកជញ្ជូនឡើយ។ ជាក់ស្ដែង ផ្លូវល្បឿនលឿនភ្នំពេញ-ព្រះសីហនុ កំពង់ផែទឹកជ្រៅក្រុងព្រះសីហនុ ព្រមទាំង ហេដ្ឋារចនាសម្ព័ន្ធផ្លូវថ្នល់ និងស្ពាន ដ៏ទៃទៀត នៅតែបន្តការសាងសង់ជាប្រក្រតី ប៉ុន្តែទាំងកម្មករ និងវិស្វករ ត្រូវអនុវត្តតាមវិធានការការពារឲ្យបានខ្ជាប់ខ្ជួន»។ ជាងនេះទៅទៀត រដ្ឋមន្ដ្រីសាធារណការ ក៏បាន ប្រាប់រដ្ឋមន្ត្រីដឹកជញ្ជូនអាស៊ានថា កម្ពុជាបានសហការជាមួយប្រទេស ជិតខាង ដូចជា៖ ប្រទេសថៃ វៀតណាម និងឡាវ បន្តដឹកជញ្ជូនទំនិញឆ្លងកាត់ ព្រំដែនរវាងគ្នាជាធម្មតា តាមរយៈការអនុវត្តវិធានការ និងយន្តការនានាដែលបានកំណត់ ដើម្បីចៀសផុតពីវិបត្តិសេដ្ឋកិច្ចគ្រួសារ និងសង្គមជាតិដែលបង្កឡើង ដោយមេរោគកូវីដ-១៩ ៕ ដោយ៖ អេង ប៊ូឆេង | 2020-11-26T15:12:00+07:00 | dap-news.com | https://dap-news.com/national/2020/11/26/100967/ |
3bda6b0c-8ee5-47c4-af7e-ec83d2aa6899 | តើមូលហេតុអ្វីបណ្ដាលឲ្យឈឺក្បាលនៅពេលក្រោកពីដំណេកព្រឹកឡើង? | មនុស្សគ្រប់រូប នរណាក៏ធ្លាប់មានបទពិសោធន៍ឈឺក្បាលដែរ។ ការឈឺក្បាលខ្លះ ដោយសារភាពតានតឹងផ្លូវចិត្ត បញ្ហាការងារ ឬមិនបានទទួលទានអាហារជាដើម។ ការឈឺក្បាលម្ដងម្កាល គេអាចទិញថ្នាំមកលេប បំបាត់ការឈឺចាប់បាន ដូចជា ថាយឡឺណុល (Tylenol) ឬ ប៉ារ៉ាសេតាម៉ុល (Paracetamol) ជាដើម ដោយមិនបាច់មានវេជ្ជបញ្ជា។ ក៏ប៉ុន្តែប្រសិនការឈឺក្បាលនោះ មានសភាពខ្លាំង ឈឺខ្ទោកៗក្នុងក្បាល វិលមុខ ស្រវាំងភ្នែក គឺត្រូវទៅជួបគ្រូពេទ្យជាបន្ទាន់។ តើមូលហេតុអ្វីបណ្ដាលឲ្យឈឺក្បាលពេលព្រឹក? តើការឈឺក្បាលបែបណា ដែលជាសញ្ញាអាសន្ន គួរឲ្យព្រួយបារម្ភ? អ្នកជំនាញសុខភាពលើកឡើងថា សញ្ញាអាសន្ននៃការឈឺក្បាល ដែលអាចបង្កគ្រោះថ្នាក់ដល់អាយុជីវិត គឹនៅពេលកំពុងឈឺក្បាលនោះ មានអាការៈស្ពឹកដៃស្ពឹកជើង រឹងក និងក្តៅខ្លួនថែមទៀត។ ប្រសិនបើមានករណីទាំងនេះកើតឡើងភ្លាម អ្នកជំងឺត្រូវរួសរាន់ យកទៅមន្ទីរពេទ្យជាបន្ទាន់ ដើម្បីសង្គ្រោះជីវិត។ វេជ្ជបណ្ឌិតជំនាញខ្មែរអាមេរិកាំង លោក ផេង សុធីរ ដែលបច្ចុប្បន្នធ្វើការនៅក្នុងមន្ទីរពេទ្យមួយ ក្នុងរដ្ឋកាលីហ្វរនីញ៉ា (California) មានប្រសាសន៍ប្រាប់អាស៊ីសេរីតាមទូរស័ព្ទថា បញ្ហាឈឺក្បាលខ្លះ បណ្ដាលឲ្យដាច់សរសៃឈាមក្នុងខួរក្បាល៖ « »។ គេហទំព័រសុខភាព WebMD ឲ្យដឹងថា គេអាចកត់សំគាល់រោគសញ្ញាអាសន្នមួយចំនួនទៀត ដូចជាការឈឺក្បាលនោះចាប់ផ្ដើមភ្លាមៗ ក្នុងរយៈពេលមួយ ឬពីរវិនាទី បណ្ដាលឲ្យឈឺចុកចាប់ខ្លាំង នេះអាចជាមូលហេតុមកពីជំងឺដាច់សរសៃឈាមខួរក្បាល ជំងឺរលាកខួរក្បាលឬរលាកស្រោមខួរ។ ប្រសិនបើនៅពេលឈឺក្បាលនេះ ស្រវាំងភ្នែក ខ្សោយកម្លាំង មានអារម្មណ៍ច្របូកច្របល់ និងថែមទាំងក្តៅខ្លួននោះ គឺត្រូវទៅមន្ទីរពេទ្យសង្គ្រោះជាបន្ទាន់។ គេហទំព័រសុខភាព WebMD ឲ្យដឹងថា មូលហេតុមួយចំនួនដែលនាំឲ្យឈឺក្បាលពេលក្រោកពីដំណេក រួមមាន ការគេងមិនគ្រប់គ្រាន់ ការប្រើថ្នាំបំបាត់ការឈឺចាប់ច្រើនរយៈពេលយូរ ការកកិតធ្មេញ ឬខាំធ្មេញពេលគេង ស្រមុកខ្លាំងពេលគេង និងករណីខ្លះទៀត បណ្តាលមកពីបញ្ហាបាត់ដង្ហើមខ្លីពេលគេង (Sleep Apnea)។ ករណីបាត់ដង្ហើមខ្លីពេលគេងនេះ ដោយសារសាច់ដុំបំពង់ក បិទបំពង់ខ្យល់ ដែលមិនអាចនាំខ្យល់អុកស៊ីហ្សែន ចូលក្នុងសួត។ បញ្ហានេះហើយ គឺបណ្ដាលឲ្យកម្រិតកាបូនឌីអុកស៊ីត (Carbon Dioxide) ឡើងខ្ពស់ក្នុងឈាម បង្កើនសម្ពាធក្នុងក្បាល ដែលបណ្ដាលឲ្យឈឺក្បាលនៅពេលក្រោកឡើងពេលព្រឹក។ លោកវេជ្ជបណ្ឌិត ផេង សុធីរ មានប្រសាសន៍បន្ថែមថា ការឈឺក្បាលពេលព្រឹក ក៏អាចបណ្តាលមកពីការគិតច្រើន មានបញ្ហាក្នុងគ្រួសារ និងខ្លះទៀត ទទួលទានសុរាច្រើននៅពេលយប់ មុនចូលគេងផងដែរ៖ « »។ បន្ថែមពីនេះ គេហទំព័រសុខភាពដដែលបន្តថា អ្នកមានបញ្ហាគេងរ៉ាំរ៉ៃគេងមិនលក់ អ្នកមានបញ្ហាតានតឹងក្នុងចិត្ត ការប្រើថ្នាំបំបាត់ការឈឺក្បាលរយៈពេលយូរ ពេលខ្លះអាចបណ្ដាលឱ្យឈឺក្បាលកាន់តែច្រើនទៅវិញទេ។ ករណីឈឺក្បាលខ្លះ បណ្ដាលមកខ្នើយគេង ដោយខ្នើយនោះមិនជួយទ្រក្បាលឱ្យបានល្អត្រឹមត្រូវ តែបែរជាដាក់សម្ពាធលើកញ្ចឹងកនិងស្មា។ មូលហេតុនេះហើយ បណ្ដាលសាច់ដុំកញ្ចឹងក និងស្មា ឡើងរឹង បណ្តាលឱ្យឈឺក្បាលពេលក្រោកឡើង។ គេហទំព័រសុខភាពឲ្យដឹងផងដែរថា ការឈឺក្បាលនៅពេលក្រោកពីដំណេកពេលព្រឹក មាន៣ប្រភេទ៖ ទី១ ឈឺក្បាលតានតឹង (Tension Headaches) គឺជាប្រភេទឈឺក្បាលធម្មតា កើតឡើងម្ដងម្កាល គ្មានអ្វីគួរឱ្យព្រួយបារម្ភទេ គ្រាន់តែសម្រាក ឬទទួលទានថ្នាំប៉ារ៉ាសេតាម៉ុល ថាយឡឺណុល ម៉ូទ្រីម (Motrin) នោះនឹងបានធូរស្រាលឡើងវិញ។ ប្រភេទទី២ គឺឈឺក្បាលប្រកាំង (Migraine headaches) និងមានរោគសញ្ញាមួយចំនួនទៀត ដូចជាចង្អោរ ក្អួត និងការប្រែប្រួលពន្លឺឬសំឡេង។ ប្រភពដដែលបន្តថា ៥០% នៃអ្នកឈឺក្បាលប្រកាំង ចាប់ផ្ដើមពីម៉ោង ៤ព្រឹកដល់ ៩ព្រឹក ហើយឈឺញឹកញាប់ យ៉ាងតិច ១៥ដង ក្នុងមួយខែ។ ចំណែកឈឺក្បាលប្រភេទទី៣ វិញគេឲ្យឈ្មោះថា ឈឺក្បាលជាចង្កោម (Cluster headaches)។ ឈឺក្បាលចង្កោមនេះ កើតឡើងម្ដង ឬពីរដងក្នុងមួយថ្ងៃ ដែលមានរយៈពេលពី ៣០ ទៅ ៩០ នាទី និងឈឺជាប់រយៈពេលចាប់ពី ២ ឬ៣សប្ដាហ៍ ឬឈឺរាប់ខែ។ មិនដូចអ្នកឈឺក្បាលប្រកាំងទេ អ្នកឈឺក្បាលចង្កោម គឺឈឺចុកចាប់ខ្លាំង ឈឺខ្ទោកៗក្នុងផ្នែកម្ខាងក្បាល មានអារម្មណ៍ពិបាកក្នុងខ្លួន តឹងច្រមុះ ក្ដៅក្នុងភ្នែក ភ្នែកឡើងក្រហម ក្រហាយ និងហៀរទឹកភ្នែក។ ជារឿយៗអ្នកឈឺក្បាលចង្កោមនេះ ពិបាកទ្រាំទ្រណាស់ ចូលចិត្តទង្គិចក្បាលខ្លួនឯងនឹងជញ្ជាំង ហើយពួកគេអស់សង្ឃឹមក្នុងជីវិត រហូតដល់ចង់ធ្វើអត្តឃាតក៏មាន។ គេហទំព័រសុខភាពដដែល ឲ្យដឹងថា ប្រសិនបើឈឺក្បាលប្រភេទទី២ ឬទី៣ ចាំបាច់ត្រូវណាត់ជួបជាមួយគ្រូពេទ្យ។ ចំណែកវិធីព្យាបាលវិញ គឺវេជ្ជបណ្ឌិតជំនាញនឹងធ្វើតេស្ត សាកសួរពីមូលហេតុ ព្រមទាំងប្រវត្តិពីជំងឺផង មុនផ្ដល់ថ្នាំសម្រាប់បំបាត់និងការពារការឈឺក្បាលប្រកាំង ឬឈឺក្បាលចង្កោម។ ចំពោះអ្នកដែលមានបញ្ហាបាត់ដង្ហើមខ្លីពេលគេងឬគេងមិនដកដង្ហើម (Sleep Apnea) វិធីការព្យាបាលគឺប្រើម៉ាស៊ីន CPAP ដែលរុញខ្យល់ចូលសួតនៅពេលគេង និងប្រើឧបករណ៍ផ្សេងទៀតធ្វើឱ្យបើកបំពង់ក ដើម្បីជួយដល់ការដកដង្ហើម។ ការគេងឲ្យបានគ្រប់គ្រាន់ ការហាត់ប្រាណនិងការទទួលទានអាហារទ្រទ្រង់សុខភាព អាចជួយឲ្យមានសុខភាពល្អទាំងផ្លូវកាយ និងផ្លូវចិត្ត។ ការឈឺក្បាលប្រកាំងអាចបណ្តាលមកពីការគេងមិនលក់ដែលអាចធ្វើឲ្យមានការឈឺក្បាលកើតមានជាញឹកញាប់។ អ្នកជំនាញសុខភាពណែនាំឲ្យកែប្រែទម្លាប់មួយចំនួន ដូចជាត្រូវចូលគេងទៀងទាត់ពេលវេលាជារៀងរាល់ថ្ងៃ គេងឲ្យបានយ៉ាងតិចបំផុតគឺ ៨ ម៉ោង ជៀសវាងប្រើទូរស័ព្ទមុនពេលចូលគេង កុំគេងថ្ងៃ ញ៉ាំអាហារឲ្យបាន ៤ម៉ោងមុនចូលគេង និងជៀសវាងការទទួលទានសុរាច្រើន និងកាហ្វេអ៊ីន មុនពេលចូលគេង៕ | 2020-11-26T14:58:00+07:00 | rfa.org | https://www.rfa.org/khmer/program/health/why-do-you-have-headaches-in-the-morning-11262020024136.html |
f399681f-3a27-4102-bae9-31679a9fa0f8 | ថ្ងៃទី២៥វិច្ឆិកា មិនមានករណី ឆ្លងជំងឺកូវីដ៩ថ្មី និងគ្មានអ្នកជាសះស្បើយ ឡើយ | No Content | 2020-11-26T14:25:00+07:00 | dap-news.com | https://dap-news.com/national/2020/11/26/100964/ |
ccd9ff1a-9652-4047-8a43-0402d048f4ee | TOP NEWS: ថ្ងៃនេះក្រសួងសុខាភិបាលប្រកាសថា មិនមានករណីឆ្លងជំងឺកូវីដ១៩ថ្មីនោះទេ ហើយករណីជាសះស្បើយក៏គ្មានដែរ (Video inside) | នៅព្រឹកថ្ងៃទី២៦ ខែវិច្ឆិកា ឆ្នាំ២០២០នេះ ក្រសួងសុខាភិបាលបាន ចេញសេចក្តីប្រកាសព័ត៌មានប្រកាសថា មិនមានករណីឆ្លងជំងឺកូវីដ១៩ ថ្មីនោះទេ ហើយករណីព្យាបាលជាសះស្បើយក៏គ្មានដែរ ដោយអ្នកជំងឺកំពុងសម្រាក នៅមន្ទីរពេទ្យចំនួន៩នាក់ដដែល។ សូមជម្រាបថា គិតត្រឹមម៉ោង៧៖០០នាទីព្រឹកថ្ងៃទី២៦ ខែវិច្ឆិកា ឆ្នាំ២០២០នេះ នៅកម្ពុជាបានរកឃើញអ្នកឆ្លងកូវីដ១៩សរុបចំនួន ៣០៧នាក់ ក្នុងនោះអ្នកព្យាបាលជាសះស្បើយចំនួន ២៩៨នាក់ និងកំពុងសម្រាកព្យាបាលនៅមន្ទីរពេទ្យចំនួន៩នាក់៕ | 2020-11-26T14:09:00+07:00 | freshnewsasia.com | https://m.freshnewsasia.com/index.php/en/localnews/178037-2020-11-26-00-09-36.html |
b00424b1-3182-49d3-9735-46cfa34e7968 | ដំណឹងល្អ! ពលរដ្ឋខ្មែរជាប់គាំងនៅបរទេស កាន់លិខិតឆ្លងដែនហួសសុពលភាព អាចបំពេញបែបបទស្នើសុំថ្មី នៅស្ថានទូត | ស្ថានឯកអគ្គរាជទូតកម្ពុជាប្រចាំសហរដ្ឋអាមេរិក សូមជម្រាបជូនបងប្អូនប្រជាពលរដ្ឋ សិស្សនិងនិស្សិតទាំងអស់ ដែលកំពុងស្នាក់នៅឬសិក្សានៅសហរដ្ឋអាមេរិក ឲ្យបានជ្រាបថា យោងលើការស្នើរសុំ និងខិតខំរបស់ក្រសួងការបរទេស និងសហប្រតិបត្តការអន្តរជាតិ ក្នុងការដោះស្រាយការលំបាក របស់ពលរដ្ឋខ្មែរនៅបរទេស ក្រសួងមហាផ្ទៃបាន សម្រេចយល់ព្រមឲ្យពលរដ្ឋខ្មែរកំពុងជាប់គាំងនៅបរទេស ដោយសារជំងឺកូវីដ១៩ ដែលកាន់លិខិតឆ្លងដែនធម្មតា ហួសឬជិតហួសសុពលភាពប្រើប្រាស់ អាចបំពេញបែបបទស្នើសុំផ្ដល់លិខិតឆ្លងដែនធម្មតាថ្មី តាមរយៈស្ថានទូតបាន។ យោងតាមសេចក្ដីជូនដំណឹងរបស់ស្ថានទូតកម្ពុជាប្រចាំ នៅសហរដ្ឋអាមេរិកបានឲ្យដឹងថា ក្នុងការស្នើរសុំសមីខ្លួនត្រូវបង់កម្រៃ សេវាទៅតាមការកំណត់របស់រដ្ឋ តាមរយៈអាណាព្យាបាល ឬសមាជិកក្រុមគ្រួសារ ដែលត្រូវទៅបំពេញបែបបទជំនួស នៅនាយកដ្ឋានលិខិតឆ្លងដែន នៃអគ្គនាយកដ្ឋានអត្តសញ្ញាណកម្មនៃក្រសួងមហាផ្ទៃ។ សំណុំឯកសារត្រូវភ្ជាប់មកជាមួយរួមមាន៖ ១-លិខិតឆ្លងដែនថតចម្លង( ដោយមានការបញ្ជាក់របស់ស្ថានទូត) , ២-រូបថតថ្មីទំហំ៤x៦ចំនួន២សន្លឹក៕ | 2020-11-26T11:13:32+07:00 | kbnnews.com | https://kbn.news/archives/192162 |
58519e18-db13-4eb8-beae-921dee4439d0 | អាការៈឈឺពោះទាំង ៧ អាចជាមុខសញ្ញាជំងឺ ស្ទះសរសៃឈាមបេះដូង | អាការៈឈឺពោះ អាចកើតមានឡើងជាធម្មតា និងមិនបង្កឲ្យមានគ្រោះថ្នាក់អ្វីនោះទេ ប៉ុន្តែជួនកាលឈឺពោះនេះ ក៏បញ្ជាក់ពីបញ្ហាសុខភាពដ៏ធ្ងន់ធ្ងរធំមួយដែរ។ នេះជាការលើកឡើងរបស់វេជ្ជបណ្ឌិត ច័ន្ទ រស្មី ហើយខាងក្រោមនេះជាមុខសញ្ញាឈឺពោះ ដែលយើងគួរតែព្រួយបារម្ភ និងត្រូវស្វែងរកអ្នកជំនាញ ដើម្បីពិភាក្សាភ្លាមៗ៖ ឈឺពោះខ្លាំងភ្លាមៗ មិនអាចទ្រាំបាន ឈឺពោះស្រួចស្រាវ និងមានអាការៈគ្រុនក្ដៅ ក្អួតមានឈាម រាក ឬក៏លាមកមានលាយឈាម និងនោមឈាម ឈឺរាតត្បាតពេញពោះ ឬឈឺងំៗ ឈឺពេលស្ទាប ឬសង្កត់ពីលើឈឺកាន់តែខ្លាំង ពោះឡើងរឹង ឬហើមប៉ោង ពោះវៀនមិនមានចលនា ទល់លាមក ទល់នោម និងក្អួតចង្អោរ ឈឺចាប់ត្រង់បរិវេណ ទ្រូង ក ស្មា និងខ្នង លោកបញ្ជាក់ថា សញ្ញាទាំងនោះសុទ្ធតែគ្រោះថ្នាក់ស្ទះសរសៃឈាមបេះដូង ដែលមិនគួរនៅបង្អន់ព្យាបាលដោយការប្រើប្រាស់ថ្នាំតាមឱសថស្ថានឡើយ ត្រូវប្រញាប់ទៅមន្ទីរពេទ្យរដ្ឋធំៗ ដែលមានវេជ្ជបណ្ឌិតឯកទេស ឧបករណ៍គ្រប់គ្រាន់ ដើម្បីធ្វើរោគវិនិច្ឆ័យ និងធ្វើការព្យាបាល ឬសង្គ្រោះបន្ទាន់ ពុំនោះសោធនឹងគ្រោះថ្នាក់ដល់ជីវិត។ វេជ្ជបណ្ឌិតបន្ថែមទៀតថា ជំងឺស្ទះសរសៃឈាមបេះដូងរោគសញ្ញាមិនមែនទាក់ទិននឹងការឈឺទ្រូងផ្នែកខាងមុខតែមួយមុខឡើយ វាមានច្រើនយ៉ាងទៀត៕ | 2020-11-26T10:25:00+07:00 | kampucheathmey.com | https://www.kampucheathmey.com/health/18263 |
c27c353b-e717-4550-a2f1-934182d7c0d7 | សូមប្រុងប្រយ័ត្ន! ស្រ្តីខ្មែរ៨នាក់ ចាញ់បោកមេខ្យល់នាំទៅចិន ដោយឆ្លងកាត់ប្រទេសវៀតណាម | ស្ថានឯកអគ្គរាជទូតកម្ពុជា ប្រចាំសាធារណរដ្ឋសង្គមនិយមវៀតណាម បានចេញសេចក្តីជូនដំណឹងមួយបាន អោយដឹងថា មាននារីរងគ្រោះ ចំនួន៨នាក់ត្រូវ បានគេឆបោក ប្រុងនាំទៅប្រទេសចិន ដោយឆ្លងកាត់ប្រទេសវៀតណាម។ យោងតាមសេចក្តីជូនដំណឹង បានអោយដឹងថា ស្ថានទូតកម្ពុជាបានសហការជាមួយអាជ្ញាធរ មានសមត្ថកិច្ចខេត្តកាវបាង ជាប់ព្រំដែន ចិន-វៀតណាម (មានចម្ងាយពីទីក្រុងហាណូយ ៣៧០គ.ម ជាប់ព្រំដែនចិន) នៅថ្ងៃទី២៥ ខែវិច្ឆិកា ឆ្នាំ២០២០ បានបញ្ជួននារីរងគ្រោះខ្មែរ ៨រូប ត្រឡប់ទៅកម្ពុជា តាមរថភ្លើង។នារីរងគ្រោះនឹងទៅដល់ទីក្រុងហូជីមិញ វេលាម៉ោង ៥ព្រឹកថ្ងៃទី២៧ ខែវិច្ឆិកា ឆ្នាំ២០២០ នៅទីនោះស្ថានអគ្គកុងស៊ុលកម្ពុជា ប្រចាំក្រុងហូជីមិញ នឹងជួយសម្រួល ការធ្វើដំណើរបន្តទៅច្រកព្រំដែនអន្តរជាតិបាវិត។ ស្ថានទូតបានអោយដឹងទៀតថា នារីរងគ្រោះទាំង៨រូបគឺ៖ ១-នារីរងគ្រោះទី១ កើតថ្ងៃទី១៣ ខែកញ្ញា ឆ្នាំ១៩៩៧ មានទីលំនៅ នៅរាជធានីភ្នំពេញ។ ២-នារីរងគ្រោះទី២ កើតថ្ងៃទី០២ ខែកុម្ភៈ ឆ្នាំ១៩៩៥ មានទីលំនៅ នៅខេត្តកណ្ដាល។ ៣-នារីរងគ្រោះទី៣ កើតថ្ងៃទី២៣ ខែវិច្ឆិកា ឆ្នាំ២០០៤ មានទីលំនៅ នៅខេត្តកណ្ដាល។ ៤-នារីរងគ្រោះទី៤ កើតថ្ងៃទី០៧ ខែកុម្ភៈ ឆ្នាំ១៩៨៨ មានទីលំនៅ នៅខេត្តកំពង់ចាម។ ៥-នារីរងគ្រោះទី៥ កើតថ្ងៃទី១៧ ខែឧសភា ឆ្នាំ២០០២ មានទីលំនៅ នៅខេត្តកំពង់ចាម។ ៦-នារីរងគ្រោះទី៦ កើតថ្ងៃទី១៥ ខែមិថុនា ឆ្នាំ២០០២មានទីលំនៅ នៅខេត្តកណ្ដាល។ ៧-នារីរងគ្រោះទី៧ កើតឆ្នាំ២០០២ មានទីលំនៅ នៅខេត្តកំពង់ចាម។ ៨-នារីរងគ្រោះទី៨ កើតថ្ងៃទី១៩ ខែវិច្ឆិកា ឆ្នាំ១៩៩៩ មានទីលំនៅ នៅខេត្តបន្ទាយមានជ័យ។ ស្ថានទូតបញ្ជាក់ថា នារីទាំង៨រូប ត្រូវបានអាជ្ញាធរខេត្តកាវបាង ប្រទេសវៀតណាម ជួយសង្គ្រោះនៅថ្ងៃទី៦ និងថ្ងៃទី១០ ខែវិច្ឆិកា ឆ្នាំ២០២០។ពួកគាត់ត្រូវបានឆបោក នាំពីកម្ពុជានៅថ្ងៃទី២៥ ខែតុលា និងថ្ងៃទី៧ ខែវិច្ឆកា ឆ្នាំ២០២០ តាមផ្លូវលំក្បែរច្រកទ្វារព្រំដែនអន្តរជាតិ បាវិត-ម៉ុកបាយ ឆ្ពោះទៅព្រេំដែនវៀតណាម-ចិន នៃខេត្តកាវបាង៕ | 2020-11-26T09:58:25+07:00 | kbnnews.com | https://kbn.news/archives/192115 |
be9d987f-fa9f-4d33-a433-2038b83feaab | លោក Biden ថា សហរដ្ឋអាមេរិកនឹងមិនចាញ់ក្នុងសង្គ្រាមប្រឆាំងនឹងជំងឺកូវីដ១៩ ទេ | លោក Joe Biden ដែលគេសន្មត់ថាជាប្រធានាធិបតីជាប់ឆ្នោតថ្មីរបស់សហរដ្ឋអាមេរិក បានជំរុញពលរដ្ឋអាមេរិកាំងកាលពីថ្ងៃពុធម្សិលមិញ ឲ្យមានភាពរឹងមាំនៅក្នុងការទប់ទល់នឹងការកើនឡើងនៃការឆ្លងរាតត្បាតជំងឺកូវីដ១៩ ហើយលោកបានធានាចំពោះពួកគេថា៖ «សហរដ្ឋអាមេរិកនឹងមិនចាញ់សង្គ្រាមនេះទេ»។ នៅមួយថ្ងៃមុនថ្ងៃបុណ្យរំឭកគុណ Thanksgiving ចូលមកដល់ លោក Biden បានសន្យាថា៖ «មានក្តីសង្ឃឹមពិតប្រាកដ ដូច្នេះមិនត្រូវចុះចាញ់ទេ។ ជំងឺនេះ នឹងមិនស្ថិតនៅជារៀងរហូតនោះឡើយ»។ លោកបានមានប្រសាសន៍ថា វ៉ាក់សាំងដំបូងប្រឆាំងនឹងជំងឺកូវីដ១៩ អាចមាននៅចុងខែធ្នូខាងមុខនេះ និងបានសន្យាថា នឹងធ្វើយ៉ាងណាឲ្យ «ពលរដ្ឋទាំងអស់នៅក្នុងប្រទេសទទួលបានការចាក់វ៉ាក់សាំងនេះឲ្យបានឆាប់តាមដែលអាចធ្វើបាន»។ លោក Biden បានបញ្ជាក់នៅក្នុងទីក្រុង Wilmington រដ្ឋ Delaware ថា នៅក្នុងពេលដ៏សំខាន់នេះ ប្រជាពលរដ្ឋចាំបាច់ត្រូវអនុវត្តនូវការប្រុងប្រយ័ត្នជាមុនដូចជាការរក្សាគម្លាតពីគ្នា ការពាក់ម៉ាស់ និងការមិនប្រមូលផ្តុំគ្នាជាក្រុមធំៗជាដើម។ លោក Biden បានបន្ថែមថា ក្នុងមួយជីវិតរបស់លោក លោកមានទម្លាប់ជួបជុំគ្រួសារក្នុងទ្រង់ទ្រាយធំនៅថ្ងៃបុណ្យ Thanksgiving ក៏ប៉ុន្តែឆ្នាំនេះ លោកនឹងប្រារព្ធពិធីបុណ្យនេះជាមួយតែភរិយារបស់លោក គឺអ្នកស្រី Jill Biden រួមទាំងកូនស្រីរបស់លោក គឺអ្នកស្រី Ashley ហើយនឹងលោក Howard Krein ដែលជាស្វាមីរបស់អ្នកស្រី Ashley តែប៉ុណ្ណោះ។ លោក Biden ដែលត្រូវស្បថចូលកាន់តំណែងនៅថ្ងៃទី ២០ ខែមករាខាងមុខ បាននិយាយថា ប្រទេសជាតិកំពុង «ប្រឈមនឹងរដូវរងាដ៏យូរ និងលំបាកមួយ»។ សហរដ្ឋអាមេរិក មានករណីឆ្លងថ្មីនៃជំងឺកូវីដ១៩ ប្រហែល ១ លានករណីក្នុងមួយសប្ដាហ៍ នៅក្នុងរយៈពេល ២ សប្តាហ៍ចុងក្រោយនេះ ហើយមានអ្នកស្លាប់ដោយសារជំងឺនេះជាង ២៦១.០០០ នាក់ ច្រើនជាងប្រទេសណាៗទាំងអស់។ នេះបើយោងតាមទិន្នន័យរបស់សាកលវិទ្យាល័យ Johns Hopkins៕ | 2020-11-26T07:00:00+07:00 | khmer.voanews.com | https://khmer.voanews.com/a/biden-us-won-t-lose-fight-against-coronavirus/5677408.html |
c53de364-e17c-4f54-9716-19e36fbce815 | អាមេរិក ពិចារណាបន្ថយចំនួនថ្ងៃធ្វើចត្តាឡីស័កកូវីដ១៩សម្រាប់អ្នកធ្វើតេស្តអវិជ្ជមាន | មជ្ឈមណ្ឌលប្រយុទ្ធនឹងជំងឺឆ្លងរបស់សហរដ្ឋអាមេរិក ហៅកាត់ថា CDC កំពុងពិចារណាកាត់បន្ថយរយៈពេលត្រូវនៅដាច់ពីគេ ឬចត្តាឡីស័ក សម្រាប់មនុស្សដែលបានស្ថិតនៅជិតអ្នកមានជំងឺកូវីដ១៩។ គោលការណ៍បច្ចុប្បន្នណែនាំឱ្យមនុស្សនៅដាច់ឆ្ងាយពីគេរយៈពេល១៤ថ្ងៃក្នុងស្ថានភាពនោះ ប៉ុន្តែមន្ត្រីម្នាក់បាននិយាយកាលពីថ្ងៃអង្គារថា រយៈពេលនេះ អាចត្រូវបានកាត់បន្ថយតែមិនបានបញ្ជាក់ចំនួនថ្ងៃ ប្រសិនបើមនុស្សម្នាក់ធ្វើតេស្តអវិជ្ជមានក្នុងអំឡុងពេលនៅឯកោ។ មជ្ឈមណ្ឌល CDC របស់អាមេរិក និងមន្ត្រីក្នុងរដ្ឋជាច្រើនបានជំរុញឲ្យប្រជាជនកុំធ្វើដំណើរពេលបុណ្យរំឭកគុណ Thanksgiving ឬមិនត្រូវជួបជុំគ្នាទ្រង់ទ្រាយធំជាមួយគ្រួសារទេ ព្រោះខ្លាចការឆ្លងកើនឡើងកាន់តែអាក្រក់។ រដ្ឋាភិបាលសហរដ្ឋអាមេរិក ក៏កំពុងធ្វើផែនការរបស់ខ្លួនក្នុងការចែកវ៉ាក់សាំងបង្ការវីរុសកូរ៉ូណាជុំទីមួយ បើទទួលបានការយល់ព្រមពីក្រុមនិយតករ។ លោកឧត្តមសេនីយ៍ Gustave Perna ប្រធានផ្នែកប្រតិបត្តិការឈ្មោះ Operation Warp Speed របស់រដ្ឋាភិបាល បានប្រាប់អ្នកយកព័ត៌មានកាលពីថ្ងៃអង្គារថា វ៉ាក់សាំងចំនួន៤០លានដូស ដែលផលិតដោយក្រុមហ៊ុនចំនួនពីរ នឹងមានប្រើប្រាស់នៅចុងខែធ្នូ។ ទីភ្នាក់ងារស្បៀងអាហារនិងឱសថ ឬ FDA គ្រោងនឹងធ្វើការសម្រេចចិត្តនៅថ្ងៃទី១០ ខែធ្នូថា តើត្រូវផ្តល់ការយល់ព្រមគ្រាបន្ទាន់ដល់វ៉ាក់សាំងរបស់ក្រុមហ៊ុន Pfizer ឬយ៉ាងណា រីឯក្រុមហ៊ុន Moderna ត្រូវបានគេរំពឹងថា នឹងដាក់ពាក្យសុំការយល់ព្រមក្នុងពេលឆាប់ៗនេះ។ ក្រុមហ៊ុនទាំងពីរ បានចេញផ្សាយលទ្ធផលបឋមពីការសាកល្បងដែលបង្ហាញថា វ៉ាក់សាំងរបស់ពួកគេហាក់ដូចជាមានប្រសិទ្ធភាព៕ | 2020-11-26T07:00:00+07:00 | khmer.voanews.com | https://khmer.voanews.com/a/us-considers-shortening-covid-19-isolation-after-potential-exposure/5676345.html |
f2511b96-00e1-479c-99c1-d54c7d0e7ddc | សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ផ្ញើសារជូនជនរួមជាតិ ក្នុងឱកាសទិវាពិភពលោកប្រយុទ្ធនឹងជំងឺអេដស៍ ១ធ្នូ ២០២០ | សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា និងជាសរជនឆ្នើមថ្នាក់ជាតិ នៃវេទិកាភាពជាអ្នកដឹកនាំតំបន់អាស៉ី-ប៉ាស៉ីហ្វិក ឆ្លើយតបមេរោគអេដស៍ ជំងឺអេដស៍ និងការអភិវឌ្ឍនៅកម្ពុជា បានផ្ញើសារមួយជូនជនរួមជាតិ ក្នុងឱកាសទិវាពិភពលោកប្រយុទ្ធនឹងជំងឺអេដស៍ ១ធ្នូ ២០២០ ដែលត្រូវបានធ្វើឡើង ក្រោមប្រធានបទ ។ | 2020-11-26T01:47:00+07:00 | freshnewsasia.com | https://m.freshnewsasia.com/index.php/en/localnews/178014-2020-11-25-11-47-16.html |
92fe0ec1-1c1e-446f-bd63-f930daf10869 | ស្នងការខេត្តកំពង់ចាម ចុះសួរសុខទុក្ខ និងពិនិត្យស្ថានភាពជំងឺ ស្នងការរងទទួលផែនការងារប្រឆាំងបទល្មើសសេដ្ឋកិច្ច | រសៀលថ្ងៃទី២៥ ខែវិច្ឆិកា ឆ្នាំ២០២០នេះ លោកឧត្ដមសេនីយ៍ទោ ឯម កុសល ស្នងការនគរបាលខេត្តកំពង់ចាម និងសហការី អញ្ជើញចុះសួរសុខទុក្ខពីស្ថានភាពជំងឺរបស់ លោកឧត្តមសេនីយ៍ត្រី អ៉ិត ដារ៉ា ស្នងការរងទទួលផែនការងារប្រឆាំងបទល្មើសសេដ្ឋកិច្ច ដែលត្រូវវះកាត់ដោយសារមានជំងឺ (ក្លន) បច្ចុប្បន្នកំពុងសម្រាកព្យាបាលនៅមន្ទីរពេទ្យឯកជនមួយកន្លែង នៅរាជធានីភ្នំពេញ។ នាឱកាសនោះដែរ លោកឧត្តមសេនីយ៍ស្នងការ ក៏បាននាំយកអំណោយរបស់នាយឧត្តមសេនីយ៍ សន្តិបណ្ឌិត នេត សាវឿន អគ្គស្នងការនគរបាលជាតិ និងថវិកា ចលនាមិត្តជួយមិត្តរបស់ការិយាល័យប្រឆាំងបទល្មើសសេដ្ឋកិច្ឋ សរុបចំនួន២,៧០០,០០០រៀល និងគ្រឿងឧបភោគបរិភោគមួយចំនួន ដើម្បីជួយសម្រាលដល់បន្ទុក ក្នុងការចំណាយលើការសម្រាកព្យាបាលជំងឺនេះផងដែរ៕ | 2020-11-26T01:10:00+07:00 | freshnewsasia.com | https://m.freshnewsasia.com/index.php/en/localnews/178008-2020-11-25-11-10-18.html |
b113c3fd-b39c-44ae-bc91-12a906b3a109 | អាស៊ានប្រជុំពិភាក្សារកបញ្ហាប្រឈម ក្នុងការអនុវត្ត និងលុបបំបាត់មេរោគអេដស៍/ជំងឺអេដស៍ នៅកន្លែងធ្វើការ | ប្រទេសនៅក្នុងតំបន់អាស៊ាន ដែលក្នុងនោះរួមទាំងកម្ពុជាផងដែរ បានចូលរួមក្នុងកិច្ចប្រជុំលើកទី៦ នៃសម្ព័ន្ធពាណិជ្ជកម្មអាស៊ាន ស្តីពីមេរោគអេដស៍/ជំងឺអេដស៍ នៅកន្លែងធ្វើការ និងពិធីប្រគល់ពានរង្វាន់បូក្រហមលើកទី៣ ដល់រោងចក្រ សហគ្រាស ក្នុងការអនុវត្តល្អ ដែលមានរយៈពេល២ថ្ងៃ ចាប់ថ្ងៃទី២៥-២៦ ខែវិច្ឆិកា ឆ្នាំ២០២០ តាមរយៈប្រព័ន្ធវីដេអូ ពីទីក្រុងម៉ានីល ប្រទេសហ្វីលីពីន។ បើតាមលោក ឡេង តុង ប្រធាននាយកដ្ឋានពេទ្យការងារ នៃក្រសួងការងារ និងបណ្តុះបណ្តាលវិជ្ជាជីវៈ តំណាងឲ្យប្រទេសកម្ពុជា បញ្ជាក់ថា កិច្ចប្រជុំនេះ បានពិភាក្សារកបញ្ហាប្រឈម ក្នុងការអនុវត្ត និងលុបបំបាត់មេរោគអេដស៍/ជំងឺអេដស៍ ដែលទាក់ទងនឹងសម្ព័ន្ធពាណិជ្ជកម្មអាស៊ានក្នុងចំណោមបណ្តាប្រទេសដែលបានផ្តល់បច្ចុប្បន្នភាព ព័ត៌មាន និងការអនុវត្តល្អ ក្នុងកិច្ចការពារ និងការត្រួតពិនិត្យកម្មវិធី ស្តីពីមេរោគអេដស៍/ជំងឺអេដស៍នៅកន្លែងធ្វើការប្រទេសនីមួយៗ។ ការធ្វើបច្ចុប្បន្នភាពព័ត៌មានស្តីពី មេរោគអេដស៍/ជំងឺអេដស៍នៅកន្លែងធ្វើការ សម្រាប់បណ្តាប្រទេស សមាជិកអាស៊ាន ដូចជាដំណើរការសំរេចបាន នូវការទប់ស្កាត់មេរោគអេដស៍/ជំងឺអេដស៍ បញ្ហាប្រឈមផេ្សងៗ ដែលទាក់ទងនឹងមេរោគអេដស៍/ជំងឺអេដស៍នៅកន្លែងធ្វើការ និងក្នុងសម្ព័ន្ធជាតិពាណិជ្ជកម្ម នៃបណ្តាលប្រទេសអាស៊ាននីមួយៗ * ចែករំលែកនូវការអនុវត្តល្អ និងបទពិសោធន៍ ក្នុងការបង្កើតគណៈកម្មការអេដស៍នៅកន្លែងធ្វើការ ការពិភាក្សាស្តីពីវឌ្ឍនភាពកិច្ចការពារមេរោគអេដស៍/ជំងឺអេដស៍នៅកន្លែងធ្វើការ ពីផែនការសម្រាប់ ឆ្នាំ២០២០-២០២២ សម្ព័ន្ធពាណិជ្ជកម្មអាស៊ាន ស្តីពីមេរោគអេដស៍/ជំងឺអេដស៍ នឹងធ្វើការផ្លាស់ប្តូរប្រធានប្តូរវេន សម្រាប់ការសម្របសម្រួលកិច្ចប្រជុំរៀងរាល់ ២ឆ្នាំម្តង។ កាលពីថ្ងៃទី២៦ ខែវិច្ឆិកា ឆ្នាំ២០២០ កម្ពុជាបានជ្រើសរើសយករោងចក្រកាត់ដេរសម្លៀកបំពាក់ សាប្រ៊ីណា ដែលមានស្នាដៃល្អក្នុងការអនុវត្តតាមបទដ្ឋានជាតិ និងបទដ្ឋានអាស៊ាន ដើម្បីចូលរួមទទួលប័ណ្ណសរសើរ ពានរង្វាន់បូក្រហម តាមរយៈប្រព័ន្ធវីដេអូ ពីទីក្រុងម៉ានីល ប្រទេសហ្វីលីពីនផងដែរ៕ | 2020-11-26T00:23:00+07:00 | freshnewsasia.com | https://m.freshnewsasia.com/index.php/en/localnews/178000-2020-11-25-10-23-34.html |
09fdc8ec-077d-45c8-a421-36db98b0407a | អ្នកផ្ទុកមេរោគអេដស៍ ជាង១ម៉ឺននាក់ នៅកម្ពុជា មិនទាន់ត្រលប់មកធ្វើតេស្ត ឈាមឡើងវិញ | ភ្នំពេញ ៖ សម្ដេចតេជោ ហ៊ុន សែន នាយករដ្ឋមន្រ្តី នៃកម្ពុជា បានថ្លែងថា នៅប្រទេសកម្ពុជា មានអ្នកផ្ទុកមេរោគអេដស៍ ប្រមាណ១២ ០០០នាក់ នៅមិនទាន់ត្រលប់មកធ្វើតេស្តឈាម ដើម្បីបញ្ជាក់ពិតប្រាកដអំពី ស្ថានភាពមេរោគអេដស៍ នៅក្នុងខ្លួននោះទេ ខណៈអ្នកជំងឺអេដស៍មួយចំនួនទៀត បាននិងកំពុងលះបង់ការព្យាបាលឡើងវិញ ។ យោងតាមសារលិខិតរបស់ សម្ដេចតេជោ ហ៊ុន សែន ក្នុងឱកាសទិវាពិភពភលោក ប្រយុទ្ធនឹងជំងឺអេដស៍ ១ ធ្នួ ២០២ ០ បានឲ្យដឹងថា បើតាមរបាយការណ៍របស់ អាជ្ញាធរជាតិប្រយុទ្ធនឹងជំងឺអេដស៍ បានបង្ហាញថា អត្រាផ្ទុកមេរោគអេដស៍ ក្នុងចំណោមមនុស្សពេញវ័យ ដែលមានអាយុចាប់ពី១៥ ដល់៤៩ឆ្នាំ បានថយចុះពី០,៨% នៅឆ្នាំ២០១០ មកនៅត្រឹម ០,៥% នៅឆ្នាំ២០១៩។ ក្នុងនោះ ចំនួនអ្នកស្លាប់គ្រប់វ័យ ដោយសារជំងឺអេដស៍ បានថយចុះពីចំនួនប្រមាណ២ ៣០០ នាក់ នៅឆ្នាំ២០១០ មកនៅត្រឹមចំនួនប្រមាណ១ ៣០០នាក់ ក្នុងឆ្នាំ២០១៩។ សម្ដេចតេជោ បន្ដថា បច្ចុប្បន្ននេះចំនួនអ្នកផ្ទុកមេរោគអេដស៍ គ្រប់វ័យមានប្រមាណ៧៣ ០០០នាក់ ក្នុងនោះ ៨៤% បានធ្វើតេស្តឈាមដឹងពិតប្រាកដថា បានផ្ទុកមេរោគអេដស៍១០០% បានទទួលសេវាព្យាបាល ដោយឱសថប្រឆាំងមេ រោគអេដស៍នឹង៩៦% ទទួលបានប្រសិទ្ធភាពនៃការព្យាបាល នាំឲ្យមានសុខភាពល្អ ។ ចំនួនអ្នកឆ្លងថ្មីគ្រប់វ័យ បានថយ ចុះពីចំនួនប្រមាណ ១ ៩០០នាក់ នៅឆ្នាំ២០១០ មកនៅត្រឹមប្រមាណ៧៨០នាក់ នៅឆ្នាំ២០១៩។ សម្ដេចតេជោ មានប្រសាសន៍ថា «សមិទ្ធផលទាំងនេះ កំពុងតែបង្ហាញឲ្យឃើញ នូវសញ្ញាវិជ្ជមានលើប្រសិទ្ធភាព និងគុ ណភាពខ្ពស់នៃកិច្ចអន្តរាគមន៍របស់យើង ក្នុងការទប់ស្កាត់ការរាលដាល មេរោគអេដស៍ និងជំងឺអេដស៍ ដើម្បីឈានទៅ សម្រេចបានគោលដៅ ៩៥ ៩៥ ៩៥ ឬគោលដៅបញ្ចប់អេដស៍ នៅឆ្នាំ២០២៥ គឺ៥ឆ្នាំមុន កាលកំណត់របស់អង្គការ សហប្រជាជាតិ»។ សម្ដេចតេជោ បន្ថែមថា «ក៏ប៉ុន្តែ យើងមិនត្រូវភ្លេចខ្លួន ស្កប់ស្កល់ជាមួយជោគជ័យ ដែលយើងទទួលបាននោះឡើយ ព្រោះថា ចាប់តាំងពីមានការរាតត្បាតមេរោគអេដស៍ ក្នុងទសវត្សរ៍ឆ្នាំ១៩៨០មក រហូតដល់ពេលនេះ ពិភពលោកមិន ទាន់រកឃើញវ៉ាក់សាំង ឬឱសថព្យាបាលជំងឺអេដស៍ឲ្យជាសះស្បើយជាស្ថាពរនៅឡើយទេ។ ម៉្យាងទៀត នៅកម្ពុជា យើងមានអ្នកផ្ទុកមេរោគអេដស៍ប្រមាណ១២ ០០០នាក់ នៅមិនទាន់បានត្រលប់មកធ្វើតេស្តឈាម ដើម្បីបញ្ជាក់ពិត ប្រាកដអំពីស្ថានភាពមេរោគអេដស៍នៅក្នុងខ្លួននោះទេ។ អ្នកជំងឺអេដស៍មួយចំនួនទៀតបាន និងកំពុងលះបង់ការព្យា បាលឡើងវិញ ។ ជាមួយគ្នានោះ ប្រជាជន គន្លឹះ ដូចជា ក្រុមបុរសរួមភេទជាមួយបុរស ក្រុមបំប្លែងភេទ ស្រ្តីបម្រើសេវា កម្សាន្តសប្បាយមានចំនួនកើនឡើង និងមានអត្រាឆ្លងមេរោគអេដស៍ខ្ពស់ ដែលអាចនាំឲ្យមានការចម្លងមេរោគអេដស៍ ទៅប្រជាពលរដ្ឋទូទៅទៀតផង»។ នៅចំពោះមុខហានិភ័យ នៃការរីករាលដាលឡើងវិញនៃជំងឺអេដស៍ សម្ដេចតេជោ ហ៊ុន សែន ក៏បានអំពាវនាវសារជាថ្មី ទៅដល់ជនរួមជាតិត្រូវបន្ដខិតខំទប់ស្កាត់មេរោគអេដស៍ និងជំងឺអេដស៍ ដោយចូលរួមជាមួយរាជរដ្ឋាភិបាល ក្នុងចរន្ត ជាតិតែមួយ ឆ្ពោះទៅបញ្ចប់អេដស៍នៅកម្ពុជា នៅឆ្នាំ២០២៥ ខាងមុខ ដោយជោគជ័យ។ ការចូលរួមទាំងនោះ រួមមាន ការធ្វើតេស្តឈាមរកមេរោគអេដស៍ ,ការប្រើប្រាស់ស្រោមអនាម័យឲ្យបានទូលំទូលាយ ការមិនរើសអើងអ្នកផ្ទុកមេរោគ អេដស៍ និងការជួយឧបត្ថម្ភ គាំទ្រអ្នកផ្ទុកមេរោគអេដស៍ដែលជាជនក្រីក្រ ជាដើម។ ជាងនេះទៅទៀត សម្ដេចតេជោ ហ៊ុន សែន ក៏បានលើកឡើងថា រាជរដ្ឋាភិបាលកម្ពុជា នៅតែចាត់ទុកការប្រយុទ្ធប្រឆាំ ងនឹងមេរោគអេដស៍ និងជំងឺអេដស៍ជាអាទិភាពខ្ពស់ ព្រោះមេរោគអេដស៍ជាការគំរាមកំហែងដល់សុខភាពសាធារណៈ ដែលជាគ្រោះថ្នាក់ដល់អាយុជីវិតរបស់ប្រជាពលរដ្ឋ និងដែលប៉ះពាល់ដ៏ធ្ងន់ធ្ងរដល់ការអភិវឌ្ឍសង្គម និងសេដ្ឋកិច្ច។ រាជរដ្ឋាភិបាល ដែលមានអាជ្ញាធរជាតិប្រយុទ្ធនឹងជំងឺអេដស៍ ជាសេនាធិការ នឹងបន្តខិតខំចាត់វិធានការគ្រប់យ៉ាង ដើម្បី ឈានទៅសម្រេចគោលដៅ ដូចតទៅ ៖ អ្នកឆ្លងមេរោគអេដស៍ថ្មីមិនលើសពីមួយនាក់ ក្នុងមួយថ្ងៃ និងអ្នកស្លាប់ដោយ សារជំងឺអេដស៍ មិនលើសពីបីនាក់ក្នុងមួយថ្ងៃ៕ ដោយ ៖ អេង ប៊ូឆេង | 2020-11-25T23:56:00+07:00 | dap-news.com | https://dap-news.com/national/2020/11/25/100859/ |
2f9e01c6-a326-4272-8a46-0c780dc8fda3 | កាកបាទក្រហមកម្ពុជា រៀបចំកិច្ចពិភាក្សាស្ដីពី «ការរស់នៅធម្មតា តាមបែបគន្លងថ្មី» ដើម្បីចូលរួមទិវាពិភពលោកប្រយុទ្ធនឹងជំងឺដេដស៍ ១ ធ្នូ ឆ្នាំ២០២០ (Video inside) | កាកបាទក្រហមកម្ពុជា ដែលមានសម្ដេចកិត្ដិព្រឹទ្ធបណ្ឌិត ប៊ុន រ៉ានី ហ៊ុនសែន ជាប្រធាន និងជាឥស្សរជនឆ្នើមថ្នាក់ជាតិ នៃវេទិកាភាពជាអ្នកដឹកនាំតំបន់អាស៊ី-ប៉ាស៊ីហ្វិក ឆ្លើយតបមេរោគ អេដស៍ ជំងឺអេដស៍ និងការអភិវឌ្ឍនៅកម្ពុជានៅថ្ងៃទី២៥ ខែវិច្ឆិកា ឆ្នាំ២០២០នេះ បានរៀបចំកិច្ចពិភាក្សាស្ដីពី ។ ពិធីនេះបានប្រព្រឹត្ដទៅនៅសាលប្រជុំ A នៃទីស្នាក់ការកណ្ដាលកាកបាទក្រហមកម្ពុជា ដែលមានការអញ្ជើញជាអធិបតីភាពដោយ លោកស្រីកិត្ដិបណ្ឌិត អ៊ុក ម៉ាលី អនុប្រធានក្រុមការងារ ឥស្សរជនឆ្នើមថ្នាក់ជាតិ និងជាអគ្គហេរញ្ញិកកាកបាទក្រហមកម្ពុជា តំណាងសម្ដេចកិត្ដិព្រឹទ្ធបណ្ឌិត ប៊ុន រ៉ានី ហ៊ុនសែន និងមន្ដ្រីក្រុមការងារជាច្រើនរូបទៀត។ លោកស្រីកិត្ដិបណ្ឌិត អ៊ុក ម៉ាលី បានបញ្ជាក់ថា ។ លើសពីនោះ លោកស្រីកិត្ដិបណ្ឌិត អ៊ុក ម៉ាលី ថ្លែងបន្ដថា សម្ដេចកិត្ដិព្រឹទ្ធបណ្ឌិត ប៊ុន រ៉ានី ហ៊ុនសែន ក៏តែងតែជំរុញលើកទឹកចិត្ដដល់មន្ដ្រីក្រុមការងារ ក៏ដូចជាប្រជាពលរដ្ឋ រួមគ្នាប្រយុទ្ធនឹងជំងឺអេដស៍ ដើម្បីឆ្លើយតប និងពន្លឿនការសម្រេចបាននូវទិសដៅរបស់រាជរដ្ឋាភិបាលកម្ពុជា ក្នុងការបញ្ចប់ជំងឺអេដស៍ទាំងស្រុង នៅឆ្នាំ២០២៥ខាងមុខនេះ។ លោកស្រីកិត្ដិបណ្ឌិត បានគូសបញ្ជាក់ថា ។ តាមប្រភពពីអង្គការសហប្រជាជាតិ ប្រយុទ្ធនឹងជំងឺអេដស៍ (UNAIDS) បានបញ្ជាក់ថា បច្ចុប្បន្ននេះ មានអ្នកផ្ទុកមេរោគអេដស៍ទូទាំងពិភពលោកចំនួន ៣៨លាននាក់ ហើយក្នុងចំណោមនេះ គឺមានតែ ២៥.៤លាននាក់ប៉ុណ្ណោះ ដែលបានទទួលឱសថប្រឆាំងមេរោគអេដស៍។ ចាប់តាំងពីមានការរីករាលដាលនៃមេរោគអេដស៍ទូទាំងពិភពលោក មកទល់នឹងពេលនេះ គឺមានមនុស្សប្រមាណ៧៥.៧លាននាក់ ដែលបានឆ្លងមេរោគអេដស៍ និងមានមនុស្សចំនួន៣២.៧លាននាក់ ដែលបានបាត់បង់ជីវិត។ មានអ្នកផ្ទុកមេរោគអេដស៍ដែលបានបាត់បង់ជីវិតក្នុងឆ្នាំ២០១៩កន្លងមកប្រមាណ៦៧ម៉ឺននាក់ និងមានអ្នកឆ្លងមេរោគអេដស៍ថ្មីប្រមាណ ១.៧លាននាក់។ ដោយឡែកសម្រាប់កម្ពុជា តាមរបាយការណ៍របស់អាជ្ញាធរជាតិប្រយុទ្ធនឹងជំងឺអេដស៍បានបង្ហាញថា ក្នុងឆ្នាំ២០២០នេះ កម្ពុជាមានអ្នកផ្ទុកមេរោគអដស៍ សរុបប្រមាណ ៧ម៉ឺន៣ពាន់នាក់ ហើយក្នុងចំណោមនេះមានតែចំនួន៦១,៩២៦នាក់ប៉ុណ្ណោះ (មនុស្សពេញវ័យចំនួន ៥៩,៦៤០នាក់ និងកុមារចំនួន២,២៨៦នាក់) ដែលកំពុងទទួលការព្យាបាលដោយឱសថប្រឆាំងមេរោគអេដស៍ ។ អត្រាផ្ទុកអេដស៍ក្នុងចំណោមមនុស្សអាយុពី ១៥ទៅ៤៩ឆ្នាំ បានធ្លាក់ចុះពី ១.៦% នៅឆ្នាំ១៩៩៨ មកនៅត្រឹម ០.៥% នៅឆ្នាំ២០២០នេះ រីឯករណីឆ្លងមេរោគអេដស៍ថ្មីវិញ គឺមានប្រមាណ៧៤២នាក់ និងមានអ្នកទទួលមរណភាព ដោយសារជំងឺអេដស៍ ប្រមាណ៧២៦នាក់។ ក្រុមបុរសរួមភេទជាមួយបុរសមានអត្រាផ្ទុកមេរោគអេដស៍ ៤% និងកាមរោគ ១៤.៥% (ការសិក្សាឆ្នាំ២០១៩)។ ក្រុមបំប្លែងភេទ មានអត្រាផ្ទុកមេរោគអេដស៍៩៦% និងកាមរោគ ២៥.៥% (ការសិក្សាឆ្នាំ២០១៩)។ ក្រុមចាក់គ្រឿងញៀន មានអត្រាផ្ទុកមេរោគអេដស៍ ១៥.២% និងកាមរោគ៥.២% (ការសិក្សាឆ្នាំ២០១៧)។ ក្រុមស្ដ្រីបម្រើការនៅគ្រឹះស្ថានកម្សាន្ដសប្បាយមនុស្សពេញវ័យ មានអត្រាផ្ទុកមេរោគអេដស៍៣.២% និងកាមរោគ១៨% (ការសិក្សាឆ្នាំ២០១៦)៕ | 2020-11-25T23:41:00+07:00 | freshnewsasia.com | https://m.freshnewsasia.com/index.php/en/localnews/177993-2020-11-25-09-41-06.html |
ecfb9f91-55b2-43e3-a28b-c01abc2c0888 | វិភាគ ៖ ពិភពលោក នឹងមានវ៉ាក់សាំង បង្ការវីរុស Covid-19 នៅចុងឆ្នាំនេះ ប៉ុន្តែប្រឈមហានិភ័យខ្ពស់ មុនមានវ៉ាក់សាំង | បច្ចុប្បន្នភាព ហ្ស៊ីនហួរ (Xinhua) បានចុះផ្សាយថា លោក Tedros Adhanom Ghebreyesus ប្រមុខអង្គការសុខភាពពិភពលោក (WHO) បានប្រកាសទទួលស្គាល់ជាផ្លូវការកាលពីថ្ងៃអង្គារ ទី២៤ ខែវិច្ឆិកា ឆ្នាំ២០២០នេះ នូវប្រសិទ្ធភាពនៃវ៉ាក់សាំងបង្ការវីរុស Covid-19 របស់ក្រុមហ៊ុនឱសថចក្រភពអង់គ្លេស AstraZeneca រួមសហការជាមួយសកលវិទ្យាល័យ Oxford ។ លោក Tedros Adhanom Ghebreyesus បាននិយាយថា ពិភពលោកមានក្តីសង្ឃឹមពិតប្រាកដហើយ ក្នុងការប្រយុទ្ធប្រឆាំង នឹងការឆ្លងរាលដាលវីរុសCovid-19 ដោយសារនៅខែធ្នូ ចុងឆ្នាំ២០២០នេះ បុគ្គលប្រឈមមួយចំនួន មានដូចជាក្រុមគ្រូពេទ្យជូរមុខ និងបុគ្គលិកសុខាភិបាលជាដើម នឹងទទួលបានវ៉ាក់សាំងបង្ការវីរុសនេះ ។ សេចក្តីប្រកាសទទួលស្គាល់ របស់ប្រមុខអង្គការសុខភាពពិភពលោក ត្រូវបានធ្វើឡើងក្នុងរយៈពេល១ថ្ងៃ ក្រោយពីក្រុមហ៊ុនជីវសាស្ត្រ ចំនួន២ក្រុមហ៊ុនទៀត របស់សហរដ្ឋអាមេរិក គឺក្រុមហ៊ុន Pfizer និងក្រុមហ៊ុន Moderna បានប្រកាសពីប្រសិទ្ធភាពខ្ពស់ នៃវ៉ាក់សាំងបង្ការវីរុស Covid-19 របស់ខ្លួន និងអាចដាក់អោយប្រើប្រាស់ នៅចុងឆ្នាំនេះដែរ ។ ទន្ទឹមនឹងសេចក្តីប្រកាស ពីជោគជ័យ នៃការផលិតវ៉ាក់សាំងបង្ការវីរុសCovid-19នេះដែរ ពិភពលោកក៏កំពុងប្រឈម នឹងការឆ្លងរាលដាលវីរុសនេះ ក្នុងកម្រិតខ្ពស់ទ្វេដង ខណៈដែលរដូវវិស្សមកាល សកលជិតឈានចូលមកដល់ និងឈានចូលមកដល់នៅពេលខាងមុខ មានពិធីបុណ្យណូអែល និងពិធីបុណ្យចូលឆ្នាំថ្មី សកល២០២០-២០២១ជាដើម ។ អ្នកជំនាញផ្នែកជំងឺឆ្លង របស់អង្គការសុខភាពពិភពលោក បានប៉ាន់ប្រមាណថា ក្រោយរដូវវិស្សមកាល នៅដើមឆ្នាំ២០២១ខាងមុខនេះ កំណើនមនុស្សស្លាប់ និងមនុស្សឆ្លងវីរុស Covid-19 នៅទូទាំងពិភពលោក អាចនឹងកើនឡើងទ្វេដង ដោយសារនៅរដូវវិស្សមកាលនេះ ប្រជាពលរដ្ឋ នៅលើពិភពលោក មិនបានរក្សាគម្លាតសុវត្ថិភាពសង្គមទេ ។ ម្យ៉ាងទៀត នៅរដូវវិស្សមកាលថ្ងៃបុណ្យណូអែល និងថ្ងៃចូលឆ្នាំថ្មីឆ្នាំសកល មានការជួបជុំរយៈពេលយូរ ក្នុងការប្រារព្ធពិធីបុណ្យនេះ ហើយការជួបជុំនេះហើយ ដែលជាឱកាសដ៏ល្អបំផុត សម្រាប់វីរុស Covid-19 ដើម្បីឆ្លងពីមនុស្សម្នាក់ ទៅមនុស្សម្នាក់ទៀត ។ ចំពោះវ៉ាក់សាំងបង្ការវីរុសCovid-19របស់ក្រុមហ៊ុន AstraZeneca ចក្រភពអង់គ្លេសនិងក្រុមហ៊ុន Moderna របស់សហរដ្ឋអាមេរិក មានប្រសិទ្ធបង្ការវីរុសនេះប្រហាក់ប្រហែលគ្នា ប៉ុន្តែវ៉ាក់សាំងទាំងពីរកង់ឌីដានេះ មានភាពងាយស្រួល និងការលំបាកក្នុងការថែរក្សាខុសគ្នា ហើយតម្លៃរបស់វ៉ាក់សាំងទាំងពីរប្រភេទនេះក៏ខុសគ្នាដែរ ។ បើតាមលទ្ធផលបណ្តោះអាសន្ន នៃការសាកល្បងទ្រង់ទ្រាយធំ លើមនុស្សប្រមាណជាង៦ម៉ឺននាក់ វ៉ាក់សាំងបង្ការ របស់ក្រុមហ៊ុនអង់គ្លេស AstraZeneca សហការជាមួយសាកលវិទ្យាល័យ Oxford មានប្រសិទ្ធភាពត្រឹមតែ៧០%ប៉ុណ្ណោះ មិនខ្ពស់ដល់លើស៩០%ដូចវ៉ាក់សាំងរបស់ក្រុមហ៊ុនអាមេរិក Moderna ទេ។ ប៉ុន្តែវ៉ាក់សាំងអង់គ្លេស ត្រូវបានផលិតឡើងដោយប្រើបច្ចេកវិទ្យា ដែលធ្លាប់ប្រើពីមុន មិនទំនើបថ្មីដូចបច្ចេកវិទ្យាដែលក្រុមហ៊ុនអាមេរិកទាំងពីរប្រើទេ ហើយដោយសារប្រើបច្ចេកវិទ្យា មិនសូវទំនើបនេះហើយ ទើបតម្លៃ នៃការផលិតក៏ត្រូវទាបជាង និងការរក្សាទុកដាក់និងដឹកជញ្ជូនចែកចាយ ក៏ស្រួលជាងដែរ ។ វ៉ាក់សាំងរបស់អង់គ្លេស មិនត្រូវការទូទឹកកដែលត្រជាក់ខ្លាំងមានសីតុណ្ហភាព ដល់-៧០អង្សាសេ ដូចវ៉ាក់សាំងរបស់អាមេរិក Moderna ទេ ហើយចំពោះប្រសិទ្ធភាពវិញ ៧០% វាទាបជាង៩០% ឆ្ងាយមែន តែវ៉ាក់សាំងខ្លះ មានជាអាទិ៍វ៉ាក់សាំងប្រឆាំង នឹងជំងឺគ្រុនផ្តាសាយធំ មានប្រសិទ្ធភាពត្រឹមតែប្រមាណ ៦០%ប៉ុណ្ណោះ ។ ម្យ៉ាងទៀត នៅក្នុងសេចក្តីថ្លែងការណ៍របស់មន្ទីរពិសោធន៍អង់គ្លេស AstraZeneca បានអះអាងថា វ៉ាក់សាំងរបស់ខ្លួនមានប្រសិទ្ធភាពការពារវីរុសCovid-19បានខ្ពស់ណាស់ គ្មានអ្នកបានទទួលវ៉ាក់សាំងសាកល្បងណាម្នាក់ បានទទួលរងផលរំខាន ឬមានអាការៈធ្លាក់ខ្លួនឈឺធ្ងន់ធ្ងរ រហូតដល់ត្រូវការឱ្យមានការព្យាបាលទេ ។ ក្រុមហ៊ុនអង់គ្លេសសង្ឃឹមថា នឹងអាចដាក់ពាក្យ សុំសិទ្ធិធ្វើចរាចរណ៍ និងប្រើប្រាស់ថ្នាំបង្ការនេះនៅក្នុងពេលឆាប់ៗ ដោយសារតែវ៉ាក់សាំងនេះ មានភាពងាយស្រួល ក្នុងការទុកដាក់និងចែកចាយ ហើយពិភពលោកនឹងអាចទទួលថ្នាំវ៉ាក់សាំងអង់គ្លេស បានក្នុងបរិមាណ៣ពាន់លានដូស នៅក្នុងអំឡុងឆ្នាំ២០២១ខាងមុខ ។ រដ្ឋមន្ត្រីក្រសួងសុខាភិបាលអង់គ្លេស បានសម្តែងមោទនភាព និងភាពរីករាយយ៉ាងខ្លាំង ចំពោះលទ្ធផលគួរជាទីសង្ឃឹមនេះ ដោយអះអាងថា ក្រៅពីមានប្រសិទ្ធភាពខ្ពស់ និងប្រាកដ វ៉ាក់សាំងនេះជារបស់អង់គ្លេស ផលិតនៅអង់គ្លេស និងមិនត្រូវការរក្សាទុកក្នុងសីតុណ្ហភាព ទាបខ្លាំងដូចវ៉ាក់សាំងរបស់ក្រុមហ៊ុន អាមេរិកទៀត ។ ក្រុមអ្នកជំនាញផ្នែកជំងឺឆ្លង របស់អង្គការសុខភាពពិភពលោក បាននិយាយថា ការបង្ហាញពីប្រសិទ្ធភាព នៃវ៉ាក់សាំងបង្ការវីរុស Covid-19 ជាជោគជ័យមួយហើយ សម្រាប់ពិភពលោកទាំងមូល ប៉ុន្តែការឆ្លងរាលដាលវីរុសនេះ ដែលកំពុងហក់ឡើងខ្ពស់ នៅពេលបច្ចុប្បន្ននេះ ក៏ជាក្តីព្រួយបារម្ភសម្រាប់ពិភពលោកដែរ ៕ ដោយ ៖ អ៊ី ជិន | 2020-11-25T23:17:00+07:00 | dap-news.com | https://dap-news.com/national/2020/11/25/100856/ |
425e73be-f5f5-46ce-9e6d-4f1f31abb09e | សម្តេចតេជោ ហ៊ុន សែន ពិចារណាផ្តល់ម៉ាស់ និងបរិក្ខារប្រយុទ្ធប្រឆាំងជំងឺកូវីដ១៩ ទៅកាន់ប្រទេសទីម័រខាងកើត (Video inside) | ក្រៅតែពីបានអំណោយម៉ាស់ និងបរិក្ខារពេទ្យមួយចំនួនទៅកាន់ប្រទេសឡាវ និងមីយ៉ាន់ម៉ាហើយនោះ សម្តេចតេជោ ហ៊ុន សែន នាយករដ្ឋមន្ត្រីកម្ពុជា ក៏កំពុងពិចារណាក្នុងការផ្តល់ម៉ាស់ និងបរិក្ខារពេទ្យប្រយុទ្ធប្រឆាំងជំងឺកូវីដ១៩ ទៅកាន់ប្រទេសទីម័រខាងកើតផងដែរ។ សម្តេចតេជោ ហ៊ុន សែន នាយករដ្ឋមន្ត្រីកម្ពុជា បានប្រកាសបែបនេះក្នុងជំនួបសំណេះសំណាល និងពិនិត្យលទ្ធផលការងាររបស់ «មេធាវីរាជរដ្ឋាភិបាល» និង «មេធាវីស្ម័គ្រចិត្តសម្តេចតេជោសែន» នាព្រឹកថ្ងៃទី២៥ ខែវិច្ឆិកា ឆ្នាំ២០២០នេះ។ សម្ដេចតេជោនាយករដ្ឋមន្រ្តីនៃកម្ពុជា បានគូសបញ្ជាក់ថា កម្ពុជាបានផ្ដល់ជំនួយជាសម្ភារវេជ្ជសាស្រ្តទៅដល់មិត្តឡាវ និងមីយ៉ាន់ម៉ា ហើយបានត្រៀមរួចជាស្រេចក្នុងការជួយដល់ប្រទេសទីម័រខាងកើត ដើម្បីទប់ស្កាត់ការរីករាលដាលជំងឹ Covid-19។ ក្នុងពិធីនេះសម្តេចតេជោនាយករដ្ឋមន្ត្រី បានរំលឹកពីការផ្តល់អំណោយជាម៉ាស់ និងបរិក្ខារពេទ្យប្រយុទ្ធប្រឆាំងជំងឺកូវីដ១៩ ទៅដល់ប្រទេសឡាវ និងមីយ៉ាន់ម៉ា។ សម្តេចតេជោ ហ៊ុន សែន បានបញ្ជាក់ថា ជំនួយដែលផ្តល់ទៅឡាវកាលពីថ្ងៃ១៦ ខែវិច្ឆិកា នោះ មានតម្លៃជាង ២លានដុល្លារអាមេរិក។ បើតាមសម្តេចការជួយឡាវ ដោយសារឡាវមានព្រំដែនជាប់ប្រទេសមីយ៉ាន់ម៉ា ដែលកំពុងមានការរីករាលដាលខ្លាំង។ សម្រាប់ជំនួយម៉ាស់ និងបរិក្ខារប្រយុទ្ធប្រឆាំងជំងឺកូវីដ១៩ ដែលផ្តល់ទៅប្រទេសមីយ៉ាន់ម៉ា ដែលកំពុងរីករាលដាលខ្លាំងនេះ ក៏ប្រហាក់ប្រហែលនឹងប្រទេសឡាវដែរ។ សម្តេចតេជោ ហ៊ុន សែន បានបញ្ជាក់ថា យន្តហោះចំនួន៣គ្រឿង នឹងដឹកម៉ាស់ និងបរិក្ខារទាំងអស់នេះទៅកាន់ប្រទេសមីយ៉ាន់ម៉ា។ ក្នុងពិធីនេះសម្តេចតេជោ ហ៊ុន សែន ក៏បានបង្ហើបពីការផ្តល់ជំនួយទៅកាន់ប្រទេសទីម័របែបនេះផងដែរ បើទោះបីបច្ចុប្បន្នទីម័រមិនសូវមានការរាតត្បាតខ្លាំងក៏ដោយចុះ។ សម្តេចតេជោ ហ៊ុន សែន បានគូសបញ្ជាក់ថា ការចេញមុខជួយប្រទេសជាមិត្តនៅក្នុងតំបន់អាស៊ាននាពេលនេះ ក្នុងនាមជាប្រទេសស្ថិតនៅក្នុងតំបន់អាស៊ានជាមួយគ្នា ហើយសម្តេចមិនខ្វល់ពីការរិះគន់មួយចំនួនលើការផ្តល់ជំនួយនេះឡើយ។ សម្ដេចតេជោប្រមុខរាជរដ្ឋាភិបាលកម្ពុជា បានបញ្ជាក់ដូច្នេះ ។ កម្ពុជាត្រូវបានលេចត្រដែតឡើងលើឆាកអន្តរជាតិតាមរយៈកាយវិការមនុស្សក្នុងពេលពិភពលោកជួបវិបត្តិកូវីដ១៩។ ក្រៅពីការជួយតាមរយៈជំនួយដល់ប្រទេសនៅក្នុងតំបន់អាស៊ានលើការទប់ស្កាត់ការឆ្លងរីករាលដាលក្នុងសហគមន៍ពីជំងឺកូវីដ១៩ហើយនោះ កន្លងមកកម្ពុជាក្រោមការដឹកនាំរបស់សម្ដេចតេជោនាយករដ្ឋមន្រ្តី កាលពីខែកុម្ភៈ ក៏បានអនុញ្ញាតឲ្យនាវាវេស្ទើដាម ដឹកភ្ញៀវទេចរជាងពីរពាន់នាក់ ចូលចតនៅកំពង់ផែក្រុងព្រះសីហនុ ខណៈប្រទេសជាច្រើនមិនឱ្យចូលចត ព្រោះខ្លាងឆ្លងជំងឺកូវីដ១៩។ ក្នុងពិធីនាព្រឹកមិញនេះ សម្តេចតេជោ ហ៊ុន សែន បានរំលឹកដែរថា កម្ពុជាមិនមែនជួយមនុស្សជាតិលើពិភពលោកត្រឹមការប្រយុទ្ធប្រឆាំងជំងឺកូវីដ១៩ប៉ុណ្ណោះទេ តែកម្ពុជាបានផ្ដល់ជំនួយជាអាយុជីវិត និងសាច់ឈាម តាមរយៈបញ្ជូនកងកម្លាំងរក្សាសន្តិភាពទៅកាន់ប្រទេសកំពុងមានវិបត្តិសង្គ្រាមក្រោមឆ័ត្រអង្គការសហប្រជាជាតិថែមទៀតផង។ តាមរយៈកាយវិការមនុស្សធម៌ទាំងនេះ សម្តេចតេជោ បានថ្លែងថា ៕ | 2020-11-25T22:32:00+07:00 | freshnewsasia.com | https://m.freshnewsasia.com/index.php/en/localnews/177977-2020-11-25-08-32-07.html |
2757c33b-6636-40c7-99c4-ded6c82d9384 | ចិនរកឃើញករណីឆ្លងជំងឺកូវីដ-១៩ តាមរយៈក្បាលជ្រូក នាំចូលពីតំបន់អាមេរិកខាងជើង (Video inside) | អាជ្ញាធរទីក្រុងកំពុងផែ ធានជីន (Tianjin) បានឲ្យដឹងថា ខ្លួនបានរកឃើញអ្នកឆ្លងជំងឺ COVID-19 ចំនួន ០២ករណីនៅក្នុងខែវិច្ឆិកានេះ ដែលមានប្រភពចេញពីក្បាលជ្រូក នាំចូលមកពីតំបន់អាមេរិកខាងជើង។ នេះបើតាមការចេញផ្សាយ ដោយសារព័ត៌មាន CNA នៅព្រឹកថ្ងៃពុធ ទី២៥ ខែវិច្ឆិកា ឆ្នាំ២០២០។ លោក ចាង យីង (Zhang Ying) មន្ត្រីនៅមជ្ឈមណ្ឌលគ្រប់គ្រង និងបង្ការជំងឺឆ្លងចិន បានថ្លែងប្រាប់សន្និសីទសារព័ត៌មានយ៉ាងដូច្នេះថា អាជ្ញាធរមិនទាន់ធ្វើតេស្តក្បាលជ្រូកនៅឡើយទេ ប៉ុន្តែសំណាកយកចេញពីចំណុចក្បាល ដែលបានធ្លាក់ នៅពេលធ្វើការផ្លាស់ប្តូរកន្លែងផ្ទុកក្បាលជ្រូកទាំងនោះ ត្រូវបានធ្វើតេស្ត «វិជ្ជមាន» ចំពោះវីរុសកូរ៉ូណាដែលមានជាប់ពាក់ព័ន្ធ ទៅនឹងករណីទាំងពីរខាងលើ ក្រោយពួកគេបានប៉ះពាល់ដោយផ្ទាល់។ អាជ្ញាធរទីក្រុងធានជីនកាលពីដើមខែនេះ ធ្លាប់បានប្រកាសឲ្យដឹងថា ពួកគេនឹងធ្វើតេស្តនៅតាមកន្លែងស្តុកនានា និងបុគ្គលិកមួយចំនួន បន្ទាប់ពីកម្មករម្នាក់បានធ្វើវិជ្ជមាន ក្រោយប៉ះពាល់សាច់ជ្រូកក្លាសេ នាំចូលពីប្រទេសអាល្លឺម៉ង់។ មួយរយៈចុងក្រោយនេះ ប្រទេសចិនបានរាយការណ៍ពីករណីឆ្លងជំងឺ COVID-19 ជាបន្តបន្ទាប់ចេញពីសាច់ក្លាសេនាំចូលពីបរទេស។ គួរបញ្ជាក់ថា អាជ្ញាធរសុខាភិបាលចិនបានឲ្យដឹងថា ប្រទេសចិនបានកត់ត្រាការណីឆ្លងជំងឺ COVID-19 សរុបចំនួន ៥ករណីបន្ថែមទៀត កាលពីថ្ងៃអង្គារម្សិលមិញ។ នៅក្នុងសេចក្តីថ្លែងការណ៍មួយ គណៈកម្មាធិការសុខភាពជាតិចិនបានបញ្ជាក់ថា ករណីថ្មីៗទាំងអស់ គឺជាករណីនាំចូលពីបរទេស៕ | 2020-11-25T18:28:00+07:00 | freshnewsasia.com | https://m.freshnewsasia.com/index.php/en/internationalnews/177941-2020-11-25-04-28-18.html |
d09956ef-1f6b-49f5-80d0-0d7decdd0a15 | នាយករដ្ឋមន្ត្រីវៀតណាម កោតសរសើររាជរដ្ឋាភិបាលកម្ពុជា ដែលរក្សាបានស្ថិរភាព សេដ្ឋកិច្ចនិងសង្គម ក្នុងពេលវិបត្តិកូវីដ១៩ | លោក ង្វៀន សួនហ្វ៊ុក នាយករដ្ឋមន្រ្តីនៃសាធារណរដ្ឋ សង្គមនិយមវៀតណាម បានថ្លែងកោតសរសើរ រាជរដ្ឋាភិបាលកម្ពុជា ដែលរក្សាបាននូវស្ថិរភាព សេដ្ឋកិច្ច និងសង្គម ក្នុងអំឡុងពេលរីករាលដាល នៃជំងឺកូវីដ១៩ នៅលើពិភពលោក ។ យោងតាមសេចក្ដី ប្រកាសព័ត៌មាន របស់ក្រសួងការបរទេស បានឲ្យដឹងថា សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានជួបសន្ទនាតាមប្រព័ន្ធវីដេអូជាមួយលោក ង្វៀន សួនហ៊្វុក នាយករដ្ឋមន្រ្តីវៀតណាម ដើម្បីពិភាក្សា អំពីមធ្យោបាយ និងវិធានការនានា ដើម្បីជំរុញបន្ថែមទៀតនូវទំនាក់ទំនងទ្វេភាគី និងផ្លាស់ប្តូរទស្សនៈ លើបញ្ហាតំបន់ និងពិភពលោក ដែលជាក្តីកង្វល់ និងផលប្រយោជន៍រួម រាប់បញ្ចូលទាំងកិច្ចសហការ ក្នុងការប្រយុទ្ធប្រឆាំង ជំងឺកូវីដ-១៩។ ក្នុងជំនួបនេះ នាយករដ្ឋមន្រ្តីទាំងពីរ បានសម្តែងនូវការពេញចិត្ត លើការរីកចម្រើនដ៏ល្អប្រសើរ នៃកិច្ចសហប្រតិបត្តិការ គ្រប់ជ្រុងជ្រោយរវាងកម្ពុជា និងវៀតណាម នាពេលប៉ុន្មានឆ្នាំកន្លងទៅនេះ និងបានឯកភាពពង្រឹង និងពង្រីកកិច្ចសហប្រតិបត្តិការ ដែលមានស្រាប់ឱ្យ កាន់តែទូលំទូលាយ និងស៊ីជម្រៅ ក្នុងស្មារតីនៃភាពជាអ្នកជិតខាងល្អ មិត្តភាពជាប្រពៃណី កិច្ចសហប្រតិបត្តិការគ្រប់ជ្រុងជ្រោយ និងសិ្ថរភាពយូរអង្វែង។ នាយករដ្ឋមន្ត្រីទាំងពីរ បានសង្កត់ធ្ងន់នូវសារសំខាន់ ក្នុងការជំរុញពាណិជ្ជកម្ម និងវិនិយោគទ្វេទិសរវាងប្រទេសទាំងពីរ។ ក្នុងគោលបំណងនេះ ថ្នាក់ដឹកនាំទាំងពីរបានឯកភាព ប្រគល់ភារកិច្ចដល់ក្រសួង-ស្ថាប័ននានា និងអាជ្ញាធរថ្នាក់ខេត្ត នៃប្រទេសរៀងៗខ្លួន ធ្វើការឱ្យបានជិតស្និទ្ធជាមួយគ្នា ដើម្បីសម្រួលដល់ការធ្វើដំណើររបស់ធុរជន ក៏ដូចជាលើកកម្ពស់ ការអនុវត្តវិធានការបង្ការ ដើម្បីដោះស្រាយបញ្ហានានា នៅតាមបណ្តោយព្រំដែន នៃប្រទេសទាំងពីរ ដែលអាចកើតឡើងជាយថា ហេតុឱ្យបានទាន់ពេលវេលា។ ថ្នាក់ដឹកនាំទាំងពីរក៏បានអះអាង សាជាថ្មីនូវកិច្ចខិតខំប្រឹងប្រែងរួម ដើម្បីពង្រឹងកិច្ចសហប្រតិបត្តិការទ្វេភាគី លើវិស័យការពារជាតិ និងសន្តិសុខ ក្នុងទិសដៅធានាសន្តិសុខ និងសណ្តាប់ធ្នាប់នៅតំបន់ព្រំដែន។ ថ្នាក់ដឹកនាំទាំងពីរ បានកត់សម្គាល់ដោយ ពេញចិត្តដែលកម្ពុជា និងវៀតណាម បានគ្រប់គ្រង ការឆ្លងរីករាលដាល នៃជំងឺរាតត្បាតកូវីដ-១៩ ប្រកបដោយជោគជ័យ។ សម្តេចតេជោ នាយករដ្ឋមន្រ្តី បានថ្លែងអំណរគុណចំពោះ រដ្ឋាភិបាលវៀតណាមដែល បានផ្តល់គ្រឿងបរិក្ខារពេទ្យដល់កម្ពុជា ដើម្បីប្រយុទ្ធប្រឆាំងនឹងជំងឺកូវីដ-១៩ និងបានសម្របសម្រួល ឲ្យនិស្សិតកម្ពុជារាប់រយនាក់ បានត្រឡប់ទៅសិក្សា នៅប្រទេសវៀតណាមវិញ។ នាយករដ្ឋមន្ត្រីវៀតណាម បានកោតសរសើរ រាជរដ្ឋាភិបាលកម្ពុជា ក្នុងការរក្សាបាននូវស្ថិរភាព សេដ្ឋកិច្ច និងសង្គមក្នុងអំឡុងពេល រីករាលដាល នៃជំងឺរាតត្បាតក្នុងពិភពលោក ។ នាយករដ្ឋមន្រ្តីទាំងពីរ បានអបអរសារទរចំពោះការផ្តល់ សច្ចាប័នលើសន្ធិសញ្ញាបំពេញបន្ថែមលើ សន្ធិសញ្ញាកំណត់ព្រំដែន រដ្ឋឆ្នាំ១៩៨៥ និងសន្ធិសញ្ញាបំពេញបន្ថែម ឆ្នាំ២០០៥ រវាងព្រះរាជាណាចក្រកម្ពុជា និងសាធារណរដ្ឋ សង្គមនិយមវៀតណាម ព្រមទាំងលើពិធីសារ ទទួលស្គាល់ការខ័ណ្ឌសីមា និងបោះបង្គោលព្រំដែនគោក រវាងព្រះរាជាណាចក្រកម្ពុជា និងសាធារណរដ្ឋសង្គមនិយមវៀតណាម ឆ្នាំ២០១៩។ នាយករដ្ឋមន្ត្រីទាំងពីរ ក៏បានគូសបញ្ជាក់ នូវសារសំខាន់ នៃការផ្លាស់ប្តូរផែនទីឋានលេខា ព្រំដែនរវាងកម្ពុជា និងវៀតណាម។ ភាគីទាំងពីរបានឯកភាពពន្លឿន នីតិវិធីដើម្បីផ្លាស់ប្តូរលិខិតតូបករណ៍ នៃការផ្តល់សច្ចាប័ន លើសន្ធិសញ្ញា បំពេញបន្ថែម និងពិធីសារឆ្នាំ២០១៩ ឱ្យបានឆាប់តាមដែលអាចធ្វើបាន។ ថ្នាក់ដឹកនាំទាំងពីរ ក៏បានប្តេជ្ញាចិត្តយ៉ាងមោះមុត ដើម្បីដោះស្រាយ កំណាត់ខ្សែព្រំដែន ដែលនៅសេសសល់ចំនួន១៦% ក្នុងគោលបំណងប្រែក្លាយ ព្រំដែនកម្ពុជា-វៀតណាមជាព្រំដែនសន្តិភាព ស្ថិរភាព កិច្ចសហប្រតិបត្តិការ និងការអភិវឌ្ឍ។ ថ្នាក់ដឹកនាំទាំងពីរ បានគូសបញ្ជាក់ពីសារសំខាន់ នៃកិច្ចប្រជុំថ្នាក់រដ្ឋមន្រ្តី នៃគណៈកម្មការចម្រុះកម្ពុជា-វៀតណាមលើកទី១៨ ដែលគ្រោងនឹងប្រព្រឹត្ត ទៅនៅថ្ងៃទី២២ ខែធ្នូ ឆ្នាំ២០២០ នៅទីក្រុងបាវិត ខេត្តស្វាយរៀង ប្រទេសកម្ពុជា។ នាយករដ្ឋមន្ត្រីទាំងពីរ បានសម្តែងនូវការប្តេជ្ញាចិត្ត យ៉ាងមុតមាំ ដើម្បីបន្តពង្រឹងកិច្ចសហប្រតិបត្តិការ លើគ្រប់វិស័យ និងគាំទ្រគ្នាទៅវិញទៅមកនៅក្នុងក្របខណ្ឌតំបន់ និងពហុភាគី ដូចជា អនុតំបន់មេគង្គ អាស៊ាន កិច្ចប្រជុំកំពូលអាស៊ី-អឺរ៉ុប និងអង្គការសហប្រជាជាតិ។ កិច្ចសន្ទនាតាមប្រព័ន្ធវីដេអូត្រូវបាន ធ្វើឡើងក្នុងបរិយាកាសស្និទ្ធសា្នលបំផុត ឆ្លុះបញ្ចាំងពីសាមគ្គីភាពជាភាតរភាព និងការយោគយល់គ្នាទៅវិញទៅមក រវាងប្រទេសទាំងពីរ ៕ ដោយ៖ ខា ដា | 2020-11-25T16:35:00+07:00 | dap-news.com | https://dap-news.com/national/2020/11/25/100699/ |
6f87d012-5d8b-4ffe-8077-b4bee50ce8b1 | ថ្ងៃទី ២៤ វិច្ឆិកា មានករណីឆ្លងជំងឺកូវីដ១៩ ថ្មីម្នាក់និងជាសះស្បើយ២នាក់ | No Content | 2020-11-25T14:14:00+07:00 | dap-news.com | https://dap-news.com/national/2020/11/25/100601/ |
6206aad4-79ad-4ffb-a102-7f7025a60c67 | ការធ្វើតេស្តឈាមទារក ដើម្បីរកជំងឺមេតាបូលិកពីកំណើត! | ការធ្វើតេស្តឈាមតាមរយៈការជួសកែងជើង គឺជាវិធីសាស្ត្រដ៏សាមញ្ញមួយ ដើម្បីរកជំងឺមេតាបូលិកពីកំណើត ដែលជំងឺនេះធ្វើឲ្យទារករបស់អ្នកបាត់បង់ការលូតលាស់ផ្នែកប្រាជ្ញា ស្មារតី ខុសពីក្មេងដទៃដែលមិនមានជំងឺនេះ ឬអាចធ្វើឲ្យទារកស្លាប់ បើយើងព្យាបាលមិនបានទាន់ពេលវេលា។ ១) ហេតុអ្វីការធ្វើតេស្តនេះ មានសារៈសំខាន់ចំពោះទារកទើបកើត? ការធ្វើតេស្តនេះ មានសារៈសំខាន់ចំពោះទារកទើបនឹងកើត ព្រោះទារកដែលមានជំងឺនេះ ភាគច្រើនមានលក្ខណៈធម្មតា គ្រូពេទ្យឯកទេសកុមារនិងទារក មិនអាចពិនិត្យមើលឃើញពីរោគសញ្ញារបស់ទារកនោះ តាមរយៈការពិនិត្យសុខភាពធម្មតាទេ។ នៅពេលរោគសញ្ញាចាប់ផ្តើម ឬកុមារចាប់ផ្តើមឈឺ នោះការព្យាបាលពុំមានប្រសិទ្ធភាពទេ គឺមិនអាចកែប្រែការបាត់បង់ ការលូតលាស់ស្មារតី និងប្រាជ្ញារបស់កុមារឲ្យវិលមករកភាពដើមវិញឡើយ។ ២) ការធ្វើតេស្តនេះ ត្រូវធ្វើនៅពេលណា? ការធ្វើតេស្តនេះ មានប្រសិទ្ធភាពល្អ គឺនៅចន្លោះទារកមានអាយុ ៤៨ម៉ោង ទៅ ៧២ម៉ោង ក្រោយកើត។ ៣) ការធ្វើតេស្ត ត្រូវធ្វើយ៉ាងដូចម្តេច? ការធ្វើតេស្តដោយប្រើវិធីសាស្ត្រដ៏សាមញ្ញមួយ គឺយកឈាមពីការជួសកែងជើងទារក ២ទៅ៣ដំណក់ ទៅផ្តិតលើក្រដាស។ ក្រដាស់តេស្តត្រូវទុកដាក់ឲ្យ បានល្អរយៈពេល ២៤ម៉ោង ឲ្យស្ងួតរួចយកទៅដាក់នៅមន្ទីរពិសោធន៍ ដើម្បីធ្វើការពិនិត្យមើល។ ៤) តើពេលណាយើងអាចដឹងពីលទ្ធផលនៃការធ្វើតេស្តនេះ? លទ្ធផលអាចទទួលបានក្នុងរយៈពេលពី ៧ថ្ងៃ ទៅ១៥ថ្ងៃ។ – លទ្ធផលវិជ្ជមាន មានន័យថាទារកប្រឈមនឹងជំងឺមេតាបូលិកខ្ពស់ – លទ្ធផលអវិជ្ជមាន មិនន័យថាទារកមិនប្រឈមនឹងជំងឺមេតាបូលិកទេ ៥) អ្វីដែលគួរធ្វើបន្ទាប់ពីលទ្ធផលវិជ្ជមាន? បើលទ្ធផលតេស្តបង្ហាញថា វិជ្ជមាន យើងត្រូវធ្វើតេស្តម្តងទៀត ដើម្បីបញ្ជាក់ពីលទ្ធផលតេស្តជាលើកទី២ និងដើម្បីធ្វើការព្យាបាលឲ្យទាន់ពេលវេលា។ ការព្យាបាលជំងឺមេតាបូលិក មានរយៈពេលយូរ ហើយការតាមដានក៏ដូចគ្នាដែរ ដែលជាលទ្ធផលកូនរបស់លោកអ្នក មានប្រាជ្ញាស្មារតីឆ្លាតវៃដូចធម្មតា។ សូមយកចិត្តទុកដាក់ចំពោះបុត្រធីតាលោកអ្នក ជៀសវាងកើតជំងឺមេតាបូលិកនេះ និងហួសពេលវេលា៕ | 2020-11-25T13:47:00+07:00 | kampucheathmey.com | https://www.kampucheathmey.com/sports/17776 |
449903a7-fafd-436f-bada-4910d6ef7069 | ជំងឺទឹកនោមផ្អែម និងជំងឺរបេង “ចំណុចប្រសព្វដ៏គ្រោះថ្នាក់មួយនៃជំងឺឆ្លង និងមិនឆ្លង” ! | ជំងឺរបេង គឺជាជំងឺឆ្លងដែលអាចកើតឡើងពីមនុស្សម្នាក់ទៅមនុស្សម្នាក់ តាមរយៈផ្លូវដកដង្ហើម ហើយជំងឺនេះ អាចកើតឡើងនៅស្ទើរតែគ្រប់សរីរាង្គនៃខ្លួនមនុស្សយើង។ ទម្រង់មួយ ក្នុងចំណោមទម្រង់ជាច្រើននៃ ជំងឺរបែងដែលកើតនៅលើមនុស្សយើងគឺរបេងសួត។ ស្របពេលមានកម្មវិធីជាតិនានា ដែលធ្វើការប្រយុទ្ធប្រឆាំង នៃការរីករាលដាលនៃជំងឺរបេង យើងសង្កេតឃើញផងដែរថា ចំនួន អ្នកកើតជំងឺទឹកនោមផ្អែមក៏ហាក់កើនឡើង។ ការហក់ឡើងទ្វេគុណនៃជំងឺទឹកនោមផ្អែម ធ្វើឲ្យអ្នកជំនាញនានាមានការបារម្ភ អំពីការរាលដាលជំងឺរបេងទៅអ្នកជំងឺទឹកនោមផ្អែម។ ដូចដែលយើងបានដឹងកន្លងមកហើយថា អ្នកជំងឺទឹកនោមផ្អែម ពួកគាត់អាចមានកាយសម្បទាថយចុះហេតុនេះហើយ មេរោគរបេងងាយនឹងជ្រៀតចូលក្នុងខ្លួនរបស់ពួកគាត់។ បើប្រៀបធៀបទៅនឹងអ្នកដែលមិនកើតជំងឺទឹកនោមផ្អែម អ្នកដែលមានជំងឺទឹកនោមផ្អែម អត្រាដែលអាចកើតមានជំងឺរបេងគឺ មានច្រើនជាង២ទៅ៣ដង ជាពិសេស គឺក្រុមអ្នកជំងឺទឹកនោមផ្អែម ដែលមិនបានព្យាបាល និងត្រួតពិនិត្យជាតិស្ករឲ្យបានត្រឹមត្រូវ។ ម្យ៉ាងវិញទៀតបើយើងប្រៀបធៀបអត្រាមរណៈនៃអ្នកដែលកើតរបេង និងមានទឹកនោមផ្អែម គឺខ្ពស់ជាង ៤ទៅ៥ដង ធៀបជាមួយអ្នកដែលកើតរបេងហើយគ្មានទឹកនោមផ្អែម។ហេតុដូចនេះ សម្រាប់អ្នកដែលមានជំងឺទឹកនោមផ្អែម គឺមានសារៈសំខាន់ណាស់ ដែលត្រូវស្វែងយល់ដឹង និងបង្ការរុករកជំងឺរបេង។ ក) តើនៅពេលណាអ្នក ជំងឺទឹកនោមផ្អែមសង្ស័យថា ខ្លួនគាត់អាចមានជំងឺរបេង? នៅពេលដែលអ្នកជំងឺទឹកនោមផ្អែម មានលេចចេញជារោគសញ្ញាដូចជា – អស់កម្លាំង ល្ហិតល្ហៃ ទទួលទានមិនបាន – ក្អកមានស្លេះលើសពី ៣ខែ – មានអារម្មណ៍ក្តៅខ្លួនស្ទិញៗជាពិសេសក្តៅខ្លួន នៅពេលរសៀល – ស្រកទម្ងន់ដោយឥតមូលហេតុ ខ) ការព្យាបាល ការព្យាបាលជំងឺរបេង ដែលកើតនៅលើអ្នកជំងឺទឹកនោមផ្អែមទាមទារឲ្យមានការចូលសហការគ្នា រវាងគ្រូពេទ្យជំនាញច្រើនផ្នែកដូចជា គ្រូពេទ្យឯកទេសខាងផ្នែកជំងឺឆ្លង គ្រូពេទ្យឯកទេសខាងផ្នែកជំងឺសួត និងគ្រូពេទ្យឯកទេសខាងផ្នែកទឹកនោមផ្អែមជាដើម ។ល។ មន្ទីរពេទ្យកាល់ម៉ែត មានគ្រប់ជំនាញឯកទេស ដែលអាចឲ្យលោកអ្នកមកធ្វើការប្រឹក្សាបាន ជាងនេះទៅទៀតយើងមានឧបករណ៍ និងសម្ភារៈទំនើបៗ សម្រាប់ពិនិត្យកំហាកដូចជា ការពិនិត្យដោយផ្ទាល់នៅលើកំហាក ការបណ្តុះរកមេរោគរបេងនៅក្នុងកំហាក និងការពិនិត្យតាមរបៀប Gene Xpert។ រីឯផ្នែករូបភាពវេជ្ជសាស្ត្រ យើងមានផងដែរ នៅការថតសួតដោយកាំរស្មីអ៊ិច ក៏ដូចជាម៉ាស៊ីនស៊ីធីស្កែនសម្រាប់ថតសួត ហើយលើសពីនេះទៅទៀត យើងមានឧបករណ៍សម្រាប់ឆ្លុះទងសួត ដែលអាចជួយសម្រួលក្រុមគ្រួពេទ្យ ក្នុងការបូមយកស្លេះ មកពិនិត្យក្នុងករណី ដែលអ្នកជំងឺមិនអាចខាកស្លេះចេញបាន។ «លោក លោកស្រីដែលមានជំងឺទឹកនោមផ្អែម និងមានអាការៈដូចបានរៀបរាប់ខាងលើ គួរគប្បីមកប្រឹក្សាជាមួយនឹងគ្រូពេទ្យជំនាញ នៅមន្ទីរពេទ្យកាល់ម៉ែត ដើម្បីវិភាគ រករោគវិនិច្ឆ័យជំងឺរបេង ឲ្យបានទាន់ពេលវេលា»៕ | 2020-11-25T09:52:00+07:00 | kampucheathmey.com | https://www.kampucheathmey.com/health/17602 |
1e35b5e1-c9cc-4f8c-8687-e7eda5c50eb8 | ពុះពាររាល់ឧបសគ្គ តាមរយៈអាជីវកម្មបែបសហគ្រិនភាព ក្នុងកំឡុងពេលជំងឺកូវីដ-១៩ | ភ្នំពេញ៖ កាលពីសប្តាហ៍កន្លងទៅ លោកឯកអគ្គរាជទូតរង Luke Arnold បានជួបជាមួយ លោកស្រី សៀង សុខចាន់ ដែលជាសហ គ្រិនមួយរូប ហើយក៏ជាអ្នកតំណាង ឱ្យជនមានពិការភាព នៅក្នុងខេត្តបាត់ដំបង។ នេះបើតាមការផ្សាយព័ត៌មានរបស់ស្ថានទូតអូស្ត្រាលីប្រចាំកម្ពុជា។ ដោយមានការគាំទ្រពី កម្មវិធីសហប្រតិបត្តិការអូស្ត្រាលី-កម្ពុជា ដើម្បីការផ្តល់សេវាប្រកបដោយនិរន្តរភាព និងសមធម៌ (ACCESS) របស់អូស្ត្រាលី លោកស្រី សុខចាន់ មានលទ្ធភាពទទួលបាននូវកម្ចី ដែលមិនត្រូវការវត្ថុបញ្ចាំ ដើម្បីពង្រីកមុខរបរកាត់ដេររបស់គាត់។ ទោះជាមានផលប៉ះពាល់ដល់ការបញ្ជាទិញ ដែលបណ្តាលមកពីជំងឺកូវីដ-១៩ ក៏ដោយ តែសុខចាន់ បានសម្របមុខរបររបស់គាត់ ហើយឥឡូវនេះគាត់បាន បន្ថែមជាការដេរម៉ាសការពារជំងឺកូវីដ-១៩ ដ៏ស្រស់ស្អាត។ លោកស្រី សុខចាន់ ដែលជាជនមានពិការភាពអង្គុយលើរទេះរុញ និងជាប្រធាន អង្គការវេទិកាស្ត្រីពិការក្នុងខេត្តបាត់ដំបង បានកោតសរសើរដល់កម្មវិធី ACCESS ដែលបានជួយរូបគាត់ ក្នុងការកសាងបណ្តាញទំនាក់ទំនង ជាមួយអាជ្ញាធរមូលដ្ឋាន។ គាត់បាននិយាយថា “ដោយឥឡូវនេះ ខ្ញុំស្គាល់អាជ្ញាធរមូលដ្ឋាន តាមរយៈការចូលរួមវគ្គបណ្តុះបណ្តាលផ្សេងៗ គាំទ្រដោយកម្មវិធី ACCESS ធ្វើឱ្យខ្ញុំមានទំនុកចិត្ត ក្នុងការធ្វើការជាមួយពួកគាត់ និងស្វែងរកការគាំទ្រពីពួកគាត់ ដើម្បីចាត់វិធានការផ្សេងៗ ធានាបាននូវបរិយាបន្នពិការភាព ដូចជាការបង្កលក្ខណៈងាយស្រួលនៅតាមអាគារសាធារណៈក្នុងខេត្តបាត់ដំបង សម្រាប់ជនមានពិការភាពប្រើរទេះរុញ” ៕ដោយ៖បញ្ញាស័ក្តិ | 2020-11-25T07:55:39+07:00 | cen.com.kh | https://cen.com.kh/archives/268641.html |
f2519608-70cf-4a86-8ea1-cec10d30fd25 | បុរសនេប៉ាល់ ០១ នាក់ ឆ្លងកូវីដនៅស្រុកកំណើតម្តង មកដល់កម្ពុជាតេស្តជាថ្មី ឆ្លងម្តងទៀត | ក្រសួងសុខាភិបាលបានបញ្ជាក់ករណីបុរសនេប៉ាល់ម្នាក់ ដែលជាបុគ្គលិកអង្គការក្រៅរដ្ឋាភិបាលមួយបានតេស្តឆ្លងកូវីដ ១៩។ បុរសរូបនេះមុនមកដល់ប្រទេសកម្ពុជាបានឆ្លងកូវីដម្តងរួចមកហើយ និងបានសម្រាកព្យាបាលនៅស្រុកកំណើតនិងតេស្តពីរលើកចុងក្រោយអវិជ្ជមាន។ ពេលមកដល់ប្រទេសកម្ពុជានៅថ្ងៃ ១២ វិច្ឆិកា ការតេស្តលើកទីមួយអវិជ្ជមាន ប៉ុន្តែតេស្តលើកទីពីនៅថ្ងៃ ១៣ វិច្ឆិកា ក៏រកឃើញមានវិជ្ជមានកូវីដ ១៩ ម្តងទៀត។ ជាមួយគ្នានេះ នៅព្រឹកនេះក្រសួងក៏ប្រកាសអ្នកជំងឺ ០២ នាក់ទៀតបានជាសះស្បើយ ដែលម្នាក់ជាបុរសខ្មែររស់នៅស្រុកល្វាឯមខេត្តកណ្តាល និងម្នាក់ទៀតជាបុរសជនជាតិអាមេរិកស្នាក់នៅអាផាតមិនមួយនៅរាជធានីភ្នំពេញ៕ | 2020-11-25T07:21:00+07:00 | kampucheathmey.com | https://www.kampucheathmey.com/local-news/17533 |
f063ec0f-51c1-40cb-b54d-7c188a0e40d9 | កិច្ចប្រជុំពហុភាគីមេបញ្ជាការកងទ័ពជើងគោកអាស៊ានលើកទី២១ប្រធានបទ“ភាពស្អិតរមួតនិងការ ឆ្លើយតបចំពោះមុខការប្រែប្រួលបញ្ហាសន្តិសុខតំបន់ស្របតាមគន្លងបែបបទថ្មី ក្រោយការរាតត្បាត នៃជំងឺកូវីដ-១៩” | ភ្នំពេញ ៖ កិច្ចប្រជុំនេះធ្វើឡើងនៅថ្ងៃទី២៤ ខែវិច្ឆិកា ឆ្នាំ២០២០ នៅទីបញ្ជាការកងទ័ពជើងគោក នៃកងយោធពលខេមរភូមិន្ទឯកឧត្តម ឧត្តមសេនីយ៍ឯក ហ៊ុន ម៉ាណែត អគ្គមេបញ្ជាការរង នៃកងយោធពលខេមរភូមិន្ទមេបញ្ជាការកងទ័ពជើងគោក រួមជាមួយនឹងមេបញ្ជាការកងទ័ពជើងគោក នៃបណ្តាប្រទេសអាស៊ានទាំង៩ផ្សេងទៀតបានអញ្ជើញចូលរួមកិច្ចប្រជុំពហុភាគីមេបញ្ជាការកងទ័ពជើងគោកអាស៊ានលើកទី២១តាមរយៈប្រព័ន្ធវីដេអូ ។ កិច្ចប្រជុំកំពូលនេះរៀបចំឡើងក្រោមការសម្របសម្រួលរបស់កងទ័ពជើងគោកប្រ៊ុយណេជាប្រធាននៃកិច្ចប្រជុំនិងក្រោមប្រធានបទ“ភាពស្អិតរមួតនិងការឆ្លើយតបរបស់កងទ័ពជើងគោកនៃបណ្តាប្រទេសអាស៊ាននៅចំពោះមុខការប្រែប្រួលបញ្ហាសន្តិសុខតំបន់ស្របតាមគន្លងបែបបទថ្មីក្រោយការរាតត្បាតនៃជំងឺកូវីដ-១៩”។ ថ្លែងនៅក្នុងអំឡុងពេលកិច្ចប្រជុំនេះឧត្តមសេនីយ៍ឯក ហ៊ុន ម៉ាណែត ក៏បានគូសបញ្ជាក់អំពីភាពជោគជ័យរបស់កម្ពុជានៅក្នុងការគ្រប់គ្រងស្ថានភាពនៃវិបត្តិជំងឺកូវីដ-១៩ ស្របពេលដែលថ្មីៗនេះ ការិយាល័យចក្ខុវិស័យសេដ្ឋកិច្ចរបស់ប្រទេសសេណេហ្គាល់ បានចាត់ចំណាត់ថ្នាក់កម្ពុជាជាប្រទេសលេខ ៣ ក្នុងចំណោម១៦៦ប្រទេសក្នុងពិភពលោក និងជាប្រទេសលេខ ១ នៅក្នុងទ្វីបអាស៊ី ចំពោះប្រសិទ្ធភាពនៃការគ្រប់គ្រងការរីករាលដាលនៃជំងឺកូវីដ-១៩និងផលប៉ះពាល់និងបានសង្កត់ធ្ងន់ថា ភាពជោគជ័យនេះ មិនមែនជាការចៃដន្យនោះទេ។ ឯកឧត្តមបន្តថាជាក់ស្តែងណាស់គឺជាជោគជ័យដែលកើតឡើងដោយសមត្ថភាពនៃការគ្រប់គ្រងប្រកបដោយប្រសិទ្ធភាព និងទាន់ពេលវេលា របស់រាជរដ្ឋាភិបាលកម្ពុជាលើស្ថានភាពនៃវិបត្តិនេះ តាមរយៈការដាក់ចេញនូវវិធានការឆ្លើយតបជាច្រើនប្រកបដោយភាពម៉ឺងម៉ាត់។ នៅក្នុងកិច្ចប្រជុំនេះ មេបញ្ជាការកងទ័ពជើងគោក នៃបណ្តាប្រទេសអាស៊ាន បានកត់សម្គាល់អំពីបញ្ហាប្រឈមរួមរបស់កងទ័ពនៅចំពោះមុខវិបត្តិនៃជំងឺរាតត្បាតសាកលកូវីដ-១៩ដែលធ្វើឱ្យកងទ័ពនៃប្រទេសនីមួយៗត្រូវរ៉ាប់រងទទួលខុសត្រូវលើការងារច្រើនក្នុងពេលតែមួយ។ក្នុងនោះក្រៅពីការខិតខំបំពេញភារកិច្ចស្នូលជាប្រចាំដោយត្រូវធ្វើយ៉ាងណារក្សាឱ្យការបំពេញការងារប្រព្រឹត្តទៅជាធម្មតាទាំងការងារប្រតិបត្តិការ,ការងារហ្វឹកហ្វឺន និងកិច្ចសហការផ្សេងៗ ស្របតាមគន្លងបែបបទថ្មីនៃជំងឺកូវីដ-១៩កងទ័ពក៏ត្រូវមានភារកិច្ចចូលរួមជាមួយរដ្ឋាភិបាលក្នុងការប្រយុទ្ធប្រឆាំងនឹងការរាតត្បាតនៃជំងឺនេះ ដើម្បីការពារសុខភាព និងអាយុជីវិតប្រជាជន។ គួរបញ្ជាក់ថា កិច្ចប្រជុំនេះ គឺជាការជួបប្រជុំលើកទី២ តាមរយៈប្រព័ន្ធវីដេអូរវាងមេបញ្ជាការកងទ័ពជើងគោក នៃបណ្តាប្រទេសអាស៊ាន បន្ទាប់ពីជំនួបពិសេសកាលពីខែកញ្ញា ឆ្នាំ២០២០ កន្លងទៅ៕ ដោយ៖ CEN | 2020-11-25T07:03:14+07:00 | cen.com.kh | https://cen.com.kh/archives/268592.html |
155558a0-c1ee-4850-94d4-77ab0ecf1989 | អឺរ៉ុបស្វះស្វែងរកវិធីទប់ស្កាត់ការរាតត្បាតកូវីដ១៩ជាថ្មី នៅជិតថ្ងៃបុណ្យរដូវត្រជាក់ | ប្រទេសអង់គ្លេសបានប្រកាសនៅថ្ងៃអង្គារថា អ្នកដំណើរមកពីបរទេសអាចធ្វើចត្តាឡីស័កតិចជាង១៤ថ្ងៃ ប្រសិនបើការធ្វើតេស្តឃើញអវិជ្ជមានកូវីដ១៩ បន្ទាប់ពីពួកគេបានមកដល់ប៉ុន្មានថ្ងៃ។ ច្បាប់នាពេលបច្ចុប្បន្នតម្រូវឱ្យមានការនៅដាច់ពីគេរយៈពេល១៤ថ្ងៃ។ ចាប់ពីថ្ងៃទី១៥ ខែធ្នូ អ្នកធ្វើដំណើរនឹងមានជម្រើសបង់ថ្លៃការធ្វើតេស្តបន្ទាប់ពីរយៈពេល៥ថ្ងៃ ហើយប្រសិនបើការធ្វើតេស្តអវិជ្ជមានពួកគេនឹងមានជម្រើសក្នុងការបញ្ចប់ភាពនៅដាច់ពីគេ។ ចំណែកនៅប្រទេសអាល្លឺម៉ង់វិញ មន្រ្តីនៅក្នុងរដ្ឋចំនួន១៦កំពុងគិតគូរអំពីបុណ្យណូអែលនិងរកវិធីដើម្បីធ្វើឱ្យមានសុវត្ថិភាពសម្រាប់ក្រុមគ្រួសារជួបជុំគ្នា។ រដ្ឋនានាបានឯកភាពគ្នាលើសំណើររឹតបន្តឹងសកម្មភាពសង្គមនៅប៉ុន្មានសប្តាហ៍មុនថ្ងៃឈប់សម្រាកដើម្បីបន្ថយការរីករាលដាលវីរុសនេះ ហើយបន្ទាប់មកបន្ធូរបន្ថយច្បាប់ដើម្បីអនុញ្ញាតឱ្យមានការជួបជុំក្រុមតូចៗ។ មន្ត្រីគ្រោងនឹងពិភាក្សាអំពីផែនការនេះជាមួយអធិការបតីអាល្លឺម៉ង់អ្នកស្រី Angela Merkel នៅថ្ងៃពុធ។ នាយករដ្ឋមន្រ្តីអ៊ីតាលីលោក Giuseppe Conte បានសម្តែងការព្រួយបារម្ភអំពីបុណ្យណូអែលដោយនិយាយនៅថ្ងៃអង្គារថា ពលរដ្ឋមិនគួរមានគម្រោងធ្វើដំណើរទៅជិះស្គីទេ។ ប្រទេសអ៊ីតាលីគឺជាប្រទេសមួយដែលរងគ្រោះខ្លាំងជាងគេបំផុតនៅដំណាក់កាលដំបូងនៃជំងឺរាតត្បាតនេះ ហើយកាលពីថ្ងៃច័ន្ទបានក្លាយជាប្រទេសទី៦លើពិភពលោកដែលមានចំនួនអ្នកស្លាប់លើស៥០.០០០នាក់។ អេស្ប៉ាញដែលជាកន្លែងផ្ទុះរាតត្បាតដំបូងមួយទៀត ត្រូវបានគេមើលឃើញថា មានការធ្លាក់ចុះយ៉ាងខ្លាំងនៃវិស័យទេសចរណ៍នៅតំបន់ជាច្រើន៕ | 2020-11-25T07:00:00+07:00 | khmer.voanews.com | https://khmer.voanews.com/a/europe-tries-to-curb-second-wave-ahead-of-winter-holidays/5674929.html |
1a9b3acd-5dad-4a64-aee9-a6fa225518c4 | ក្រុមហ៊ុនផលិតស្រោមដៃកៅស៊ូធំបំផុតក្នុងពិភពលោក កាត់បន្ថយការផលិតដោយសារជំងឺកូវីដ១៩ | មន្ត្រីនៅក្នុងប្រទេសម៉ាឡេស៊ីបាននិយាយថា ក្រុមហ៊ុនផលិតស្រោមដៃកៅស៊ូធំជាងគេបំផុតក្នុងពិភពលោក នឹងបិទរោងចក្ររបស់ខ្លួនចំនួន ២៨ បន្ទាប់ពីកម្មករជាង ២.០០០ នាក់ ធ្វើតេស្តឃើញថា ឆ្លងជំងឺកូវីដ១៩។ រដ្ឋាភិបាលម៉ាឡេស៊ីបានបញ្ជាឲ្យក្រុមហ៊ុន Top Glove បិទរោងចក្រទាំងនោះតាមដំណាក់កាល ដើម្បីអនុញ្ញាតឲ្យកម្មករទាំងអស់ទទួលបានការធ្វើតេស្តរកជំងឺកូវីដ១៩ និងការធ្វើចត្តាឡីស័កចំពោះអ្នកណាដែលបានឆ្លងជំងឺនេះ។ ក្រសួងសុខាភិបាលបានរាយការណ៍ថា កម្មករចំនួន ២.៤៥៣ នាក់ ត្រូវបានរកឃើញថាឆ្លងជំងឺកូវីដ១៩ បន្ទាប់ពីមានការធ្វើតេស្តលើកម្មករជាង ៥.៧០០ នាក់មក។ រដ្ឋាភិបាលម៉ាឡេស៊ី បានរាយការណ៍អំពីការកើនឡើងខ្លាំងនៃករណីឆ្លងជំងឺកូវីដ១៩ នៅក្នុងតំបន់ឧស្សាហកម្មក្រៅទីក្រុងគូឡាឡាំពួរ ដែលជាតំបន់ទីតាំងរបស់រោងចក្រផលិតស្រោមដៃទាំងនេះ និងកន្លែងស្នាក់នៅរបស់កម្មកររោងចក្រ។ ក្រុមហ៊ុន Top Glove បានឲ្យដឹងនៅក្នុងសេចក្ដីថ្លែងការណ៍ថា ខ្លួននឹង «សហការយ៉ាងពេញទំហឹងជាមួយនឹងអាជ្ញាធរពាក់ព័ន្ធ ដើម្បីអនុវត្តការបិទរោងចក្រជាបណ្ដោះអាសន្ន» និងថា ដំណើរការបិទរោងចក្រទាំងនេះ បានចាប់ផ្ដើមហើយ។ ក្រុមហ៊ុននេះបានឲ្យដឹងទៀតថា នឹងមានការពន្យារពេលបញ្ជូនទំនិញទៅគោលដៅពី ២ ទៅ ៤ សប្ដាហ៍ ដោយសារការបិទរោងចក្រនេះ។ ក្រុមហ៊ុន Top Glove បានបញ្ជាក់ថា ខ្លួនផលិតស្រោមដៃបានចំនួន ៩០ ពាន់លានស្រោមដៃក្នុងមួយឆ្នាំ ហើយគ្រប់គ្រងជាង ២៥% នៃចំណែកទីផ្សារស្រោមដៃវះកាត់នៅក្នុងពិភពលោក។ ក្រុមហ៊ុននេះ មានកម្មករប្រមាណ ២១.០០០ នាក់នៅក្នុងប្រទេសម៉ាឡេស៊ី ថៃ វៀតណាម និងចិន ហើយនាំចេញផលិតផលរបស់ខ្លួនទៅកាន់ប្រទេសចំនួន ១៩៥៕ | 2020-11-25T07:00:00+07:00 | khmer.voanews.com | https://khmer.voanews.com/a/world-s-largest-rubber-glove-maker-cuts-production-due-to-covid-19-outbreak/5675940.html |
27d56545-604c-427e-b3ef-d3ff17c5069f | ឧត្តមសេនីយ៍ឯក រ័ត្ន ស៊្រាង រួមចំណែកជួយដល់កុមារ មានជំងឺឈាមរាវម្នាក់ នៅមន្ទីរពេទ្យកុមារជាតិ | លោកឧត្តមសេនីយ៍ឯក រ័ត្ន ស៊្រាង មេបញ្ជាការរងកងរាជអាវុធហត្ថលើផ្ទៃប្រទេស និងជាមេបញ្ជាការកងរាជអាវុធហត្ថរាជធានីភ្នំពេញ នារសៀលថ្ងៃទី២៣ ខែវិច្ឆិកា ឆ្នាំ២០២០ បានចាត់ឲ្យក្រុមការងារកងរាជអាវុធហត្ថរាជធានីភ្នំពេញចំនួន៣នាក់ ទៅចូលរួមបរិច្ចាគឈាមជួយដល់កុមារម្នាក់ឈ្មោះ យី សេងឡុង មានអាយុ១៤ឆ្នាំ ដែលមានជំងឺហេម៉ូហ្វីលា ឬជំងឺឈាមក្រកក ឬឈាមរាវ កំពុងសម្រាកព្យាបាលនៅមន្ទីរពេទ្យកុមារជាតិ។ ការចាត់ក្រុមការងាររបស់អាវុធហត្ថរាជធានីភ្នំពេញ ទៅបរិច្ចាគឈាមជួយដល់ប្អូនប្រុសខាងលើនេះ ធ្វើឡើងក្រោយពេលលោកឧត្តមសេនីយ៍ឯក រ័ត្ន ស៊្រាង បានឃើញសារព័ត៌មានមួយប្រកាស ស្វែងរកអ្នកស្ម័គ្រចិត្តដើម្បីបរិច្ចាគឈាមជួយដល់ប្អូនប្រុសដែលកំពុងខ្វះឈាម។ លោកឧត្តមសេនីយ៍ឯក រ័ត្ន ស៊្រាង បានកោតសរសើរដល់មន្ទីរពេទ្យកុមារជាតិ ដែលបានមើលថែរកុមារក្នុងរយៈពេលកន្លងមក ដោយទទួលព្យាបាលមិនគិតប្រាក់ និងយកចិត្តទុកដាក់ព្យាបាល បន្តទៅមុខទៀត។ លើសពីនេះទៅទៀត លោកឧត្តមសេនីយ៍ឯក ថែមទាំងសរសេរឲ្យដឹងថា លោកក៏ចាត់ឲ្យក្រុមការងារនាំយកនូវអំណោយឧបត្ថម្ភ ចំនួន ១,០០០,០០០រៀល ភេសជ្ជៈ០៣កេស ចាហួយ០១កេស ដើម្បីសួរសុខទុក្ខកុមារ យី សេងឡុង ផងដែរ៕ | 2020-11-25T00:33:00+07:00 | freshnewsasia.com | https://m.freshnewsasia.com/index.php/en/localnews/177893-2020-11-24-10-33-31.html |
8bb95856-aaeb-419c-9383-4955785de622 | ឥណ្ឌាធូរស្រាលក្រោយមើលឃើញអត្រាឆ្លង និងស្លាប់ប្រចាំថ្ងៃដោយជំងឺកូវីដ-១៩ «ធ្លាក់ចុះវិញ» (Video inside) | ទិន្នន័យចុងក្រោយចេញផ្សាយដោយ ក្រសួងសុខាភិបាលឥណ្ឌា នៅថ្ងៃអង្គារនេះបានបង្ហាញឲ្យឃើញថា ករណីឆ្លង COVID-19 នៅទូទាំងប្រទេសបានកើនឡើងដល់ ៩,១៧៧,៨៤០ករណីហើយ ខណៈអត្រាឆ្លងប្រចាំថ្ងៃបានធ្លាក់ចុះ។ នេះបើតាមការចេញផ្សាយ ដោយសារព័ត៌មានចិនស៊ីនហួរ នៅរសៀលថ្ងៃអង្គារ ទី២៤ ខែវិច្ឆិកា ឆ្នាំ២០២០។ ក្នុងរយៈពេល ២៤ម៉ោងចុងក្រោយនេះ ក្រសួងសុខាភិបាលឥណ្ឌា បានរកឃើញករណីឆ្លង COVID-19 ថ្មីៗចំនួន ៣៧,៩៧៥ករណីបន្ថែមទៀត ខណៈអ្នកស្លាប់ថ្មីចំនួន ៤៨០នាក់ក៏ត្រូវបានរាយការណ៍ ក្នុងរយៈពេលដូចគ្នាផងដែរ ដែលនាំឲ្យចំនួនអ្នកស្លាប់សរុបកើនឡើងដល់ ១៣៤,២១៨នាក់។ នេះជាលើកទីមួយហើយ ក្នុងរយៈពេលជិតមួយសប្តាហ៍កន្លងទៅនេះ ដែលករណីឆ្លង COVID-19 ប្រចាំថ្ងៃបានធ្លាក់ចុះក្រោម ៤០,០០០ករណី ស្របពេលការស្លាប់ប្រចាំថ្ងៃ ក៏បានធ្លាក់ចុះក្រោម ៥០០នាក់ផងដែរ។ ដោយឡែកចំនួនអ្នកជាសះស្បើយ បានកើនឡើងដល់ ៨,៦០៤,៩៥៥នាក់។ គួរបញ្ជាក់ថា ប៉ុន្មានសប្ដាហ៍កន្លងទៅនេះរដ្ឋាភិបាលឥណ្ឌា បានផ្ដោតការយកចិត្តទុកដាក់យ៉ាងខ្លាំង ក្នុងការបង្កើនយុទ្ធនាការធ្វើតេស្តរក COVID-19 នៅក្នុងប្រទេសមានប្រជាជនច្រើនបំផុត លំដាប់លេខ ២ លើលោកមួយនេះ។ បើតាមក្រុមប្រឹក្សាស្រាវជ្រាវវេជ្ជសាស្រ្តឥណ្ឌាហៅកាត់ថា ICMR បានឲ្យដឹងថា គិតត្រឹមថ្ងៃចន្ទម្សិលមិញនេះ ប្រទេសឥណ្ឌាបានពិនិត្យសំណាករក COVID-19 លើមនុស្សសរុបចំនួនជាង ១៣៣លាននាក់៕ | 2020-11-24T23:28:00+07:00 | freshnewsasia.com | https://m.freshnewsasia.com/index.php/en/internationalnews/177883-2020-11-24-09-28-20.html |
55cf1901-5b2b-4d4f-aebb-8624479e7441 | រដ្ឋមន្ដ្រីសុខាភិបាល ប្រាប់វេទិកាអាស៊ាន ចិនថា កម្ពុជា គឺជាប្រទេសមួយ ក្នុងអាស៊ាន ដែលគ្រប់គ្រងជំងឺកូវីដ-១៩ បានជោគជ័យ | ភ្នំពេញ ៖ លោក ម៉ម ប៊ុនហេង រដ្ឋមន្ដ្រីក្រសួងសុខាភិបាល បានប្រាប់វេទិកាអាស៊ាន ចិនថា កម្ពុជា គឺជាប្រទេសមួយ ក្នុងចំណោមប្រទេស អាស៊ាន ដែលគ្រប់គ្រងទប់ស្កាត់ និងឆ្លើយតបការរីករាលដាលជំងឺកូវីដ-១៩ ទទួលបានជោគជ័យ ក្រោមការដឹកនាំ របស់សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា ។ នេះបើយោងតាមសេចក្ដី ប្រកាសព័ត៌មាន របស់ក្រសួងសុខាភិបាល ។ ក្នុងវេទិកាអាស៊ានចិន លើកទី៣ ស្តីពី «កិច្ចសហប្រតិបត្តិការ លើវិស័យសុខាភិបាល» តាមរយៈប្រព័ន្ធវីដេអូសន្និសីទ នៅថ្ងៃទី២៤ ខែវិច្ឆិកា ឆ្នាំ២០២០ លោក ម៉ម ប៊ុនហេង បានថ្លែងថា ការប្តេជាចិត្តផ្នែកនយោបាយ និងភាពជាអ្នកដឹកនាំ របស់រាជរដ្ឋាភិបាល ដែលត្រូវបានទទួលស្គាល់ថា ជាប្រទេសតូចតែមានបេះដូង ទូលាយ ការគ្រប់គ្រងព្រឹត្តិការណ៍ ទទួលឲ្យនាវាទេសចរណ៍ វ៉ែស្ទ័រដាម (Westerdam Cruise Ship) ចូលចតនៅកម្ពុជា កាលពីខែកុម្ភៈ ឆ្នាំ២០២០ បាន ជោគជ័យ ជាភ័ស្តុតាងយ៉ាងច្បាស់ បានបង្ហាញពីសកម្មភាព មនុស្សធម៌ និងការគោរពសិទ្ធិមនុស្ស ព្រមទាំងការសាមគ្គី ភាពអន្តរជាតិរបស់ សម្តេចតេជោហ៊ុន សែន នាយករដ្ឋមន្រ្តីនៃកម្ពុជា ដែលត្រូវបានគេទទួលស្គាល់ជាសកល ជាពិសេ ស អង្គការសុខភាពពិភពលោក ។ លោកបន្ដថា ថ្មីៗនេះ ភាពលេចធ្លោនៃស្នាដៃគ្រប់គ្រងការរីករាលដាលនៃជំងឺកូវីត-១៩ នៅកម្ពុជាត្រូវបានកត់សម្គាល់ ដោយការិយាល័យចក្ខុវិស័យសេដ្ឋកិច្ច (Bureau de Prospective Economique) តាមរយៈការវាស់វែង និងប្រៀប ធៀបនូវសន្ទស្សន៍ នៃការគ្រប់គ្រងស្ថានភាព រាលដាលជំងឺកូវីដ-១៩ ក្នុងចំណោមប្រទេសចំនួន១៦៦ នៅលើពិភព លោក កម្ពុជាបានទទួលបានចំណាត់ថ្នាក់លេខ៣ ។ ដោយប្រើសន្ទស្សន៍ដដែល បើប្រៀបធៀប តែក្នុងទ្វីបអាស៊ី ព្រះរាជាណាចក្រកម្ពុជា បានទទួលចំណាត់ថ្នាក់លេខ១ ក្នុងការគ្រប់គ្រងស្ថានភាព នៃការរាលដាលនៃជំងឺកូវីដ-១៩ ។ លោកបញ្ជាក់យ៉ាងដូច្នេះ ថា «កម្ពុជា គឺជាប្រទេសមួយ ក្នុងចំណោមប្រទេសអាស៊ាន ដែលគ្រប់គ្រងទប់ស្កាត់ និងឆ្លើយ តបការរីករាលដាលជំងឺកូវីដ-១៩ បានជោគជ័យ ក្រោមការដឹកនាំដ៏ឈ្លាសវៃ និងប្រកបដោយគតិបណ្ឌិតរបស់ សម្តេច តេជោ ហ៊ុន សែន នាយករដ្ឋមន្រ្តីនៃកម្ពុជា ដែលបានដឹកនាំផ្ទាល់គណៈកម្មាការជាតិ ដើម្បីប្រយុទ្ធនឹងជំងឺកូវីដ-១៩ និងមានគណៈកម្មការអន្តរក្រសួង ព្រមទាំងគណៈកម្មការថ្នាក់ក្រោមជាតិ ដើម្បីប្រយុទ្ធនឹងជំងឺកូវីដ-១៩ ជាសេនាធិការ បានដើរតួនាទីយ៉ាងសំខាន់ ក្នុងការឆ្លើយតប ដឹកនាំ និងសម្របសម្រួលអនុវត្តវិធានការនានា នៅទូទាំងរាជរដ្ឋាភិបាល និងសង្គមទាំងមូល ដូចជាការពិនិត្យសុខភាពអ្នកឆ្លងកាត់ព្រំដែន ការធ្វើចត្តាឡីស័កបានត្រឹមត្រូវ ការតាមដានអ្នកដែល ពាក់ព័ន្ធទាំងផ្ទាល់ និងប្រយោល អន្តរាគមន៍មិនមែនឱសថ កាត់បន្ថយហានិភ័យសុខភាពសាធារណៈ គាំទ្រវិធានការ អប់រំសុខភាពដល់សហគមន៍ កាត់បន្ថយផលប៉ះពាល់ដល់សង្គម និងសេដ្ឋកិច្ច ក៏ដូចជា គាំទ្រដល់ការបន្តសកម្មភាព សេដ្ឋកិច្ច»។ រដ្ឋមន្ដ្រីក្រសួងសុខាភិបាលលើកឡើងថា ការវិនិយោគកន្លងមកក្នុងការត្រៀមបម្រុង និងលទ្ធផលប្រព័ន្ធសន្តិសុខ សុខភាព។ ក្រុមឆ្លើយតបរហ័សរបស់ប្រទេសកម្ពុជា ត្រូវបានបង្កើតឡើង។ ការបណ្តុះបណ្តាលដល់មន្រ្តីសុខាភិបាល ផ្នែកការគ្រប់គ្រង ការថែទាំ និងបង្ការការឆ្លង ដែលបានក្លាយជាកម្លាំងពលកម្មសុខភាពសាធារណៈ ស្នូលសម្រាប់ឆ្លើយតបនឹងជំងឺកូវីដ-១៩ របស់ប្រទេសកម្ពុជា។ លោករដ្ឋមន្រ្តី បានសង្គត់ធ្ងន់ថា ប្រទេសកម្ពុជាគាំទ្រយ៉ាងពេញទំហឹង ចំពោះភាព ជាអ្នកដឹកនាំ គ្រប់គ្រង ទប់ស្កាត់និងឆ្លើយតបបានទាន់ ពេលវេលារបស់គណៈកម្មាធិការ សុខាភិបាលសាធារណរដ្ឋប្រជាមានិតចិន និងការសម្រប សម្រួល របស់អង្គការសុខភាពពិភពលោក ក្នុងការឆ្លើយតបជាសកលទៅនឹងជំងឺកូវីដ-១៩ ក៏ដូចជាការចូលរួម របស់ប្រទេស សមាជិកអាស៊ានទាំងអស់ ដែលបានសហការចូលរួមប្រយុទ្ធនឹងជំងឺកូវីដ-១៩ ។ សូមរំលឹកថា គិតត្រឹមថ្ងៃទី២៤ ខែវិច្ឆិកា ឆ្នាំ២០២០ កម្ពុជាមានអ្នកឆ្លងជំងឺកូវីដ-១៩ ចំនួន៣០៦នាក់ ក្នុងនោះ អ្នកព្យាបាលជាសះស្បើយ ចំនួន២៩៦នាក់ និងកំពុងសម្រាកព្យាបាល នៅមន្ទីរពេទ្យ ចំនួន១០នាក់ ៕ ដោយ ៖ អេង ប៊ូឆេង | 2020-11-24T23:20:00+07:00 | dap-news.com | https://dap-news.com/national/2020/11/24/100537/ |
af62cafa-8d9c-4695-a6eb-7a42123f0783 | លោកនាយករដ្ឋមន្ត្រី Belize «ឆ្លងជំងឺកូវីដ-១៩» និងកំពុងទទួលការព្យាបាល (Video inside) | នាយករដ្ឋមន្ត្រីនៃប្រទេស បេលីស (Belize) លោក ចន ប្រាយសេណូ (John Briceno) ត្រូវបានធ្វើតេស្ដ «វិជ្ជមាន» ចំពោះជំងឺរាតត្បាត COVID-19 ខណៈប្រទេសជាប់សមុទ្រការីបៀនមួយនេះ កំពុងប្រយុទ្ធប្រឆាំងជំងឺនេះយ៉ាងស្វិតស្វាញ។ នេះបើតាមប្រភពពីការិយាល័យនាយកដ្ឋមន្ត្រី ដកស្រង់ចេញ និងផ្សាយដោយទីភ្នាក់ងារព័ត៌មានចិនស៊ីនហួ នៅរសៀលថ្ងៃអង្គារ ទី២៤ ខែវិច្ឆិកា ឆ្នាំ២០២០។ នៅក្នុងសេចក្ដីថ្លែងការណ៍នៃការិយាល័យនាយកដ្ឋមន្ត្រីប្រទេស Belize បានបញ្ជាក់ទៀតថា លោកនាយករដ្ឋមន្ត្រី Briceno នឹងបន្តស្ថិតនៅដាច់ដោយឡែកពីគេឯង ក្នុងរយៈពេល ០២សប្ដាហ៍ ដើម្បីទទួលការព្យាបាល ហើយលោកនឹងទទួលការធ្វើតេស្ដជាបន្តបន្ទាប់ ទៅតាមក្បួនច្បាប់វេជ្ជសាស្ត្រ។ គួរបញ្ជាក់ថា បើតាមសាកលវិទ្យាល័យអាមេរិក ចន ហប់ឃីនស៍ (Johns Hopkins) ប្រទេស Belize មានអ្នកឆ្លង COVID-19 សរុប ៥,១៨៣ករណីក្នុងនោះស្លាប់ ១១៦នាក់។ Belize ដែលមានព្រំដែនជាប់ប្រទេសហ្គាតេម៉ាឡា មិចស៊ីកូ និងដែនសមុទ្រការីបៀន មានប្រជាជនសរុបមិនដល់ ៤០០,០០០នាក់ឡើយ កំពុងរស់នៅលើផ្ទៃដីសរុប ២២,៩៦៦គីឡូម៉ែត្រក្រឡា៕ | 2020-11-24T22:38:00+07:00 | freshnewsasia.com | https://m.freshnewsasia.com/index.php/en/internationalnews/177872-2020-11-24-08-38-07.html |
3b55da1d-648a-4625-aae3-2ed79f44f35a | កម្ពុជាលើកយកភាពជោគជ័យ លើការគ្រប់គ្រង ទប់ស្កាត់ និងឆ្លើយតបការរីករាលដាលជំងឺកូវីដ១៩ ប្រាប់វេទិកាអាស៊ានចិន លើកទី៣ (Video inside) | លោសាស្ត្រាចារ្យ ម៉ម ប៊ុនហេង រដ្ឋមន្រ្តីក្រសួងសុខាភិបាលកម្ពុជា នៅព្រឹកថ្ងៃទី២៤ ខែវិចិ្ឆកា ឆ្នាំ២០២០នេះ បានអញ្ជើញចូលរួមវេទិកាអាស៊ានចិន លើកទី៣ ស្តីពីកិច្ចសហប្រតិបត្តិការ លើវិស័យសុខាភិបាល តាមរយៈប្រព័ន្ធវីដេអូសន្និសីទ។ ក្នុងវេទិកានេះ លោករដ្ឋមន្ត្រី ម៉ម ប៊ុនហេង បានលើកយកពីភាពជោគជ័យ លើការគ្រប់គ្រងទប់ស្កាត់ និងឆ្លើយតបការរីករាលដាលជំងឺកូវីដ-១៩ ក្រោមការដឹកនាំដ៏ឈ្លាសវៃ និងប្រកបដោយគតិបណ្ឌិតរបស់ សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា ក្នុងប្រាប់វេទិកាអាស៊ានចិន លើកទី៣។ កម្ពុជា ក៏ប្រកាសគាំទ្រចិន ដែលបានឆ្លើយតបបានទាន់ពេលវេលា ក្នុងការឆ្លើយតបជាសកលទៅនឹងជំងឺកូវីដ-១៩ ផងដែរ។ សាធារណរដ្ឋប្រជាមានិតចិន តែងតែរៀបចំវេទិកានេះ ជាទៀងទាត់រៀងរាល់ពីរឆ្នាំម្តង នៅទីក្រុងណាននីង ខេត្តក្វាងស៊ី តែដោយស្ថានភាពនៃការរីករាលដាលនៃជំងឺកូវីដ-១៩ វេទិកាឆ្នាំនេះ ត្រូវបានរៀបចំតាមរយៈប្រព័ន្ធវីដេអូសន្និសីទ ដែលមានការចូលរួមពីរដ្ឋមន្រ្តីសុខាភិបាល ប្រទេសសមាជិកអាស៊ានទាំង១០ និងរដ្ឋមន្រ្តីនៃគណៈកម្មាធិការសុខាភិបាលចិន និងប្រតិភូអម។ វេទិកានេះ ត្រូវបានរៀបចំឡើងក្នុងគោលបំណងចែករំលែកបទពិសោធន៍ ចំណេះដឹង ព្រមទាំងកំណត់អាទិភាពនៃកិច្ចសហប្រតិបត្តិការ រវាងអាស៊ានចិន ជាពិសេសប្រធានបទឆ្នាំ២០២០នេះ ផ្តោតលើ «ការប្រយុទ្ធនឹងជំងឺកូវីដ-១៩»។ ការប្តេជាចិត្តផ្នែកនយោបាយ និងភាពជាអ្នកដឹកនាំរបស់រាជរដ្ឋាភិបាល ដែលត្រូវបានទទួលស្គាល់ថា ជាប្រទេសតូចតែមានបេះដូងទូលាយ៖ ការគ្រប់គ្រងព្រឹត្តិការណ៍ទទួលឱ្យនាវាទេសចរណ៍ វ៉ែស្ទ័រដាម (Westerdam Cruise Ship) ចូលចតនៅព្រះរាជាណាចក្រកម្ពុជា នាខែកុម្ភៈ ឆ្នាំ២០២០ បានជោគជ័យ ជាភ័ស្តុតាងយ៉ាងច្បាស់បានបង្ហាញពីសកម្មភាពមនុស្សធម៌ និងការគោរពសិទ្ធិមនុស្ស ព្រមទាំងការសាមគ្គីភាពអន្តរជាតិរបស់ សម្តេចតេជោហ៊ុន សែន នាយករដ្ឋមន្រ្តីនៃកម្ពុជា ដែលត្រូវបានគេទទួលស្គាល់ជាសកល ជាពិសេសអង្គការ សុខភាពពិភពលោក។ ថ្មីៗនេះ ភាពលេចធ្លោនៃស្នាដៃគ្រប់គ្រងការរីករាលដាលនៃជំងឺកូវីត-១៩ នៅកម្ពុជាត្រូវបានកត់សម្គាល់ ដោយការិយាល័យចក្ខុវិស័យសេដ្ឋកិច្ច (Bureau de Prospective Economique) តាមរយៈការវាស់វែង និងប្រៀបធៀបនូវសន្ទស្សន៍ នៃការគ្រប់គ្រងស្ថានភាពរាលដាលជំងឺកូវីដ-១៩ ក្នុងចំណោមប្រទេសចំនួន១៦៦ នៅលើពិភពលោក ព្រះរាជាណាចក្រកម្ពុជា បានទទួលបានចំណាត់ថ្នាក់លេខ៣។ ដោយប្រើសន្ទស្សន៍ដដែល បើប្រៀបធៀបតែក្នុងទ្វីបអាស៊ី ព្រះរាជាណាចក្រកម្ពុជា បានទទួលចំណាត់ថ្នាក់លេខ១ ក្នុងការគ្រប់គ្រងស្ថានភាពនៃការរាលដាលនៃជំងឺកូវីដ-១៩។ កម្ពុជា គឺជាប្រទេសមួយ ក្នុងចំណោមប្រទេសអាស៊ាន ដែលគ្រប់គ្រងទប់ស្កាត់ និងឆ្លើយតបការរីករាលដាលជំងឺកូវីដ-១៩ បានជោគជ័យ ក្រោមការដឹកនាំដ៏ឈ្លាសវៃ និងប្រកបដោយគតិបណ្ឌិតរបស់ សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា ដែលបានដឹកនាំផ្ទាល់គណៈកម្មាការជាតិ ដើម្បីប្រយុទ្ធនឹងជំងឺកូវីដ-១៩ និងមានគណៈកម្មការអន្តរក្រសួង ព្រមទាំងគណៈកម្មការថ្នាក់ក្រោមជាតិ ដើម្បីប្រយុទ្ធនឹងជំងឺកូវីដ-១៩ ជាសេនាធិការ បានដើរតួនាទីយ៉ាងសំខាន់ ក្នុងការឆ្លើយតប ដឹកនាំ និងសម្របសម្រួលអនុវត្តវិធានការនានា នៅទូទាំងរាជរដ្ឋាភិបាល និងសង្គមទាំងមូល ដូចជាការពិនិត្យសុខភាពអ្នកឆ្លងកាត់ព្រំដែន ការធ្វើចត្តាឡីស័កបានត្រឹមត្រូវ ការតាមដានអ្នកដែលពាក់ព័ន្ធទាំងផ្ទាល់ និងប្រយោល អន្តរាគមន៍មិនមែនឱសថ កាត់បន្ថយហានិភ័យសុខភាពសាធារណៈ គាំទ្រវិធានការអប់រំសុខភាពដល់សហគមន៍ កាត់បន្ថយផលប៉ះពាល់ដល់សង្គម និងសេដ្ឋកិច្ច ក៏ដូចជាគាំទ្រដល់ការបន្តសកម្មភាពសេដ្ឋកិច្ច។ ការវិនិយោគកន្លងមកក្នុងការត្រៀមបម្រុង និងលទ្ធផលប្រព័ន្ធសន្តិសុខសុខភាព។ ក្រុមឆ្លើយតបរហ័សរបស់ប្រទេសកម្ពុជា ត្រូវបានបង្កើតឡើង។ ការបណ្តុះបណ្តាលដល់មន្រ្តីសុខាភិបាល ផ្នែកការគ្រប់គ្រង ការថែទាំ និងបង្ការការឆ្លង ដែលបានក្លាយជាកម្លាំងពលកម្មសុខភាពសាធារណៈ ស្នូលសម្រាប់ឆ្លើយតបនឹងជំងឺកូវីដ-១៩ របស់ប្រទេសកម្ពុជា។ កម្ពុជាបានបង្កើត និងអនុវត្តនូវផែនការឆ្លើយតបជំងឺកូវីដ-១៩ ស្របតាមការណែនាំរបស់អង្គការសុខភាពពិភពលោក ដែលមាន វិស័យអាទិភាព ចំនួន៩ រួមមាន៖ (១) ការរៀបចំផែនការ និងការគ្រប់គ្រងហេតុការចំពោះមុខ (២) ការតាមដាន និងការវាយតម្លៃហានិភ័យ (៣) ការរៀបចំមន្ទីរពិសោធន៍ (៤) សេវាថែទាំសុខភាព និងការគ្រប់គ្រងការព្យាបាល (៥) ការបង្ការ និងត្រួតពិនិត្យការចម្លងរោគ (៦) វិធានការសុខភាព សាធារណៈមិនពាក់ព័ន្ធនឹងឱសថ (៧) ទំនាក់ទំនងហានិភ័យ (៨) ការគ្រប់គ្រងច្រកចេញចូលនៅ ព្រំដែន និង (៩) ការគ្រប់គ្រងភស្តុភាបានល្អ។ ការចូលរួមរបស់សហគមន៍ គឺមានសារៈសំខាន់ណាស់។ ក្នុងពេលមានការរាតត្បាតជាសកលនេះ ប្រទេសកម្ពុជាបានកៀរគរធនធាន សង្គមទាំងមូល ទាំងផ្នែកសាធារណៈ និងឯកជន។ សាមគ្គីភាពជាតិ និងកិច្ចសហការអន្តរជាតិបានល្អ។ ដើម្បីឈានទៅសម្រេចបានការគ្របដណ្តប់ សុខភាពជាសាកល និងជួយដល់ប្រជាជនក្រីក្រ និងជនងាយរងគ្រោះ ប្រទេសកម្ពុជាកំពុងអនុវត្តមូលនិធិសមធម៌ សម្រាប់ប្រជាជនក្រីក្រ មូលនិធិគាំពារសុខភាពសង្គម សម្រាប់កម្មករ មន្រ្តីរាជការ និវត្តន៍ជន។ បន្ថែមពីលើយន្តការទាំងពីរនេះ សម្តេចតេជោនាយករដ្ឋមន្រ្តី បានដាក់ឱ្យអនុវត្តនូវការបញ្ជូនសាច់ប្រាក់ ដោយផ្ទាល់ដល់ស្រ្តីមានផ្ទៃពោះ និងដល់ប្រជាជនក្រីក្រ និងប្រជាជនងាយរងគ្រោះ ក្នុងអំឡុងពេលនៃការរីករាលដានជំងឺកូវីដ-១៩។ រដ្ឋមន្រ្តីក្រសួងសុខាភិបាលក៏បានសង្គត់ធ្ងន់ថា ប្រទេសកម្ពុជាគាំទ្រយ៉ាងពេញទំហឹង ចំពោះភាពជាអ្នកដឹកនាំ គ្រប់គ្រង ទប់ស្កាត់ និងឆ្លើយតបបានទាន់ពេលវេលា របស់គណៈកម្មាធិការសុខាភិបាលសាធារណរដ្ឋប្រជាមានិតចិន និងការសម្របសម្រួល របស់អង្គការសុខភាពពិភពលោក ក្នុងការឆ្លើយតបជាសកលទៅនឹងជំងឺកូវីដ-១៩ ក៏ដូចជាការចូលរួមរបស់ប្រទេស សមាជិកអាស៊ានទាំងអស់ ដែលបានសហការចូលរួមប្រយុទ្ធនឹងជំងឺកូវីដ-១៩៕ | 2020-11-24T20:20:00+07:00 | freshnewsasia.com | https://m.freshnewsasia.com/index.php/en/localnews/177857-2020-11-24-06-20-57.html |
36915c4a-060f-42aa-b29d-8e882bb51af8 | ក្រសួងសុខាភិបាល ណែនាំដល់ ភ្ញៀវជាតិ និងអន្ដរជាតិ ដែលមានបំណងចូលគាល់ ព្រះមហាក្សត្រ សម្ដេចម៉ែ និងថ្នាក់ដឹកនាំជាន់ខ្ពស់រាជរដ្ឋាភិបាល ដើម្បីទប់ស្កាត់ការ ចម្លងជំងឺកូវីដ-១៩ | ភ្នំពេញ ៖ ក្រសួងសុខាភិបាលកម្ពុជា បានណែនាំ ដល់ភ្ញៀវជាតិ និងអន្តរជាតិ ដែលមានបំណងចូលគាល់ ព្រះមហាក្សត្រ និងសម្តេចម៉ែ ក៏ដូចជាចូលជួបសវនាការជាមួយ សម្តេចតេជោ ហ៊ុន សែន នាយករដ្ឋមន្ដ្រីនៃកម្ពុជា សម្តេច ហេង សំរិន ប្រធានរដ្ឋសភា និងសម្តេចសាយ ឈុំ ប្រធានព្រឹទ្ធសភា ដើម្បីជៀសវាងហានីភ័យនៃការចម្លងជំងឺកូវីដ-១៩ ជាអតិបរមាដល់ ថ្នាក់ដឹកនាំកំពូល ក្នុងពិធីជំនួបផ្លូវការ នានា ។ ក្នុងសេចក្ដីណែនាំរបស់ ក្រសួងសុខាភិបាល នៅថ្ងៃទី២៤ ខែវិច្ឆិកា ឆ្នាំ២០២០ បានឲ្យដឹងថា វិធីសាស្ដ្របង្ការ ជាលក្ខណៈពិសេស តាមបែបវិទ្យាសាស្ដ្រវេជ្ជសាស្ដ្រ មានប្រសិទ្ធភាព ក្នុងការកាត់បន្ថយ ជាអតិបរមាននូវឱកាសចម្លងវិរុសកូវីដ-១៩ ពីមនុស្សម្នាក់ទៅម្នាក់ទៀត នៅទីកន្លែងណាមួយ តាមរយៈការស្រាវជ្រាវ ជាមុន អំពី ភូមិសាស្ដ្រ នៃការរីករាលដាល នៃជំងឺកូវីដ-១៩ មធ្យោបាយធ្វើដំណើរ ការប្រកាសពីស្ថានភាព សុខភាពរបស់បុគ្គល ការពិនិត្យសុខភាពជាប់ជាប្រចាំ ការធ្វើតេស្ដស្រាវជ្រាវរក វិរុសកូវីដ-១៩ ឲ្យបានឆាប់រហ័ស ការធ្វើចត្តាឡីស័ក ការអនុវត្តវិធានការអនាម័យ គម្លាតសុវត្ថិភាព រួមជាមួយ ការកំណត់ ឬជ្រើសទីតាំងដែលមាន សុវត្ថិភាព និងសមស្របបំផុត ៕ | 2020-11-24T18:02:00+07:00 | dap-news.com | https://dap-news.com/national/2020/11/24/100422/ |
71b23b4b-1013-4e3c-95c4-ab647bb312cb | គ្រឹះស្ថានសិក្សានៅភ្នំពេញ និងខេត្តកណ្ដាល បើកឡើងវិញ ក្រោយបញ្ចប់ព្រឹត្តិការណ៍កូវីដ ៣ វិច្ឆិកា | គ្រឹះស្ថានសិក្សានៅភ្នំពេញ និងខេត្តកណ្ដាល បានបើកដំណើរការវិញ នៅថ្ងៃទី២៣ វិច្ឆិកា ក្រោយពេលរដ្ឋាភិបាល ប្រកាសបញ្ចប់ព្រឹត្តិការណ៍ ៣ វិច្ឆិកា។ មន្ត្រីក្រសួងអប់រំថា ដំណើរបើកសាលាឡើងវិញនេះ ប្រព្រឹត្តិទៅដោយរលូន។ សង្គមស៊ីវិលថា អាណាព្យាបាលសិស្ស សប្បាយចិត្ត ចំពោះការបើកសាលាឡើងវិញ។ អ្នកនាំពាក្យក្រសួងអប់រំយុវជន និងកីឡា លោក រស់ សុវាចា ប្រាប់អាស៊ីសេរីថា ក្រសួងនៅតែតម្រូវឲ្យគ្រប់គ្រឹះស្ថានសិក្សាទាំងអស់ រក្សាគម្លាតសុវត្ថិភាព និងអនុវត្តគោលការណ៍ប្រតិបត្តិស្តង់ដាររបស់ក្រសួង ឲ្យបានខ្ជាប់ខ្ជួនជានិច្ច ក្នុងពេលបើកឲ្យដំណើរការឡើងវិញនេះ។ លោកបញ្ជាក់ថា ក្នុងនោះ ថ្នាក់រៀនទាំងអស់ មិនត្រូវឲ្យមានសិស្សលើសពី ២៥នាក់ឡើយ ហើយកាលបរិច្ឆេទប្រឡងឌីប្លូម និងបាក់ឌុប នឹងប្រព្រឹត្តិទៅ នៅចុងខែវិច្ឆិកា និងចុងខែធ្នូដដែល៖ » ក្រសួងអប់រំ យុវជន និងកីឡា កាលពីថ្ងៃទី៨ វិច្ឆិកា បានសម្រេចផ្អាកដំណើរការគ្រឹះស្ថានសិក្សាសាធារណៈ និងឯកជន នៅរាជធានីភ្នំពេញ និងខេត្តកណ្ដាលបណ្ដោះអាសន្ន រយៈពេល ២សប្តាហ៍ ដើម្បីទប់ស្កាត់ការរីករាលដាលនៃជំងឺកូវីដ១៩ (Covid-19)។ ការបិទសាលាជាលើកទី២ កាលនោះ ដោយសារមានការរកឃើញអ្នកឆ្លងជំងឺកូវីដ១៩ ចំនួន ៤នាក់ ជាបន្តបន្ទាប់ ក្រោយពេលដំណើរទស្សនៈកិច្ចរបស់គណៈប្រតិភូក្រសួងការបរទេសនៃប្រទេសហុងគ្រី មកបំពេញទស្សនកិច្ចនៅកម្ពុជា។ កាលនោះ ក្រសួងអប់រំ យុវជន និងកីឡារកឃើញអង្គភាពក្រោមឱវាទ ចំនួន២៤ បានពាក់ព័ន្ធនឹងព្រឹត្តិការណ៍ ៣ វិច្ឆិកា។ ក្នុងនោះមាន គ្រឹះស្ថានសិក្សាសាធារណៈចំនួន៩ គ្រឹះស្ថានសិក្សាឯកជនចំនួន១០ មន្ទីរអប់រំ យុវជន និងកីឡាខេត្ត ចំនួន៤ និងក្លឹបហាត់កីឡា ១ នៅពហុកីឡាដ្ឋានជាតិអូឡាំពិក។ ទោះយ៉ាងណា ក្នុងអំឡុងពេលបិទសាលាជាលើកទី២នេះ ក្រសួងអប់រំ បានតម្រូវឲ្យគ្រឹះស្ថានសិក្សាទាំងអស់ បន្តបង្រៀនសិស្សតាមប្រព័ន្ធអ៊ីនធឺណិតឡើងវិញ។ ប្រធានសមាគមគ្រូបង្រៀនកម្ពុជាឯករាជ្យ អ្នកស្រី អ៊ុក ឆាយាវី សង្កេតឃើញថា អាណាព្យាបាលខ្លះសប្បាយចិត្ត ចំពោះការបើកសាលារៀនឡើងវិញ តែអាណាព្យាបាលខ្លះ មិនទាន់បញ្ជូនកូនទៅរៀនភ្លាមៗ នៅថ្ងៃដំបូងទេ ដោយឲ្យរង់ចាំថ្ងៃចាប់ផ្ដើមរៀនស៊ប់ នៅប៉ុន្មានថ្ងៃខាងមុខទៀត។ អ្នកស្រីបន្តថា ម្ដាយឪពុក និងសិស្សនាំគ្នារអ៊ូពីការលំបាក ក្នុងការរៀនតាមប្រព័ន្ធអ៊ីនធឺណិត ខណៈដែលសិស្សខ្លះនៅតំបន់ដាច់ស្រយាល គ្មានទូរស័ព្ទទំនើប និងគ្មានសេវាអ៊ីនធឺណិតរៀនសូត្រ ដូច នៅតំបន់ទីប្រជុំជន។ អ្នកស្រីមិនរំពឹងថា សិស្សមានសមត្ថភាពប្រឡងជាប់ ឌីប្លូម និងបាក់ឌុប នៅពេលខាងមុខទេ ព្រោះការរៀនសូត្រ មិនបានដិតដល់នៅឆ្នាំនេះ។ អ្នកស្រីបន្តថា លើកលែងតែក្រសួងអប់រំបន្ធូរបន្ថយ ចេញវិញ្ញាសាប្រឡងឲ្យស្រួលបំផុត ទើបសិស្សប្រឡងជាប់ច្រើន៖ » កម្ពុជាមានសាលារៀនរដ្ឋទូទាំងប្រទេស ពីកម្រិតមត្តេយ្យសិក្សា ដល់វិទ្យាល័យ ជាងមួយម៉ឺន (១៣.៤៨២) សាលារៀន និងមានសិស្សកំពុងសិក្សាសាលារដ្ឋ ពីកម្រិតមត្តេយ្យ ដល់វិទ្យាល័យ ជាងបីលាន (៣.២១០.២៨៥)នាក់៕ | 2020-11-24T15:55:00+07:00 | rfa.org | https://www.rfa.org/khmer/news/health/government-allow-to-reopen-school-throughout-country-from-november-23-11242020034528.html |
23d1ddcc-6f01-4272-8fa2-0ae0b163e0c4 | ថ្ងៃទី២៣ វិច្ឆិកា មិនមានករណី វិជ្ជមានវីរុសកូវីដ-១៩ ថ្មី និងមានករណី ជាសះស្បើយ ១នាក់ | No Content | 2020-11-24T14:15:00+07:00 | dap-news.com | https://dap-news.com/national/2020/11/24/100361/ |
dc6140e0-6e7b-4dd1-ac94-ed7363dd43e2 | TOP NEWS: ថ្ងៃនេះក្រសួងសុខាភិបាលប្រកាសពីការ ព្យាបាលជាសះស្បើយអ្នកជំងឺកូវីដ១៩ ម្នាក់ និងមិនមានអ្នកឆ្លងថ្មីនោះទេ (Video inside) | ក្រសួងសុខាភិបាល នៅព្រឹកថ្ងៃទី២៤ ខែវិច្ឆិកា ឆ្នាំ២០២០នេះ បានចេញសេចក្តីប្រកាសព័ត៌មានប្រកាសពីការព្យាបាលជាសះស្បើយ អ្នកជំងឺកូវីដ១៩ ម្នាក់ និងមិនមានរកឃើញអ្នកឆ្លងថ្មីនោះទេ។ អ្នកជាសះស្បើយជាបុរសជនជាតិឥណ្ឌា អាយុ៣៣ឆ្នាំ មានអាសយដ្ឋានស្នាក់នៅសង្កាត់លេខ៤ ក្រុងព្រះសីហនុ បានធ្វើដំណើរមកពីប្រទេសឥណ្ឌា ដោយឆ្លងកាត់ប្រទេសអារ៉ាប់ប៊ីសាអូឌីត និងបន្តជើងហោះហើរនៅប្រទេសកូរ៉េខាងត្បូង មកដល់កម្ពុជា នៅថ្ងៃទី០៥ ខែវិច្ឆិកា ឆ្នាំ២០២០ លទ្ធផលតេស្តវីរុសកូវីដ១៩ ចំនួន២ដង និងត្រូវបានអនុញ្ញាតឲ្យចេញពី មន្ទីរពេទ្យមិត្តភាពខ្មែរ-សូវៀត។ សូមជម្រាបថា គិតត្រឹមម៉ោង៧៖០០នាទី ព្រឹកថ្ងៃទី២៤ ខែវិច្ឆិកា ឆ្នាំ២០២០នេះ កម្ពុជាមានអ្នកឆ្លងជំងឺកូវីដ១៩ សរុបចំនួន៣០៦ករណី ក្នុងនោះព្យាបាលជាសះស្បើយសុរបចំនួន ២៩៦នាក់ និងកំពុងសម្រាកព្យាបាលនៅមន្ទីរពេទ្យចំនួន ១០នាក់៕ | 2020-11-24T14:14:00+07:00 | freshnewsasia.com | https://m.freshnewsasia.com/index.php/en/localnews/177823-2020-11-24-00-14-38.html |
3641e159-1a01-4cbd-8dfa-258982365b16 | អ្វីទៅជាជំងឺមហារីកលើកុមារ! | ១) តើកុមារពិតជាអាចកើតជំងឺមហារីកមែន ឬទេ ? អត្រាជំងឺមហារីកលើកុមារមានប្រហែល ១៣០ករណី ក្នុងចំណោមកុមារអាយុតិចជាង ១៥ឆ្នាំ ១លាននាក់។ ផ្អែកតាមតួលេខនេះ អត្រាជំងឺមហារីកលើកុមារអាយុក្រោម ១៥ឆ្នាំ នៅក្នុងប្រទេសកម្ពុជាយើងមានប្រហែល ៦៣០ករណីថ្មី ក្នុង ១ឆ្នាំ។ ជំងឺនេះមានជាង ៤០ប្រភេទ ហើយវាអាចកើតលើក្មេងគ្រប់អាយុទាំងអស់។ ជំងឺមហារីកកុមារដែលកើតញឹកញាប់មានដូចជា៖ – ជំងឺមហារីកឈាមស្រួចស្រាវ (Leucémie aiguë) – ជំងឺមហារីកកូនកណ្តុរ (Lymphome) – ជំងឺមហារីកខួរក្បាល (Tumeur cérébrale) – ជំងឺមហារីកប្រព័ន្ធប្រសាទ Sympatique (Neuroblastome) – ជំងឺមហារីកតម្រងនោម (Néphroblastome) – ជំងឺមហារីកថ្លើម (Hépatoblastome) – ជំងឺមហារីកឆ្អឹង (Ostéosarcome, Sarcome d’Ewing) – ជំងឺមហារីកភ្នែក (Rétinoblastome) ២) តើជំងឺមហារីកលើកុមារ និងលើមនុស្សពេញវ័យដូចគ្នាដែរ ឬទេ? ជំងឺមហារីកលើកុមារ និងលើមនុស្សពេញវ័យមានលក្ខណៈខុសគ្នាច្រើន ទាំងទីតាំង ប្រភេទ រោគសញ្ញា ភាពធ្ងន់ធ្ងរ ការវិវឌ្ឍន៍ និងវិធីព្យាបាល។ ជាទូទៅជំងឺមហារីកលើកុមារ មានការលូតលាស់លឿនជាងជំងឺមហារីក ដែលកើតលើមនុស្សចាស់ ប៉ុន្តែការ សិក្សាវិទ្យាសាស្ត្រ បានបង្ហាញថា ជំងឺមហារីកលើកុមារ ឆ្លើយតបនឹងការព្យាបាលបានល្អជាង និងមានអត្រាជា សះស្បើយច្រើនជាង។ ៣) មូលហេតុ មហារីកលើកុមារភាគច្រើនមិនមានមូលហេតុពិតប្រាកដទេ។ មានកត្តារួមផ្សំមួយចំនួនដូចជា៖ – កត្តាហ្សេនេទិក ដែលបណ្តាលមកពីការខូចខាតហ្សែន (Facteur génétique) – ការបង្ករោគដោយវីរុស (HIV, Epstein-Barr Virus) – សារជាតិវិទ្យុសកម្ម (Irradiation) ៤) រោគសញ្ញា រោគសញ្ញាប្រែប្រួលទៅតាមប្រភេទ និងទីតាំងនៃជំងឺមហារីក។ ឧទាហរណ៍ខ្លះៗនៃជំងឺមហារីកលើកុមារ៖ ក) មហារីកឈាមស្រួចស្រាវ (Leucémie aiguë) – ក្តៅខ្លួនរ៉ាំរ៉ៃ មិនឆ្លើយតបនឹងថ្នាំផ្សះ – សញ្ញាហូរឈាម ដូចជា ជាំស្បែក ឈាមអញ្ចាញធ្មេញ ឈាមច្រមុះ ។ល។ – ស្លេកស្លាំង – អណ្តើក ថ្លើម កូនកណ្តុររីកធំ ខ) មហារីកតម្រងនោម (Néphroblastome) – ភាគច្រើនកើតលើក្មេងអាយុក្រោម៨ឆ្នាំ – ទំហំពោះរីកធំ ជួនកាលអាចស្ទាបប៉ះដុំ – នោមឈាម – លើសសម្ពាធឈាម ៥) តើជំងឺមហារីកកុមារអាចព្យាបាលជាដែរ ឬទេ? តាមលទ្ធផលនៃការស្រាវជ្រាវវិទ្យាសាស្ត្របានបង្ហាញថា មានមហារីកខ្លះអាចព្យាបាលជា ១០០% ឯខ្លះទៀតមានឱកាសជាតិចតួច។ ជារួមជំងឺនេះ អាចព្យាបាលជាប្រហែល ៧០%។ វិធីព្យាបាល និងរយៈពេលព្យាបាលខុសគ្នាទៅតាមប្រភេទនីមួយៗ។ វិធីសាស្ត្រដែលប្រើ អាចជា៖ – ការព្យាបាលដោយថ្នាំគីមី និងថ្នាំជីវសាស្ត្រជំនាន់ថ្មីទំនើបៗ ដែលមានប្រសិទ្ធិភាពខ្ពស់ និងមិនសូវមានផលវិបាក – ការព្យាបាលដោយកាំរស្មីបែបទំនើប – ការព្យាបាលដោយការវះកាត់តាមបច្ចេកវិទ្យាថ្មី “កុមារដែលកើតជំងឺមហារីក ពិតជាមានឱកាសអាចព្យាបាលជាសះស្បើយបាន ដោយក្រុមគ្រូពេទ្យជំនាញមហារីកកុមារនៃមន្ទីរពេទ្យកាល់ម៉ែត!”៕ | 2020-11-24T13:34:00+07:00 | kampucheathmey.com | https://www.kampucheathmey.com/health/17223 |
ef71ed9f-5c38-48a9-867f-b5124f16ec83 | មូលហេតុអ្វី បានជាកើតតេនញ៉ាពោះវៀនតូច និងតេនញ៉ាខួរក្បាល | តេនញ៉ាដែលបង្កជំងឺចំពោះមនុស្សយើងសំខាន់ៗមានពីរប្រភេទ គឺ តេញ៉ាជ្រូក (Pork Tapeworm) និងតេញ៉ាគោ (Beef Tapeworm: Taenia Saginata(នៅក្នុងសាច់គោ))។ តេញ៉ាជ្រូក នៅអាស៊ីយើងមានពីរប្រភេទគឺ ៖ Taenia solium(នៅក្នុងសាច់ជ្រូក) និង Taenia asiatica(តេញ៉ានៅក្នុងថ្លើមជ្រូក)។ មានតែ Taenia solium ដែលបង្កឲ្យមានភាពធ្ងន់ធ្ងរចំពោះមនុស្សយើង គឺជំងឺCysticercosis។ – ជាដង្កូវពណ៌សថ្លាសំប៉ែតបត់ជាផ្នត់ៗ រស់នៅឯកោតែម្នាក់ឯង(ver solitaire) ក្នុងពោះវៀនតូចរបស់មនុស្សយើង – តេនញ៉ាចែកចេញជាបីចំណែកគឺ ៖ ∙ ក្បាល មានរន្ធជញ្ជក់បួន។ ∙ ក សម្រាប់បង្កើតដងខ្លួន (segments or proglottids) ∙ ដងខ្លួន ចែកចេញជាកង់ៗ។ – តេនញ៉ាជាសត្វខ្ទើយ (Hermophrodites): ខ្លួនវាមួយមានរន្ធភេទ២ គឺញីមួយ ឈ្មោលមួយ។ – តេនញ៉ាគ្មានប្រដាប់រំលាយអាហារទេ (Absent digestive tract) វារស់នៅដោយសារការបឺតជញ្ជក់ចំណីអាហារពីគេ។ – បើគ្មានការព្យាបាលទេ តេនញ៉ាជ្រូក អាចរស់នៅបាន២៥ឆ្នាំ ចំណែកតេនញ៉ាគោ បាន២០ឆ្នាំ។ មនុស្សយើងអាចឆ្លងតេញ៉ាគោ ឬតេញ៉ាជ្រូកតាមរយៈ ៖ – ការបរិភោគសាច់គោ ឬសាច់ជ្រូកឆៅ – ការបរិភោគសាច់គោ ឬសាច់ជ្រូកចម្អិនមិនឆ្អិនល្អ – ការបរិភោគចំណីអាហារ ឬទឹកដែលមានពងតេញ៉ា – ការខ្វះអនាម័យក្នុងការបរិភោគ។ – អវត្តមាន ឬខ្វះការត្រួតពិនិត្យពីបសុពេទ្យទៅលើសាច់គោ ឬសាច់ជ្រូកដែលលក់នៅលើទីផ្សារ។ សត្វជ្រូកកើតតេនញ៉ា ខ្មែរយើងហៅថា “ជ្រូកចុងអង្ករ”។ ក) ការបង្ករជំងឺ ៖ ∙ ការបរិភោគសាច់គោ ឬសាច់ជ្រូក ដែលមានកូនដង្កូវតេនញ៉ានៅក្នុងនោះ វាបណ្តាលឲ្យមានតេនញ៉ាពោះវៀន(Taeniasis) ∙ ការបរិភោគចំណីអាហារ ឬទឹកដែលមានពងតេនញ៉ាជ្រូក វាបង្កឲ្យមានជំងឺCysticercosis។ តែពងតេនញ៉ាគោ វាមិនបណ្តាលឲ្យមានជំងឺCysticercosis ទេ។ ខ) ការវិវឌ្ឍន៍ប្តូរដាក់តេនញ៉ានៅក្នុងជាលិកា(សាច់) ៖ Cysticercosis គឺបណ្តាលមកពីបរិភោគដោយពងតេនញ៉ា។ ពងតេញ៉ា ដែលមាននៅក្នុងលាមកមនុស្ស អាចចម្លងមកអ្នកជំងឺខ្លួនឯង អាចចម្លងទៅអ្នកដទៃ ឬអាចចម្លងទៅសត្វជ្រូកតាមរយៈដី ទឹកចំណីអាហារ។ មនុស្សយើង ឬសត្វជ្រូក កាលណាបរិភោគដោយជាមួយពងតេនញ៉ា ពងតេនញ៉ានឹងញ៉ាស់នៅក្នុងពោះវៀន ហើយឆ្លងកាត់ភ្នាសពោះវៀន រួចធ្វើដំណើរតាមចរន្តឈាម និងទឹករងៃមកពួនសម្ងំនៅក្នុងសាច់ដុំ ខួរក្បាល ថ្លើម និងសរីរាង្គផ្សេងៗទៀតដែលនៅទីនោះ វាក្លាយទៅជាកូនដង្កូវតេនញ៉ា។ កូនដង្កូវតេញ៉ានៅក្នុងសាច់ វាបង្កឲ្យមានជាជំងឺ cysticercosis នៅលើស្បែក លើសាច់ដុំ លើភ្នែក លើខួរក្បាលដែលយើងហៅថា neurocysticercosis គឺជាជំងឺមួយធ្ងន់ធ្ងរ។ បន្ទាប់ពីបរិភោគដោយជាមួយពងតេនញ៉ា ហើយក្លាយទៅជាកូនតេនញ៉ានៅសាច់មានរយៈពេល២ ទៅ៣ខែ។ បន្ទាប់ពីបរិភោគសាច់គោ ឬសាច់ជ្រូកដែលមានកូនដង្កូវតេនញ៉ា រហូតដល់តេនញ៉ាពេញវ័យនៅក្នុងពោះវៀនមានរយៈពេល២ខែ។ – រោគសញ្ញាលើប្រដាប់រំលាយអាហារ (ឃ្លាន ឬហេវមិនចេះឈប់ ឬ មិនឃ្លានអ្វីសោះ ចុះទម្ងន់ស្គម អស់កម្លាំង ឈឺក្នុងពោះ ចង្អោរ ក្អួត មានវិបត្តិ នៃការបន្ទោបង់ជួនរាគ ជួនទល់លាមក។ – រោគសញ្ញានៅលើស្បែក ៖ រមាស់ ចេញកន្ទាលត្រអាក។ – រោគសញ្ញាតេនញ៉ានៅក្នុងខួរក្បាល ៖ ប្រកាច់ ឈឺក្បាលខ្លាំង ចង្អោរ ក្អួត ទន់ដៃទន់ជើង មានការប៉ះពាល់ផ្លូវចិត្ត មើលឃើញរូបពីរ ជួនកាលចេញជារោគសញ្ញា នៃការរលាកស្រោមខួរក្បាល ឬទឹកដក់ក្នុងខួរក្បាលជាដើម។ល។ – តេនញ៉ាពោះវៀន ៖ ការឃើញកំណាត់តេញ៉ានៅលើសំលៀកបំពាក់ ឬការរកឃើញពងតេញ៉ា ឬកំណាត់តេញ៉ានៅក្នុងលាមក។ មើលអង់ទីហ្យែនក្នុងលាមក (coproantigen detection ELISA) និងការពិនិត្យឈាមអាចឃើញឡើងពពួក Eosinophlila and IgE – តេនញ៉ានៅក្នុងខួរក្បាល ៖ ការធ្វើរោគវិនិច្ឆ័យទៅតាមប្រវត្តិរបស់អ្នកជំងឺ ទៅរោគសញ្ញាគ្លីនិកទៅតាមរូបភាពវេជ្ជសាស្ត្រ និងទៅតាមលទ្ធផល នៃមន្ទីរពិសោធន៍។ – លាងសំអាតដៃមុនពេលបរិភោគ – មិនត្រូវបរិភោគសាច់គោ ឬសាច់ជ្រូកឆៅ ឬមិនឆ្អិន – មិនត្រូវបរិភោគបន្លែឆៅគ្នានអនាម័យ – ពិសាទឹកដាំពុះ – បត់ជើងធំក្នុងបង្គន់អនាម័យ – ព្យាបាលអ្នកដែលមានតេនញ៉ា – ត្រួតពិនិត្យសាច់ជ្រូក ឬសាច់គោពីបសុពេទ្យមុនចរាចរនៅទីផ្សារ។ គេអាចសម្លាប់តេនញ៉ាដោយ ៖ – ប្រើថ្នាំ Praziquantel, Niclosamide, Albendazole – ប្រើថ្នាំសម្លាប់មេរោគដូចជា៖Hypochlorite de sodium à 1 % និង Glutaraldéhyde à 2 % – ក្លាស់សេសាច់គោ ឬសាច់ជ្រូកនៅសីតុណ្ហភាពដក១០ដឺក្រេសេរយៈពេល៤ថ្ងៃ ចំពោះសាច់ជ្រូកនិង៩ថ្ងៃ ចំពោះសាច់គោ – ចម្អិនសាច់គោ ឬសាច់ជ្រូកនៅសីតុណ្ហភាព៦០ដឺក្រេ រយៈពេល៥នាទី។ ប្រសិនបើលោកអ្នកមានរោគសញ្ញា និងកត្តាគ្រោះថ្នាក់ដូចបានរៀងរាប់ខាងលើនេះ សូមមកពិគ្រោះជាមួយក្រុមគ្រូពេទ្យឯកទេសនៅមន្ទីរពេទ្យកាល់ម៉ែត ដើម្បីស្វែងរកការព្យាបាលឲ្យទាន់ពេលវេលា និងមានប្រសិទ្ធភាព ចៀសវាងបង្កឲ្យគ្រោះថ្នាក់ដល់អាយុជីវិត៕ | 2020-11-24T11:14:00+07:00 | kampucheathmey.com | https://www.kampucheathmey.com/health/17103 |
d0b40782-1dc5-4445-8c2b-17eb1020a035 | បញ្ហាពុលតម្រងនោមស្រួចស្រាវ ដោយសារការបរិភោគប្រមាត់ត្រី! | ប្រជាជននៃប្រទេសមួយចំនួន នៃតំបន់អាស៊ីក៏ដូចជាកម្ពុជា នៅមានទម្លាប់ប្រើប្រាស់ឱសថបុរាណ ក្នុងការព្យាបាលជំងឺ។ ប្រម៉ាត់ត្រី ត្រូវបានគេចាត់ទុកជាឱសថមួយប្រភេទ សម្រាប់បំប៉នសុខភាព ជំនួយភ្នែក ព្យាបាលគ្រុនក្ដៅឬជំងឺហឺតជាដើម។ ប្រម៉ាត់ត្រីប្រភេទខ្លះ មានផ្ទុកនូវសារធាតុពុលមួយចំនួនដូចជា សារធាតុ 5α cyprinol sulfate ដែលអាចផ្ដល់គ្រោះថ្នាក់ធ្ងន់ធ្ងរដល់សុខភាព។ ក) ប្រភេទត្រីមានប្រមាត់ពុល ត្រី ដែលមានប្រមាត់ពុលមានច្រើនប្រភេទ ប៉ុន្តែនៅប្រទេសកម្ពុជាប្រមាត់ត្រី ដែលតែងបង្កការពុលញឹកញាប់មាន ២ប្រភេទគឺ – ប្រមាត់ត្រីក្អែក – ប្រមាត់ត្រីត្រសក់ ខ) រោគសញ្ញា កម្រិតនៃការពុលអាស្រ័យនឹងបរិមាណ ដែលបានបរិភោគ។ អ្នកជំងឺភាគច្រើន កើតមានអាការៈឈឺពោះខ្លាំង ក្អួត រាគ នៅប៉ុន្មានម៉ោងក្រោយបរិភោគ។ ៤៨ ទៅ ៧២ម៉ោងក្រោយ អ្នកជំងឺចាប់ផ្តើមមានរោគសញ្ញានៃការពុលតម្រងនោមដូចជា ហើម នោមតិចឬគ្មានទឹកនោម (ពេលខ្លះអាចមានរោគសញ្ញា នៃការពុលថ្លើមផងដែរ ដូចជា ភ្នែកនិងស្បែកឡើងពណ៌លឿងជាដើម)។ គ) ការព្យាបាល រាល់មានករណីពុលប្រមាត់ត្រីទាំងអស់ អ្នកជំងឺត្រូវទទួលការព្យាបាល ដោយយកចិត្តទុកដាក់ ពីព្រោះក្នុងករណីអាចមានអាការៈពុលដល់តម្រងនោម ដែលមានសភាពធ្ងន់ធ្ងររហូតទាមទារឲ្យមានការព្យាបាលជាមួយវេជ្ជបណ្ឌិតជំនាញជាបន្ទាន់។ រយៈពេលកន្លងមក មន្ទីរពេទ្យកាល់ម៉ែតបានទទួលព្យាបាល អ្នកជំងឺពុលប្រមាត់ត្រីជាច្រើនករណីឲ្យជាសះស្បើយដោយជោគជ័យ។ «ប្រសិនបើលោកអ្នកមានអាការៈឬរោគសញ្ញា ដូចបានរៀបរាប់ខាងលើ សូមអញ្ជើញមកជួបគ្រូពេទ្យនៃមន្ទីរពេទ្យកាល់ម៉ែត ដើម្បីព្យាបាលឲ្យទាន់ពេលវេលា និងមេត្តាជៀសវាងការបរិភោគប្រមាត់ត្រី»៕ | 2020-11-24T08:56:00+07:00 | kampucheathmey.com | https://www.kampucheathmey.com/health/16960 |
13c81090-5b94-4c0e-9d29-c304b0ee35e3 | ក្រសួងសុខាភិបាល ប្រាប់ពីកូវីដ-១៩នៅកម្ពុជា ខណៈពិភពលោកឆ្លងជាង៥៩លាននាក់ | រាជធានីភ្នំពេញ៖ ក្រសួងសុខាភិបាលកម្ពុជា នៅព្រឹកថ្ងៃទី២៤ ខែវិច្ឆិកា ឆ្នាំ២០២០ បានចេញសេចក្តីប្រកាសព័ត៌មានថា នៅថ្ងៃនេះ ក្រសួងរកមិនឃើញ មានករណីឆ្លងថ្មី នៃកូវីដ-១៩ នៅកម្ពុជានោះទេ ប៉ុន្ដែនៅកម្ពុជា មានករណីព្យាបាលជាសះស្បើយថ្មីម្នាក់ទៀត។ បើគិតត្រឹមវេលាម៉ោង៧នាទីព្រឹក ថ្ងៃទី២៤ ខែវិច្ឆិកា ឆ្នាំ២០២០ នៅកម្ពុជា មានអ្នកឆ្លងកូវីដ-១៩ សរុប ៣០៦នាក់។ ក្នុងចំណោមអ្នកជំងឺទាំងនោះ មានអ្នកព្យាបាលជាសះស្បើយ ចំនួន២៩៦នាក់។ ដោយឡែកអ្នកជំងឺ១០នាក់ផ្សេងទៀត កំពុងសម្រាកព្យាបាល នៅមន្ទីរពេទ្យរបស់រដ្ឋ។ ដោយឡែកនៅលើពិភពលោកវិញ បើតាមគេហទំព័រ Worldometer បានចេញផ្សាយ កាលពីវេលាម៉ោង៨ព្រឹក ថ្ងៃទី២៤ ខែវិច្ឆិកា ឆ្នាំ២០២០ បានឲ្យដឹងថា ចំនួនអ្នកឆ្លងកូវីដ-១៩ សរុបនៅទូទាំងពិភពលោក កើនដល់ 59 487 326 នាក់ (ឆ្លងថ្មី 489 064 នាក់) ស្លាប់ 1 401 491 នាក់ (ស្លាប់ថ្មី ៧ ៨៧១នាក់) និងជាសះស្បើយ 41 138 035 នាក់។ រហូតមកដល់ពេលនេះ សហរដ្ឋអាមេរិក ជាប្រទេសមានអ្នកស្លាប់ និងឆ្លងកូវីដ-១៩ច្រើនជាងគេ ដោយមានអ្នកឆ្លងបន្ដកើតឡើងដល់ 12 763 480 នាក់ ស្លាប់ 263 630 នាក់ និងជាសះស្បើយជាង៧,៥លាននាក់។ រីឯប្រទេសដែលមានអ្នកឆ្លងច្រើន បន្ទាប់ពីអាមេរិក មានឥណ្ឌា ប្រេស៊ីល និងបារាំង…ជាដើម។ អាស៊ី ជាតំបន់មានអ្នកឆ្លងកូវីដ-១៩ ច្រើនជាងគេបំផុត នៅលើពិភពលោក ដោយមានអ្នកឆ្លងសរុប កើនដល់ 15 883 203 នាក់ (ឆ្លងថ្មី 97 683 នាក់) ស្លាប់ 279 836 នាក់ (ស្លាប់ថ្មី 1 644 នាក់) និងជាសះស្បើយ 14 256 067 នាក់។ រីឯប្រទេសដែលមានអ្នកឆ្លងច្រើនជាងគេ នៅតំបន់អាស៊ី រួមមាន ឥណ្ឌា (ប្រទេសនេះឆ្លងច្រើនលំដាប់លេខ២នៅលើពិភពលោក បន្ទាប់ពីអាមេរិក) អ៊ីរ៉ង់ អ៊ីរ៉ាក់ ឥណ្ឌូនេស៊ី បង់ក្លាដែស តួកគី និងហ្វីលីពីន …ជាដើម។ អឺរ៉ុប ជាតំបន់មានអ្នកឆ្លងជំងឺកូវីដ-១៩លំដាប់លេខ២ នៅលើពិភពលោក ដោយមានអ្នកឆ្លងសរុបសរុប កើនដល់ 15 817 436 នាក់ (ឆ្លងថ្មី 173 583 នាក់) ស្លាប់ 359 374 នាក់ (ស្លាប់ថ្មី 3 859 នាក់) និងជាសះស្បើយ 6 261 013 នាក់។ ប្រទេសមានអ្នកឆ្លងច្រើន នៅក្នុងតំបន់អឺរ៉ុប រួមមាន បារាំង រុស្ស៊ី អេស្ប៉ាញ អង់គ្លេស អ៊ីតាលី និងអាល្លឺម៉ង់…ជាដើម។ អាមេរិកខាងជើង ជាតំបន់មានអ្នកឆ្លងច្រើនលំដាប់លេខ៣ នៅលើពិភពលោក ដោយមានអ្នកឆ្លងសរុប កើនដល់ 14 905 927 នាក់ (ឆ្លងថ្មី 176 518 នាក់) ស្លាប់ 393 225 នាក់ (ស្លាប់ថ្មី ១ ៣១៩នាក់) និងជាសះស្បើយ 9 159 561 នាក់។ ប្រទេស មានអ្នកឆ្លងច្រើន នៅក្នុងតំបន់នេះ រួមមាន សហរដ្ឋអាមេរិក ម៉ិកស៊ីក កាណាដា …ជាដើម។ អាមេរិកខាងត្បូង ជាតំបន់មានអ្នកឆ្លងច្រើនលំដាប់លេខ៤ នៅលើពិភពលោក ដោយមានអ្នកឆ្លងសរុប កើនដល់ 10 743 352 នាក់ (ឆ្លងថ្មី 30 824 នាក់) ស្លាប់ 317 960 នាក់ (ស្លាប់ថ្មី ៧៧៧នាក់) និងជាសះស្បើយ 9 661 688 នាក់។ ប្រទេស មានអ្នកឆ្លងច្រើន នៅក្នុងតំបន់នេះ រួមមាន ប្រេស៊ីល អាហ្សង់ទីន កូឡុំប៊ី ប៉េរូ និងឈីលី …ជាដើម។ អាហ្វ្រិក ជាតំបន់មានអ្នកឆ្លងច្រើន លំដាប់លេខ៥ នៅលើពិភពលោក ដោយមានអ្នកឆ្លងសរុប កើនដល់ 2 092 833 នាក់ (ឆ្លងថ្មី 10 124 នាក់) ស្លាប់ 50 072 នាក់ (ស្លាប់ថ្មី 267 នាក់) និងជាសះស្បើយ 1 766 063 នាក់។ ប្រទេសមានអ្នកឆ្លងច្រើន នៅក្នុងតំបន់នេះ រួមមាន អាហ្វ្រិកខាងត្បូង ម៉ូរ៉ុកកូ និងអេហ្ស៊ីប…ជាដើម។ អាសេអានី ជាតំបន់មានការឆ្លងតិចជាងគេបំផុត នៅលើពិភពលោក ដោយមានអ្នកឆ្លងសរុប 43 854 នាក់ (ឆ្លងថ្មី៣៣២នាក់) ស្លាប់១០០៩នាក់ (ស្លាប់ថ្មី៥នាក់) និងជាសះស្បើយ 32 984 នាក់។ សូមជម្រាបថា វីរុសកូរ៉ូណា ហៅកាត់ កូវីដ-១៩ (Coronavirus Disease 2019 = Covid-19) នេះ បានផ្ទុះឡើងជាលើកដំបូង នៅក្នុងទីក្រុងវូហាន (ចិនអាន៖ អ៊ូហាន) ខេត្តហ៊ូប៉ី នាភាគកណ្ដាល នៃប្រទេសចិន កាលពីអំឡុងខែធ្នូ ឆ្នាំ២០១៩។ រហូតមកដល់ពេល វីរុសនេះ កំពុងតែរាតត្បាលពាសពេញពិភលោក ដោយមានប្រទេស និងដែនដីចំនួន២១៨ មានការឆ្លងមេរោគនេះ៕ សូមអានខ្លឹមសារ នៃសេចក្ដីប្រកាសព័ត៌មានរបស់ក្រសួងសុខាភិបាលកម្ពុជាទាំងស្រុង ដូចខាងក្រោម៖ | 2020-11-24T08:31:12+07:00 | kbnnews.com | https://kbn.news/archives/191526 |
49461776-5383-495d-a118-471e72077c9d | លោក Biden និងនាយករដ្ឋមន្ត្រីនូវែលសេឡង់ពិភាក្សាអំពីកូវីដ១៩ និងបញ្ហាផ្សេងទៀតតាមទូរស័ព្ទ | ប្រធានាធិបតីដែលត្រូវព្យាការណ៍ថាជាប់ឆ្នោតរបស់អាមេរិកលោក Joe Biden បាននិយាយតាមទូរស័ព្ទជាមួយនាយករដ្ឋមន្រ្តីនូវែលសេឡង់អ្នកស្រី Jacinda Ardern ដែលជាមេដឹកនាំពិភពលោកចុងក្រោយម្នាក់ ដែលបានអបអរសាទរលោក Biden ក្នុងការបោះឆ្នោត ទោះបីលោកប្រធានាធិបតី Donald Trump បដិសេធមិនទទួលស្គាល់លទ្ធផលនិងកំពុងតវ៉ា ក៏ ដោយ។ ក្រុមការងារអន្តរកាលរបស់លោក Biden និងអ្នកស្រី Kamala Harris បានចេញសេចក្តីថ្លែងការណ៍មួយកាលពីល្ងាចថ្ងៃអាទិត្យដោយនិយាយថា លោក Biden បានថ្លែងអំណរគុណដល់អ្នកស្រីនាយករដ្ឋមន្រ្តីចំពោះការអបអរសាទរ ហើយលោកក៏អបអរអ្នកស្រីដែលជាប់បោះឆ្នោតឡើងវិញនិងបានបង្ហាញពីចេតនាពង្រឹងភាពជាដៃគូសហរដ្ឋអាមេរិក-នូវែលសេឡង់។ អ្នកស្រី Ardern បានជាប់ឆ្នោតជាថ្មីនៅក្នុងខែតុលា។ សេចក្តីថ្លែងការណ៍ក៏បាននិយាយផងដែរថា លោក Biden ទន្ទឹងរង់ចាំធ្វើការយ៉ាងជិតស្និទ្ធជាមួយ អ្នកស្រី Ardern លើបញ្ហាប្រឈមរួម ដូចជាទប់ទល់ជំងឺកូវីដ១៩ ពង្រឹងពហុភាគីនិយម ពង្រឹងលទ្ធិប្រជាធិបតេយ្យនិងថែរក្សាតំបន់ឥណ្ឌូ-ប៉ាស៊ីហ្វិកប្រកបដោយសុវត្ថិភាពនិងវិបុលភាព។ អ្នកស្រីនាយករដ្ឋមន្រ្តី Ardern បាននិយាយថា អ្នកស្រីស្នើផ្តល់នូវការចែករំលែកជំនាញរបស់ប្រទេសអ្នកស្រីក្នុងការគ្រប់គ្រងវីរុសរាតត្បាតនេះ។ លោក Trump បានបដិសេធមិនផ្តល់សិទ្ធិអំណាចដល់រដ្ឋបាលរបស់លោកឲ្យធ្វើកិច្ចសហប្រតិបត្តិការជាមួយលោក Biden ទេនៅពេលអតីតអនុប្រធានាធិបតីកំពុងធ្វើអន្តរការចូលកាន់អំណាច។ នូវែលសេឡង់ត្រូវបានគេចាត់ទុកជាទូទៅថា ជាប្រទេសមានជោគជ័យបំផុតមួយក្នុងការទប់ទល់ជំងឺឆ្លងនេះ។ ប្រទេសនេះមានការឆ្លងជំងឺនេះតែជាង២.០០០ករណីនិងអ្នកស្លាប់២៥នាក់ដែលជាជោគជ័យសម្រេចបានតាមរយៈការបិទសកម្មភាពសង្គមយ៉ាងតឹងរ៉ឹងនិងការបិទព្រំដែន៕ | 2020-11-24T07:00:00+07:00 | khmer.voanews.com | https://khmer.voanews.com/a/biden-ardern-discuss-covid19/5673577.html |
f882a27d-cdc6-43e2-a5c7-dc191f8c7c9e | ក្រុមហ៊ុន AstraZeneca ជាក្រុមហ៊ុនទី៣ដែលថា វ៉ាក់សាំងកូវីដ១៩របស់ខ្លួនមានប្រសិទ្ធភាពខ្ពស់ | ក្រុមហ៊ុន AstraZeneca បាននិយាយកាលពីព្រឹកថ្ងៃច័ន្ទថា ការសាកល្បងវ៉ាក់សាំងការពារជំងឺកូវីដ១៩របស់ខ្លួន នៅចក្រភពអង់គ្លេស និងប្រទេសប្រេស៊ីលបានបង្ហាញថា វាមានប្រសិទ្ធភាពខ្ពស់ក្នុងបង្ការជំងឺកូវីដ១៩ ដោយទប់ស្កាត់មិនឲ្យធ្ងន់ធ្ងរដល់ការសម្រាកព្យាបាលនៅមន្ទីរពេទ្យឬធ្លាក់ខ្លួនឈឺធ្ងន់ធ្ងរ។ ក្រុមហ៊ុនឱសថដែលមានមូលដ្ឋាននៅប្រទេសអង់គ្លេសនេះបានសាកល្បងថ្នាំពីរដូស។ ថ្នាំទីមួយមានអត្រាប្រសិទ្ធភាព៩០%។ ថ្នាំទីពីរមានប្រសិទ្ធភាពជាមធ្យម៧០%។ ក្រុមហ៊ុន AstraZeneca បាននិយាយនៅក្នុងសេចក្តីថ្លែងការណ៍ថា៖ «ទិន្នន័យបន្ថែមនឹងបន្តកើនឡើង ហើយការវិភាគបន្ថែមទៀតនឹងត្រូវបានធ្វើឡើងដើម្បីឲ្យប្រសើរឡើងនូវការបញ្ជាក់ពីប្រសិទ្ធភាព និងបង្កើតរយៈពេលនៃការការពារ»។ ក្រុមហ៊ុន AstraZeneca បាននិយាយថា ខ្លួននឹងសុំការអនុញ្ញាតប្រើប្រាស់ក្នុងគ្រាបន្ទាន់ពីអង្គការសុខភាពពិភពលោក សម្រាប់ពន្លឿនការប្រើប្រាស់វ៉ាក់សាំងនៅក្នុងប្រទេសដែលមានប្រាក់ចំណូលទាប។ ស្របគ្នានេះដែរ ការវិភាគពេញលេញនៃលទ្ធផលបណ្តោះអាសន្នកំពុងត្រូវបានដាក់ស្នើសម្រាប់ការបោះពុម្ពផ្សាយនៅក្នុងទិនានុប្បវត្តិឯកទេសមួយ។ ថ្មីៗនេះ ក្រុមហ៊ុនផលិតឱសថពីរផ្សេងទៀតគឺក្រុមហ៊ុន Pfizer និងក្រុមហ៊ុន Moderna ក៏បានប្រកាសលទ្ធផលដំបូងពីការសាកល្បងដំណាក់កាលចុងក្រោយដែលបង្ហាញថា វ៉ាក់សាំងរបស់ពួកគេមានប្រសិទ្ធភាពស្ទើរតែ៩៥% ផងដែរ។ កាលពីថ្ងៃអាទិត្យប្រទេសនានាចាប់ផ្តើមដាក់ផែនការចែកចាយវ៉ាក់សាំងកូវីដ១៩ ដោយអាល្លឺម៉ង់និងសហរដ្ឋអាមេរិកកំពុងត្រៀមចាក់វ៉ាក់សាំងដល់ប្រជាជនមួយចំនួនដែលអាចកើតឡើងនៅដើមខែក្រោយ៕ | 2020-11-24T07:00:00+07:00 | khmer.voanews.com | https://khmer.voanews.com/a/astrazeneca-said-its-vaccines-is-effective/5673497.html |
4578af15-453e-4027-b69b-721afc2df4c9 | ចំនួនអ្នកឆ្លងជំងឺកូវីដ-១៩ នៅឥណ្ឌូណេស៊ី កើនលើស«កន្លះលាននាក់» ក្នុងនោះស្លាប់ជាង ១៦,០០០នាក់ | យោងតាមទិន្នន័យចុងក្រោយ ពីក្រសួងសុខាភិបាលនៃប្រទេសឥណ្ឌូណេស៊ី បានបង្ហាញឲ្យដឹងថា ចំនួនអ្នកឆ្លង COVID-19 នៅទូទាំងប្រទេសឥណ្ឌូណេស៊ី កើនលើស កន្លះលាននាក់ហើយ បន្ទាប់ពីបានកត់ត្រាករណីថ្មីៗ ចំនួន ៤,៤៤២ករណីបន្ថែមទៀត នៅថ្ងៃចន្ទ ទី២៣ ខែវិច្ឆិកា ឆ្នាំ២០២០នេះ។ នេះបើយោងតាមការចេញផ្សាយដោយ សារព័ត៌មាន CNA។ ក្នុងរយៈពេលដូចគ្នា ក្រៅពីអ្នកឆ្លងថ្មីៗឥណ្ឌូនេស៊ី ក៏បានកត់ត្រាអ្នកស្លាប់ថ្មីចំនួន ១១៨នាក់បន្ថែមផងដែរ ដែលនាំឲ្យចំនួនអ្នកស្លាប់សរុបកើនដល់ ១៦,០០២នាក់។ ចំណែកឯ ចំនួនអ្នកជំងឺជាសះស្បើយសរុបកើនដល់ ៤២២,៣៨៦នាក់ បន្ទាប់ពីមនុស្សចំនួន៤,១៩៨នាក់ផ្សេងទៀត បានជាសះស្បើយឡើងវិញ។ គួរបញ្ជាក់ថា ជំងឺ COVID-19 បានឆ្លងរីករាលពាសពេញខេត្តទាំង៣៤ នៃប្រទេសឥណ្ឌូណេស៊ី ខណៈរដ្ឋធានីហ្សាការតា គឹជាចំនុចដែលក្តៅគគុកជាងគេ ជាមួយនឹងករណីស្លាប់កើន ២,៥៤២នាក់ ក្នុងចំណោមអ្នកជំងឺ ១២៨,១៧៣នាក់៕ | 2020-11-24T02:10:00+07:00 | freshnewsasia.com | https://m.freshnewsasia.com/index.php/en/internationalnews/177810-2020-11-23-12-10-18.html |
064bf034-822d-4111-8bfe-cf560a31441f | រដ្ឋមន្រ្តី វង សូត៖ UNDP កោតសរសើរកម្ពុជាយ៉ាងខ្លាំង ដែលជោគជ័យក្នុងការគ្រប់គ្រងជំងឺកូវីដ-១៩ | ក្នុងជំនួបនាថ្ងៃទី២៣ ខែវិច្ឆិកា ឆ្នាំ២០២០ នាទីស្តីការក្រសួងសង្គមកិច្ច រវាងលោក វង សូត រដ្ឋមន្រ្តីក្រសួងសង្គមកិច្ច អតីតយុទ្ធជន និងយុវនីតិសម្បទា លោក Nick Boresford ប្រធានអង្គការកម្មវិធីអភិវឌ្ឍន៍អង្គការសហប្រជាជាតិប្រចាំនៅកម្ពុជា (UNDP) បានកោតសសើរថា កម្ពុជាពិតជាសម្រេចបានជោគជ័យ ក្នុងការគ្រប់គ្រងបញ្ហាជំងឺកូវីដ-១៩។ លោកបានបន្តថា ភាពជោគជ័យរបស់កម្ពុជា ដែលលោកមើលឃើញ គឺជោគជ័យទាំងផ្នែកសុខភិបាល និងជោគជ័យផ្នែកសង្គមសេដ្ឋកិច្ចផងដែរ។ ការលើកឡើងបែបនេះ គឺស្របពេលដែលរាជរដ្ឋាភិបាលកម្ពុជា កំពុងបន្តអនុវត្តកម្មវិធីឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះ ក្នុងកំឡុងពេល ប្រយុទ្ធប្រឆាំងជំងឺ កូវីដ-១៩ ហើយក៏ស្របពេលដែល កម្ពុជាទើបទទួលបានជោគជ័យក្នុងការគ្រប់គ្រងការឆ្លងជំងឺ កូវីដ-19ក្នុងព្រឹត្តិការណ៍ ៣វិច្ឆិកាកន្លងទៅផងដែរ។ សម្រាប់ការលើកឡើងបែបនេះ លោក វង សូត រដ្ឋមន្រ្តីក្រសួងសង្គមកិច្ច ក៏បានថ្លែងអំណរគុណដល់ប្រធានអង្គការ UNDP ដែលបានមើលឃើញ ពីកិច្ចប្រឹងប្រែងរបស់កម្ពុជា ក្នុងការដោះស្រាយរាល់បញ្ហាទាក់ទងជំងឺកូវីដ-១៩។ រដ្ឋមន្រ្តី វង សូត ក៏បានថ្លែងអំណរគុណដល់អង្គការ UNDP ចំពោះកិច្ចសហការជាមួយក្រសួងសង្គមកិច្ច ក្នុងកិច្ចការងារគាំពារសង្គមផងដែរ។ សម្រាប់កម្មវិធី ឧបត្ថម្ភសាច់ប្រាក់ ដែលបានជួយដល់គ្រួសារក្រីក្រ និងងាយរងគ្រោះជាច្រើន រាជរដ្ឋាភិបាលកម្ពុជា បានសម្រេចបន្តរហូតដល់ដំណាច់ឆ្នាំ២០២០ផងដែរ។ បន្ថែមពីលើនេះ លោក Nick Boresford បានឲ្យដឹងថា សម្រាប់បញ្ហាជំងឺកូវីដ១៩ នេះ បានបង្ហាញពីសមត្ថភាព និងលទ្ធភាពរបស់កម្ពុជាយ៉ាងខ្លាំងក្លា ក្នុងការដោះស្រាយ ទប់ស្កាត់ការចម្លង និងការគាំពារដល់ប្រជាជនដែលរងការប៉ះពាល់ពីបញ្ហាជំងឺនេះ។ លោកថា កម្មវិធីឧបត្ថម្ភសាច់ប្រាក់ដែលកំពុងតែអនុវត្តនេះ ពិតជាមានសារៈសំខាន់ជាខ្លាំង ព្រោះវាមិនមែនគ្រាន់តែជាកម្មវិធីផ្ដល់ថវិការប៉ុណ្ណោះទេ វាជាកម្មវិធីវិនិយោគដែលមានគុណតម្លៃជាខ្លាំង វិនិយោគទៅលើគ្រួសារក្រីក្រ ក្នុងការកសាងជីវភាព ធ្វើឱ្យស្ថានភាពគ្រួសារមានភាពប្រសើរឡើង៕ | 2020-11-23T22:22:00+07:00 | freshnewsasia.com | https://m.freshnewsasia.com/index.php/en/localnews/177782-2020-11-23-08-22-03.html |
87e12d21-9644-4129-93e2-a4102e569cd3 | ពលរដ្ឋចិញ្ចឹមសត្វជ្រូកលក្ខណៈគ្រួសារនៅខេត្តប៉ៃលិន កំពុងបារម្ភ ខណៈជ្រូកបានឆ្លងជំងឺ និងងាប់ជាបន្តបន្ទាប់ | បន្ទាប់ពីលេចឮដំណឹងថា មានសត្វគោជាច្រើនក្បាលទទួលរងការឆ្លងរោគរាតត្បាតទូទាំងខេត្តប៉ៃលិន ឥឡូវប្រជាពលរដ្ឋអ្នកចិញ្ចឹមសត្វជ្រូកជាលក្ខណៈគ្រួសារ ក៏កំពុងព្រួយបារម្ភ ខណៈជ្រូកដែលពួកគាត់ចិញ្ចឹមឆ្លងជំងឺបណ្តាលឱ្យឈឺងាប់ជាបន្តបន្ទាប់។ ពាក់ព័ន្ធនឹងបញ្ហានេះកសិករឈ្មោះ ជុំ ទិត្យ អាយុ៣៥ឆ្នាំ និងប្រពន្ធ ឈ្មោះ កែវ ស្រី អាយុ៣០ឆ្នាំ បានចិញ្ចឹមជ្រូកជាង៣០ក្បាល ងាប់អស់ជាង១០ក្បាល និងឈ្មោះ ជុំ គា ភេទប្រុស អាយុ៣២ឆ្នាំ ក៏ចិញ្ចឹមជ្រូកជាង ៣០ក្បាលដែរ គឺបានឈឺងាប់អស់២ ទៅ៣ក្បាល រស់នៅភូមិសួនអំពៅកើត សង្កាត់ប៉ៃលិន ក្រុងប៉ៃលិន ខេត្តប៉ៃលិន។ ពួកគាត់បានឱ្យដឹងដូចៗគ្នាថា កាលពីប៉ុន្មានខែកន្លងទៅនេះ ជ្រូករបស់ពួកគាត់ កើតជំងឺរមាស់ពេញខ្លួន បែកពពុះមាត់ អត់ស៊ីបាយ បណ្តាលឱ្យស្គមស្គាំងស្លាប់ជាបណ្តើរៗ ធ្វើឱ្យមានការព្រួយបារម្ភតែម្តង។ ទោះបីជាហៅពេទ្យសត្វឯកជន ទៅចាក់ថ្នាំព្យាបាលយ៉ាងណា ក៏មិនអាចជាសះស្បើយនោះឡើយ ដោយចាក់ម្តងៗ ចំណាយអស់ថវិកាជាច្រើន។ លុះក្រោយមកពួកគាត់ក៏ទិញថ្នាំពេទ្យ យកទៅចាក់ព្យាបាលខ្លួនឯង ប៉ុន្តែជ្រូកខ្លះក៏ជាសះស្បើយឡើងវិញ ជ្រូកខ្លះក៏អត់ជាបណ្តាលឱ្យងាប់តែម្តង ព្រោះគ្មានជំនាញច្បាស់លាស់ ទើបនឹកឃើញឱ្យខាងព័ត៌មានជួយចុះផ្សាយ ដើម្បីឮដំណឹងដល់ពេទ្យសត្វចុះទៅជួយសង្គ្រោះទាន់ពេលវេលា។ ពាក់ព័ន្ធបញ្ហានេះលោក ខៀវ សុថុន ប្រធានការិយាល័យផលិតកម្ម និងបសុសត្វខេត្តប៉ៃលិន បានឱ្យដឹងថា ដោយសារតែកាលពីថ្មីៗ កន្លងទៅនេះមានភ្លៀងធ្លាក់ជោកជាំខ្លាំងពេកបណ្តាលឱ្យសត្វគោ ទទួលរងការកើតជំងឺ ទើបខាងលោកដឹកនាំមន្រ្តីក្រោមឱវាទ ចុះព្យាបាលទាន់ពេលវេលា ហើយសត្វគោនៅតាមភូមិ ក៏ជិតជាសះស្បើយអស់ដែរ ដោយខាងលោកក៏បានពន្យល់ណែនាំពីរបៀបការពារ កុំឱ្យសត្វឆ្លងជំងឺពីមួយទៅមួយ និងពន្យល់ពីរបៀបថែទាំសុខភាពសត្វទាំងអស់ផងដែរ។ ប្រធានការិយាល័យរូបនេះ បានបញ្ជាក់ថា បន្ទាប់ពីទទួលបានព័ត៌មាន កាលពីវេលាម៉ោង៩៖៣០នាទីព្រឹកថ្ងៃទី២០ ខែវិច្ឆិកា ឆ្នាំ២០២០ មានសត្វជ្រូកចិញ្ចឹមជាច្រើនក្បាលនៅក្នុងភូមិសួនអំពៅកើត សង្កាត់ប៉ៃលិន ក្រុងប៉ៃលិន ខេត្តប៉ៃលិន ទទួលរងការឈឺ និងងាប់ មួយចំនួនខាងលោកនឹងបន្តចុះចាក់ថ្នាំព្យាបាលនៅពេលឆាប់ៗ ខាងមុខនេះ។ លោកបញ្ជាក់ថា ចំណែកឯសត្វគោចិញ្ចឹមរបស់ប្រជាពលរដ្ឋតាមភូមិ ខាងលោកនឹងចុះចាក់វ៉ាក់សាំងការពារជំងឺនៅពេលក្រោយ ដើម្បីកុំឱ្យឈឺឆ្លងពីមួយក្បាលទៅមួយក្បាល ដែលជាហេតុធ្វើឱ្យមានការលំបាកក្នុងការទប់ស្កាត់ផងដែរ៕ | 2020-11-23T19:12:00+07:00 | freshnewsasia.com | https://m.freshnewsasia.com/index.php/en/localnews/177758-2020-11-23-05-12-04.html |
fbb2f0c9-2954-48dd-aa3b-41a49d7a1d2a | TOP NEWS: ថ្ងៃនេះក្រសួងសុខាភិបាលប្រកាសថា មិនមានករណីឆ្លងជំងឺកូវីដ១៩ថ្មីនោះទេ ហើយករណីជាសះស្បើយក៏គ្មានដែរ (Video inside) | ក្រសួងសុខាភិបាល នៅព្រឹកថ្ងៃទី២៣ ខែវិច្ឆិកា ឆ្នាំ២០២០នេះ បានចេញសេចក្តីប្រកាសព័ត៌មានបញ្ជាក់ឲ្យដឹងថា មិនមានរកឃើញករណីឆ្លងកូវីដ១៩ ថ្មីនៅកម្ពុជានោះទេ ហើយករណីជាសះស្បើយក៏មិនមានដែរ។ គិតត្រឹមម៉ោង៧៖០០នាទីព្រឹកថ្ងៃទី២៣ ខែវិច្ឆិកានេះ នៅកម្ពុជាបានរកឃើញអ្នកឆ្លងកូវីដ១៩ សរុបចំនួន ៣០៦នាក់ ក្នុងនោះអ្នកព្យាបាលជាសះស្បើយចំនួន ២៩៥នាក់ និងអ្នកកំពុងសម្រាកព្យាបាល នៅមន្ទីរពេទ្យចំនួន១១នាក់៕ | 2020-11-23T14:09:00+07:00 | freshnewsasia.com | https://m.freshnewsasia.com/index.php/en/localnews/177731-2020-11-23-00-09-34.html |
f4f35f65-d747-4cf0-876d-6bc9dfba283d | ស្ថានភាពឆ្លងកូវីដ១៩ នៅកម្ពុជា និងពិភពលោក | រាជធានីភ្នំពេញ៖ ក្រសួងសុខាភិបាលកម្ពុជា នៅព្រឹកថ្ងៃទី២៣ ខែវិច្ឆិកា ឆ្នាំ២០២០ បានចេញសេចក្តីប្រកាសព័ត៌មានថា នៅថ្ងៃនេះ ក្រសួងរកមិនឃើញ មានករណីឆ្លងថ្មី នៃកូវីដ-១៩ នៅកម្ពុជានោះទេ ហើយក៏មានករណីព្យាបាលជាសះស្បើយថ្មីដែរ។ បើគិតត្រឹមវេលាម៉ោង៧នាទីព្រឹក ថ្ងៃទី២៣ ខែវិច្ឆិកា ឆ្នាំ២០២០ នៅកម្ពុជាមានអ្នកឆ្លងកូវីដ-១៩ សរុប ៣០៦នាក់។ ក្នុងចំណោមអ្នកជំងឺទាំងនោះ មានអ្នកព្យាបាលជាសះស្បើយ ចំនួន២៩៥នាក់។ ដោយឡែកអ្នកជំងឺ១១នាក់ផ្សេងទៀត កំពុងសម្រាកព្យាបាល នៅមន្ទីរពេទ្យរបស់រដ្ឋ។ ដោយឡែកនៅលើពិភពលោកវិញ បើតាមគេហទំព័រ Worldometer បានចេញផ្សាយ កាលពីវេលាម៉ោង៨ព្រឹក ថ្ងៃទី២៣ខែវិច្ឆិកា ឆ្នាំ២០២០ បានឲ្យដឹងថា ចំនួនអ្នកឆ្លងកូវីដ-១៩ សរុបនៅទូទាំងពិភពលោក កើនដល់ 58 970 525នាក់ (ឆ្លងថ្មី 489 012នាក់) ស្លាប់ 1 393 227នាក់ (ស្លាប់ថ្មី 7 409នាក់) និងជាសះស្បើយ 40 759 532 នាក់។ រហូតមកដល់ពេលនេះ សហរដ្ឋអាមេរិក ជាប្រទេសមានអ្នកស្លាប់ និងឆ្លងកូវីដ-១៩ច្រើនជាងគេ ដោយមានអ្នកឆ្លងបន្ដកើតឡើង ដល់ 12 588 661នាក់ ស្លាប់ 262 696នាក់ និងជាសះស្បើយជាង៧លាននាក់។ រីឯប្រទេសដែលមានអ្នកឆ្លងច្រើន បន្ទាប់ពីអាមេរិក មានឥណ្ឌា ប្រេស៊ីល និងបារាំង…ជាដើម។ អាស៊ី ជាតំបន់មានអ្នកឆ្លងកូវីដ-១៩ ច្រើនជាងគេបំផុត នៅលើពិភពលោក ដោយមានអ្នកឆ្លងសរុប កើនដល់ 15 785 523នាក់ (ឆ្លងថ្មី 105 529នាក់) ស្លាប់ 278 192នាក់ (ស្លាប់ថ្មី 1 746នាក់) និងជាសះស្បើយ 14 169 779នាក់។ រីឯប្រទេសដែលមានអ្នកឆ្លងច្រើនជាងគេ នៅតំបន់អាស៊ី រួមមាន ឥណ្ឌា (ប្រទេសនេះឆ្លងច្រើនលំដាប់លេខ២នៅលើពិភពលោក បន្ទាប់ពីអាមេរិក) អ៊ីរ៉ង់ អ៊ីរ៉ាក់ ឥណ្ឌូនេស៊ី បង់ក្លាដែស តួកគី និងហ្វីលីពីន …ជាដើម។ អឺរ៉ុប ជាតំបន់មានអ្នកឆ្លងជំងឺកូវីដ-១៩លំដាប់លេខ២ នៅលើពិភពលោក ដោយមានអ្នកឆ្លងសរុបសរុប កើនដល់ 15 634 782នាក់ (ឆ្លងថ្មី 151 006នាក់) ស្លាប់ 355 172នាក់ (ស្លាប់ថ្មី 3 256 នាក់) និងជាសះស្បើយ 6 115 151 នាក់។ ប្រទេសមានអ្នកឆ្លងច្រើន នៅក្នុងតំបន់អឺរ៉ុប រួមមាន បារាំង រុស្ស៊ី អេស្ប៉ាញ អង់គ្លេស អ៊ីតាលី និងអាល្លឺម៉ង់…ជាដើម។ អាមេរិកខាងជើង ជាតំបន់មានអ្នកឆ្លងច្រើនលំដាប់លេខ៣ នៅលើពិភពលោក ដោយមានអ្នកឆ្លងសរុប កើនដល់ 14 710 740នាក់ (ឆ្លងថ្មី 391 859 នាក់) ស្លាប់ 391 859នាក់ (ស្លាប់ថ្មី 1 493នាក់) និងជាសះស្បើយ 9 057 848នាក់។ ប្រទេស មានអ្នកឆ្លងច្រើន នៅក្នុងតំបន់នេះ រួមមាន សហរដ្ឋអាមេរិក ម៉ិកស៊ីក កាណាដា …ជាដើម។ អាមេរិកខាងត្បូង ជាតំបន់មានអ្នកឆ្លងច្រើនលំដាប់លេខ៤ នៅលើពិភពលោក ដោយមានអ្នកឆ្លងសរុប កើនដល់ 10 712 528នាក់ (ឆ្លងថ្មី 35 39នាក់) ស្លាប់ 317 183នាក់ (ស្លាប់ថ្មី ៦២៤នាក់) និងជាសះស្បើយ 9 629 398 នាក់។ ប្រទេស មានអ្នកឆ្លងច្រើន នៅក្នុងតំបន់នេះ រួមមាន ប្រេស៊ីល អាហ្សង់ទីន កូឡុំប៊ី ប៉េរូ និងឈីលី …ជាដើម។ អាហ្វ្រិក ជាតំបន់មានអ្នកឆ្លងច្រើន លំដាប់លេខ៥ នៅលើពិភពលោក ដោយមានអ្នកឆ្លងសរុប កើនដល់ 2 082 709នាក់ (ឆ្លងថ្មី 12 857នាក់) ស្លាប់ 49 802នាក់ (ស្លាប់ថ្មី 290នាក់) និងជាសះស្បើយ 1 753 722នាក់។ ប្រទេសមានអ្នកឆ្លងច្រើន នៅក្នុងតំបន់នេះ រួមមាន អាហ្វ្រិកខាងត្បូង ម៉ូរ៉ុកកូ និងអេហ្ស៊ីប…ជាដើម។ អាសេអានី ជាតំបន់មានការឆ្លងតិចជាងគេបំផុត នៅលើពិភពលោក ដោយមានអ្នកឆ្លងសរុប 43 522នាក់ (ឆ្លងថ្មី២៤នាក់) ស្លាប់១០០៤នាក់ (ស្លាប់ថ្មី០នាក់) និងជាសះស្បើយ 32 975នាក់។ សូមជម្រាបថា វីរុសកូរ៉ូណា ហៅកាត់ កូវីដ-១៩ (Coronavirus Disease 2019 = Covid-19) នេះ បានផ្ទុះឡើងជាលើកដំបូង នៅក្នុងទីក្រុងវូហាន (ចិនអាន៖ អ៊ូហាន) ខេត្តហ៊ូប៉ី នាភាគកណ្ដាល នៃប្រទេសចិន កាលពីអំឡុងខែធ្នូ ឆ្នាំ២០១៩។ រហូតមកដល់ពេល វីរុសនេះ កំពុងតែរាតត្បាលពាសពេញពិភលោក ដោយមានប្រទេស និងដែនដីចំនួន២១៨ កំពុងចម្លងមេរោគនេះ៕ សូមអានខ្លឹមសារ នៃសេចក្ដីប្រកាសព័ត៌មានរបស់ក្រសួងសុខាភិបាលកម្ពុជា ដូចខាងក្រោម៖ | 2020-11-23T09:03:49+07:00 | kbnnews.com | https://kbn.news/archives/191335 |
fc690ae1-bfa0-43f8-ab8f-fca42d598509 | អ្នកជំនាញកំពូលផ្នែកជំងឺកូវីដ១៩ របស់សហរដ្ឋអាមេរិក គាំទ្រវ៉ាក់សាំងកូវីដ១៩ ដែលមានប្រសិទ្ធភាពខ្ពស់នៅក្នុងការសាកល្បង | អ្នកជំនាញកំពូល ២ រូបផ្នែកជំងឺកូវីដ១៩ របស់សហរដ្ឋអាមេរិក បាននិយាយកាលពីថ្ងៃអាទិត្យម្សិលមិញថា ពួកគេផ្ទាល់នឹងមិនមានការព្រួយបារម្ភអំពីការចាក់វ៉ាក់សាំងកូវីដ១៩ ដែលកំពុងស្ថិតនៅក្រោមការត្រួតពិនិត្យចុងក្រោយនោះទេ។ លោក Moncef Slaoui ប្រធានទីប្រឹក្សាវិទ្យាសាស្ត្រនៃកម្មវិធីរបស់រដ្ឋាភិបាលសហរដ្ឋអាមេរិកដើម្បីសម្របសម្រួលនិងពន្លឿនការផលិតនិងចែកចាយវ៉ាក់សាំងកូវីដ១៩ (Operation Ward Speed) បានបញ្ជាក់នៅក្នុងកម្មវិធី «This Week» របស់បណ្តាញទូរទស្សន៍ ABC ថា «វ៉ាក់សាំងទាំងនេះមានប្រសិទ្ធភាពខ្ពស់។ ខ្ញុំគិតថា ខ្ញុំមិនមានបញ្ហាអ្វីទាំងអស់នៅក្នុងការចាក់វ៉ាក់សាំងទាំងនេះ»។ វ៉ាក់សាំងទាំងនេះត្រូវបានបង្កើតឡើងដាច់ដោយឡែកពីគ្នាដោយកិច្ចសហប្រតិបត្តិការរវាងក្រុមហ៊ុន Pfizer និងក្រុមហ៊ុន BioNTech និងដោយក្រុមហ៊ុន Moderna។ វ៉ាក់សាំងទាំងនេះបានបង្ហាញនូវប្រសិទ្ធភាពចំនួន ៩៥% នៅក្នុងការសាកល្បង ហើយឥឡូវនេះកំពុងរង់ចាំការយល់ព្រមពីរដ្ឋាភិបាលសហរដ្ឋអាមេរិកសម្រាប់ការប្រើប្រាស់ទូទៅ ស្របពេលដែលសហរដ្ឋអាមេរិកមានករណីឆ្លងថ្មីនៃជំងឺកូវីដ១៩ ប្រចាំថ្ងៃ ចំនួនរាប់ម៉ឺនករណី។ លោកវេជ្ជបណ្ឌិត Anthony Fauci អ្នកជំនាញកំពូលផ្នែកជំងឺឆ្លងរបស់សហរដ្ឋអាមេរិក បានបញ្ជាក់នៅក្នុងកម្មវិធី «Face the Nation» របស់បណ្តាញទូរទស្សន៍ CBS ថា លោកក៏មិនមានការភ័យខ្លាចអ្វីដែរនៅក្នុងការចាក់វ៉ាក់សាំងទាំងនេះ។ លោកវេជ្ជបណ្ឌិត Fauci បានមានប្រសាសន៍ថា៖ «ប្រសិនបើខ្ញុំស្ថិតនៅក្នុងក្រុមដែលគេស្នើឲ្យចាក់វ៉ាក់សាំងនេះ ខ្ញុំនឹងប្រាកដជាចាក់។ ខ្ញុំនឹងមិនស្ទាក់ស្ទើរនៅក្នុងការចាក់វាទេ។ ហើយខ្ញុំក៏មិនស្ទាក់ស្ទើរនៅក្នុងការប្រាប់ក្រុមគ្រួសាររបស់ខ្ញុំឲ្យចាក់វ៉ាក់សាំងនេះដែរ»។ លោកបានបន្ថែមថា ដោយសន្មតថាទីភ្នាក់ងារម្ហូបអាហារនិងឱសថរបស់សហរដ្ឋអាមេរិកផ្តល់ការអនុញ្ញាតចំពោះវ៉ាក់សាំងទាំងនេះបន្ទាប់ពីការត្រួតពិនិត្យរបស់ពួកគេមក «នៅពេលដែលសាធារណជនអាមេរិកាំងឮអំពីដំណឹងនេះ ពួកគេត្រូវតែជឿជាក់» ថា វ៉ាក់សាំងទាំងនេះមានសុវត្ថិភាព»៕ | 2020-11-23T07:00:00+07:00 | khmer.voanews.com | https://khmer.voanews.com/a/us-expert-endorse-covid-vaccines/5673021.html |
657c3e35-e6c5-4acd-962d-d53db3b36183 | ប្រទេសនានាចាប់ផ្តើមរៀបចំផែនការចែកចាយវ៉ាក់សាំងបង្ការជំងឺកូវីដ១៩ | ប្រទេសនានាកំពុងចាប់ផ្តើមដាក់ចេញនូវផែនការចែកចាយវ៉ាក់សាំងបង្ការជំងឺកូវីដ១៩ កាលពីថ្ងៃអាទិត្យ ដោយប្រទេសអាល្លឺម៉ង់និងសហរដ្ឋអាមេរិកកំពុងត្រៀមចាក់វ៉ាក់សាំងដល់ពលរដ្ឋមួយចំនួននៅដើមខែក្រោយ។ លោក Jens Spahn រដ្ឋមន្ត្រីក្រសួងសុខាភិបាលអាល្លឺម៉ង់ បានប្រាប់អ្នកយកព័ត៌មានកាលពីថ្ងៃអាទិត្យម្សិលមិញថា៖ «មានហេតុផលដែលត្រូវមានសុទិដ្ឋិនិយម» ថា វ៉ាក់សាំងនោះនឹងត្រូវបានអនុញ្ញាតនៅក្នុងទ្វីបអឺរ៉ុបមុនដំណាច់ឆ្នាំនេះ ហើយថា បន្ទាប់ពីមានការអនុញ្ញាត ការចាក់វ៉ាក់សាំងអាចចាប់ផ្តើម «ភ្លាមៗ» តែម្ដង។ សហរដ្ឋអាមេរិកបានដាក់គម្រោងដំបូងដើម្បីចាប់ផ្តើមចាក់វ៉ាក់សាំងលើក្រុមពលរដ្ឋមួយចំនួនលឿនបំផុតនៅត្រឹមថ្ងៃទី ១២ ខែធ្នូ ខាងមុខ គឺក្នុងពេល ២ ថ្ងៃក្រោយមក បន្ទាប់ពីទីភ្នាក់ងារម្ហូបអាហារនិងឱសថរបស់សហរដ្ឋអាមេរិកមានគម្រោងពិនិត្យលើវ៉ាក់សាំងរបស់ក្រុមហ៊ុន Pfizer។ នៅឯសន្និសីទកំពូល G20 កាលពីចុងសប្តាហ៍កន្លងទៅនេះ បណ្ដាមេដឹកនាំនៅក្នុងកិច្ចប្រជុំនោះបានសន្យាធ្វើការរួមគ្នាដើម្បីធានាថា ប្រជាពលរដ្ឋក្រីក្រនិងងាយរងគ្រោះបំផុតនៅលើពិភពលោកនឹងទទួលបានវ៉ាក់សាំងបង្ការជំងឺកូវីដ១៩ នេះដែរ។ មនុស្សជាង ៥៨ លាននាក់នៅទូទាំងពិភពលោកបានឆ្លងជំងឺកូវីដ១៩ ហើយមនុស្សជាង ១ លាន ៣ សែននាក់បានស្លាប់ដោយសារជំងឺនេះ។ នេះបើយោងតាមទិន្នន័យរបស់សាកលវិទ្យាល័យ Johns Hopkins នៅព្រឹកថ្ងៃចន្ទនេះ។ សហរដ្ឋអាមេរិកនៅតែបន្តនាំមុខគេលើពិភពលោក ដោយមានការឆ្លងជំងឺនេះជាង ១២ លានករណី។ បន្ទាប់ពីនេះគឺប្រទេសឥណ្ឌា ដែលមានការឆ្លងចំនួនជាង ៩ លានករណី និងប្រទេសប្រេស៊ីលដែលមានការឆ្លងចំនួនជាង ៦ លានករណី៕ | 2020-11-23T07:00:00+07:00 | khmer.voanews.com | https://khmer.voanews.com/a/covid-vaccines/5673187.html |
a495ad96-342e-4fcc-9998-7caf4e5e771b | រុស្សី បន្តរកឃើញអ្នកឆ្លងជំងឺកូវីដ-១៩ ថ្មីៗចំនួន «២៤,៥៨១នាក់»ទៀត ក្នុងរបាយការណ៍ថ្ងៃអាទិត្យនេះ | មជ្ឈមណ្ឌលឆ្លើយតបជំងឺរាតត្បាតសកល COVID-19 នៃប្រទេសរុស្សី នៅថ្ងៃអាទិត្យនេះ បានកត់ត្រានូវករណីឆ្លងថ្មីៗជាង ២៤,៥៨១នាក់បន្ថែមទៀត ដែលនាំឲ្យករណីឆ្លងសរុបនៅទូទាំងប្រទេស កើនដល់ ២,០៨៩,៣២៩។ ប្រការនេះបាននាំឲ្យករណីឆ្លង COVID-19 សរុបនៅទូទាំងប្រទេសកើនឡើងដល់ជិត ២,០៣០,០០០ករណី។ នេះបើតាមការចេញផ្សាយដោយសារព័ត៌មានចិនស៊ីនហួរ នៅយប់ថ្ងៃអាទិត្យ ទី២២ ខែវិច្ឆិកា ឆ្នាំ២០២០។ បើតាមមជ្ឈមណ្ឌលឆ្លើយតប COVID-19 នៃប្រទេសរុស្សី ក្នុងចំណោមករណីឆ្លង COVID-19 ថ្មីៗខាងលើ មាន ៦,៥៧៥ករណីត្រូវបានរាយការណ៍ចេញពីទីក្រុងម៉ូស្គូ ដែលបាននាំឲ្យករណីឆ្លងសរុប នៅក្នុងរដ្ឋធានីមួយនេះកើនឡើងដល់ជិត ៥៥៣,៧១៣ករណី។ ក្រៅពីការកើនឡើងយ៉ាងគំហុកនៃចំនួនករណីឆ្លង COVID-19 នេះ ចំនួនអ្នកស្លាប់ក៏បានកើនឡើងដល់ជាង ៣៦,១៧៩នាក់ផងដែរ ខណៈអ្នកជំងឺសរុប ១,៥៥៩,៤៤៣នាក់ហើយបានជាសះស្បើយ។ គួរបញ្ជាក់ថា រហូតមកដល់ពេលនេះ ប្រទេសរុស្សីបានពិនិត្យសំណាករក COVID-19 លើមនុស្សជាង ៧២.៤លាននាក់ហើយនៅទូទាំងប្រទេស៕ | 2020-11-23T02:01:00+07:00 | freshnewsasia.com | https://m.freshnewsasia.com/index.php/en/internationalnews/177726-2020-11-22-12-01-37.html |
f914cadb-6039-45df-9418-d888beef1444 | លោកស្រី ម៉ែន សំអន ក្រើនរម្លឹកដល់ប្រជាពលរដ្ឋ នៅតាមមូលដ្ឋានកុំឲ្យធ្វេសប្រហេសពីជំងឺកូវីដ-១៩ឲ្យសោះ ត្រូវអនុវត្តន៍តាមការណែនាំរបស់ក្រសួងសុខាភិបាល | លោកស្រីកិត្តិសង្គហបណ្ឌិត ម៉ែន សំអន គណៈកិត្តិយសសាខាកាកបាទក្រហមកម្ពុជាខេត្តស្វាយរៀង នៅថ្ងៃទី២២ ខែវិច្ឆិកា ឆ្នាំ២០២០នេះ បានក្រើនរម្លឹកដល់ប្រជាពលរដ្ឋនៅតាមមូលដ្ឋាន កុំឲ្យធ្វេសប្រហេសពីជំងឺកូវីដ-១៩ ឲ្យសោះ គឺត្រូវអនុវត្តន៍តាមការណែនាំរបស់ក្រសួងសុខាភិបាល ព្រោះមួយរយៈពេលដ៏ខ្លីនេះ មានករណីឆ្លងថ្មីទៀតដោយជំងឺដ៏កាចសាហាវមួយនេះនៅក្នុងប្រទេសកម្ពុជា។ ការថ្លែងរបស់លោកស្រី ម៉ែន សំអន បែបនេះ ខណៈដែលលោកស្រីអញ្ជើញចូលរួមក្នុងពិធីចែកអំណោយមនុស្សធម៌របស់សាខាកាកបាទក្រហមកម្ពុជាខេត្ត ជូនដល់ជនងាយរងគ្រោះចាស់ជរា ៤៣គ្រួសារ ជនពិការ ៥នាក់ និងគ្រួសារមានជីវភាពខ្វះខាត ៥៨គ្រួសារ ដែលសរុបមានចំនួន ១០៦គ្រួសារ មកពី ១០ឃុំក្នុងស្រុករំដួល ស្ថិតសាលាស្រុករំដួល និងមានការចូលរួមអមដំណើរដោយលោក លោកស្រី ប្រធាន អនុប្រធានកិត្តិយសសាខា គណៈកម្មាធិការសាខាជាច្រើនរូបទៀតផងដែរ។ លោកស្រីកិត្តិសង្គហបណ្ឌិត ម៉ែន សំអន បានថ្លែងនាំមកនូវប្រសាសន៍ផ្ដាំផ្ញើសួរសុខទុក្ខ និងសេចក្ដីនឹករលឹកពីសំណាក់សម្ដេចកិត្ដិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា ជូនដល់បងប្អូនប្រជាពលរដ្ឋទាំងអស់ដោយក្តីនឹករលឹក ដែលជានិច្ចកាលសម្ដេចតែងតែយកចិត្តទុកដាក់គិតគូរចំពោះសុខទុក្ខប្រជាពលរដ្ឋគ្រប់រូប មិនប្រកាន់វណ្ណៈ ពណ៌សម្បុរ ជំនឿ សាសនា ឬនិន្នាការនយោបាយណាមួយឡើយ។ លោកស្រីបានផ្តាំផ្ញើបន្ថែមដល់បងប្អូនប្រជាពលរដ្ឋទាំងអស់ សូមមានការប្រុងប្រយ័ត្នខ្ពស់បំផុតក្នុងការថែរក្សាសុខភាព ហើយកត្តាដែលសំខាន់នោះ គឺការរស់នៅត្រូវប្រកាន់យកនៅការរស់នៅស្អាត ពិសារទឹកដាំពុះ ហូបស្អាត សម្អាតបរិស្ថានជុំវិញផ្ទះ ណែនាំកូនចៅឲ្យគោរពច្បាប់ចរាចណ៍ គេងក្នុងមុងដើម្បីការពារជំងឺគ្រុនឈាម ហើយត្រូវដាំដំណាំ ចិញ្ចឹមសត្វ ដើម្បីផ្គត់ផ្គង់ជីវភាពប្រចាំថ្ងៃផងដែរ។ សម្រាប់អំណោយដែលបានចែកជូនប្រជាពលរដ្ឋទាំង ១០៦គ្រួសារនោះ ក្នុង១ គ្រួសារទទួលបាន អង្ករ ៣០គ.ក្រ, មី ១កេស, ត្រីខ ១០កំប៉ុង, ទឹកស៊ីអ៊ីវ ១យួរ, កន្ទេលបត់ ១, ឃីត ១កញ្ចប់(មុង ១ ភួយ ១ ក្រមា ១ សារុង ១), និងថវិកា ៥០,០០០រៀល៕ | 2020-11-22T20:24:00+07:00 | freshnewsasia.com | https://m.freshnewsasia.com/index.php/en/localnews/177708-2020-11-22-06-24-45.html |
e93edd03-bc2f-41f5-986e-5d2d1c9f71cf | កម្ពុជារកឃើញអ្នកឆ្លងជំងឺកូវីដ១៩ម្នាក់ទៀត ជាបុរសខ្មែរមកពីប្រទេសជប៉ុន | កម្ពុជារកឃើញអ្នកឆ្លងជំងឺកូវីដ-១៩ម្នាក់ទៀត ជាបុរសជនជាតិខ្មែរអាយុ២៧ឆ្នាំ រស់នៅស្រុកកំពង់ត្របែក ខេត្តព្រៃវែង ។ បុរសរូបនេះបានធ្វើដំណើរមកពីប្រទេសជប៉ុន បន្តជើងហោះហើរទៅប្រទេសកូរ៉េខាងត្បូង ហើយមកដល់កម្ពុជា កាលពីថ្ងៃទី២៦ ខែតុលា ហើយបានធ្វើតេស្តជាលើកទី៤ នៅថ្ងៃទី១៣ នៃការធ្វើចត្តាឡីស័ក ទើបរកឃើញវិជ្ជមានជំងឺកូវីដ-១៩។ បច្ចុប្បន្ន អ្នកជំងឺរូបនេះ កំពុងដាក់ឲ្យសម្រាកព្យាបាលនៅមណ្ឌលសុខភាពចាក់អង្រែ រាជធានីភ្នំពេញ។ ក្រសួងសុខាភិបាល ប្រកាសនៅថ្ងៃទី២២ ខែវិច្ឆិកា ថា តាមជើងហោះហើរខាងលើនេះ មានអ្នកដំណើរសរុបចំនួន ៣៩នាក់ ហើយបានធ្វើតេស្តលើកទី១ កាលពីថ្ងៃទី២៧ ខែតុលា មានបុរសជនជាតិខ្មែរ ២នាក់ វិជ្ជមានកូវីដ-១៩ ប៉ុន្តែបច្ចុប្បន្ននេះ មានម្នាក់កំពុងសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត រីឯម្នាក់ទៀតជាសះស្បើយរួចហើយ។ ចំណែក នៅសល់ជាង ៣០នាក់ទៀត ត្រូវបានដាក់ឱ្យធ្វើចត្តាឡឺស័កបន្តទៀត។ គិតត្រឹមថ្ងៃទី២២ ខែវិច្ឆិកា កម្ពុជារកឃើញអ្នកឆ្លងជំងឺកូវីដ សរុបចំនួន៣០៦នាក់ ក្នុងនោះព្យាបាលជាសះស្បើយចំនួន២៩៥នាក់ និងកំពុងសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត ចំនួន៨នាក់ និងសម្រាកនៅមណ្ឌលសុខភាពចាក់អង្រែ រាជធានីភ្នំពេញចំនួន ៣នាក់៕ | 2020-11-22T19:32:00+07:00 | rfa.org | https://www.rfa.org/khmer/news/health/new-covid-19-case-found-11222020073229.html |
cad66319-07a4-49db-bc94-eb3e89fcc2f5 | រដ្ឋមន្ត្រីសុខាភិបាលកម្ពុជា អរគុណWHO ដែលសរសើររដ្ឋាភិបាល បានត្រួតពិនិត្យ និងគ្រប់គ្រងមិនឱ្យឆ្លងរាលដាលជំងឺកូវីដ | ភ្នំពេញ៖ លោកសាស្ត្រាចារ្យ ម៉ម ប៊ុនហេង រដ្ឋមន្ត្រីក្រសួងសុខាភិបាល បានសរសេរលិខិត ថ្លែងអំណរគុណតំណាងអង្គការសុខភាពពិភពលោក (WHO) ប្រចាំនៅកម្ពុជា ដែលកោតសរសើររដ្ឋាភិបាលកម្ពុជា ដែលបានត្រួតពិនិត្យ និងគ្រប់គ្រងមិនឱ្យឆ្លងរាលដាលជំងឺកូវីដ នៅព្រឹត្តិការណ៍ថ្ងៃ៣វិច្ឆិកាកន្លងទៅជោគជ័យ។ លោក ម៉ម ប៊ុនហេង បានសរសេរថា «ក្នុងនាមក្រសួងសុខាភិបាល នៃព្រះរាជាណាចក្រកម្ពុជា និងខ្លួនខ្ញុំផ្ទាល់ ខ្ញុំសូមថ្លែងអំណរគុណយ៉ាងជ្រាលជ្រៅ និងសូមកោតសរសើរចំពោះ លោកវេជ្ជបណ្ឌិតនាយកប្រចាំតំបន់ប៉ាស៊ីហ្វិកខាងលិច របស់អង្គការសុខភាពពិភពលោក សម្រាប់ការអបអរសាទរយ៉ាងកក់ក្តៅ ចំពោះប្រទេសកម្ពុជា ចំពោះការសម្រេចចិត្តនៃការគ្រប់គ្រង និងភាពជាអ្នកដឹកនាំគំរូនៃការអនុវត្តសុខភាពសាធារណៈក្នុងការគ្រប់គ្រង “ព្រឹត្តិការណ៍ ៣វិច្ឆិកា” ។ ទន្ទឹមនឹងការទទួលស្គាល់នេះ ខ្ញុំសូមថ្លែងអំណរគុណយ៉ាងជ្រាលជ្រៅចំពោះក្រុមការងារទាំងមូលរបស់លោកវេជ្ជបណ្ឌិត ដែលបានគាំទ្រដល់ប្រទេសកម្ពុជាក្នុងការប្រយុទ្ធនឹងជំងឺកូវីដ-១៩»។ លោក សង្ឃឹមថា អង្គការសុខភាពពិភពលោកប្រចាំតំបន់ប៉ាស៊ីហ្វិកខាងលិចនឹងផ្តល់ការគាំទ្របន្ថែមទៀត ដើម្បីធ្វើឱ្យប្រសើរឡើងនូវសេវាសុខភាព ដែលជាគុណប្រយោជន៍ដល់ប្រជាជនកម្ពុជា។ កាលពីពេលថ្មីៗនេះ តំណាងអង្គការសហប្រជាជាតិរូបនោះ បានបង្ហោះសារលើបណ្តាញសង្គមធ្វីតទ័រ ដោយកោតសរសើររដ្ឋាភិបាលកម្ពុជា ទប់ស្កាត់ និងគ្រប់គ្រងព្រឹត្តិការណ៍៣វិច្ឆិកា ទទួលបានជោគជ័យ តាមរយៈរកឃើញឆាប់ ឆ្លើយទាន់ពេលវេលា ធ្វើកិច្ចអន្តរាគមន៍លើគោលដៅដែលបានកំណត់។ អ្នកប៉ះពាល់ដោយផ្ទាល់ និងប្រយោល ក្នុងព្រឹត្តិការណ៍ «៣វិច្ឆិកា» ចំនួនប្រមាណជាង ៤ពាន់នាក់ ត្រូវបានធ្វើតេស្តសុខភាពរកជំងឺកូវីដ១៩ និងតម្រូវឱ្យធ្វើចត្តាឡីស័ក១៤ថ្ងៃ។ ពាក់ព័ន្ធព្រឹត្តិការណ៍នេះ មានមនុស្សតែ ៤នាក់ ប៉ុណ្ណោះ ដែលត្រូវបានរកឃើញឆ្លងជំងឺកូវីដ១៩ ។ គិតត្រឹមថ្ងៃ២០ ខែវិច្ឆិកានេះ មានអ្នកជំងឺពីរនាក់ បានព្យាបាលជាសះស្បើយ ខណៈនៅសល់តែពីរនាក់ទៀតកំពុងសម្រាកព្យាបាល៕ | 2020-11-22T17:35:36+07:00 | cen.com.kh | https://cen.com.kh/archives/267876.html |
c19cd339-1e83-4140-a707-0833a1c5f41c | TOP NEWS: ថ្ងៃនេះក្រសួងសុខាភិបាលប្រកាសរកឃើញអ្នកឆ្លងជំងឺកូវីដ១៩ ម្នាក់ថ្មីទៀត ដែលធ្វើដំណើរមកពីជប៉ុន និងមិនមានករណីជាសះស្បើយនោះទេ | ក្រសួងសុខាភិបាល នៅព្រឹកថ្ងៃទី២២ ខែវិច្ឆិកា ឆ្នាំ២០២០នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងជំងឺកូវីដ១៩ ម្នាក់ថ្មីទៀត ដែលធ្វើដំណើរមកពីប្រទេសជប៉ុន និងមិនមានករណីជាសះស្បើយនោះទេ។ សេចក្តីប្រកាសព័ត៌មានរបស់ក្រសួងសុខាភិបាល ដែលបណ្តាញព័ត៌មាន Fresh News ទទួលបាននៅមុននេះបន្តិចបានបញ្ជាក់ថា អ្នកឆ្លងជំងឺកូវីដ១៩ថ្មីនេះ គឺជាបុរសជនជាតិខ្មែរ អាយុ២៧ឆ្នាំ មានអាសយដ្ឋាននៅស្រុកកំពង់ត្របែក ខេត្តព្រៃវែង បានធ្វើដំណើរមកពីប្រទេសជប៉ុន បន្តជើងហោះហើរនៅប្រទេស កូរ៉េខាងត្បូង មកដល់កម្ពុជា ថ្ងៃទី២៦ ខែតុលា ឆ្នាំ២០២០ ដែលលទ្ធផលធ្វើតេស្តវត្ថុសំណាកលើកទី៤ ថ្ងៃទី១៣ នៃការធ្វើចត្តាឡីស័ករបស់បុរសនេះ ដែលផ្តល់ដោយវិទ្យាស្ថានប៉ាស្ទ័រកម្ពុជា គឺវិជ្ជមានកូវីដ១៩ ហើយបច្ចុប្បន្នអ្នកជំងឺត្រូវបានដាក់ឲ្យសម្រាកព្យាបាល នៅមណ្ឌលសុខភាពចាក់អង្រែ រាជធានីភ្នំពេញ។ គួរកត់សម្គាល់ថា តាមជើងហោះហើរខាងលើនេះ មានអ្នកដំណើរសរុបចំនួន៣៩នាក់ ពេលមកដល់កម្ពុជា នៅថ្ងៃទី២៦ ខែតុលា ឆ្នាំ២០២០ បានធ្វើតេស្តលើកទី១ ដែលលទ្ធផលបង្ហាញនៅថ្ងៃទី២៧ ខែតុលា ឆ្នាំ២០២០ មានបុរសជនជាតិខ្មែរ ២នាក់ រកឃើញវិជ្ជមានវីរុសកូវីដ១៩ បច្ចុប្បន្ននេះ មានម្នាក់កំពុងសម្រាបព្យាបាលនៅមន្ទីរពេទ្យមិត្តភាពខ្មែរ-សូវៀត រីឯម្នាក់ទៀតជាសះស្បើយ។ នៅពេលធ្វើតេស្តលើកទី២ កាលពីថ្ងៃទី០៨ ខែវិច្ឆិកា ឆ្នាំ២០២០ នៃថ្ងៃទី១៣ នៃការធ្វើចត្តាឡីស័ករបស់អ្នកដំណើរខាងលើ មានបុរសជនជាតិខ្មែរ២នាក់ទៀត រកឃើញវិជ្ជមានកូវីដ១៩ ហើយពួកគាត់ទាំង២នាក់ បានជាសះស្បើយនៅថ្ងៃទី១៩ ខែវិច្ឆិកា ឆ្នាំ២០២០ ។ អ្នកដំណើរសល់ចំនួន៣៤នាក់ ដែលមានលទ្ធផលអវិជ្ជមាន នៅពេលនោះត្រូវបានដាក់ឲ្យធ្វើចត្តាឡីស័កនៅសណ្ឋាគារចំនួន២ នៅរាជធានីភ្នំពេញចំនួន២៨នាក់ និងនៅវិទ្យាស័យពោធិចិនតុង ចំនួន៦នាក់។ បច្ចុប្បន្ននេះ អ្នកដំណើរដែលកំពុងធ្វើចត្តាឡីស័ក នៅវិទ្យាល័យពោចិនតុងចំនួន៦នាក់ ដែលមានហានិភ័យក្នុងការចម្លងបន្តពីអ្នកដំណើរខាងលើនេះ តម្រូវឲ្យធ្វើបន្តធ្វើចត្តាឡីស័កចំនួន១៤ថ្ងៃបន្ថែមទៀត ដើម្បីតាមដានសុខភាពបន្ត។ សូមជម្រាបថា គិតត្រឹមម៉ោង៧៖០០នាទីព្រឹកថ្ងៃទី២២ ខែវិច្ឆិកានេះ នៅកម្ពុជារកឃើញអ្នកឆ្លងជំងឺកូវីដ១៩ ចំនួន៣០៦នាក់ (ស្ត្រី៦២នាក់ និងបុរស២៤៤នាក់) ក្នុងនោះអ្នកព្យាបាលជាសះស្បើយចំនួន២៩៥នាក់ និងអ្នកកំពុងសម្រាកព្យាបាលនៅមន្ទីរពេទ្យចំនួន១១នាក់៕ | 2020-11-22T14:23:00+07:00 | freshnewsasia.com | https://m.freshnewsasia.com/index.php/en/localnews/177689-2020-11-22-00-23-56.html |
2d777628-c4f1-4a8b-b6f1-c13a822260e0 | ក្រុមប្រទេស G20 សន្យាឲ្យពិភពលោកទទួលបានវ៉ាក់សាំងកូវីដ១៩ ដោយស្មើភាព | ព្រះមហាក្សត្រ Salman នៃប្រទេសអារ៉ាប៊ីសាអូឌីត បានបើកកិច្ចប្រជុំវេទិកាកិច្ចសហប្រតិបត្តិការសេដ្ឋកិច្ចអន្តរជាតិ G20 កាលពីថ្ងៃសៅរ៍ ដោយអំពាវនាវឲ្យបណ្ដាប្រទេសជាសមាជិកធានាចំពោះសហគមន៍អន្តរជាតិថានឹងទទួលបានវ៉ាក់សាំងជំងឺកូវីដ១៩ ដោយស្មើភាព និងមានតម្លៃសមរម្យ។ បណ្ដាមេដឹកនាំនៃក្រុមប្រទេស G20 បានបញ្ជាក់នៅក្នុងសេចក្ដីព្រាងនៃសេចក្ដីថ្លែងការណ៍ផ្លូវការរបស់កិច្ចប្រជុំ G20 ដែលទីភ្នាក់ងារព័ត៌មាន Reuters ទទួលបាន ថា៖ «យើងនឹងប្រើគ្រប់មធ្យោបាយទាំងអស់ដែលអាចទៅរួចដើម្បីធានាថា មនុស្សគ្រប់រូបទទួលបានវ៉ាក់សាំងកូវីដ១៩ ដោយស្មើភាព និងមានតម្លៃសមរម្យ ស្របតាមការប្ដេជ្ញារបស់សមាជិកនៃក្រុមប្រទេស G20 នៅក្នុងការលើកទឹកចិត្តឲ្យមានការច្នៃប្រឌិតថ្មី។ យើងទទួលស្គាល់ថា ការចាក់វ៉ាក់សាំងដ៏ទូលំទូលាយគឺជាឆន្ទៈល្អសម្រាប់សាធារណជនទូទៅនៅលើពិភពលោក»។ វិបត្តិជំងឺកូវីដ១៩ និងវិបត្តិសេដ្ឋកិច្ចបានគ្របដណ្ដប់ប្រធានបទថ្ងៃដំបូងនៃកិច្ចប្រជុំតាមអនឡាញរយៈពេល ២ ថ្ងៃ របស់ក្រុមប្រទេស G20 ដែលមានប្រទេសចំនួន ១៩ និងសហភាពអឺរ៉ុបជាសមាជិក។ កិច្ចប្រជុំនេះនឹងបញ្ចប់នៅថ្ងៃអាទិត្យនេះក្រោមអធិបតីភាពរបស់ប្រទេសអារ៉ាប៊ីសាអូឌីត។ ព្រះមហាក្សត្រ Salman បានមានព្រះរាជបន្ទូលនៅពេលបើកកិច្ចប្រជុំនេះថា៖ «យើងមានករណីយកិច្ចទាំងអស់គ្នានៅក្នុងកិច្ចប្រជុំនេះដើម្បីទប់ទល់នឹងការប្រឈម និងផ្ញើសារដ៏ខ្លាំងក្លានៃក្ដីសង្ឃឹម និងការជឿទុកចិត្ត»។ ព្រះរាជបន្ទូលរបស់ព្រះមហាក្សត្រ Salman ត្រូវបានធ្វើឡើង ស្របពេលដែលករណីឆ្លងជំងឺកូវីដ១៩ នៅលើពិភពលោក បានកើនដល់ជាង ៥៨ លាននាក់ និងករណីស្លាប់ដោយសារជំងឺនេះកើនជិត ១ លាន ៤ សែននាក់។ នេះបើយោងតាមទិន្នន័យរបស់សាកលវិទ្យាល័យ Johns Hopkins នៅព្រឹកថ្ងៃអាទិត្យនេះ។ បណ្ដាមេដឹកនាំនៃក្រុមប្រទេស G20 ព្រួយបារម្ភថា ជំងឺកូវីដ១៩ នឹងធ្វើឲ្យគម្លាតរវាងអ្នកមាននិងអ្នកក្រកាន់តែធំជាងមុន។ ដើម្បីទប់ទល់នឹងបញ្ហានេះ សហភាពអឺរ៉ុបបានជំរុញឲ្យមានការរួមចំណែកជាថវិកាសរុបចំនួន ៤ ពាន់ ៥ រយលានដុល្លារ ចំពោះគម្រោង Access to COVID-19 Tools Accelerator ដែលជាគម្រោងសាកលមួយសម្រាប់បង្កើនល្បឿនផលិតនិងចែកចាយវ៉ាក់សាំង ការធ្វើតេស្ត និងការព្យាបាល [ជំងឺកូវីដ១៩]។ នេះបើយោងតាមអង្គការសុខភាពពិភពលោក៕ | 2020-11-22T07:00:00+07:00 | khmer.voanews.com | https://khmer.voanews.com/a/g20-to-pledge-fair-access-to-covid-vaccines/5672038.html |
0c1d8b29-6fbc-4a7b-9e1b-6a0bccfb774c | ថ្នាក់ដឹកនាំពិភពលោកក្នុងកិច្ចប្រជុំកំពូល APEC អំពាវនាវឲ្យពង្រឹងកិច្ចសហប្រតិបត្តិការ ទាំងនៅពេលកូវីដ-១៩កំពុងរាតត្បាត និងក្រោយជំងឺនេះបញ្ចប់ | មេដឹកនាំបណ្តាប្រទេសសមាជិក នៃកិច្ចសហប្រតិបត្តិការសេដ្ឋកិច្ចតំបន់អាស៊ី-ប៉ាស៊ីហ្វិក (APEC) ទាំង ២១ បានធ្វើការប្តេជ្ញាចិត្តរួមគ្នា ដើម្បីពង្រឹងកិច្ចសហប្រតិបត្តិការកំឡុងពេល និងក្រោយជំងឺរាតត្បាតសកល COVID-19 បញ្ចប់។ នេះបើតាមការចេញផ្សាយ ដោយទីភ្នាក់ងារព័ត៌មានចិនស៊ីនហួរ នៅល្ងាចថ្ងៃសៅរ៍ ទី២១ ខែវិច្ឆិកា ឆ្នាំ២០២០។ កិច្ចប្រជុំឆ្នាំនេះត្រូវបានធ្វើឡើងក្រោមប្រធានបទ «សក្តានុពលមនុស្សឆ្ពោះទៅរកវិបុលភាព នាពេលអនាគត, ការផ្លាស់ប្តូរទិស, ផ្តល់អាទិភាព និងវឌ្ឍនភាពរួមគ្នា»។ បណ្តាមេដឹកនាំបានពិភាក្សាពីសកម្មភាពរួមគ្នានៅក្នុងតំបន់ ដើម្បីពន្លឿនការងើបឡើងវិញនៃសេដ្ឋកិច្ច ដោយផ្តោតលើការជំរុញកំណើនសេដ្ឋកិច្ចរួមគ្នា។ នាយករដ្ឋមន្ត្រីម៉ាឡេស៊ីលោក មូហ៍យីដទីន យ៉ាស់ស៊ីន (Muhyiddin Yassin) ដែលជាម្ចាស់ផ្ទះនៅក្នុងកិច្ចប្រជុំ APEC ឆ្នាំ២០២០ បានគូសបញ្ជាក់ថា ក្នុងនាមជាក្រុមប្រទេសដែលសេដ្ឋកិច្ចរួមស្មើនឹង ៦០% នៃសេដ្ឋកិច្ចពិភពលោក APEC បានដើរតួនាទីយ៉ាងសំខាន់ក្នុងការនាំមុខ ដើម្បីស្តារឡើងវិញនៃសេដ្ឋកិច្ចពិភពលោកក្រោយវិបត្តិជំងឺ COVID-19។ ទន្ទឹងគ្នានេះដែរ ប្រធានាធិបតីរុស្ស៊ីលោក វ្ល៉ាឌីមៀរ ពូទីន បានថ្លែងនៅក្នុងកិច្ចប្រជុំទាំងមូលយ៉ាងដូច្នេះថា អាទិភាពរបស់យើងគឺប្រយុទ្ធប្រឆាំងនឹងជំងឺ COVID-19។ លោក ពូទីន បានបន្ថែមទៀតថា ប្រទេសរុស្ស៊ីបានត្រៀមខ្លួនរួចជាស្រេច ដើម្បីបង្កើនកិច្ចសហប្រតិបត្តិការជាមួយបណ្តាប្រទេសទាំងអស់ ជាពិសេសដៃគូ APEC ទាំងអស់យ៉ាងជិតសិ្នទ្ធបំផុត តាមដែលអាចធ្វើទៅបាន។ គួរបញ្ជាក់ថា នៅចុងបញ្ចប់នៃកិច្ចប្រជុំលោក Muhyiddin បានផ្ទេរឋានៈជាប្រធាន APEC ទៅឲ្យលោកស្រី ចេស៊ីនដា អាដឺន (Jacinda Ardern) នាយករដ្ឋមន្ត្រីនូវែលសេឡង់ សម្រាប់កិច្ចប្រជុំនៅឆ្នាំក្រោយ៕ | 2020-11-22T00:14:00+07:00 | freshnewsasia.com | https://m.freshnewsasia.com/index.php/en/internationalnews/177674-2020-11-21-10-14-24.html |
d206685a-1aae-4947-8672-6e0cc76d1602 | TOP NEWS: អាមេរិកបំបែកកំណត់ត្រាថ្មីទៀតហើយ លើករណីឆ្លងជំងឺកូវីដ-១៩ដ៏សាហាវក្នុងមួយថ្ងៃជាង២០ម៉ឺននាក់ និងស្លាប់ជិត២០០០នាក់ | សហរដ្ឋអាមេរិកទើបតែបំបែកកំណត់ត្រាថ្មីទៀត អំពីករណីឆ្លង COVID-19 រហូតដល់ទៅ ២០១,០៨៣ករណីថ្មីៗទៀត ដែលត្រូវបានរកឃើញតែក្នុងរយៈពេល ២៤ម៉ោងកន្លងទៅនេះប៉ុណ្ណោះ ខណៈអ្នកជំងឺ ១,៩៥១នាក់ទៀតបានបាត់បង់ជីវិត នៅក្នុងកំឡុងពេលដូចគ្នានេះ។ នេះបើតាមការដកស្រង់ទិន្នន័យពីគេហទំព័រ Worldometer នាព្រឹកថ្ងៃសៅរ៍ ទី២១ ខែវិច្ឆិកា ឆ្នាំ២០២០។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ១២,២៧៤,៧២៦ករណី ក្នុងនោះអ្នកស្លាប់សរុបមាន ២៦០,២៨៣នាក់ និងជាសះស្បើយឡើងវិញចំនួន ៧.៣១លាននាក់។ សន្ទុះនៃការឆ្លង COVID-19 ប្រចាំថ្ងៃរបស់អាមេរិកនេះ បានបង្ខំឲ្យរដ្ឋកាន់តែច្រើនបង្កើនការរឹតត្បិត និងបិទសកម្មភាពមួយចំនួន ក្នុងនោះរដ្ឋញូយ៉កបានសម្រេចបិទសាលារៀនជាថ្មី ហើយបើគិតត្រឹមតែមួយសប្តាហ៍ចុងក្រោយនេះប៉ុណ្ណោះ អាមេរិកបានរកឃើញករណីឆ្លងសរុបជាង ១លានករណី។ គួរបញ្ជាក់ថា ក្រុមហ៊ុនអភិវឌ្ឍវ៉ាក់សាំងអាមេរិក ភីហ្វីហ្សឺ (Pfizer) និង ម៉ូឌែណា (Moderna) បានដាក់សំណើទៅអាជ្ញាធរសុខាភិបាលអាមេរិករួចហើយ ដើម្បីសុំការអនុញ្ញាតការចាក់វ៉ាក់សាំងបន្ទាន់នៅចុងខែវិច្ឆិកានេះ ឬនៅខែធ្នូខាងមុខ (ឲ្យបានមុនថ្ងៃបុណ្យណូអែល) ដើម្បីទប់ស្កាត់ការរាតត្បាត COVID-19 កាន់តែខ្លាំងជាងនេះ នៅថ្ងៃឈប់សម្រាកឆ្លងឆ្នាំសកល៕ | 2020-11-21T16:27:00+07:00 | freshnewsasia.com | https://m.freshnewsasia.com/index.php/en/internationalnews/177632-2020-11-21-02-27-35.html |
bce6346a-e9c1-47f3-94f1-e18977c248e5 | កូនប្រុសលោក ដូណាល់ ត្រាំ ឆ្លងជំងឺកូវីដ-១៩ និងកំពុងទទួលការព្យាបាល (Video inside) | កូនប្រុសបង្កើតរបស់លោក ដូណាល់ ត្រាំ គឺលោក ដូណាល់ ត្រាំ ចេអ័រ (Donald Trump Jr) បានធ្វើតេស្តវិជ្ជមាន COVID-19 កាលពីដើមសប្តាហ៍នេះ និងកំពុងស្ថិតក្នុងការព្យាបាលដាច់ដោយឡែក។ នេះបើតាមការបញ្ជាក់ពីអ្នកនាំពាក្យរបស់លោក Donald Trump Jr ដែលត្រូវបានដកស្រង់ដោយ ទីភ្នាក់ងារព័ត៌មាន Reuters នាព្រឹកថ្ងៃសៅរ៍ ទី២១ ខែវិច្ឆិកា ឆ្នាំ២០២០។ បើតាមការអះអាងពីអ្នកនាំពាក្យកូនប្រុសលោក ដូណាល់ ត្រាំ ខាងលើនេះ លោក Donald Trump Jr មិនមានចេញរោគសញ្ញាអ្វីឡើយ ដោយវាមានន័យថាអការៈរបស់លោក ស្ថិតនៅក្នុងកម្រិតស្រាលប៉ុណ្ណោះ។ លោក Donald Trump Jr គឺជាសមាជិកគ្រួសារ ត្រាំ ចុងក្រោយហើយដែលបានឆ្លងជំងឺ COVID-19 បន្ទាប់លោក ដូណាល់ ត្រាំ, លោកស្រី មេឡានៀ ត្រាំ និងកូនប្រុសពៅរបស់អ្នកទាំងពីរឈ្មោះ បារ៉ុន (Barron)។ គួរបញ្ជាក់ថា ក្រៅពីលោក Donald Trump Jr កូនប្រុសរបស់មេធាវីផ្ទាល់ខ្លួនលោក ដូណាល់ ត្រាំ គឺលោក រូឌី ជូលីអានី (Rudy Giuliani) ក៏បានឆ្លងជំងឺ COVID-19 ផងដែរនៅថ្ងៃសុក្រសប្តាហ៍នេះ (ពេលវេលានៅទីក្រុងវ៉ាស៊ីនតោន)៕ | 2020-11-21T16:00:00+07:00 | freshnewsasia.com | https://m.freshnewsasia.com/index.php/en/internationalnews/177629-2020-11-21-02-00-16.html |
42b35ae2-20ba-4ae0-aaf6-01579f14b35b | ការដឹកជញ្ជូនទំនិញនៅកម្ពុជា បានងើបល្អប្រសើរឡើងវិញ ក្រោយមានការធូរស្បើយពីជំងឺកូវីដ១៩ | ភ្នំពេញ៖ វិស័យដឹកជញ្ជូនរបស់ប្រទេសកម្ពុជា ដែលជាឧស្សាហកម្មមួយក្នុងចំណោម ឧស្សាហកម្មជាច្រើន បានរងផលប៉ះពាល់ដោយសារជំងឺកូវីដ១៩ ដោយបានកាត់បន្ថយសេវាដឹកជញ្ជូនរហូតដល់ ៧០ ភាគរយ ខណៈដែលការដឹកជញ្ជូនទំនិញតាមផ្លូវអាកាសនៅកម្ពុជា បានបិទស្ទើរតែទាំងស្រុងប្រមាណ៩៦%។ លោក ជា ចាន់ដារា ប្រធានសមាគមពាណិជ្ជករដឹកជញ្ជូនទំនិញនៅកម្ពុជា បានឱ្យដឹងថា ចាប់តាំងពីកូវីដ១៩ចូលមក វិស័យដឹកជញ្ជូនទំនិញមានការធ្លាក់ចុះ។ បញ្ហាធ្លាក់ចុះដោយសារ ពេលទំនិញត្រូវបញ្ជូនចេញ ប្រទេសក្រៅមួយចំនួនអត់ទទួលទេ។ បញ្ហាមួយទៀត អ្នកដែលបានបញ្ជារទិញហើយ ខ្វះគ្រឿងបន្ទាប់បន្សំ។ ទោះជាយ៉ាងណា ចាប់តាំងពីស្ថានភាពកូវីដ១៩ នៅកម្ពុជាបានថយចុះ ការដឹកជញ្ជូនទំនិញ ក៏ចាប់ផ្តើមកើនឡើងវិញផងដែរ។ លោក ជា ចាន់ដារា បន្តថា បច្ចុប្បន្ននេះ ការដឹកជញ្ជូនទំនិញចេញចូលប្រទេសកម្ពុជា បានងើបល្អប្រសើរឡើងវិញហើយ ខណៈការដឹកជញ្ជូនតាមផ្លូវសមុទ្របានឡើងថ្លៃ។ ពាក់ព័ន្ធជាមួយនឹងតម្លៃ នៃការដឹកទំនិញនេះ លោក បានបន្តឱ្យដឹងថា ការដឹកជញ្ជូនតាមផ្លូវសមុទ្រ មានការឡើងថ្លៃ បើធៀបនឹងមុនពេលមានការផ្ទុះឡើង នៃវីរ៉ុសកូវីដ-១៩ ដោយសារមានតម្រូវការដឹកច្រើន។ ប៉ុន្តែការដឹកជញ្ជូនតាមផ្លូវគោក មិនមានការឡើងថ្លៃនោះទេ។ ជាមួយគ្នានេះ អ្នកជំនាញក្នុងវិស័យដឹកជញ្ជូន បានអះអាងថា រដ្ឋាភិបាលបានផ្តល់អាទិភាពដល់វិស័យមួយចំនួន ដូចជាសហគ្រាសធុនតូចនិងមធ្យម និងសេវាកម្មទេសចរណ៍ជាដើម ក្នុងការទទួលបានការគាំទ្រផ្នែកហិរញ្ញវត្ថុ និងការបន្ធូរបន្ថយតម្រូវការមួយចំនួន ប៉ុន្តែមិនបានផ្ដល់ដល់វិស័យដឹកជញ្ជូន ដែលជាឧស្សាហកម្មមួយ ក្នុងចំណោម ឧស្សាហកម្មជាច្រើន ដែលរងផលប៉ះពាល់ដោយសារជំងឺកូវីដ១៩ ផងដែរនោះទេ។ គួរបញ្ជាក់ថា ការដឹកជញ្ជូនទំនិញរបស់កម្ពុជា តាមរយៈកំពង់ផែនានា ភាគច្រើនគឺជាផលិតផលកសិកម្ម សម្លៀកបំពាក់ ស្បែកជើង និងផលិតផលអេឡិចត្រូនិច ក៏ដូចជាផលិតផលវត្ថុធាតុដើម៕ | 2020-11-21T13:54:12+07:00 | cen.com.kh | https://cen.com.kh/archives/267435.html |
ea5364bc-d4fb-4dd1-952a-325aa3e68053 | អង្គការសុខភាពពិភពលោក កោតសរសើរលើភាពជោគជ័យ នៃការឆ្លើយតបនឹងការចម្លងវីរុសកូវីដ-១៩ ក្នុងព្រឹត្តិការណ៍៣វិច្ឆិកា កន្លងទៅនេះ | ភ្នំពេញ៖ ក្រសួងសុខាភិបាល នៅថ្ងៃទី២១ខែវិច្ឆិកា ឆ្នាំ២០២០ បានចេញសារអបអរសាទរ និងកោតសរសើរកម្ពុជា របស់អង្គការសុខភាពពិភពលោកប្រចាំ តំបន់ប៉ាស៊ីហ្វិកខាងលិច និងសាររបស់អង្គការសុខភាពពិភពលោកប្រចាំនៅកម្ពុជា។ នាថ្ងៃទី២០ ខែវិច្ឆិកា ឆ្នាំ២០២០ លោកវេជ្ជបណ្ឌិត តាក់កឺស៊ី កាសៃ (Dr. Takeshi Kasa, អគ្គនាយកអង្គការសុខភាពពិភពលោកប្រចាំតំបន់ប៉ាស៊ីខាងលិច និង ថ្ងៃទី២១ ខែវិច្ឆិកា ឆ្នាំ ២០២០ លោកស្រីវេជ្ជបណ្ឌិត លី អាយលែន (Dr. Li Ailan) តំណាងអង្គការសុខភាពពិភពលោកប្រចាំនៅកម្ពុជា បានផ្ញើសារតាមរយៈ បណ្តាញទំនាក់ទំនងធ្វីតទី (Twitler) របស់ពួកគាត់ (មានភ្ជាប់ជូនខាងក្រោមនេះស្រាប់ ) សំដែងនូវការចូលរួមអបអរសាទរ និងកោតសរសើរកម្ពុជា ដែលបានឆ្លើយតបបានយ៉ាងល្អប្រសើរចំពោះ ព្រឹត្តិការណ៍ ៣វិច្ឆិកា” កន្លងទៅនេះ ដោយមានមេដឹកនាំឆ្លើយតបខ្លាំងជាគំរូក្នុងសុខភាពសាធារណៈ និងបុគ្គលជាអ្នកអនុវត្តន៍ ដែលបានរក្សាកម្ពុជាឲ្យមានសុវត្ថិភាពល្អពិការចម្លងវីរុសកូវីដ-១៩ តាមរយៈការធ្វើសកម្មភាព បានរហ័សក្នុងការរុករកអ្នកឆ្លងវីរុសកូវីដ-១៩។ ការឆ្លើយតបរហ័ស និងធ្វើអន្តរាគមន៍ចំណុច បានល្អប្រសើរ ៕ | 2020-11-21T13:48:36+07:00 | cen.com.kh | https://cen.com.kh/archives/267427.html |
5fa9efb4-18c4-4724-a201-e19daf614754 | ឃើញកូនក្ដៅខ្លួន ក្អួត កុំប្រហែស អាអូនអាចកើតជំងឺរលាកថ្លើមប្រភេទ | អាអូនតូចៗងាយឆ្លងមេរោគណាស់ ដោយសារសុខភាពនៅមិនទាន់មាំទាំស្រួលបួល ហើយអាអូនចូលចិត្តយករបស់ដាក់មាត់មិនដឹងកខ្វក់ ឬស្អាតទេ។ ជួនកាលមេរោគអស់នោះអាចគ្រាន់តែធ្វើឲ្យកូនរាក ក្ដៅខ្លួនឈឺល្មមៗទេ តែពេលខ្លះវាអាចបណ្ដាលឲ្យអាអូនកើតជំងឺរលាកថ្លើមប្រភេទ A ជាដើម។ ជំងឺរលាកថ្លើមប្រភេទA គឺជាជំងឺឆ្លងដែលបង្កឡើងដោយវីរុស Piconaviridae។ នេះបើតាមការឲ្យដឹងរបស់លោកស្រីវេជ្ជបណ្ឌិត កុសល កណិការ ឯកទេសជំងឺកុមារ សញ្ញាប័ត្រពីបារាំង។ ជំងឺរលាកថ្លើមប្រភេទ A អាចចម្លងពីមនុស្សម្នាក់ទៅមនុស្សម្នាក់ទៅម្នាក់តាមមាត់។ យើងគ្រប់គ្នា មិនថាចាស់ ឬក្មេងអាចឆ្លងជំងឺនេះតាមរយៈការញ៉ាំចំណីអាហារ ការផឹកទឹក បន្ទាប់ពីបានប៉ះកាន់វត្ថុផ្សេងៗ ដោយប្រើដៃមិនស្អាត មានជាប់មេរោគនេះ។ ជំងឺរលាកថ្លើមប្រភេទA នេះភាគច្រើនកើតទៅលើទារក រហូតដល់ក្មេងមានអាយុ៦ឆ្នាំ។ លោកស្រីបន្តថា ក្មេងដែលមានជំងឺនេះមិនសូវចេញរោគសញ្ញាឲ្យដឹងទេ ជាពិសេសទារក ពោលគឺ ក្មេងកាន់តែតូចដែលកើតជំងឺរលាកថ្លើមប្រភេទ A កាន់តែគ្មានរោគសញ្ញាឲ្យដឹង ទើបពេលខ្លះ អាអូនអាចចម្លងមេរោគទៅឲ្យក្មេងដទៃ ម៉ាក់ប៉ា ឬអ្នកមើលថែដោយគ្មានអ្នកណាដឹងមុនបាន។ តែប្រសិនបើក្មេងធំ ឬមនុស្សចាស់កើតជំងឺនេះវិញ យើងអាចដឹងបានតាមអាការៈដូចជា៖ – ក្ដៅខ្លួន – អស់កម្លាំង – ក្អួត ចង្អោរ – ថយចុះចំណង់នៃការញ៉ាំអាហារ – ចុកពោះ – រាករូស – រមាស់ស្បែក និងស្បែកលឿង (ជាទូទៅ ឃើញមាន ១សប្ដាហ៍ក្រោយរោគសញ្ញាផ្សេងៗ)។ ចំពោះក្មេងធំ និងមនុស្សធំ ភាគច្រើនមានសភាពធ្ងន់ធ្ងរនៅពេលដែលជំងឺរលាកថ្លើមប្រភេទA នេះ។ ជំងឺនេះអាចវិវត្តន៍ទៅរកការជាសះស្បើយដោយខ្លួនឯងក្នុងរយៈពេល២-៣សប្ដាហ៍ ឬអាចច្រើនសប្ដាហ៍។ សម្រាប់ករណីធ្ងន់ធ្ងរដែលបណ្ដាលឲ្យខ្សោយថ្លើមមាន <1%។ វេជ្ជបណ្ឌិតរូបនេះបន្តថា សម្រាប់ជំងឺរលាកថ្លើមប្រភេទA យើងអាចបង្ការមិនឲ្យកើតឡើងបានដោយការធ្វើអនាម័យរស់នៅឲ្យស្អាត (ញ៉ាំស្អាត ផឹកស្អាត រស់នៅស្អាត) និងមួយទៀតនោះគឺ ការចាក់វ៉ាក់សាំងឲ្យអាអូនចាប់ពីអាយុ ១ឆ្នាំឡើងទៅ (ត្រូវចាក់២ដង លើកទី១ និង៦ខែក្រោយ ម្ដងទៀត)៕ | 2020-11-21T09:31:00+07:00 | kampucheathmey.com | https://www.kampucheathmey.com/health/15758 |
d01bbb91-8364-46c5-acac-bbdd0803d656 | យើងអាចធ្វើបាន! កម្ពុជាជាប់លេខ ១នៅអាស៊ី ក្នុងការគ្រប់គ្រងជំងឺកូវីដ-១៩ បានល្អជាងគេ | ជាមោទកភាពជាតិដ៏ធំមួយដែល ប្រទេសកម្ពុជា ជាប់ចំណាត់ថ្នាក់លេខ១នៅអាស៊ី និងលេខ៣ ក្នុងពិភពលោកជាប្រទេសមានស្ថានភាពគ្រប់គ្រងជំងឺកូវីដ-១៩ និងផលប៉ះពាល់ពីជំងឺ បានល្អជាងគេ។ យោងតាមគេហទំព័រហ្វេសប៊ុករបស់ នាយកដ្ឋានប្រយុទ្ធនឹងជំងឺឆ្លង CDC នៅថ្ងៃទី២០ ខែវិច្ឆិកា ឆ្នាំ២០២០បញ្ជាក់ថា «កម្ពុជា ជាប់ចំណាត់ថ្នាក់លេខ៣ក្នុងពិភពលោក (ក្នុងចំណោម១៦៦ប្រទេស) និងលេខ១ នៅអាស៊ី ជាប្រទេសដែលមានស្ថានភាពគ្រប់គ្រងជំងឺកូវីដ-១៩ និងផលប៉ះពាល់ពីជំងឺបានល្អជាងគេ នេះបើតាមរបាយការណ៍ Le Bureau de Prospective Economique »៕ | 2020-11-21T08:55:37+07:00 | kbnnews.com | https://kbn.news/archives/191153 |
82510cc6-2031-4c4d-8256-f6b740504cb6 | មិនចេះចប់មិនចេះហើយ ! ព្រឹកនេះក្រសួងប្រកាសរកឃើញករណីឆ្លងកូវីដ-១៩ ១នាក់ទៀត ដែលជាបុរសជនជាតិខ្មែរ | ក្រសួងសុខាភិបាល នៅព្រឹកថ្ងៃទី២១ ខែវិច្ឆិកា ឆ្នាំ២០២០នេះ បានចេញសេចក្តីប្រកាសព័ត៌មាន ស្តីពីការរកឃើញអ្នកឆ្លងកូវីដ១៩ថ្មីម្នាក់ ដែលជាអ្នកធ្វើដំណើរមកពីអាមេរិក និងអ្នកជាសះស្បើយម្នាក់ផងដែរ គឺលោក សរ ចិត្រា អគ្គលេខាធិការរងក្រសួងកសិកម្ម រុក្ខាប្រមាញ់ និងនេសាទ ដែលឆ្លងកូវីដ១៩ ក្នុងព្រឹត្តិការណ៍ ថ្ងៃទី០៣ ខែវិច្ឆិកា។ សេចក្តីប្រកាសព័ត៌មានបានបញ្ជាក់ថា អ្នកឆ្លងកូវីដ១៩ថ្មីម្នាក់នោះ គឺជាបុរសជនជាតិខ្មែរ អាយុ៥៩ឆ្នាំ មានអាសយដ្ឋាននៅសង្កាត់កំបូល ខណ្ឌកំបូល រាជធានីភ្នំពេញ បានធ្វើដំណើរមកពីសហរដ្ឋអាមេរិក បន្តជើងហោះហើរនៅប្រទេសកូរ៉េខាងត្បូង មកដល់កម្ពុជានៅថ្ងៃទី១៩ ខែវិច្ឆិកា ឆ្នាំ២០២០។ លទ្ធផលធ្វើតេស្តសំណាករបស់គាត់ ដែលផ្តល់ដោយវិទ្យាស្ថានប៉ាស្ទ័រកម្ពុជា រាជធានីភ្នំពេញ គឺវិជ្ជមានកូវីដ១៩ ហើយបច្ចុប្បន្ន អ្នកជំងឺត្រូវបានដាក់សម្រាក់ព្យាបាលនៅមណ្ឌលសុខភាពចាក់អង្រែ រាជធានីភ្នំពេញ។ ក្រសួងសុខាភិបាលបានបញ្ជាក់ទៀតថា ចំណែកលោក សរ ចិត្រា អាយុ៤៧ឆ្នាំ ដែលជាអ្នកពាក់ព័ន្ធនឹងព្រឹត្តិការណ៍ ០៣ វិច្ឆិកា បានព្យាបាលជាសះស្បើយ ដោយទទួលបានលទ្ធផលតេស្តអវិជ្ជមានកូវីដ១៩ ចំនួន២លើក ត្រូវបានអនុញ្ញាតឲ្យចេញពីមន្ទីរពេទ្យមិត្តភាពខ្មែរ-សូវៀត។ សូមជម្រាបថា គិតត្រឹមម៉ោង៧៖០០នាទីព្រឹកថ្ងៃទី២១ ខែវិច្ឆិកា ឆ្នាំ២០២០នេះ ស្ថានភាពជំងឺកូវីដ១៩ នៅកម្ពុជាមានរកឃើញអ្នកឆ្លងសរុប៣០៥នាក់ (ស្ត្រី៦២នាក់ និងបុរស ២៤៣នាក់) ក្នុងនោះអ្នកព្យាបាលជាសះស្បើយចំនួន ២៩៥នាក់ និងកំពុងសម្រាកនៅមន្ទីរពេទ្យចំនួន១០នាក់៕ | 2020-11-21T07:57:16+07:00 | kbnnews.com | https://kbn.news/archives/191133 |
8d92ab86-7ec1-4546-9479-a56f1a038212 | ក្រុមហ៊ុន Pfizer ដាក់ពាក្យសុំការអនុញ្ញាតប្រើវ៉ាក់សាំងកូវីដ១៩ ខ្លួននៅអាមេរិក | ទីភ្នាក់ងារព័ត៌មាន AP បានរាយការណ៍ថា ក្រុមហ៊ុន Pfizer បាននិយាយកាលពីថ្ងៃសុក្រថា ខ្លួនកំពុងស្នើសុំនិយតករអាមេរិកឱ្យអនុញ្ញាតឱ្យប្រើវ៉ាក់សាំងការពារជំងឺកូវីដ១៩ របស់ខ្លួន ក្នុងគ្រាបន្ទាន់ ដោយចាប់ផ្តើមដំណើរការមួយ ដែលអាចនាំដល់ការចាក់វ៉ាក់សាំងបង្ការរោគក្នុងទ្រង់ទ្រាយតូចនៅនៅខែធ្នូ ហើយនៅទីបំផុតអាចបញ្ចប់ជំងឺការរាតត្បាតនេះ ប៉ុន្តែត្រូវឆ្លងកាត់រដូវរងារដ៏លំបាកនេះសិន។ ការដាក់ពាក្យនេះកើតឡើងតែប៉ុន្មានថ្ងៃបន្ទាប់ពីក្រុមហ៊ុន Pfizer និងដៃគូរបស់ខ្លួនគឺក្រុមហ៊ុន BioNTech របស់អាល្លឺម៉ង់បានប្រកាសថា វ៉ាក់សាំងរបស់ពួកគេមានប្រសិទ្ធភាព ៩៥% ក្នុងការបង្ការជំងឺកូវីដ១៩ ពីកម្រិតមធ្យមទៅធុនធ្ងន់ នៅក្នុងការសិក្សាដែលកំពុងបន្ត។ ក្រុមហ៊ុនបាននិយាយថា ការការពារបូករួមនឹងកំណត់ត្រាសុវត្ថិភាពល្អមានន័យថា វ៉ាក់សាំងនេះគួរតែមានលក្ខណៈគ្រប់គ្រាន់សម្រាប់អនុញ្ញាតឱ្យប្រើប្រាស់ក្នុងគ្រាបន្ទាន់ គឺអ្វីដែលទីភ្នាក់ងារចំណីអាហារនិងឱសថអាមេរិក FDA អាចអនុញ្ញាតបាន មុនពេលការធ្វើតេស្តចុងក្រោយត្រូវបានបញ្ចប់ទាំងស្រុង។ ក្រុមហ៊ុន Pfizer កាលពីថ្ងៃសុក្រថា ពួកគេក៏បានចាប់ផ្តើមដាក់ពាក្យស្នើសុំនៅអឺរ៉ុបនិងប្រទេសអង់គ្លេសដែរ។ នាយកប្រតិបត្តិរបស់ក្រុមហ៊ុន Pfizer លោក Albert Bourla បាននិយាយនៅក្នុងសេចក្តីថ្លែងការណ៍មួយថា៖ «ការងាររបស់យើងក្នុងការផ្តល់វ៉ាក់សាំងដែលមានសុវត្ថិភាពនិងប្រសិទ្ធភាពមិនដែលមានភាពបន្ទាន់ជាងនេះទេ»។ ដោយការឆ្លងកូវីដ១៩ កើនឡើងខ្លាំងនៅសហរដ្ឋអាមេរិកនិងជុំវិញលើពិភពលោក មានសម្ពាធកាន់តែខ្លាំងឲ្យក្រុមនិយតករធ្វើការសម្រេចចិត្តឲ្យបានឆាប់រហ័ស។ នៅទូទាំងពិភពលោក ក្រុមហ៊ុន Pfizer បានប៉ាន់ប្រមាណថា ខ្លួនអាចមានវ៉ាក់សាំងចំនួន ៥០ លានដូស នៅត្រឹមដំណាច់ឆ្នាំ។ ព័ត៌មានដែលបានបង្ហាញដល់បណ្ឌិត្យសភាវេជ្ជសាស្ត្រជាតិនៅសប្តាហ៍នេះ ឲ្យដឹងថា វ៉ាក់សាំងប្រហែល ២៥ លាន អាចនឹងមានសម្រាប់ការប្រើប្រាស់នៅសហរដ្ឋអាមេរិកវ៉ាក់សាំង ៣០ លាន អាចមានក្នុងខែមករា និង ៣៥ លានទៀតនៅក្នុងខែកុម្ភៈ និងមីនា។ អ្នកទទួលវ៉ាក់សាំងនេះនឹងត្រូវការចាក់ពីរដូស ដោយគម្លាតពីគ្នារយៈពេលបីសប្តាហ៍៕ | 2020-11-21T07:00:00+07:00 | khmer.voanews.com | https://khmer.voanews.com/a/pfizer-seeking-emergency-use-of-its-covid-19-vaccine-in-us/5670535.html |
75dd255b-83c4-4887-968d-71a231db72e4 | អាមេរិកបន្តនាំមុខខាងចំនួនអ្នកឆ្លងកូវីដ១៩ក្នុងពិភពលោក ដែលបានកើនដល់ជាង៥៧លាននាក់ | សហរដ្ឋអាមេរិកនៅតែបន្តមានការឆ្លងជំងឺកូវីដ១៩ ច្រើនបំផុតក្នុងពិភពលោក ដោយអាមេរិកមានករណីចំនួន ១១,៧ លានករណី បន្ទាប់មកគឺប្រទេសឥណ្ឌាដែលមានអ្នកឆ្លងចំនួន ៩ លាននាក់ និងប្រទេសប្រេស៊ីលដែលមានជិត ៦ លានករណី។ មជ្ឈមណ្ឌលប្រយុទ្ធនឹងជំងឺឆ្លង CDC របស់សហរដ្ឋអាមេរិកនិងសម្ព័ន្ធភាពនៃក្រុមគ្រូពេទ្យជំនាញចំនួន ៣ បានចេញសេចក្តីថ្លែងការណ៍ដាច់ដោយឡែកពីគ្នា កាលពីថ្ងៃព្រហស្បតិ៍ ដោយជំរុញឱ្យជនជាតិអាមេរិកស្នាក់នៅផ្ទះ ពេលប្រារព្ធបុណ្យរំឭកគុណThanksgiving នៅសប្តាហ៍ក្រោយ និងពិចារណាឡើងវិញអំពីការធ្វើដំណើរក្នុងអំឡុងថ្ងៃសម្រាកនេះ។ ពួកគេខ្លាចករណីជំងឺឆ្លង និងការស្លាប់អាចកើនឡើងខ្ពស់ ហើយមានអ្នកជំងឺច្រើនលើសលប់នៅមន្ទីរពេទ្យ ប្រសិនបើជនជាតិអាមេរិកមិនបន្ថយគម្រោងធ្វើដំណើរជួបជុំគ្រួសារតាមប្រពៃណីបុណ្យរំឭកគុណ Thanksgiving នោះទេ។ សេចក្តីថ្លែងការណ៍ពីមជ្ឈមណ្ឌលប្រយុទ្ធនឹងជំងឺឆ្លង CDC បានជំរុញមិនឲ្យជនជាតិអាមេរិកធ្វើដំណើរទៅជួបមនុស្សជាទីស្រឡាញ់របស់ពួកគេ ប៉ុន្តែផ្ទុយទៅវិញ «ប្រារព្ធនៅផ្ទះជាមួយមនុស្សដែលអ្នករស់នៅជាមួយ»។ សេចក្តីថ្លែងការណ៍របស់មជ្ឈមណ្ឌល CDC នេះ បានកើតឡើងមួយសប្តាហ៍ មុនបុណ្យ Thanksgiving និងបន្ទាប់ពីជនជាតិអាមេរិកជាច្រើនបានរៀបចំធ្វើដំណើរសម្រាប់ថ្ងៃឈប់សម្រាកនេះរួចទៅហើយ។ ចំណែកប្រទេសម៉ិកស៊ិកបានក្លាយជាប្រទេសទី ៤ ដែលមានអ្នកស្លាប់លើស ១០០.០០០ នាក់ ដែលតិចជាងតែចំនួនអ្នកស្លាប់នៅសហរដ្ឋអាមេរិកប្រេស៊ីលនិងឥណ្ឌាប៉ុណ្ណោះ។ ដោយឡែក ក្រសួងសុខាភិបាលក្រិកនៅទ្វីបអឺរ៉ុបវិញបាននិយាយថា ការកើនឡើងនៃជំងឺកូវីដ១៩ នៅភាគខាងជើងប្រទេស បានបង្ខំឲ្យក្រសួងចូលកាន់កាប់គ្លីនិកឯកជនចំនួន ២ និងបុគ្គលិករបស់ពួកគេនៅថ្ងៃសុក្រ ដោយសារចំនួនអ្នកជំងឺកូវីដ១៩ កើនហួសលទ្ធភាពមន្ទីរពេទ្យរដ្ឋ។ នេះបើតាមការរាយការណ៍របស់ទីភ្នាក់ងារព័ត៌មាន AP។ ប្រទេសរុស្ស៊ីក៏បានរាយការណ៍ពីចំនួនឆ្លងវីរុសថ្មីច្រើនបំផុតនៅថ្ងៃសុក្រ គឺ២ ៤.៣១៨។ ករណីជាង ៦.០០០ ស្ថិតក្នុងទីក្រុងមូស្គូ។ មន្ត្រីសុខាភិបាលឥណ្ឌាបាននិយាយកាលពីថ្ងៃសុក្រថា ប្រទេសនេះមានករណីជំងឺកូវីដថ្មីចំនួន ៤៥.៨៨២ ករណី ដែលនាំឱ្យចំនួនឆ្លងសរុបនៅប្រទេសឥណ្ឌាកើនឡើងដល់ជាង ៩ លាននាក់។ នៅទូទាំងពិភពលោក គិតត្រឹមថ្ងៃសុក្រ ជំងឺកូវីដ១៩ បានឆ្លងដល់មនុស្សជាង ៥៧ លាននាក់និងបានសម្លាប់មនុស្សជាង ១,៣ លាននាក់៕ | 2020-11-21T07:00:00+07:00 | khmer.voanews.com | https://khmer.voanews.com/a/us-india-brazil-top-covid-case-list/5670659.html |
Subsets and Splits
No community queries yet
The top public SQL queries from the community will appear here once available.